
şi cele mai bune prietene 


capitolul 1 


Ce poţi face co ducesă gravidă, 
Ce poţi face co ducesă gravidă, 
Ce poţi face c-o ducesă gravidă? 
Di-mi-nea-ţa de-vre-meee! 


Sarah Clarke-Townsend fredona acest cântec privind 
spre cer în timp ce conducea cabrioleta pe o alee verde 
ce ducea spre Ralston Abbey. Își trăgea răsuflarea, pre- 
gătită să înceapă un vers nou, când sora ei geamănă, 
Mariah, ducesă de Ashton, foarte gravidă, izbucni în 
râs, ținându-și o mână apăsată pe abdomen. 

-Tu ai compus cântecul acesta, Sarah? 

Sarah rânji. Soarele tocmai răsărea la orizont, și ea 
purta o rochie de culoarea păpădiilor, în onoarea unei 
minunate zile de primăvară. 

-Am schimbat cuvintele unui cântec marinăresc pe 
care l-am auzit odată. Originalul întreabă ce poți să faci 
cu un marinar beat. 

-Un marinar beat ar fi mai grațios ca mine în mo- 
mentul acesta, spuse Mariah îndurerată, dându-și pe 
spate părul auriu de aceeași nuanţă cu al lui Sarah. 
Nu mă mai face să râd atâta, că s-ar putea să nasc copilul 
ăsta chiar acum! 

-Să nu faci asta! exclamă Sarah alarmată. E destul de 
rău că m-am lăsat convinsă să te scot la plimbarea asta 
matinală. Toată lumea de la Ralston Abbey o să aibă 
o criză de isterie când o să afle, chiar dacă Murphy ne 
urmărește de la o distanță discretă. 

-De asta am și vrut să ies, spuse Mariah exaspe- 
rată. Sunt atât de neliniștită! Mă doare spatele şi am 
ajuns la limita răbdării pentru că toți se agită în jurul 
meu de parcă aș fi făcută din porțelan. Treaba asta 
mă înnebuneşte! 

Acesta era motivul pentru care ducesa de Ashton se 
îmbrăcase și se strecurase prin întuneric de-a lungul co- 
ridoarelor, bătuse la ușa lui Sarah și o rugase să o ducă 
într-o plimbare matinală, cu trăsura, pe domeniu. 

-Acesta este prețul ce trebuie plătit când ai un soț 
care te adoră, spuse Sarah pe un ton glumeţ, menit să îi 
ascundă invidia. 

Nu îi purta pică surorii ei pentru că avea un soț mi- 
nunat; Mariah avusese parte de o copilărie mai degrabă 
agitată, și îşi merita fericirea. Dar Sarah regreta că își 
pierduse propria șansă la o asemenea fericire. 

-E adevărat și nu pot mulțumi îndeajuns, spuse 
Mariah înfiorându-se. Oh, micul împielițat dă din pi- 
cioare! Adam a reacționat ca un sfânt la toanele mele. 
Nu am fost în viața mea atât de capricioasă. 

- Copilul se va naște în curând, și vei redeveni linişti- 
ta și vesela Ducesă de Aur. 

Cu o mână, Sarah trase pătura ei moale de lână mai 
aproape. Cele două surori erau îmbrăcate bine, și capo- 
ta cabrioletei era trasă pentru a opri vântul, dar aerul 
dimineţii era totuși răcoros. 

-Sper să ai dreptate, zise Mariah, după un moment 
de ezitare. M-am simţit de parcă aș fi avut un... nor 
atârnat deasupra capului. Ca și cum are să se întâmple 
ceva îngrozitor. 

Sarah se încruntă, apoi își îmblânzi rapid expresia. 

-E un lucru normal, mai ales la primul copil. Dar 
femeile fac asta de când lumea, și te vei descurca cu efi- 
ciența ta recunoscută. Mama nu este cu mult mai înaltă 
ca noi și a născut fără probleme gemeni. 

-Aşa susține acum, dar poate doar încearcă să mă 
înveselească. Schimbându-și brusc dispoziția, Mariah 
rânji. Aştept cu nerăbdare să fiu calmă și rațională când 
tu vei avea toane nestăpânite la primul tău copil. Și nu 
mă mai lua cu prostia aia că ești condamnată să rămâi 
fată mare. Jumătate dintre prietenii lui Adam s-ar însura 
cu tine pe loc dacă le-ai oferi un simplu zâmbet. 

Sarah își dădu ochii peste cap. 

- Eşti absurdă. Nu am nici o dorință să fiu o imitație 
a Ducesei de Aur. 

Încetini perechea de cai castanii pe măsură ce se 
apropiau de o răscruce de drumuri. 

-Nu cunosc prea bine domeniul. În ce parte să o 
luăm acum? 

- la-o în dreapta, îi răspunse sora ei. Aleea duce spre 
o biserică abandonată, pe cel mai înalt deal al domeniu- 
lui. Este foarte, foarte veche și nu a fost amplasată prea 
propice, așa că a fost într-un final abandonată când sa- 
tul Ralston s-a extins înspre vale. Mariah privi cu melan- 
colie. Eu şi Adam călăream cu plăcere pe acolo când nu 
eram cât o vacă îndopată. Mă uit la tine și îmi amintesc 
cum arătam înainte. 

-Şi o să arăţi așa din nou. Mama a spus că, deși a 
avut gemeni, și-a recăpătat rapid silueta, așa că e în sân- 
gele nostru să fim frumoase. 

- Sper că are dreptate, spuse Mariah strângând-o pe 
Sarah de mână. Cât mă bucur că ești aici! Urăsc toți acei 
ani în care am fost despărțite. 

-Avem destui ani în față în care să devenim niște 
băbătii bârfitoare, o linişti Sarah. 

Cărarea începuse să urce. Pe măsură ce cabrioleta se 
apropia de vârful dealului, trecură de o curbă, și o bise- 
rică simplă din piatră le apăru în fața ochilor. 

- Minunat! exclamă Sarah apropiindu-se de structu- 
ră. Pare saxonă. Asta ar însemna că este mai veche de o 
mie de ani. Se ţine foarte bine. 

- Adam întreţine biserica. În timpul iernii, când nu 
are prea multă treabă la câmp, acesta este un proiect 
care ține muncitorii ocupați, spuse Mariah încruntată 
în timp ce își freca ușor curba amplă a abdomenului. 
Au curățat până și cripta și au construit băncuţe din ste- 
jar. Când biserica va fi gata, vor fi nevoiţi să își găsească 
altceva de reparat. 

Vântul era aspru pe vârful de deal descoperit. Amin- 
tindu-și că era primăvară, nu vară, Sarah spuse: 

-Să ne întoarcem? Nu aş vrea să răcești. Cu puțin 
noroc, vom fi înapoi la abație înainte ca oamenii să se 
trezească și să-și dea seama că ai evadat. 

Mariah dădu să răspundă, apoi gemu şi se aplecă, 
strângându-și mâinile în jurul burții. 

- Of, Doamne, copilul ăsta cred că vrea să iasă 
chiar acum! 

Sarah îngheță auzind asta și opri de îndată cabrioleta. 

- Oh, te rog, nu! Aşteaptă să ne întoarcem la abație! 
În mai puţin de jumătate de oră suntem acolo. 

- Nu... nu pot! răspunse Mariah agățându-se de mar- 
ginea cabrioletei, cu ochii căprui deschişi larg de panică. 
Julia mi-a explicat toate etapele și mi-a spus că uneori 
nașterea este rapidă și alteori lentă, dar că probabil a 
mea va fi una lentă, fiind prima. 

- Dar, fiind nerăbdătoare, te-ai gândit să naști copi- 
lul rapid. 

Sarah încerca să menţină un ton glumeţ, dar era 
îngrozită. Legă hăţurile și sări din vehicul să o ajute pe 
Mariah să coboare. Sângele și lichidul scurs pătaseră spa- 
tele fustelor surorii ei. Ce era de făcut? Ce era de făcut? 

Rândașul. Murphy trecuse și el de curbă şi le putea 
vedea, așa că Sarah îi făcu semne agitate din mână. 

Murphy îmboldi calul la galop și le ajunse în câteva 
secunde. 

-Care este problema, domnişoară? 

-Se naște copilul! răspunse Sarah scurt. 

Pe fața lui Murphy apăru o fărâmă din groaza simțită 
de orice bărbat pus față în față cu reproducerea femini- 
nă, dar omul fusese totuși soldat. Avu nevoie doar de un 
moment ca să se adune și să întrebe scurt și la obiect: 

-Să o car pe ducesă înapoi acasă pe calul meu? Aces- 
ta ar fi cel mai rapid mod să ajungem acolo. 

-Nu! Mariah se îndreptă, cu fața schimonosită. 
Am nevoie de... un mod mai încet. Şi, oh, Doamne, am 
nevoie de Adam! 

Ar fi fost periculos pentru o femeie însărcinată să fie 
cărată peşa, iarcabrioleta era prea mică pentru ca Mariah 

să se întindă în ea. Ce ar fi fost mai bine? Cu mintea în 
stare de alertă, Sarah spuse: 

-O duc în biserică și o ajut să se întindă confortabil. 
Adu-l pe Ashton cu o căruță mare, cu paie și saltele de 
pene sau ceva similar. Si adu-o pe Lady Julia, ea este 
moașa ducesei. 

- Da, domnişoară, spuse Murphy încălecând, apoi 
porni în mare viteză. 

-Poți să mergi? întrebă Sarah, încercând să pară 
cât mai calmă. 

- Da... cred că da. Mariah își închise ochii câteva 
momente și își veni în fire. Contracţiile s-au oprit deo- 
camdată. Ajută-mă să intru ca să mă pot întinde. 

Cu mâna rămasă liberă, Sarah apucă păturile din 
cabrioletă înainte să o conducă pe sora ei în vechea clă- 
dire de piatră. Ușa, la fel ca acoperișul, părea nouă și se 
deschise cu ușurință. 

În interior, o duzină de bănci stăteau îndreptate spre 
zona altarului, care era cu un pas mai înaltă ca naosul, 
adăpostind un altar simplu de piatră. O deschidere 
boltită din partea îndepărtată a naosului ducea spre o 
cameră mică, probabil Capela Fecioarei. Ferestrele arcu- 
ite și înguste făceau interiorul să pară întunecat și, cum 
geamurile nu aveau sticlă, în biserică era frig. Dar măcar 
erau ferite de vânt. 

- O să folosesc păturile din cabrioletă şi o să-ţi fac un 
culcuș pe estradă. 

Mariah aprobă din cap. Sarah împături una din cu- 
verturi în două pentru a face podeaua rece de piatră mai 
confortabilă, apoi o ajută pe sora ei să se întindă. În timp 
ce Sarah o acoperea cu cealaltă pătură, Mariah gemu în 
vreme ce micuțul ei corp era zguduit de noi contracţii. 

Ascunzându-și frica, Sarah ţinu strâns mâna suro- 
rii ei. 

- Micuţ lipsit de răbdare, spuse ea cu tot calmul 
pe care reuși să-l adune. Dar travaliul durează. Adam și 
Julia o să ajungă numaidecât. 

- Cred că mai durează vreo oră până ajung, răspunse 
Mariah închizându-și ochii. Faţa îi era albă și nădușită. 

N-ar fi trebuit să te conving să mă scoţi la plimbare! 
Dacă nu... supraviețuiesc, te rog să ai grijă de Adam și 
de copil. 

- Devii morbidă, replică Sarah, încercând să îşi păstre- 
ze cumpătul. În afară de momentul și locul nepotrivite 
alese de copil ca să-și facă apariţia, nu e nici o problemă. 
Gândește-te doar cum ar fi să dai naștere următorului 
duce de Ashton într-o căruță cu fân!? Ar avea cu ce să se 
laude în fața colegilor de școală. 

Mariah se strâmbă. 

- Încă o dovadă că nu sunt o ducesă ca la carte. Dacă 
aș fi fost, aș fi rămas acasă în pat să nasc copilul ăsta. 

- Întrucât un duce ca la carte a insistat să se însoare 
cu tine, eu zic că ai toate calificările necesare. 

Sarah îndepărtă părul auriu, acum umed, de pe frun- 
tea surorii sale. Tot timpul i se păruse ciudat cât de mult 
semăna cu Mariah, fiind totuși atât de diferite. 

- Stai liniștită, draga mea. Adam și Julia vor ajunge 
în curând cu o căruță frumoasă și confortabilă și o să 
fii înapoi în patul tău înainte de prânz. Toate astea vor 
rămâne doar un vis urât. 

-Sper că ai dreptate. Mâna lui Mariah o strânse pe 
a lui Sarah cu o forță copleșitoare. Fir-ar să fie, altă 
contracție! 

Sarah o ţinea pe sora ei de mână, dorindu-și să fi 
putut face mai multe. Contracţiile erau atât de dese, 
încât copilul s-ar fi putut, într-adevăr, naște în orice mo- 
ment. Acum, că era prea târziu, își aminti că Lady Julia, 
o moașă cu experienţă și totodată cea mai bună prietenă 
a lui Mariah, îi spusese la un moment dat că femeile 
erau adesea agitate și pline de energie chiar înainte de 
momentul nașterii. Exact așa fusese Mariah. 

Sunetele de roți și de copite se auziră prin tocurile 
ferestrelor lipsite de geam. 

-Au ajuns! exclamă Sarah extrem de ușurată. 
Au ajuns rapid. Mă duc să îi întâmpin. Adam trebuie să 
fie tare agitat. 

Se ridică şi se îndreptă spre ușă, apoi îngheţă auzind 
voci necunoscute afară. Nu erau Adam, Murphy sau 

maiorul Alex Randall, soțul lui Lady Julia, ci posesorul 
unei voci aspre, needucate. 

-Al naibii noroc am avut că a plecat rândașul ăla, 
spuse individul, evident mulțumit. Credeam că o să ne 
facă probleme. Acum, că a plecat, putem să o răpim pe 
nenorocita aia de ducesă însărcinată fără să fim nevoiţi 
să omorâm pe careva. 


capitolul 2 


Îngrozită, Sarah se întrebă dacă nu halucina. Dar vo- 
cile continuară. Un alt bărbat mormăi: 

- Nu-mi surâde ideea să răpim o femeie care se măreş- 
te, Flannery. Va trebui să călătorim rapid ca să scăpăm 
şi, dacă o zguduim prea tare, ar putea să moară. 

- Dacă moare, moare, Curran. O să mergem destul de 
rapid dacă mân eu caii, adăugă un al treilea bărbat. Poa- 
te putem lua şi cabrioleta ducesei și cei doi cai buni. 

Dumnezeule, de ce ar dori să o răpească pe Mariah? 

Răspunsul deveni rapid evident: Mariah era soția 
unuia dintre cei mai bogați oameni din Marea Britanie. 
Adam avea să plătească orice preț pentru înapoierea so- 
ției și a copilului său nenăscut - și apoi i-ar ucide pe 
răpitori cu mâinile goale. 

În timp ce bărbaţii continuau să îi admire caii lui 
Adam, o frică de moarte o îngheță pe Sarah. Răpirea 
lui Mariah în timpul sarcinii avea cu siguranță să o ucidă, 
dar ce ar fi putut face ele două împotriva a trei sau mai 
mulți bărbați? Vârful dealului era descoperit și plin de 
iarbă; chiar dacă ar fi fugit, ar fi fost găsite cu ușurință. 

Îi veni o idee. Era teribil de îndrăzneață, dar Sarah 
nu se putea gândi la altă soluţie. Se întoarse rapid și se 
îndreptă spre sora ei. 

-Mai mulți bărbați răi se află afară și pun la cale să 
te răpească! Trebuie să te ascunzi în vreme ce îi conving 
că eu sunt tu. 

- Dumnezeule, răpitori? spuse Mariah cu ochii larg 
deschişi de groază. Înţelegând planul lui Sarah, excla- 
mă: Dacă te dai drept mine, or să te răpească pe tine! 

- Dacă ne găsesc pe amândouă, fie ne iau pe amân- 
două, fie mă ucid pentru că sunt martoră, spuse Sarah 
sumbru. Soluţia e să îi conving că sunt singură aici și că 
eu sunt ducesa. S-ar putea să nu știe că suntem gemene 
identice, și, cum cabrioleta era acoperită, s-ar putea să 
nu fi observat că eram două persoane în ea. Așa că tre- 
buie să te ascunzi și să ne rugăm să creadă că eu sunt tu. 
Grăbeşte-te, nu avem timp de pierdut! 

O apucă pe sora ei de mână și o ajută să se ridice. 

- Tu ar trebui să te ascunzi, replică Mariah nesigură. 
Dacă pe mine mă vor, nu te vor căuta și pe tine. 

-Nu fi proastă! o repezi Sarah măsurând micuța 
biserică din priviri. 

Nici altarul și nici băncuţele nu ofereau o ascun- 
zătoare prea bună. 

- Dacă nu vrei să te gândești la siguranţa ta, gândeș- 
te-te la cea a copilului. Nu poţi să îl pui în pericol! 

Faţa lui Mariah deveni cenușie în timp ce își mângâia 
abdomenul proeminent. 

- Ai... ai dreptate. Dar, te rog, dacă te iau pe tine, ai 
grijă! Adam o să trimită oameni să te salveze, dar nu 
aștepta asta dacă apare vreo ocazie să evadezi. 

- Nu-ţi face griji pentru mine, spuse Sarah, conștien- 
tă că nu le mai rămânea mult timp. Ai pomenit despre 
o criptă. Unde se află? 

- fa Capela Fecioarei. 

Sarah ridică păturile din cabrioletă, și se îndreptară 
spre capelă. Când intrată în micuța încăpere, privi în 
spatele lor, dar nu văzu nimic. 

- Aici. În spatele altarului, indică Mariah. 

Intrarea în criptă era o trapă simplă de lemn, vizibilă 
doar dacă înconjurai altarul. Sarah ridică trapa, dând la 
iveală treptele de piatră ce conduceau spre întunericul 
umed de dedesubt. Se înfioră, gândindu-se că semăna 
cu intrarea în iad. 

- Crezi că îndrăznești să cobori acolo? 

-Nu prea am de ales, nu? replică Mariah, începând 
să coboare treptele, sprijinindu-se de balustrada din 
lemn. Am mai coborât aici cu Adam. Bine măcar că 
osemintele au fost luate şi îngropate afară. 

Sarah se cutremură la gândul de a se ascunde aici 
dacă cripta n-ar fi fost curățată. Slavă Domnului că oa- 
sele fuseseră îndepărtate! 

- Așteaptă! spuse Mariah oprindu-se la jumătatea scă- 
rilor și prăbuşindu-se pe una dintre trepte, apăsându-și 
burta cuprinsă de o nouă contracție. Luptându-se cu 
durerea, își smulse verigheta: O să ai nevoie de asta. 

Mâinile li se atinseră și rămaseră împreunate preţ de 
un moment, cât verigheta trecu de la una la cealaltă. Pri- 
vind în ochii căprui ai surorii sale, atât de asemănători 
cu ai ei, Sarah se gândi cu durere că era posibil să nu se 
mai revadă vreodată. 

Nu își putea permite asemenea gânduri. Eliberân- 
du-se din strânsoarea lui Mariah, își strecură inelul pe 
cel de-al treilea deget al mâinii stângi. Nu purta inele; 
era bine că Mariah se gândise la acest detaliu. 

Uşa de la biserică se deschise, şi bărbaţii intrară. 
Cu pulsul accelerat, Sarah aruncă păturile în urma su- 
rorii ei. 

- Nu scoate o vorbă! spuse cu răsuflarea tăiată. 

Încercând să închidă trapa fără să facă vreun zgomot, 
o auzi pe Mariah șoptind: 

- Te iubesc, Sarah. Ai grijă. 

Sarah se îndreptă de spate și își închise ochii un 
moment, adunându-și tot calmul și toată aroganţa aristo- 
crată. Dacă nu reușea să fie convingătoare în rolul de du- 
cesă, ea, Mariah și copilul nenăscut erau condamnaţi. 

- Unde naiba este? se auzi o voce indignată din 
naos. 

Sarah era mică şi blondă şi i-ar fi fost greu să intimi- 
deze niște pui de pisică, dar observase destule contese 
autoritare și ducese dominante. Convingându-se că nu 
mai era Sarah Clarke-Iowmnsend, ci Mariah, ducesă de 
Ashton, îşi ridică bărbia şi intră maiestuos în naos. 

- V-aţi pierdut, domnilor? spuse ea cu calm. Această 
capelă este privată. 

Cei trei bărbați cu înfățișare aspră o priviră de parcă 
nu era aşa cum se așteptaseră. 

Bărbatul cel mai întunecat o întrebă: 

-Tu ești ducesa de Ashton? 

-Ea este, Flannery, am văzut-o o dată de la distanță, 
spuse un bărbat corpolent. 

Sarah distinse un oftat abia audibil venind din Ca- 
pela Fecioarei. Ridicându-și vocea ca să acopere acest 
zgomot, le vorbi bărbaţilor: 

- Identitatea mea nu vă privește. Locul meu este aici, 
iar al vostru nu este, adăugă ridicându-și sprâncenele. 
Cine sunteți? Ín afară de intruși pe proprietatea altora. 

-Ni s-a spus că ducesa ar fi însărcinată, comentă băr- 
batul cu vocea aspră. 

- Copiii se nasc, răspunse ea glacial. Dragul meu fiu 
s-a născut mai devreme. 

Bărbatul întunecat râse zgomotos. 

- Deci țanțoșa domniţă și-a deschis picioarele pentru 
duce înaintea nunţii! Ne-am convins ce fel de lady ești. 

- Uiţi cu cine vorbeşti, răspunse ea atât de rece, că 
omul făcu un pas în spate. Vă rog să plecați. 

- Unde-i copilul? întrebă bărbatul, cu ochii plini de 
viclenie. Aș vrea să-i urez noroc micuţului. L-ai adus cu 
tine pentru un pic de aer proaspăt? 

- Bineînţeles că nu. Este cu doica lui. 

Tonul lui Sarah sugerase că doar un țăran ar avea 
grijă personal de propriii copii. 

-Am ajuns prea târziu, Donovan, comentă unul din- 
tre bărbați. 

-O să trebuiască să ne mulțumim cu ea, răspunse 
Donovan. Se holbă la Sarah cu ochii mijiți. Haideţi, 
domniță. Vă ducem la o plimbare. 

Refuzând să se clintească, Sarah spuse: 

- Adresarea corectă este „domnia voastră“ şi nu am 
nici o dorință să vin cu voi. Vă sugerez să plecaţi nu- 
maidecât. Mi-am trimis rândașul să îi cheme pe soțul 
meu și pe invitații noştri să mi se alăture pentru un mic 

dejun neanunțat. Câţiva dintre ei sunt militari. Nu ar 
fi înțelept să îi provocaţi. 

-Nu va fi cazul, spuse Flannery cu regret. Vom fi de- 
parte până ajung ei. Va trebui să lăsăm cabrioleta și caii 
în urmă, ca să piardă timpul căutând-o pe aici. Se întin- 
se să o prindă pe Sarah de braț. Mișcaţi-vă fundul ăla 
frumos, domnia voastră! 

-Nu mă atinge! ripostă ea atât de fioros, încât bărba- 
tul își cobori mâna. 

Donovan înjură şi scoase un cuțit lung cu aspect 
ameninţător. 

-Atunci mișcă-te sau te car eu. În bucăți, dacă asta 
îți doreşti. 

Îngrozită de lama cuțitului, Sarah se înfășură cu man- 
tia, își ridică ușor capul și se îndreptă grăbită spre ușă. 
Cu cât îndepărta aceste brute mai repede de Mariah, cu 
atât mai bine. 

După aceea - Dumnezeu să o ajute. 


capitolul 3 


Ralston Abbey cu siguranţă nu era pe cea mai scurtă 
rută între Glasgow și Londra, dar Rob Carmichael se 
hotărî să dea curs invitaţiei lui Ashton de a petrece câte- 
va zile la reședința familiei sale. Ducele era întotdeauna 
o companie plăcută când se afla la el acasă, iar, dacă nu 
se afla acolo, servitorii de la Ralston Abbey ştiau că Rob 
trebuie tratat ca un invitat de onoare. Cum Rob nu se 
simţea foarte sociabil, spera ca Ashton să fie la Londra. 

Speranţa îi fu rapid distrusă, când, apropiindu-se de 
impresionanta intrare a conacului, observă că avea loc o 
mică revoltă. Îndemnându-și calul pentru a investiga ce 
se petrecea, observă că mișcarea și zgomotul veneau din 
jurul unei căruțe cu fân care era înconjurată de oameni 
îngrijoraţi, unii dintre ei călare. 

Un țipăt sfâșietor străpunse aerul dimineții în timp ce 
Rob se apropia de grup. Țipătul fusese scos de o femeie 
care se zvârcolea pe așternutul gros de paie al căruţei. 

Dumnezeule, era ducesa de Ashton! Soţul ei era 
îngenuncheat lângă ea și o ținea de mâna mică şi albă, 
în timp ce femeia se zbătea în agonie. Era în travaliu, îşi 
dădu seama Rob, iar sângele abundent de pe patul de 
fân arăta că lucrurile nu mergeau bine. 

Îngenuncheată de cealaltă parte a ducesei era o 
femeie micuță cu părul negru, de asemenea cu o sar- 
cină avansată. Aceasta îi spunea vorbe blânde ducesei 
în timp ce servitori și tot soiul de oameni se agitau în 
jurul căruței. 

Rândașul-șef al familiei Ashton, Murphy, era cel care 
conducea căruţa. El și Rob erau prieteni vechi, așa că 
Rob se apropie suficient de el și îl întrebă încet: 

-A intrat brusc în travaliu în timp ce se afla pe 
domeniu? 

Murphy părea bolnav și avu nevoie de câteva momen- 
te pentru a-l recunoaşte pe Rob. 

- Carmichael. E mult mai rău. Ducesa și sora ei gea- 
mănă erau la o plimbare liniștită de dimineaţă, când 
mai mulți răufăcători le-au dat de urmă. Sora ei a as- 
cuns-o pe ducesă și s-a dat drept ea, așa că ticăloșii au 
răpit-o. Făcu semn cu capul spre căruţa din spatele lui. 
Pe lângă faptul că naște, ducesa este disperată şi din ca- 
uza surorii ei. 

Curajoasă soră, să o protejeze pe ducesă așa. Rob 
îşi îndreptă privirea spre căruţă. O întâlnise fugitiv pe 
Mariah, ducesă de Ashton, în vremuri mai bune, când 
era o femeie fermecătoare, cu părul blond, mereu surâ- 
zătoare, luminând încăperea în care intra și cu un zâm- 
bet pentru oricine. 

Acum fața îi era roșie şi plină de lacrimi în timp ce 
ofta încontinuu: 

-Trebuie să o salvezi pe Sarah, Adam! Ticăloșii se 
îndepărtează cu fiecare moment și, dacă descoperă 
că Sarah nu este ducesa... 

Vocea i se frânse și își mușcă buza sub impactul altei 
contracţii cutremurătoare. 

Ashton spuse liniştitor: 

-O să trimit oameni să o găsească cât de curând po- 
sibil, dar acum trebuie să te duc înăuntru, ca Julia să 
poată să aibă grijă de tine aşa cum trebuie. 

Deşi vocea îi era calmă, ochii erau cei ai unui om 
aflat în infern. 

Doi servitori voinici se apropiară de căruță cu o tar- 
gă. Erau conduși de un blond subțire la fel de încordat 
ca Ashton. Maiorul Alex Randall. Randall și Ashton 
fuseseră colegi de clasă la Academia Westerfield, iar 
Rob - cu un an mai mic. Școala era una mică, așa că 
elevii se cunoșteau între ei. 

Cu buzele strânse, Randall îi spuse prietenului său: 

- Dă-mi-o mie! 

Ashton își strecură mâinile sub soția sa și o ridică 
delicat peste marginea căruței, trecând-o în braţele lui 
Randall. În timp ce Randall se întorcea și o așeza pe 
targă, Adam sări din căruță şi o apucă din nou de mână 
pe soţia lui. 

Randall se adresă femeii cu părul negru: 

-O să ai de lucru, iubirea mea. 

Deci aceasta era Lady Julia Randall, fiică de duce și 
moașă cu experiență. Sări în braţele soțului ei și se agăță 
de el, cu fața albă, după ce acesta o așeză pe pământ. 
Văzând că femeia își ținea o mână apăsată pe burtă, 
acesta întrebă îngrozit: 

- Dumnezeule, şi tu intri în travaliu? 

- Travaliu fals, îl linişti ea, deși fața îi era tensionată. 
Dar trimite după moașa locală care a fost aici. E foarte 
bună și mă poate ajuta cu Mariah. 

Randall dădu din cap aprobator, dar părea îngrijorat. 

- Ashton! strigă Rob. Înţeleg că ai nevoie de servi- 
ciile mele? 

Ashton își ridică privirea speriat, apoi imediat ușurat. 

- Intervenţie divină! Nu mă pot gândi la un om mai 
potrivit şi pe care să mă bucur mai mult că-l văd, Rob. 
Sora lui Mariah, Sarah, a fost răpită, și cineva trebuie să 
o salveze cât de repede posibil. 

Servitorii erau pe punctul de a o duce pe ducesă înă- 
untru, când aceasta exclamă: 

- Rob Carmichael? Comisarul de pe Bow Street? Sla- 
vă Domnului! Te rog, găsește-o pe Sarah pentru mine! 

- Așa voi face, ducesă, spuse el, susținându-i privirea. 
Cum arată? 

- Exact ca mine, replică ducesa cu un zâmbet crispat, 
fluturând mâna liberă spre corpul ei umflat. Cel puţin, 
când nu arăt așa. Suntem gemene identice. 

- Puteţi să-mi spuneţi ceva despre bărbaţii care au 
răpit-o? 

-Nu i-am văzut. Ducesa închise ochii, zguduită de 
o altă contracție. Ea a spus că arătau fioros, dar asta nu 
este de prea mare ajutor. 

- Nu vă faceți griji, o voi găsi. Nu se poate să fi ajuns 
prea departe. lar găsirea oamenilor era specialitatea lui 
Rob. Va trebui să văd locul în care a avut loc răpirea. 

Ashton se înfioră când Mariah gemu ușor. 

-Murphy ştie mai bine ca mine, spuse el grăbit. la-l 
cu tine dacă ai nevoie de ajutor în urmărire. 

Rob ezită un moment. Murphy fusese soldat, și era 
un bărbat dârz și capabil. Apoi clătină din cap. 

- Sunt obișnuit să lucrez singur, și va fi mai sigur să o 
scot de unul singur și pe furiș pe tânăra domnişoară din 
mâinile răpitorilor, decât să îi provoc la o confruntare 
deschisă. O să te ţin, pe cât posibil, la curent. 

Ashton îl bătu rapid pe Rob pe umăr. 

- Adu-o pe Sarah în siguranţă acasă, Rob. 

Apoi se întoarse și se îndreptă spre casă, ținând-o pe 
soția sa de mână în timp ce bărbații care cărau targa 
încercau să o menţină cât de dreaptă posibil. În spatele 
lor pășeau soții Randall, maiorul petrecându-și mâna în 
jurul soției sale. 

Rob făcu o scurtă rugăciune pentru o naștere rapidă, 
apoi se întoarse spre rândașul-șef, care se afla încă la 
cârma căruţei. 

- Auzi şi tu? 

Murphy încuviință din cap, privind cu ochi de expert 
calul lui Rob. 

- Calul tău a trudit din greu. Adu-l în grajd, și ţi-l dau 
în loc pe Strider. E cel mai rezistent cal pe care îl avem. 

Rob încuviință, știind că propriul cal, Sultan, îşi me- 
rita odihna în grajdurile luxoase ale familiei Ashton. 
Urmă căruța lui Murphy în jurul întinsului conac, spre 
curtea grajdului. În câteva minute, traistele lui Rob erau 
transferate pe Strider, un cal castaniu, mare și relaxat. 

Murphy săltă pe un murg subțire și negru, și cei doi 
bărbaţi se îndreptară spre Wiltshire Downs într-un ga- 
lop rapid. 

- Cât timp a trecut de la răpire? întrebă Rob. 

- Aproape trei ore, spuse Murphy privind la soare. 
Ducesa s-a trezit agitată și a convins-o pe sora ei să o 
scoată la o plimbare. Eu le-am urmat, desigur. Când au 
ajuns la biserica veche din cealaltă parte a domeniului, 
ducesa a intrat în travaliu. M-am întors după ajutor. 
Când am ajuns înapoi la biserică, ducesa era ascunsă în 
criptă, și sora ei fusese răpită, spuse el înjurând amar- 
nic. Nu trebuia să le fi lăsat singure! 

-Se pare că nu prea ai avut de ales, replică Rob. 
Ai idee cum de au reușit răpitorii să se sincronizeze atât 
de bine? 

Murphy nu se gândise la asta. Se încruntă, întorcân- 
duşi calul pe o alee ce ducea în susul lungului deal. 

- Ducesei nu-i place să stea închisă, așa că ieșea de fie- 
care dată când vremea era frumoasă. Ashton o ducea de 
obicei, şi îi urma un rândaș. Sunt câteva cărări publice 
care străbat domeniul, așa că cineva care supraveghea 
grajdurile putea observa că iese aproape în fiecare zi. 

-Asta sugerează mai mulți oameni implicaţi și mul- 
tă așteptare plină de răbdare, spuse Rob gânditor. Bine 
disciplinaţi, nu borfași de rând. 

Faţa lui Murphy se schimonosi. 

-Prețul răscumpărării unei ducese ar putea plăti o 
întreagă armată de pândari. 

- Dar a fost lăsată vreo cerere de răscumpărare în 
biserică? 

Rândașul părea îndurerat. 

-Nu ne-am gândit să căutăm, nu cu tot ce se în- 
tâmpla, ducesa cerea să o ajutăm pe sora ei, iar ducele 

încerca să o transporte în siguranţă la căruță, ca să o 
putem aduce acasă. 

- Cu noroc, o să găsim cererea, spuse Rob. Dacă vor 
răscumpărare, probabil nu o s-o ducă prea departe și au 
deja un loc sigur pregătit unde să se ascundă. 

Cugetând la cuvintele lui Rob, Murphy întrebă: 

-Crezi că ar putea vrea și altceva în afară de răs- 
cumpărare? 

Rob ridică din umeri. 

-Un duce își face dușmani. Ashton a avut probleme 
cu cei care au ceva împotriva sângelui lui hindus. 

Murphy se încruntă. 

- Da, dar atacul a fost îndreptat împotriva ducesei. 

- Adevărat. Spune-mi ceva despre soră. Cum o 
cheamă? 

- Domnișoara Sarah Clarke-Townsend. Ea şi ducesa 
sunt nepoatele lui Lord Torrington pe partea tatălui și 
ale lui Lord Babcock pe partea mamei. 

- Ce fire are? 

Murphy ezită. 

-Nu am văzut-o prea des. Are o fire plăcută. Nu este 
la fel de expansivă ca ducesa, dar e mereu politicoasă 
şi veselă. Erau aproape identice înainte ca ducesa să se 
mărească. După o pauză, adaugă: Domnișoara Sarah că- 
lăreşte şi conduce bine trăsura. 

„Şi este destul de curajoasă să se pună pe sine în 
pericol pentru sora ei și copilul nenăscut al acesteia.“ 
Rob se întreba dacă surorii nu îi părea rău acum. 


Rob ar fi numit bătrâna clădire de piatră mai degrabă 
capelă decât biserică. Se afla într-un punct înalt al dea- 
lurilor calcaroase specifice zonei, probabil cel mai înalt 
punct de pe întregul domeniu. Aproape de Dumnezeu, 
dar și mai aproape de bătaia vântului. 

După ce îşi priponiră caii, comisarul și Murphy sco- 
tociră prin capelă. Chiar cu nou construitele băncuțe, 
interiorul de piatră oferea puţine locuri de ascuns. Rob 
nu o invidia pe ducesă pentru timpul petrecut în criptă, 
dar încăperea întunecată o salvase. 

Nu exista un bilet de răscumpărare. leșiră din clădire 
pentru ca Rob să poată cerceta zona din jurul acesteia. 
Ploaia din timpul nopţii umezise pământul. Îi arătă rân- 
dașului un set de urme adânci de căruță. 

-Astea sunt de la căruța pe care ai adus-o pentru 
ducesă? 

Murphy încuviință. 

-Urmele mai ușoare, de acolo, au fost făcute de 
cabrioleta domnişoarei Sarah. 

-O cabrioletă, nu o trăsurică trasă de ponei? După 
cum ai spus, chiar conduce bine. 

-Nu cred că s-ar descurca cu o trăsură cu un echipaj 
de patru, dar cabrioleta o manevrează la fel de bine ca 
mine, spuse Murphy. 

Sprâncenele lui Rob se arcuiră. 

- Sunt sigur că exagerezi. 

O urmă de amuzament apăru în ochii celuilalt 
bărbat. 

- Da, dar numai puţin. 

Rob începu să dea ocol capelei, studiind solul acope- 
rit de iarbă. În partea de vest, găsi ceea ce căuta. 

-O trăsură cu un echipaj de patru a staționat aici 
o vreme. Nu foarte mult timp. Arătă în josul dealului, 
unde se putea vede o urmă discretă de vegetaţie strivită. 
S-au îndreptat spre vest. Au urmat una dintre potecile 
publice despre care mi-ai spus? 

Murhpy îşi puse o mână streașină la ochi. 

- Da, urmele duc la un drum public de la baza dealu- 
lui. Drumul continuă spre vest, spre partea din spate a 
domeniului, și traversează drumul spre Bristol. 

Rob săltă în șa. 

- Există vreo șansă ca unul dintre muncitorii de pe 
câmp sau vreun arendaș să fi văzut trăsura? 

- Este posibil, încuviință Murphy încălecând. 

Urmele erau ușor de urmat pe solul umed, întrucât 
nici un alt vehicul nu trecuse pe acolo recent. Rob cer- 
cetă peisajul verde tăcut, căutând urme ale răpitorilor. 
Nimic. Domeniul era vast şi gol. 

Se apropiau de drumul spre Bristol, când Rob obser- 
vă o turmă de oi păscând iarba proaspătă de primăvară 
pe un deal din dreapta lor. 

- Să vedem dacă nu e vreun păstor pe aici? 

- Ar trebui să fie unul, răspunse Murphy. 

Oile păşteau liniștite sub privirea atentă a unui câine 
ciobănesc eficient și sub cea mai puţin atentă a unui bă- 
iat cu părul de culoarea morcovilor, care moțăia sub un 
copac din apropiere. Auzind apropierea cailor, acesta se 
ridică rapid, încercând să pară vigilent. 

Stăpânindu-și calul, Rob îl întrebă: 

- Ai văzut vreo trăsură trecând pe drumul public mai 
devreme? 

- Da, spuse băiatul. Am observat-o fiindcă n-am mai 
văzut niciodată o trăsură trecând p-acolo. Mergea ca un 
liliac din iad. M-am gândit c-o fi vreun oaspete al duce- 
lui luând-o pe o scurtătură spre drumul de Bristol. 

Rob se aplecă atent. 

- Poţi să-mi descrii trăsura? 

- Oh, da! spuse păstorul însuflețindu-se. Era o trăsu- 
ră de călătorie frumoasă, nu extravagantă, dar solidă. 
Era aurie și cu ornamente negre. În echipaj erau cei 
mai frumoși murgi Cleveland pe care i-am văzut vreo- 
dată. Calul conducător avea o șosetă albă și ambii rotași 
aveau urme ca de fulger. 

-Poți să îl descrii pe vizitiu? Era și vreun surugiu? 
Avea pasageri? 

Faţa băiatului se schimonosi de concentrare. 

- Şoferul era întunecat. Musculos. Nu sunt sigur dacă 
era vreun surugiu. Se poate să fi fost pasageri, da n-am 
observat. 

- N-ai văzut o fată frumoasă înăuntru? 

-Nu, domnule, veni răspunsul apologetic. N-am 
observat ni'ca afară de cai. 

-Ai văzut în ce direcție a luat-o pe drumul de Bristol? 

Bărbatul clătină din cap. 

- Nu se vede drumul de aici. 

Măcar aveau o descriere bună a trăsurii. 

- Mulţumesc pentru informație. 

Rob scoase o jumătate de coroană din buzunar și i-o 
aruncă băiatului. 

- Poate ar trebui să vezi dacă n-au nevoie de ajutor la 
grajdurile de la Ashton, dacă tot îţi plac caii. 

Tânărul păstor rămase cu gura căscată. 

- Aș putea face asta? 

- Nu strică să întrebi, răspunse Murphy laconic. ÎI știu 
pe rândașul-șef. Dacă vii să ceri o slujbă, Murphy o să 
te asculte. 

și întoarse calul spre drum. Când nu mai puteau fi 
auziți, Rob îl întrebă: 

-Ai nevoie de ajutoare la grajd? 

- Da, răspunse Murphy cu un început de zâmbet. 
Îmi place un flăcău care observă mai degrabă caii de- 
cât oamenii. 

-Atâta timp cât părul lui roșcat nu sperie caii. 

Rob se gândi la descrierea băiatului. Trăsura părea 
scumpă, iar murgii Cleveland erau de bună calitate, spe- 
cial crescuți pentru a fi înhămaţi la trăsuri. Un gentle- 
man elegant ar fi preferat ca echipajul lui să nu aibă 
semne albe, dar unor oameni interesați de viteză și de 
rezistență nu le-ar fi păsat. Răpitorii aveau și bani, și 
inteligență, și răbdare. Formidabil. 

Urmele care duceau până la drumul spre Bristol nu 
continuau și de cealaltă parte; așa cum era de așteptat, 
trăsura intrase pe drumul principal. Rob descălecă să 
studieze urmele, dar era imposibil de judecat în ce di- 
recție o luase trăsura. 

- Ce facem acum? întrebă Murphy. 

Rob se ridică, curățându-și genunchii de iarbă și re- 
trăgându-se la trecerea unei căruțe încărcate cu butoaie. 
Drumul era intens circulat și se vedeau o duzină sau 
chiar mai bine de trăsuri și căruțe. 

- Instinctul îmi spune că au luat-o la stânga. Spre vest. 

-Din câte am auzit, instinctele nu te prea înșală, 
remarcă Murphy. 

-Ín general. De fapt, instinctele de vânător ale lui 
Rob erau aproape infailibile, acesta fiind motivul pen- 
tru care era atât de bun în ceea ce făcea. Avea destui 

scoțieni printre strămoși ca să poată bănui că acest ta- 
lent ar putea să fie o formă a celui de-al șaselea simţ. 
E timpul să ne despărțim. Avem o descriere bună a tră- 
surii, deci n-ar trebui să îmi ia prea mult să aflu încotro 
a pornit. Dacă a luat-o spre Bristol, o să-i ţin urma. Dacă 
nu găsesc nici o urmă, mă întorc la Ralston. 

-Şi eu am să fac la fel, spuse Murphy privind spre 
vest, cu privirea dârză. Eşti sigur că nu ai nevoie de 
ajutor la vânătoare? 

-Dacă aş avea nevoie, pe tine te-aș lua. Dar, în mo- 
mentul acesta, viteza este mai importantă ca numărul 
urmăritorilor. 

Murphy aprobă din cap. 

-Sper să aduci fata acasă înainte de lăsarea nopții. 

-Şi eu. 

Rob săltă pe cal. Dar se îndoia că avea să se întâm- 
ple așa. 


capitolul 4 


În timpul vieţii ei liniștite, bine organizate, Sarah tân- 
jise adesea după aventură. Nu se așteptase ca aventura să 
i se pară plictisitoare. Cursa de-a lungul unui drum plin 
de hârtoape, însoțită de doi răpitori masivi, se dovedise 
a fi o combinaţie regretabilă de frică și plictiseală. 

Ținându-se de un mâner, ca să nu fie aruncată din- 
tr-o parte în alta prin trăsură, încercase să îi provoace la 
vorbă pe bărbaţi, în speranța că ar putea afla ceva util. 
Dar conducătorul răpitorilor, Flannery, o ignorase iar 
celălalt, O'Dwyer, o studiase cu o privire îngrijorătoare, 
de parcă ar fi dezbrăcat-o mental. 

Încercă să blocheze aceste gânduri, imaginându-și 
modul în care avea să fie salvată. De îndată ce Murphy 
se va fi întors la biserică cu Adam și cu o căruţă, alarma 
avea să fie dată. Probabil câțiva bărbaţi porniseră deja în 
căutarea ei. De ce fel de om și-ar dori să fie salvată? 

Adam nu ar fi părăsit-o pe Mariah în timpul tra- 
valiului, dar prietenul lui, maiorul Randall, se afla 

şi el la conac. Randall era dur şi extrem de capabil, așa că 
poate el avea să se afle în fruntea grupului de căutători. 
Sarah îl plăcuse într-o oarecare măsură, până se aflase că 
Randall se îndrăgostise de Lady Julia la prima vedere și 
că ei doi formau un cuplu atât de devotat, încât Sarah 
nici nu și-ar fi dorit ca lucrurile să stea altfel. 

Murphy avea să vină cu Randall. Un alt fost soldat ca- 
pabil, deni de atrăgător, dar nu prea își putea imagina 
o salvare romantică săvârșită de un rândaș, fie el unul 
atât de chipeș. 

Păcat că prietenul lui Adam, Rob Carmichael, nu 
era disponibil. Sarah nu îi fusese prezentată bărbatului, 
dar îl văzuse la nunta surorii lui Adam. Carmichael era 
comisar pe Bow Street, o ocupaţie scandaloasă pentru 
un absolvent al Academiei Westerfield, o şcoală pen- 
tru băieți din familii bune, dar cu comportament rău. 
Nu știa nimic despre familia lui, dar fusese menţionat 
ulterior întrun articol de ziar ca „onorabilul Robert 
Carmichael“, deci era fiu de lord. Un protagonist ideal 
pentru o visare cu ochii deschiși. 

Nu îl observase de la început. Se strecurase undeva 
în partea din spate a bisericii și făcea tot posibilul să 
rămână neobservat. Dar, odată ce îl zărise, văzuse că era 
cu adevărat chipeș și că radia un sentiment tacit al pe- 
ricolului. Pericol în sens bun - exact ce își dorea o fată 
de la un salvator. Părea omul capabil să înfrunte patru 
răpitori şi să o ducă pe Sarah înapoi în siguranță. Nici 
măcar n-ar insista ca el să vină călare pe un cal alb. 

O groapă în drum scutură atât k tare trăsura, că 
Sarah își pierdu echilibrul și căzu peste O’ Dwyer, bărba- 
tul care o privise cu poftă. Acesta o prinse de genunchi, 
ca pentru a o face să își recapete echilibrul, dar degetele 
lui i se înfipseră în coapsă înainte să se poată retrage. 
Dacă ar fi avut o sabie, i-ar fi tăiat mâna. 

Îndepărtându-se cât de mult posibil în spațiul strâmt, 
își aținti privirea pe geam, încercând să își reprime la- 
crimile. Era frumos să visezi la salvatori, dar dacă ar fi 
salvată de un bătrân mic şi gras cu trei neveste, tot i-ar 
cădea la picioare de recunoştinţă. 

Se prinse bine de mâner și privi lipsită de expresie 
cum soarele se ridica pe cer, după care începu să coboa- 
re la orizont. Dealurile pline de iarbă făceau acum loc 
pădurilor, câmpurilor şi satelor. 

De cât timp era nevoie pentru ca salvatorii să îi ajun- 
gă din urmă pe răpitori? Călătoreau aproape la fel de 
rapid ca un poştalion. Se opriseră scurtă vreme la un 
han, să schimbe caii. Trăsura rămăsese într-o parte ferită 
a curții, și ei nu i se permisese să coboare. Flannery și 
O'Dwyer rămăseseră cu ea, O'Dwyer țintuind-o cu lama 
ascuţită a unui pumnal în timp ce vizitiul și surugiul 
supravegheau schimbarea echipajului. 

Era remarcabil cum un pumnal putea să fie mult mai 
înfricoşător ca un pistol. Un pistol ar fi putut-o ucide 
rapid, în timp ce zâmbetul vicios al lui O'Dwyer părea 
să spună că acestuia i-ar fi făcut plăcere să o taie în bu- 
căţele. Încerca să nu îl privească. 

- Am nevoie să merg la toaletă, spusese ea cu răceală. 
Şi o să am nevoie de mâncare și de băutură, asta dacă nu 
intenţionaţi să mă omorâți prin înfometare. 

-O să-ți găsim un tufiș potrivit după ce ne punem în 
mişcare, replicase Flannery, savurându-i disconfortul. 
O să facem rost de mâncare data viitoare când schim- 
băm caii. 

Se opriseră într-adevăr cam la un kilometru jumătate 
de han. Flannery o escortase pe Sarah într-un crâng și 
o privise ușurându-se. Acesta fusese cel mai umilitor 
moment din viața ei. 

Se întorseseră la trăsură și la ritmul accelerat. Se în- 
dreptau spre vest, însoțiți de soarele ce apunea. Când 
schimbară caii din nou, Curran, surugiul, întinse un 
coș cu mâncare și băutură în trăsură înainte să porneas- 
că din nou în goană. 

Flannery investigă coșul. 

- Mănâncă asta. 

Îi întinse lui Sarah o plăcintă din carne de oaie rece 
şi dezgustător de unsuroasă. Era atât de înfometată, că 
mâncă toată plăcinta cu înghițituri mici și îngrijorate, 
deşi nu îi pică bine la stomac. Plăcinta sărată o făcu 

să îi fie şi mai sete ca înainte. Sperând să-și poată alunga 
gustul unsuros din gură, întrebă: 

- Aveţi cumva și bere slabă în coș? 

O'Dwyer scoase un urcior din coș și trase intențio- 
nat o dușcă, apoi i-l dădu lui Sarah. Suprimându-și 
dorința de a-l lovi, şterse ostentativ gura urciorului îna- 
inte să bea. În loc de bere slabă, vasul conținea whisky 
ieftin și aspru. Începu să tușească, simțindu-se ca și cum 
gâtul i-ar fi luat foc. O'Dwyer râse zgomotos, şi până și 
Flannery zâmbi. 

Furioasă, Sarah întoarse urciorul și vărsă conținutul 
pe podea. 

- Dacă asta beți, nu-i de mirare că v-a putrezit creierul! 

- Căţea nenorocită! exclamă O'Dwyer apucând urcio- 
rul înainte ca totul whisky-ul să se fi scurs. 

Părea pregătit să o lovească, dar o privire aspră din 
partea lui Flannery îl făcu să își coboare mâna. Mormă- 
ind în barbă, termină el whisky-ul rămas. 

Sarah continuă să privească peisajul în trecere. Mă- 
car răpitorii nu aveau intenția să o ucidă, altfel ar fi 
făcut-o deja. Aceasta și convingerea că familia ei avea 
să vină în căutarea ei cât mai rapid posibil îi erau sin- 
gurele surse de alinare. 

Deși nu i se mai făcuse rău înainte în trăsuri, călă- 
toria agitată, plăcinta unsuroasă de miel și whisky-ul 
i se amestecau în stomac, provocându-i greață. Se simțea 
atât de rău, că la început nici nu observă că trăsura se 
oprise din nou. 

Flannery deschise ușa şi ordonă: 

- Coboară imediat și să nu scoţi un cuvânt, sau o sărți 
pară rău. 

Cobori nesigură din trăsură și observă că se aflau pe 
un chei, iar lângă acesta se putea vedea o iolă. Zări și 
ţărmul de pe cealaltă parte a apei, dar distanța era atât 
de mare, încât ghici că se aflau pe malul râului Severn, 
acolo unde acesta se lărgea în canalul Bristol în drumul 
său spre mare. 

O mână puternică o apucă de cot. 

- Haide, domniţă sclifosită, spuse O'Dwyer. O să ne 
plimbăm puţin cu barca. 

Simţi un junghi în inimă. Se puteau îndrepta ori- 
unde, fapt ce avea să îngreuneze salvarea. În timp 
ce O'Dwyer o împingea pe chei spre o bărcuță, privi în 
jurul ei după ajutor, dar nu văzu pe nimeni. Era doar 
un sătuc cu un chei și o jumătate de duzină de bărci de 
pescuit ancorate peste noapte. Un mic grajd de închi- 
riat cai se afla de cealaltă parte a străzii, dar nu erau 
oameni în preajmă. 

-Treci în barcă, îi ordonă Flannery. 

Contra propriei voințe, îl apucă de mâna întinsă pen- 
tru a o ajuta să coboare în barcă. Încercă fără să succes 
să îşi ferească picioarele de apa murdară de pe fundul 
acesteia. Se așeză și, încercând să pară calmă, îi întrebă: 

- Unde mă duceți? 

Flannery cobori și el în spatele ei, iar O'Dwyer apu- 
că vâslele. În timp ce bărcuţa înainta greoi spre iolă, 
O'Dwyer îi răspunse răutăcios: 

- În Irlanda, unde n-o să te găsească nimeni. 

Irlanda? Îl privi încremenită. Irlandezii erau în re- 
voltă și foarte supăraţi pe domnia britanică, așa că nu 
era un loc bun pentru o englezoaică lipsită de apărare. 
Își puse mâna pe burtă simțind cum frica îi creştea în 
stomacul deja deranjat. 

În timp ce O'Dwyer strălucea de satisfacție, se hotă- 
rî să nu se mai opună stomacului ei tulburat. Se aple- 
că în față și vomită pe bărbatul oribil, cu o satisfacție 
nechibzuită. 

Urletul lui furios era partea cea mai bună din toată 
acea zi. 


Rob avu nevoie de doar o jumătate de oră pentru ca 
instinctele să îi fie confirmate. În faţa unei mici taverne 
de la marginea drumului spre vest stăteau șase bătrâni 
pufăind din pipele de lut și privind la lumea care trecea. 
Observaseră trăsura aurie deoarece călătorea neobișnuit 
de rapid pentru un vehicul care nu era nici poștalion, 
nici trăsura de călătorie a vreunui aristocrat. 

Rob îl chemă pe proprietarul tavernei și trimise un 
mesaj la Ralston Abbey. Apoi porni din nou la drum, 
reprimându-și oboseala şi recunoscător pentru calul pu- 
ternic, odihnit. 

După o zi lungă de călărit, se apropiase cât de cât de 
răpitori. Urmărise trăsura până în satul de la marginea 
apei, numit Burnham, unde găsise vehiculul plin de no- 
roi parcat în fața unui grajd de închiriat cai, întors cu 
fața spre micul chei. Un grăjdar şi un băiat care părea 
să îi fie fiu stăteau în faţă ţesălând o pereche de cai de 
trăsură. Două animale deja îngrijite molfăiau fân în in- 
teriorul clădirii. 

Pregătit de veşti proaste, Rob descălecă. 

- Bună ziua vouă. Băieţii care au venit cu trăsura asta 
au plecat mai departe pe apă? 

- Da, cam acum două ore. Abia au prins refluxul. 

- De la voi au închiriat trăsura? 

- Nu, noi închiriem cai și trăsuri doar local, nu pen- 
tru distanțe lungi, spuse grăjdarul bătând pe spate calul 
pe care îl peria. Trăsura asta au luat-o din Bristol, iar 
echipajul este folosit pe drumul de la Bristol la Londra. 
O să trimitem trăsura şi echipajul înapoi la Bristol di- 
mineață, după ce se odihnesc puţin caii. Au fost folosiți 
din greu azi. 

Rob privi spre apă cu o expresie mohorâtă. Ră- 
pitorii se aflau deja pe mare şi se puteau îndrepta în 
orice direcție. 

- Câţi bărbaţi erau în trăsură? 

Grăjdarul se gândi la răspuns. 

- Patru. Un vizitiu, un surugiu și doi oameni 
înăuntru. 

-Şi o fată! O blondă tare frumușică, ţipă băiatul. 

- Părea rănită? întrebă Rob, bucuros de această 
confirmare. 

- Pari curios, răspunse grăjdarul încruntându-se. 

-Sunt comisar londonez, replică Rob invocându-și 
autoritatea de om al legii. Tânăra domnişoară a fost ră- 
pită, iar eu am fost trimis să o salvez. 

-Un comisar! șuieră băiatul cu ochii mari de uimi- 
re. Fata a fost răpită? Unul dintre bărbați o ţinea cu o 
mână de cot și o făcea să înainteze, iar ea abia se ținea 
pe picioare. 

O blondă leșinată? Probabil domnișoarei Sarah îi 
lipsea energia surorii ei. Cu atât mai mult trebuia să 
o salveze. 

- Ştiţi încotro se îndreaptă nava? 

Grăjdarul clătină din cap cu regret, dar băiatul vorbi 
din nou cu glasul pițigăiat: 

- Irlanda. Cork. 

-Eşti sigur? întrebă Rob tensionat, cu mintea în 
alertă permanentă. 

Inspiraţi de revoluțiile americană și franceză, mulți 
irlandezi își doreau să înlăture stăpânirea engleză și să 
devină republică - și Cork era un focar al sentimen- 
tului naționalist. Să fi fost și o dimensiune politică în 
această răpire? Având în vedere poziția lui Ashton, era 
chiar posibil. 

Băiatul încuviință din cap cu putere. 

-Lam auzit pe surugiu și pe vizitiu discutând despre cât 
de mult o să le ia să ajungă în Cork cu vânturile astea. 

- Excelent! Îmi poţi descrie barca? 

- O iolă cu două catarge! spuse grăjdarul. Cu numele 
St. Brigid la pupă și cu figura sfintei la proră. 

Privirea lui Rob cercetă cheiul, examinând bărcile 
pescărești ancorate în el. 

-Trebuie să închiriez cea mai rapidă barcă disponibi- 
lă. Cine ar fi proprietarul? 

- Da ştiu că nu pierzi timpul, spuse grăjdarul clipind. 

-Nu există nici un blestemat de timp de pierdut, 
spuse Rob scurt. 


capitolul 5 


Trei zile ca victimă a unei răpiri îi zdrobiseră abilita- 
tea lui Sarah de a-și imagina situaţia ca pe o aventură ro- 
mantică. Răpitorii ei continuau să fie necomunicativi, 

dar, după o zi de navigat, ajunseseră într-un port care 
părea cât se poate de irlandez, deși Sarah nu era sigură. 
Părea prea mic să fie Dublin. 

Fusese imediat forțată să intre într-o altă trăsură, una 
mai dărăpănată decât vehiculul din Anglia. Nu călători- 
seră cu aceeași grabă ca în Anglia, dar prinseseră viteză 
bună, atât cât era posibil pe drumurile desfundate. 

Când se făcuse prea întuneric să mai călătorească, po- 
posiseră într-o casă masivă. Pe Sarah o încuiaseră într-o 
debara sub scări, cu o pătură aspră care să-i țină cald. 

n dimineaţa următoare, grupul pornise din nou spre 
vest. Sarah refuzase să înapoieze pătura, folosind-o pe 
post de mantie. 

În cea de-a doua noapte, se opriseră la o casă similară 
şi fusese încuiată într-o pivniţă îngrozitoare. Locul era 
întunecat și umed și îi era frig, şi vietăţi se târau prin 
întuneric, totul într-o revoltătoare duhoare de cartofi 
putreziţi. 

Sarah pipăise cu grijă prin spaţiul întunecat, sperând 
să găsească o cale de scăpare. Nu fusese surprinsă că nu 
găsise nimic. Răpitorii erau extrem de grijulii. Se în- 
fășurase strâns în pătură și rămăsese în picioare toată 
noaptea. Fusese o adevărată provocare să nu se lasă pra- 
dă isteriei. Doar conştientizarea faptului că plânsul și 
văitatul n-o ajutau cu nimic și că doar i-ar fi înrăutățit 
situaţia o ajutau să își păstreze stăpânirea de sine. 

Încercase să se gândească la lucruri vesele: la sora ei și 
la noul copil, la părinţii ei, la faptul că familia ei nu avea 
să se oprească vreodată din căutări. Dar era greu să fii 
optimist în întunericul rece, mirositor. Aproape plânse- 
se de ușurare când îi dăduseră drumul dimineața. 

În timpul lungilor zile în care fusese zguduită în 
trăsură, își păstrase aerul rece, rezervat al unei ducese 
demne, fiind totodată atentă la indicii care ar fi putut-o 
ajuta. Uneori conversaţia se desfășura în irlandeză, fiind 
complet de neînțeles pentru Sarah, dar cel mai adesea 
vorbeau în engleză. Se pare că Flannery și oamenii lui 
erau membrii unei organizaţii secrete și stăteau în casele 
altor membri. 

Aerul secretos o făcea să se întrebe dacă nu fusese ră- 
pită de rebeli politici. Poate că răpitorii ei doreau să țină 
închisă o ducesă pentru a-și sublinia într-un mod ciudat 
vederile politice. Lar fi fost mai bine să le spună pur și 
simplu că ea era domnișoara Sarah Clarke-Townsend? 
Probabil că nu. Dacă își doreau o ducesă și descopereau 
că ea nu era una, o puteau ucide fără să stea prea mult 
pe gânduri. 

Măcar nu era moartă încă. 


Când Rob ajunse în Cork, era deja cu mai bine de 
o zi în urma răpitorilor. Chiar și așa, intră în câteva 
taverne și luă pulsul atmosferei din oraș. Află că în 
Cork exista încă un spirit rebel și că un nou grup numit 
Irlanda Liberă se formase în sud-estul țării. Se spunea că 
erau mai radicali ca Irlandezii Uniţi, un grup liberal ce 
includea protestanți, catolici și disidenți. Nu avea nici 
o dovadă că Irlanda Liberă se afla în spatele răpirii, dar 
instinctele îi erau în alertă. 

Cumpără doi cai puternici de călărit și, luând urma 
răpitorilor spre vest, porni spre inima Irlandei de sud. 


Cum trăsura se zguduia prea puternic pentru ca 
Sarah să se poată odihni, aceasta își petrecu timpul agă- 
tată de un mâner, observând peisajul extrem de verde 
și neobișnuit de umed. Călăritul ar fi fost mai practic 
decât acest vehicul bătrân și destul de dărăpănat, dar bă- 
nuia că răpitorii nu doreau să îi ofere şansa de-a evada. 

Înțelept din partea lor - dacă i-ar fi dat un cal și o 
şansă oricât de slabă, ar fi pornit ca o ghiulea. Nu că ar 
fi ajuns prea departe. Nu vorbea irlandeza, și ar fi fost 
la fel de vizibilă ca o gâscă într-un stol de porumbei. Dar 
asta cu siguranţă nu ar împiedica-o să încerce. 

Odată cu apropierea nopții, întoarseră pe o alee care 
îi aduse într-un final în fața unei case masive de piatră, 
cam de mărimea unei case parohiale. După ce răpitorii 
o escortară înăuntru, Flannery și bătrânul proprietar al 
casei vorbiră în irlandeză până când proprietarul o în- 
trebă plin de dubii într-o engleză cu accent puternic: 

- Tu eşti ducesă, fetiță? 

Nu era surprinzător că omul avea îndoieli. Sarah avu- 
sese atâtea de îndurat în ultimele zile, astfel că rochia 
ei în culori vii era complet distrusă, iar părul îi era cu 
siguranță un dezastru. 

- Ducese sunt de toate mărimile, formele şi vârstele, 
replică ea cu asprime. Inclusiv flămânde. 

Proprietarul cloncăni. 

- Nu aţi hrănit-o corespunzător? N-am nimic potrivit 
pentru o ducesă, dar o să o pun pe servitoare să încăl- 
zească tocana de miel înainte să plece acasă. 

Flannery pufni. 

-Nu-i nevoie, McCarthy. Am hrănit-o pe preţioasa 
domniţă cu cartofi fierți şi cu lapte, ca să ştie şi ea cum 
trăiesc țăranii din Irlanda. 

- Dar este o ducesă! exclamă McCarthy șocat. 

- Cu atât mai mult trebuie să înveţe cum trăiesc irlan- 
dezii, răspunse Flannery. 

Sarah devenea tot mai convinsă că răpirea ei era una 
de ordin politic. Se întreba care era destinaţia finală. 
Din ceea ce auzise, avea să fie dusă la liderul unei orga- 
nizaţii misterioase. Și apoi? Răscumpărare? Încarcerare? 
O spectaculoasă execuție publică a „ducesei“, pentru 
aşi sublinia vederile politice? 

Uneori Sarah își dorea să nu fi avut o imaginație atât 
de bogată. 

- Veniţi pe aici, domnia voastră, spuse domnul 
McCarthy politicos. 

-Să nu îți pleci genunchii în fața ei! spuse Flannery. 
Scăpăm de ticăloșii de aristocrați ca ea! 

McCarthy se încruntă. 

- Da, dar nu e nevoie să fii nepoliticos cu o doamnă. 

Flannery scoase un sunet de dezgust, dar putea simți 
când era cazul să se oprească, așa că nu își mai contra- 
zise gazda. 

- Dă-i nişte cartofi cât arunc un ochi la cămara ta, 
să văd dacă este suficient de strâmtă să o găzduiască 
la noapte. 

McCarthy o privi pe Sarah apologetic înainte să con- 
ducă grupul spre o bucătărie lungă din spatele casei 
sale. În timp ce Flannery deschidea ușa de la cămară ca 
să o inspecteze, McCarthy îi dădu ordine în irlandeză 
lui Bridget, frumoasa servitoare cu părul roșcat. 

Fata puse o oală de tocană de miel pe plită pentru 
bărbați și apoi fripse niște cartofi și ceapă pentru Sarah. 
Cu unt și pătrunjel, cartofii erau delicioși. Așa era și lap- 
tele gras; cel mai adesea, Sarah primise cartofi fierți pur 
şi simplu și lapte slab, cu grăsimea îndepărtată pentru 
unt și brânză. 

Când Sarah îi mulțumi fetei, aceasta îi răspunse în- 
tr-o engleză împleticită: 

- Miaş dori să vă pot ajuta, doamna mea, da nu pot 
face ni'ca. 

Îi aruncă o privire dezgustată lui Flannery. 

- Înţeleg, spuse Sarah ușor. Apreciez că ai gătit o masă 
atât de bună din ce ţi-a fost dat pentru mine. 

Bridget încuviință din cap, apoi se apropie de va- 
tră să amestece în tocana de oaie. Preparatul mirosea 
foarte bine, după trei zile de lapte și cartofi - şi alea 
cu ţârâita. 

Înainte ca Sarah să cedeze şi să înceapă să saliveze, 
O'Dwyer o apucă de braţ și o ridică în picioare. 

-A venit timpul să te închidem peste noapte, dom- 
niță blestemată. 

Sarah își eliberă brațul și își ridică pătura. Era aspră 
şi zdrențăroasă pe margini, dar era singurul lucru care o 
putea împiedica să tremure toată noaptea. 

-Dacă nu mă laşi să te prind de braţ, domniţă, 
spuse O'Dwyer batjocoritor, o să te conduc până acolo 
de țâță. 

O apucă de sânul stâng atât de tare, încât sigur o 
învineți. 

După un moment de şoc, Sarah explodă de furie. 
Strângându-și cu putere degetele de la mâna dreaptă, își 
ridică pumnul din lateral şi îl lovi pe O'Dwyer puternic 
în vintre. 

O'Dwyer ţipă şi dădu drumul sânului lui Sarah, îm- 
pleticindu-se în spate, acoperinduși cu mâinile părțile 
intime vătămate. 

- Căţea veninoasă! gâfâi el. O să te ucid pentru asta. 

- Ba n-ai s-o faci, spuse Flannery cu un rânjet, îndru- 
mându-l pe O'Dwyer spre un scaun, apoi punându-i un 
pahar de alcool în mână. Nu poţi să învinovățeşti fata că 
se apără. Seamănă mai mult cu o fătucă irlandeză decât 
cu o ducesă și îmi place mai mult de ea așa. Apoi, cu 
o expresie aspră pe chip, îi spuse lui Sarah: Acum in- 
tră în cămară, și asta rapid, dacă nu vrei să te azvârlim 
noi în ea. 

Știind că nu era cazul să își mai forțeze norocul, 
Sarah înfășură pătura în jurul ei și păși spre cămară cu 
toată demnitatea de care era în stare. Micuța încăpere 
era plină de rafturi încărcate cu saci cu legume și făină. 
Nimic ce i-ar fi putut îmbogăți cina. Șuncile și brânza 
erau depozitate în altă parte. 

Înainte ca ușa să se închidă în spatele ei, avu destulă 
lumină cât să vadă ceva fugind de-a lungul podelei, spre 
dosul cămării. Se cutremură și se ghemui, sprijinindu-se 
de ușă. Şoareci sau, și mai rău, șobolani. 

Muşcându-și buza, își spuse să nu reacționeze prosteș- 
te. Normal că astfel de animale erau atrase de cămară. 
Nu aveau să o deranjeze atâta timp cât nu se întindea pe 
podea ca să o poată ronțăi. 

Se cutremură din nou la acest gând. Era prea obosită 
pentru a sta în picioare toată noaptea, dar rafturile din 
cămară erau suficient de late pentru o persoană mică. 
Mulţumind cerului că era minionă, Sarah pipăi rafturi- 
le din stânga până găsi unul la nivelul șoldului și cam 
la treizeci de centimetri sub următorul. Suficient spațiu 
pentru ea. 

Dădu totul la o parte de pe raft, împingând fiecare 
lucru spre peretele din spate. Un nor de făină se ridi- 
că în aer, urmat de spargerea unor vase şi mirosul înțe- 
pător de oțet când un mic recipient cu murături zbură 
pe jos. Nu mirosea prea promițător, așa că nu investigă 
mai departe. 

După ce înlătură totul, se înfășură în pătură ca într-un 
cocon și se vâri pe raft. Era suficient spațiu dacă nu 
încerca să se întoarcă pe o parte. 

Pe măsură ce ochii i se obișnuiau cu întunericul, își 
dădu seamă că în cămară pătrundea puţină lumină de 
la o fereastră înaltă şi îngustă, suficientă cât să dezvăluie 
conturul rafturilor și al ușii. Deşi geamul era prea mic 
ca să poată evada, chiar dacă ar fi reuşit să ajungă până 
la el, îi plăcea că nu era complet învăluită în întuneric. 

Odihnindu-și capul pe mână, îşi închise ochii cu un 
oftat. Măcar nu zăcea pe podea, în eventualitatea că 
prin cămară umblau șoareci. 


După o eternitate de întuneric, Mariah pluti încet 
înapoi spre conștiință. Se afla în propriul pat, își dădu 
seama. La Ralston Abbey. În lumina slabă a lumâ- 
nării, recunoscu țesătura bogată a baldachinului de dea- 
supra ei. 

Şi nu era singură în pat. Cu un efort supraomenesc, 
își întoarse capul spre stânga și îl văzu pe Adam. Stătea 
întins pe așternuturi, îmbrăcat doar în pantalonii din 
piele de căprioară și o cămașă șifonată, cu părul încâlcit 
pe pernă, cu mâna odihnindu-se pe a ei. 

Moţăia, dar, când Mariah își întoarse capul, ochii lui 
se deschiseră larg. Acestuia i se tăie răsuflarea văzând-o, 
apoi se sprijini în cot, cu ochii verzi înflăcărați. 

- Mariah! Te-ai întors, nu-i aşa? 

- Adam! 

Vocea îi era slabă, așa că abia se auzi, dar se forță să 
zâmbească. 

- Copilul? Este bine? 

- Excelent, spuse el atingându-i obrazul cu tandrețe. 
Un flăcău arătos și sănătos. Coborând de pe salteaua 
largă, continuă: Tânărul nostru Richard doarme în pă- 
tuțul lui pe partea ta de pat. Vrei să îl ţii în braţe? 

-Te rog! 

Revenindu-și pe deplin în simțţire, își privi soţul co- 
borând din pat, înconjurându-l și ridicând cu grijă din 

pătuț copilul înfăşurat. Cu aceeași atenție, Adam spri- 
jini copilul în curbura făcută de braţul lui Mariah. 

Deși nu își amintea să își fi văzut copilul mai devre- 
me, sentimentul era unul atât de firesc și de normal, 
încât copilul căscă scurt, apoi se lipi de ea. Era un bă- 
iat frumuşel și micuț, cu şuvițe de păr negru ca ale lui 
Adam. Se hotărâseră să îl numească Richard Charles 
Lawford, după taţii lor. Îi studie fermecată chipul mi- 
cuţ. Copilul ei, Richard. Fiul ei! Ea şi Adam făcuseră 
acest mic miracol împreună. 

Găsi forța să îşi strângă protector braţul în jurul lui. 

- Este frumos, şopti ea, încercând să își pună ordi- 
ne în gânduri. Am fost foarte bolnavă, nu-i aşa? Cât de 
mult timp? 

-Cam cinci zile, spuse Adam cocoțându-se pe mar- 
ginea patului. 

Părea extenuat și nu se bărbierise de mai multe zile. 

- Noi... Eu... aproape te-am pierdut, Mariah. Sângerai 
atât de tare. Scutură din cap pentru a alunga aceas- 
tă amintire. Dacă Julia n-ar fi fost aici, nu ştiu ce s-ar 
fi întâmplat. 

- Cum a fost hrănit Richard dacă eu am fost inutilă? 
întrebă ea, deodată îngrijorată. 

- Avem o doică excelentă din sat, spuse el liniştitor. 
Julia a avut grijă şi de tine, și de Richard. 

Mariah închise ochii, încercând să își stăvilească la- 
crimile. Se simțea tare slăbită. Mulţumea cerului pentru 
Julia, care fusese una dintre cele mai bune moaşe și cele 
mai bune prietene în orice moment. Încerca să îşi aducă 
aminte ce se întâmplase. O convinsese pe Sarah să o 
scoată la o plimbare de dimineață. Apoi... 

Sângele îi îngheță odată cu revenirea amintirilor. 
Durerile care o apucaseră la biserica abandonată. 
Răufăcătorii care veniseră să o răpească. Oribila criptă 
întunecată în care se ascunsese în timp ce sora ei se lăsa- 
se pe mâinile necunoscuțţilor violenți. 

- Sarah! A fost răpită! Ai găsit-o şi ai adus-o acasă? 
A fost atât de curajoasă! 

Expresia lui Adam deveni serioasă. 

-Nu încă. Prin cel mai pur noroc, Rob Carmichael 
venise să ne viziteze chiar când te aduceam acasă după 
răpire. A plecat în urmărirea lor imediat. 

Mariah mai fusese ajutată de Carmichael și în trecut 
şi ştia că era un bărbat alarmant de capabil. 

- Dar nu a găsit-o încă? 

Adam scutură din cap. 

-A fost dusă în Irlanda. Rob mi-a transmis un me- 
saj chiar înainte să traverseze în urmărirea răpitorilor. 
Nu am mai primit vești de la el. Dar, dacă poate cineva 
să o găsească, el este acela. 

Ezită înainte să continue: Situaţia este gravă, Mariah. 
Se pare că răpirea a fost una politică. 

Mariah văzu în ochii lui teama că Sarah ar putea fi 
ucisă de ticăloși și că ea trebuia să se pregătească pentru 
ce era mai rău. 

- Este teafără! spuse Mariah cu încăpățânare. Aș şti 
dacă i s-ar fi întâmplat ceva rău. Chiar când nu știam că 
am o geamănă, îi simțeam prezența. Cu siguranță Rob 
o va găsi în curând. 

- Sper să ai dreptate, spuse Adam ușor, sprijinindu-și 
mâna pe umărul ei. 

Şi Mariah spera. Nu era sigură că ar fi putut suporta 
gândul că Sarah a murit în locul ei. 

Rob își ajunse vânatul la amurg. Când trăsura răpi- 
torilor se opri peste noapte la o casă de piatră masivă, 
Rob privea prin lunetă de pe drumul întins pe dealul de 
deasupra. Deși nu putea discerne detalii, zărise o siluetă 
mică în mijlocul unui grup de bărbați care coborâseră 
din căruță și intraseră în casă. Se bucura să vadă că fata 
nu se mișca de parcă ar fi fost rănită, atât de dragul ei, 
cât și pentru că ușura evadarea. 

Odată cu lăsarea serii, cobori dealul și se apropie 
de casă. Un șopron gol de lângă grajduri oferea un loc 
bun pentru a-și ascunde și a-și îngriji cei doi cai ai săi. 

Erau animale zdravene, cu o rezistență bună, dar nu 
avusese timp să găsească o șa pentru doamne. Spera ca 
domnişoara Sarah să nu fie prea doamnă ca să călăreas- 
că bărbăteşte. 

În timp ce aștepta ca luminile din casă să se stin- 
gă, pregăti o masă sărăcăcioasă din pâine nedospită și 
brânză. Petrecu câtva timp în grajd şi, folosindu-se de 
un cuţit ascuţit, se asigură că hamurile și harnașamen- 
tele cailor şi ale trăsurii aveau să cedeze rapid dacă el şi 
domnișoara aveau să fie urmăriți. 

Apoi cercetă împrejurimile casei, căutând o modali- 
tate de-a pătrunde înăuntru. Nu putea fi prea compli- 
cat să intre, însă găsirea fetei fără să trezească pe cineva 
avea să fie o treabă mai dificilă. Era nevoit să se bazeze 
pe o combinaţie între logică și intuiţia sa misterioasă 
de găsitor. 

Un număr destul de mare de lumini erau în continu- 
are aprinse în casă, când cineva ieși prin spate. După ce 
studie silueta, ajunse la concluzia că era vorba despre o 
femeie frumoasă, într-o mantie întunecată simplă, care 
ducea în mână un mic felinar. Înainta vioi pe alee. Rob 
bănui că era vorba despre o servitoare care se îndrepta 
spre casa ei din sat. 

Recunoscător pentru norocul care dăduse peste el, 
Rob o urmă în tăcere până ajunseră la o distanță sem- 
nificativă de casă. Apoi se apropie de ea din spate şi o 
prinse cu forță, blocându-i brațele şi acoperindu-i gura 
cu o mână. 

În timp ce ea încerca să se elibereze, el îi şopti ușor 
în irlandeză: 

-N-o să te rănesc, fătucă, dar am nevoie de niscaiva 
informaţii despre tânăra adusă în casă în seara asta. Pro- 
miţi să nu țipi dacă îmi iau mâna de pe gura ta? 

Relaxându-se puţin, femeia încuviinţă din cap. 

Când Rob își îndepărtă mâna, fata spuse îngrijorată: 

- Cine ești şi de ce întrebi? Tot ce știu este că e o fe- 
meie mică şi drăguță şi că ei spun că este ducesă. 

- Eu sunt Rob. Și tu ești...? 

- Bridget, bucătăreasă și slujnică în bucătărie la 
domnul McCarthy, spuse ea și făcu semn cu capul în- 
spre casă. 

-Vreau să știu unde au închis-o, zise Rob grav, dân- 
du-i drumul lui Bridget. Familia ei m-a trimis să o aduc 
înapoi acasă, în siguranţă. 

-Asta este bine. Nu aș lăsa un câine cu ticăloșii ăia, 
spuse ea întorcându-se spre el, cu fața ascunsă de întu- 
nericul de afară. Bucătăria și cămările sunt în spatele 
casei, la parter. Au închis-o în una dintre cămări, cea 
din capătul îndepărtat al bucătăriei. În bucătărie intri 
prin ușa laterală din partea de vest a casei. 

Era o informaţie utilă.. 

- E păzită? 

-Nu ştiu. Eu am plecat când încă mâncau merindele 
domnului McCarthy şi îi beau whisky-ul, spuse ea cu 
o voce amară. O mare încurcătură o să facă, de asta 
sunt sigură. 

- Ştii cumva cine sunt răpitorii? 

- Membrii unui grup de rebeli care își spun Irlanda 
Liberă, pufni Bridget. Libertatea pentru Irlanda ar fi 
un lucru bun, dar n-aş avea încredere într-un asemenea 
grup de ticăloşi. Stăpânul meu n-a fost deloc bucuros să 
îi vină în casă cu o ducesă răpită. Vocea îi fu cuprin- 
să de o notă de îngrijorare. O să vină trupe britanice să 
o caute? 

Rob îi înțelese grija. Orice fel de luptă avea să fie de 
rău augur pentru casă, pentru stăpânul ei, pentru zonă 
şi pentru slujba acestei tinere femei. 

- Nimeni în afară de mine, şi scopul meu este să o 
eliberez pe doamnă fără să rănesc pe cineva. 

Și, dacă cineva avea să fie rănit, să se asigure că nu 
despre Sarah Clarke-Townsend urma să fie vorba. 

-E în regulă atunci, spuse ea încuviințând din cap 
cu hotărâre. Nu-mi place să văd o femeie intimidată și 
hărțuită, nici măcar o ducesă engleză. 

Rob ghici că bărbatul care încercase să o intimideze 
pe Bridget aflase rapid că nu era o idee bună. 

-Juri să nu dai alarma? Dacă nu juri, va trebui să te 
leg și să te las într-un şopron. 

- Jur. Cu cât o duci mai repede pe lady de aici, cu atât 
mai bine, chicoti Bridget. O să mă duc la mine acasă, și 
dimineaţa o să fiu de-a dreptul şocată când o să aflu că 
a dispărut. 

- Eşti o fată bună. Uite aici, pentru ajutorul tău, spu- 
se Rob strecurându-i o bancnotă împăturită în mână. 

Degetele fetei se strânseră în jurul banilor. 

-Nu era nevoie, dar îţi mulțumesc. 

-Vine împreună cu gratitudinea familiei fetei. Este 
foarte iubită. 

-Atunci du-o acasă în siguranță, băiete. Apoi adău- 
gă, cu un glas sugrumat de emoție: Și, dacă te întorci 
vreodată în timpul zilei, căută-mă. Bridget Malone, mi-a 
făcut plăcere. 

-Şi mie, Bridget Malone. 

Rob schiță o plecăciune, apoi o privi plecând spre 
casă unduindu-și șoldurile. Avusese un mare noroc să 
găsească o slujnică fără loialitate față de prietenii rebeli 
ai stăpânului ei și cu simpatie pentru o fată aflată în 
pericol. Se întoarse și se îndreptă spre casă, plănuind 
intrarea în clădire - și cum aveau să iasă amândoi. 


Trecură ore întregi înainte ca toate luminile din casă 
să se stingă, dar Rob își exersase răbdarea în toți anii cât 
acumulase experiență. Ploaia ușoară se opri și cerul se 
însenină, dând la iveală o lună ca de ceară, care avea 
să le mai ofere lumină câteva ore, ajutându-i să evadeze. 

Într-un final, toată casa se cufundă în întuneric, cu 
excepția unei luminițe de la parter, care părea să vină 
din bucătărie. Cum asta putea să însemne că prizoniera 
era păzită, hotărî să intre pe ușa din față, mai degrabă 
decât pe cea sugerată de Bridget. 

Era priceput la lacăte, așa că masiva ușă din față nu 
reprezentă o mare provocare. Pătrunse pe furiș, abia 
respirând, apoi închise ușa aproape complet, lăsând-o 
pregătită pentru o evadare rapidă. În timp ce studia îm- 
prejurimile, își scoase ciomagul din buzunarul interior. 

Îl dobândise în India și era dotat special cu proeminen- 
țe pentru a-i oferi o mai mare putere de lovire în timpul 
unei confruntări. 

Casa părea să aibă o structură obişnuită, cu scări ce 
coborau prin centru și camere de fiecare parte a acesto- 
ra. O cameră de zi se află în dreapta, sufrageria în stân- 
ga. Întrucât Bridget îi spusese că bucătăria era amplasată 
în spatele camerei de zi, trecu printre masă și dulap spre 
ușa ce trebuia să dea în bucătărie. 

Cu ciomagul în mâna stângă, deschise ușor ușa - 
şi îngheţă când fu întâmpinat de sforăitul zgomotos 
din interior. 

Fără să se miște, studie pe cât posibil încăperea. Băr- 
batul care sforăia era așezat pe o băncuţă de lângă un 
banc de lucru lat, cu capul sprijinit pe mâinile împre- 
unate. Lângă el se aflau o sticlă goală de whisky și feli- 
narul ce lumina camera. Omul părea cufundat într-un 
somn al beţiei, așa că Rob decise să nu se retragă. 
Nu când se afla atât de aproape de domnișoara răpită. 

Încet, traversă bucătăria prin partea stângă. Bărbatul 
care sforăia nu se mișcă atunci când Rob trecu la mai 
puţin de doi metri de el. 

Se întinse spre ușa de la cămară. Cheia se afla în 
broască, ceea ce îl scuti de efortul de a o sparge. Întoarse 
cheia, și aceasta scârțâi. 

Rămase nemișcat, fără să respire, dar beţivul conti- 
nua să sforăie. Rugându-se ca balamalele să nu scârțâie 
şi ele, deschise ușa încetișor și intră, închizând-o în spa- 
tele său. 

O rază de lună ce se strecura prin geamul înalt al 
cămării lumina cea mai mare parte a micii cămăruțe. 
Prima lui reacţie fu una de dezamăgire când zări pe po- 
dea doar un morman de saci, cutii și vase sparte, nu un 
prizonier adormit. 

Ceva se mișcă pe raft, și o față delicată înconjurată de 
un nor pufos de păr blond îl privi. Domnișoara Sarah 
Clarke-Townsend arăta ca un adorabil puișor de găină. 
Nevinovată și neajutorată, victima primei vulpi sau a 
primului șoim care îi ieșea în cale. Sperând că nu avea 

să tipe sau să facă altceva care să atragă atenția asupra 
lor, îi spuse cu voce abia audibilă: 

- Ashton ma trimis. Plecăm de aici? 

Ochii fetei se măriră ca ai unui pui de pisică speriat, 
apoi își cobori picioarele pe podea. 

- Da! Înfăşurându-și pătura zdrenţuită ferm în jurul 
umerilor, continuă: Tu primul, domnule! 

Deși vocea ei fusese joasă, Rob îi puse un deget pe 
buze pentru a sublinia importanța tăcerii. 

- Un bărbat doarme în bucătărie. Trebuie să ieșim 
în foarte mare liniște. 

Ea aprobă din cap și își strânse pătura mai bine în 
jurul corpului. Când ajungeau la cai, avea să îi găsească 
el ceva mai călduros. 

Deschise ușa din nou și înaintă în bucătărie, făcân- 
du-i semn să îl urmeze întrucât bețivul încă sforăia. Ea îl 
ascultă și păși încet în urma lui. 

Traversaseră jumătate din bucătărie, când se petrecu 
un dezastru. Ceva căzu zdrăngănind pe podea, și dom- 
nișoara Sarah ţipă din pricina surprizei. În n timp ce beţi- 
vul se trezea mormăind, Rob văzu că pătura ei agățase o 
mătură sprijinită de zid, răsturnând-o. 

Ochii bețivului se măriră în vreme ce bărbatul încer- 
ca să se concentreze asupra lor. 

- Căţeaua încearcă să scape! tună el, ridicându-se de 
la masă. 

Alte două capete apărură pe cealaltă parte a mesei. 
Rob înjură când își dădu seama că nu îi văzuse pe oa- 
menii care dormeau acolo. Depăşit numeric, avea doar 
avantajul că era treaz şi alert. În timp ce ceilalți doi băr- 
baţi se ridicau, Rob se repezi spre beţiv, care era cel mai 
aproape de el. 

- Fugi! strigă spre Sarah. 

Înainte ca beţivul să poată reacționa, Rob îl izbi în 
tâmplă cu ciomagul. Omul se prăbuși pe spate peste 
băncuță, scăpând sticla de whisky pe podea, unde aceas- 
ta se sparse zgomotos. 

Fără să se oprească, Rob sări peste masă și îl atacă pe 
cel mai apropiat dintre cei doi bărbaţi - un tip vânos 

care tocmai scotea un cuţit din teaca de la brâu. Rob 
îl lovi în burtă, apoi îl izbi puternic în cap. Bărbatul se 
prăbuși gemând. 

Când bărbatul vânos căzu la pământ, Rob se întoarse 
să înfrunte ultimul adversar - şi se opri pe loc văzând 
ţeava unui pistol îndreptat spre el. 

Al treilea bărbat ridică trăgaciul, mârâind: 

-Nu ştiu cine eşti, tipule, dar spune-ți rugăciunile! 

Rob se pregătea să se arunce peste masă, sperând 
să evite împuşcătura, când aerul răsună de un zgomot 
puternic, ca de gong. Bărbatul înarmat se prăbuşi la 
pământ. În spatele lui, zâmbind fericită şi ţinând o ti- 
gaie masivă de fier cu ambele mâini, era puișorul lui 
neajutorat, arătând absurd de mulțumită de sine. 

Luminat din spate de felinar, părul domnișoarei 
Sarah părea un nor auriu strălucind ca o aureolă în ju- 
rul feţei ei superbe. O emoție sfâşietoare, căreia nu îi 
putea găsi nume, răsună în el. Dorinţa, poate, căci, din 
cauza frumuseții, a bucuriei şi a inocenţei ei, reprezenta 
tot ceea ce el iubise și pierduse odată. 

Sentimentul trecu rapid, pentru că sarcina lui era să îi 
salveze viaţa, nu să se lase copleșit de propriile dureri. 

- Bine lucrat, prinţesă. Acum este timpul să plecăm. 

Ar fi preferat să îi lege pe cei trei bărbați, dar pu- 
teau sosi ajutoare în orice moment, şi nu își dorea 
o confruntare de proporţii. Ridică pistolul scăpat 
pe jos şi făcu semn spre ușa bucătăriei ce ducea afară 
din casă. 

-Sunt perfect de acord! exclamă ea, țâșnind spre 
ieşire. 

Odată ajunși afară, în aerul friguros al nopţii, o apu- 
că de mâna mică și spuse: 

- Acum, prinţesă, fugim! 


capitolul 7 


Recunoscătoare că avusese o copilărie băiețoasă, 
Sarah străbătu curtea cu toată viteza, sprijinită de mâna 

fermă a salvatorului ei. Nu putea să creadă că fantezia ei 
devenise realitate și că Rob Carmichael apăruse de nică- 
ieri să o salveze din captivitate. Ar fi râs din toată inima 
dacă n-ar fi avut nevoie de orice răsuflare ca să alerge. 

Luminile erau aprinse în casă, și ea gâfâia când ajun- 
seră la un șopron din spatele grajdurilor principale. 

- Așteaptă! îi ceru Carmichael şi îi dădu drumul la 
mână. Deschise ușile duble late, dând la iveală doi cai 
înșeuați. Cât de bine călărești? Dacă nu ai experiență, te 
pot căra pe calul meu, dar asta o să ne încetinească. 

- Ştiu să călăresc foarte bine, spuse ea, încercând să-și 
tragă răsuflarea. 

-Atunci sper că știi să călărești bărbătește, pentru că 
n-am avut timp să găsesc o șa pentru doamne. 

-Ar fi grozav să călăresc bărbătește! exclamă ea. Ni- 
ciodată nu mi s-a permis să o fac. 

- Atunci, hai sus pe șa. 

Îşi uni mâinile, ajutând-o să urce pe cal. Sarah îşi 
ridică fustele, apoi își puse piciorul stâng în mâna lui 
şi se săltă pe animal. I se părea ciudat să își întindă pi- 
ciorul drept peste cal, mai ales că acesta avea și un spate 
lat. Dar, odată instalată în șa, poziția i se păru natura- 
lä, chiar dacă fustele îi erau ridicate până la genunchi. 
În timp ce Carmichael îi regla scara, ea își aranjă fustele 
în jurul picioarelor, acoperind cât de mult posibil pielea 
descoperită, și își înfășură pătura pe sub ea. 

- Ţi-e îndeajuns de cald? întrebă el. Pot să îți dau 
haina mea. 

-Nu este nevoie. Haide să plecăm înainte să vină 
după noi. 

Carmichael aprobă din cap și se urcă pe propriul cal. 
O conduse spre drum într-un ritm alert, mărind viteza 
când văzu că Sarah ținea pasul cu ușurință. 

Lumina lunii era suficientă pentru a putea vedea pe 
unde mergeau și, când ajunseră la drumul principal, tre- 
cură la un galop mai rapid. De data aceasta, Sarah chiar 
râse, un râset de plăcere pură. Ăsta era genul de aven- 
tură la care visase - să zboare prin noapte cu un erou 
chipeș care o salvase de la o întemnițare blestemată. 

Era mult mai plăcut decât să fie îmbrâncită de bețivi 
urât mirositori şi adusă la un pas de înfometare. 

La această oră, erau singuri pe drum. Străbătură o dis- 
tanță bună înainte ca un grup de nori să acopere luna 
şi să reducă vizibilitatea aproape la zero. În momentul 
în care o ploaie ușoară începu să cadă, Carmichael își 
încetini bidiviul la pas şi se apropie de cel al lui Sarah. 

- Bună treabă, domnişoară Clarke-Townsend. Un par- 
tener de drum de nădejde. 

- Spune-mi Sarah, replică ea. Este mai simplu. Eşti 
prietenul lui Adam, Rob Carmichael, nu-i așa? 

O privi curios. 

- De unde ai știut? Nu ne-am întâlnit niciodată. 

- Nu am fost prezentați oficial, dar ai fost prezent la 
nunta lui Lady Kiri. Sora mea mi-a spus că ai fost co- 
leg de școală cu Adam. Sarah zâmbi ușor, amintindu-și 
cât de mult o intrigase Carmichael. Una dintre rubrici- 
le mondene dintr-o revistă pentru femei te-a amintit ca 
onorabilul Robert Carmichael. 

- Revista greșea, spuse el scurt. Nu mai am dreptul 
să fiu numit așa. Spune-mi Rob sau Carmichael, după 
cum preferi. Onorabil, niciodată. 

Nu mai era onorabil? Frânându-și dorința să îl între- 
be ce însemna acest lucru, Sarah zise: 

- Rob atunci, căci cu siguranţă o să ne cunoaștem 
destul de bine până ajungem acasă. Având un număr 
mare de întrebări, nu mai ezită. Cum ai reușit să mă 
găseşti atât de repede? Lucrezi în Londra, nu-i așa? 

- Da, dar comisarii primesc sarcini în toată Marea 
Britanie. Ashton îmi făcuse o invitaţie deschisă de a sta 
la Ralston Abbey oricând mă aflu în zonă. Din pură 
întâmplare, mă foloseam de invitația lui chiar în ziua în 
care ai fost răpită. 

Prietena lui Sarah, Lady Kiri, ar fi numit asta soar- 
tă, nu întâmplare. Cu mâinile strânse în jurul frâielor, 
Sarah întrebă: 

- Sora mea este în regulă? Am lăsat-o chiar când intra 
în travaliu, ascunsă în cripta unei biserici abandonate. 

După o scurtă ezitare, el răspunse: 

- Era în siguranță la conac și în continuare în travaliu 
când am pornit după tine. Ashton și prietena ei Lady 
Julia erau cu ea. 

Deși veştile o linișteau parțial, Sarah avea un sen- 
timent sâcâitor că nașterea fusese una dificilă. Dar nu 
fatală. Cu siguranţă ar fi simţit dacă ar fi fost fatală. 

Rostea o rugăciune în tăcere pentru sănătatea lui 
Mariah, când calul ei se poticni, se zbătu disperat 
să își recapete echilibrul, apoi se răsturnă. Sarah zbură și 
ateriză cu un pleoscăit într-un ochi de apă care-îi venea 
până peste cap. În timp ce se zbătea disperată să respire, 
mâini puternice îi ridicară capul deasupra apei. 

- Eşti teafără? întrebă Rob cu asprime. Ai vreun os 
rupt? 

-Nu... nu cred, bolborosi ea când Rob o ridică în 
fund. Aterizase într-un șanț plin cu apă, nu adânc, dar 
suficient să o înece dacă ar fi fost singură și inconștientă. 
Apa şi noroiul sunt mai moi ca pământul. 

O ridică de tot din apă și o așeză în picioare, ţinân- 
duşi braţul în jurul mijlocului ei, drept sprijin. 

- Din păcate, calul tău și-a pierdut echilibrul pe mar- 
ginea șanțului. 

Se sprijini de Rob, cu fiecare mușchi al corpului 
arzând de durere. 

- Este rănit? 

- O gleznă lovită, dar nimic mai rău de atât. Este tim- 
pul să coborâm și să înnoptăm într-un hambar drăguţ 
din zonă. l 

Sarah încuviință din cap, tremurând. Un vânt aspru 
o biciuia prin hainele îmbibate cu apă, și în urma căză- 
turii își pierduse pătura. De data aceasta nu mai obiec- 
tă când Rob își dădu jos haina și i-o înfășură în jurul 
umerilor. li ajungea aproape până la picioare și o 
încălzea cât de cât, dar se simţea în continuare ca un 
bloc de gheață. 

-Te urc pe calul meu și îl conduc pe al tău până la 
hambar, spuse el ajutând-o să revină pe drum. Nu este 
departe, cam la o jumătate de kilometru. 

Ploaia începuse să cadă din nou, iar Sarah se chinuia 
să vadă prin întuneric. 

- Tu poți să vezi ceva? 

- Am memorat câteva locuri care ar putea să ne fie 
de ajutor când am trecut pe aici în după-amiaza aceasta, 
explică el. Puterea obişnuinței. 

Obișnuinţa unui bun comisar, bănui ea. Când o aju- 
tă să urce pe calul lui, abia își putu ridica piciorul drept 
peste spatele calului și degetele îi erau atât de amorţite, 
că nu putea simți frâiele. 

Până ajunseră la hambar, aflat la capătul unei alei 
mocirloase, Sarah tremura atât de tare, că abia se putea 
ţine în șa. Rob deschise ușa și conduse caii înăuntru. 

Era întuneric ca într-un butoi, dar faptul că scăpa- 
se de ploaie și de vântul tăios i se părea un dar divin. 
Sarah încercă să își controleze dinţii care-i clănțăneau și 
se întrebă dacă avea să-i mai fie vreodată cald. 

-E timpul să facem lumină, spuse Rob scoțând o 
cutie cu iască și creând o scânteie pe care o folosi să 
aprindă o lumânare. 

În acest anotimp, erau puţine lucruri de pus pe foc, 
dar într-un colț se afla o grămadă mare de fân. În afară 
de aceasta, hambarul era în cea mai mare parte gol, cu 
excepția unor unelte agricole sprijinite de un zid. 

Un felinar era atârnat cu un cârlig de grinzile de dea- 
supra. Rob ridică lampa și puse lumânarea înăuntru. 
Materialul reflector din spatele lumânării mări lumina, 
dar rezultatul nu fu spectaculos având în vedere mări- 
mea hambarului. 

Sarah era pe jumătate inconștientă atunci când Rob 
o ridică din șa la fel de uşor de parcă ar fi fost un copil. 

- Voi face ceva care te-ar rușina dacă ai sta să te gân- 
deşti, așa că închide ochii și nu te gândi, spuse el blând, 
așezând-o în picioare. 

Ea icni de surpriză când el trecu în spatele ei și 
începu să îi desfacă spatele rochiei murdare, de culoa- 
rea păpădiilor. 

- Rob...? 

-Trebuie să scapi de hainele astea ude înainte să 
îngheți, explică el, dându-i jos rochia cu dexterita- 
te, lăsând-o în picioare în furoul murdar, în corset 
şi-n ciorapi. 

-Fiindcă m-am gândit că ar fi mai ușor să ieşim 
din Irlanda cu tine îmbrăcată ca băiat, am cumpărat din 
Cork nişte îmbrăcăminte bărbătească purtată. 

- Atâta... atâta timp cât hainele sunt curate, spuse 
Sarah cu dinții clănțănind. Nu, nu mai contează. Doar 
să-mi fie cald! 

-O să-ţi fie în curând. 

Rămase în spatele ei, pentru ca ea să nu fie nevoită 
să îl privească în ochi, îi dădu jos lenjeria și începu să îi 
frece corpul gol cu o pătură aspră. 

Era cea mai ciudată experiență din toată viaţa lui 
Sarah. Într-o zi avea să-și amintească probabil de ea ca 
fiind delicios de imorală. Acum era doar... ciudat să 
stea nemișcată și goală pușcă într-un șopron la un pas 
de un bărbat arătos și să se gândească doar la cât de frig 
îi era. 

Frecarea păturii îi încălzi puțin pielea. Rob începuse 
cu spatele și cu mâinile, apoi continuă cu partea din 
față, cu șoldurile și cu picioarele. Ea închise ochii, așa 
cum sugerase el. „Gândește-te la pătură, nu la mâinile 
mari, puternice, de bărbat, care mișcă pătura delicios de 
aspră de-a lungul întregului tău corp...“ 

Frecţia încetă. Rob îi ridică braţele și îi trecu o căma- 
şă de băiat peste cap. Făcută dintr-o pânză des purtată 
şi spălată frecvent, țesătura se simţea moale pe corp și îi 
ajungea mult sub fund. Recunoscătoare că era acoperită 
şi că se mai încălzise puţin, se întoarse cu fața spre el. 

- Sper că nu ai adus doar o cămașă. 

- Izmene, pantaloni, ciorapi, cizme și o haină, spuse 
Rob, la fel de netulburat de parcă tocmai ar fi ţesălat un 
cal. Te descurci sau ai nevoie de ajutor? 

-Mă descurc. 

Sarah acceptă grămada de haine împăturite și îşi trase 
cu stângăcie izmenele și pantalonii. 

În timp ce își sufleca cracul pantalonilor şi trăgea cio- 
rapii, Rob dădu jos șeile de pe cai și scoase din desagă 
un pachet înfășurat în hârtie. 

- Mănâncă niște brânză cu pâine. Să ştii că mâncarea 
te încălzește. 

Sarah se repezi la pachet și îl deschise cu lăcomie. 
Pâinea și brânza fuseseră feliate în bucăți mai mici, ca să 
nu piardă timp rupând din ele. 

-E cea mai bună brânză pe care am mâncat-o vreo- 
dată, spuse ea reverenţios în timp ce își punea o a doua 
bucată de brânză pe o felie de pâine. Şi pâinea este foar- 
te bună. 

- Foamea, cel mai bun sos, comentă Rob acceptând 
bucata de brânză pe pâine pe care i-o întinsese Sarah. 
Dar brânza cheddar irlandeză este bună, fără dubii, la 
fel şi pâinea nedospită. 

nfulecă mâncarea din două înghiţituri, apoi se în- 
toarse la cai. 

După ce puse fân la îndemâna ambilor cai, examină 
piciorul lovit al animalului. 

- Nu va fi afectat permanent, dar n-o să te poată duce 
nicăieri mâine. Va trebui să îl dăm la schimb pe alt cal. 

Sarah își mușcă buza și începu să gândească dincolo 
de frigul și de îngheţul care o cuprinsese. 

-O să ne urmărească răpitorii? 

- Foarte probabil, spuse Rob începând să ţesale calul 
cu o mână de fân. Bănuiesc că răpirea este măcar parţial 
motivată politic. Ai auzit ceva care să confirme asta? 

- Da, bărbaţii făceau parte dintr-un fel de grup radi- 
cal pentru independenţă. Voiau să mă ducă la liderul 
lor fără să fiu rănită, ceea m-a scăpat de siluire. Încerca 
să își mențină vocea la un nivel scăzut și se rușină când 
glasul începu să îi tremure. Nu sunt sigură dacă m-au ră- 
pit pentru recompensă ca să strângă bani pentru grupul 
lor sau ca să mă execute pe post de simbol al maleficilor 
aristocrați englezi. 

- Leai fi spus că nu tu ești ducesa de Ashton? 

Ea ridică din umeri. 

- Mă îndoiesc că m-ar fi crezut. Nu doream să le spun 
prea curând, pentru că mi-aș fi pierdut astfel singura 
protecție pe care o aveam. lar dacă le-aș fi spus când 
călăul ridica securea, ar fi crezut doar că sunt disperată 
şi lașă. Slabă. 

Colţul gurii lui Rob se strâmbă. 

-Ai dreptate, ţi-ar fi fost greu să îi convingi că nu 
eşti ducesa, ci sora ei geamănă. Ar aduce prea mult a 
roman gotic. 

Ea își încreţi nasul. 

- Aşa şi este. Vulgar și neverosimil. 

- Viaţa este adesea în ambele moduri, spuse el apu- 
când o mână proaspătă de fân și continuând să țesa- 
le calul. Și să te îmbraci în băiat ca să nu fii prinsă 
este gotic, dar practic. Îmbrăcată așa, o să fii mult mai 
puţin observabilă decât dacă ai călători ca o tânără 
lady elegantă. 

- O tânără lady elegantă? pufni ea. Arăt de parcă aș 
fi fost târâtă prin tufișuri. 

-E cu atât mai impresionant că în aceste condiţii 
încă arăţi elegantă, răspunse el continuând să țesale ca- 
lul cu aceeași eficiență plină de energie pe care o folo- 
sise şi cu ea. 

Sarah se încruntă, nesigură dacă vorbea serios sau 
dacă pur și simplu avea un simţ sec al umorului. Era 
înclinată să creadă că era vorba despre a doua variantă, 
pentru că ea cu siguranță era lipsită de eleganţă. | 

După ce își stoarse apa în exces din păr, începu al 
descâlci cu degetele, gest care îi dădu șansa să își studie- 
ze salvatorul. Înalt, subțire și musculos, se mișca frumos, 
neirosind nici un gest. Deşi avea un aer periculos, nu îi 
era frică de el. Îşi dădu seama cu o oarecare surpriză că, 
atâta timp cât el considera salvarea ei în sarcina lui, avea 
să o protejeze cu prețul propriei vieți. Era un gând care 
te aducea cu picioarele pe pământ. 

Dar el rămânea un mister pentru ea. Se întreba în 
legătura cu viața lui personală. Avea oare una? Avea o 
soție sau o amantă? Familie? Lăsa impresia că nu avea 
nevoie de nimeni şi de nimic. 

Fără să își dea seama că vorbea cu voce tare, spuse 
gânditor: 

- De ce îți pasă cel mai mult pe lume? 

O privi peste spatele calului și se holbă la ea cu ochii 
albaștri, mâinile încetând să i se mai miște. Părul șaten 
îi era ud și încâlcit, iar faţa îi era puternică și subțire, 
ca restul corpului. În ciuda abilității sale de a se pierde 
în fundal atunci când dorea acest lucru, era un bărbat 
remarcabil de arătos. 

- Îmi pare rău, spuse ea roșind. A fost o întrebare 
impertinentă. 

- Adevărat, dar una interesantă. Sprâncenele i se 
împreunară în timp ce se gândea. Presupun că cel mai 
mult ţin la justiţie. Îşi continue ţesălatul. Viaţa şi socie- 
tatea sunt adesea nedrepte. Uneori pot să înclin măcar 
puţin balanţa justiţiei. 

Era un răspuns fascinant. Dar, până la urmă, era un 
bărbat fascinant. 

- De aceea ai devenit comisar? Ca să poți să aperi legea? 

- Este o parte din motiv, spuse el, și vocea îi deveni 
uscată. La fel de importantă este și mâncarea ce o pui 
pe masă. 

Fiii lorzilor recunoșteau arareori că sunt nevoiţi să 
muncească pentru existenţă. li plăcea atitudinea lui prac- 
tică, chiar dacă se întreba în continuare de ce nu mai era 
onorabilul Lord Carmichael. Dar nu își dorea să mai îi 
pună încă o întrebare impertinentă atât de curând. 

- Care este planul de întoarcere în Anglia? Dacă ai 
vreunul. 

Rob aruncă fânul pe care îl folosise să țesale calul. 

- Înaintăm de-a lungul coastei fără să fim prinși, apoi 
închiriem o barcă să ne ducă înapoi în Anglia. Nu vrem 
să ne întoarcem direct pe drumurile spre Cork sau Du- 
blin. Un port mai mic va fi mai bun. În afară de asta, 
va trebui să vedem cum evoluează lucrurile. Contează 
mult dacă suntem urmăriţi și cât timp pierdem din cau- 


za șchiopătatului calului ăstuia, spuse el bătând calul 
pe fund. 

- Măcar ploaia va şterge urmele pe care le lăsăm, sub- 
linie ea, suprimând un căscat, nesigură dacă era din ca- 
uza oboselii sau a frigului. Mai bine mă întind înainte 
să pic. 

El se încruntă studiind-o. 

-Incă tremuri. Trebuie să folosim cea mai veche 
formă de încălzire. Căldura animală. 

-Să dorm cu caii? întrebă ea confuză. 

El rânji şi păru mult mai puțin intimidant. 

- Să dormi cu mine, într-un mod foarte cast. Ne în- 
gropăm în fân, eu te ţin în braţe, și o să ne fie la amân- 
doi mai cald. 

Sarah îl privi clipind. Cu alte cuvinte, avea să doarmă 
cu un bărbat pentru prima dată în viaţa ei, un străin 
practic. Așa să fie! Trecuse de mult de etapa șocului, așa 
că încuviință din cap și se îndreptă spre fânul îngrămă- 
dit într-un colț. 

Se culcuși în căpiță. Tulpinile și frunzele uscate o 
înţepau ușor, dar fânul era moale și mirosea frumos. 
Cu un oftat de ușurare, se ghemui ca să păstreze cât de 
multă căldură posibil. 

Rob stinse lumânărea, apoi traversă hambarul, ală- 
turându-i-se în fân. Deşi Sarah avea încredere în bunul 
lui comportament, deveni tensionată când el se întinse 
lângă ea. 

- Relaxează-te, murmură el trăgând fân peste amân- 
doi, ca o pătură ușoară, puţin aromată. 

Apoi o trase spre el, cu spatele ei lipit de el. Era mare, 
şi cald, și liniștitor. 

Sarah oftă de plăcere, oprindu-se din tremurat, și 
începu să se relaxeze. Nu era nimic pasional în îmbrăți- 
şarea lui, doar căldură și protecție. 

Pentru întâia oară de la răpirea ei, Sarah dormi bine. 

Bucătăria domnului McCarthy arăta ca o zonă de 
război, cu mobilă răsturnată și vase sparte. Flannery 

se plimba de-a lungul camerei, urlând la trupele lui bă- 
tute şi însângerate. 

- Voi trei ați lăsat un singur om să intre și să plece cu 
ducesa? Sunteţi un grup de neisprăviți! 

Curran îi răspunse slăbit: 

- Dar eu și Donovan dormeam. Ne-a luat prin 
surprindere. 

- Tot eraţi trei! Și nici măcar nu avea pistol, spuse el 
privindu-l fioros pe Donovan. Nu până când ţi-a luat 
pistolul ăla bun pe care ţi l-am cumpărat! 

- De unde să știu că ducesa o să îmi dea una în cap 
cu o oală de fier! răspunse vizitiul defensiv. Am crezut 
că este o lady. 

-E mai bărbat ca oricare dintre voi! urlă Flannery. 
Salvatorul ei trebuie să fie vreun angajat de-al lui 
Ashton de a venit după noi atât de rapid. Oriunde s-ar 
afla acum, sigur se distrează copios pe seama noastră. 

- Ticălosul nu era dintre oamenii lui Ashton, spuse 
O'Dwyer posomorât, spălându-și sângele de pe față. 
L-am recunoscut. Îl cheamă Carmichael și este comisar 
londonez. Unul dintre cei mai buni. 

- Un scoţian? 

- Mai rău. Englez. Are o reputație de salvator al moș- 
tenitoarelor fugite și merge vorba că rezolvă o mulțime 
de alte probleme delicate. O'Dwyer rânji cercetându-și 
vânătăile masive de la tâmple. Face tot felul de comisi- 
oane speciale pentru tipi bogați. 

- Descrie-mi-l, îi ordonă Flannery. O să-i anunţ pe 
toți membrii Irlandei Libere de pe fiecare drum și de la 
fiecare barieră de aici și până pe coastă. O fi Carmichael 
comisar, dar Miss Ducesa o să-l încetinească în călă- 
torie. Spălați-vă și mâncaţi bine. De îndată ce se face lu- 
mină, pornim încet după ei. Țineţi minte, fără ducesă, 
fără recompensă. 

-Totul mergea atât de bine, mormăi Curran. 

- Fix în momente de-astea trebuie să sporești atenţia, 
bombăni Flannery. Țineţi minte, avem nevoie doar de 
ducesă. Pe comisar îl puteți omori. 


* 

Amintinduşi că domnişoara Sarah Clarke-Town- 
send era o clientă și o domniţă în pericol, nu ceva dulce 
de ţinut în braţe, Rob se concentră pe căldura reciprocă 
mai mult decât pe caracterul ei feminin. Cu excepția 
părții din mintea sa care era tot timpul în alertă, se cu- 
fundă într-un somn epuizat, mulțumit că ea nu era ge- 
nul care să își piardă capul. Din acest punct de vedere, 
semăna cu sora ei. Din ceea ce văzuse Rob, ducesa era 
admirabil de echilibrată și cu picioarele pe pământ, tră- 
sături pe care le împărtășea cu Sarah, chiar dacă amân- 
două semănau cu niște pui de găină pufoși... 

Se trezi cu o erecţie arzătoare și cu un corp moale de 
femeie strâns într-o îmbrăţișare înfierbântată, doar ma- 
terialul hainelor stând în calea împreunării lor. Exclamă 
„Doamne, Dumnezeule!“ în același moment în care ea 
strigă „Dumnezeule mare!“ 

Treziţi de șoc, se îndepărtară repede unul de celălalt. 
Rob rămase întins pe spate și își împreună mâinile, înju- 
rându-se. Era un bărbat în toată firea, nu un adolescent 
în călduri! 

Din nou recunoscător că domnișoara Sarah știa să își 
păstreze cumpătul, reuși, în sfârșit, să i se adreseze cu o 
voce stăpânită: 

- Îmi pare rău. De regulă nu seduc femeile pe care 
le salvez. 

Sarah scoase un pufnet de parcă și-ar fi strâns pumnii 
în același timp. 

- Nu cred că asta a fost o seducţie. Doar... căldura ani- 
mală în acțiune. Pentru că acum îmi este foarte cald! 

-Şi mie îmi este. 

Se strădui să se gândească la cum ar fi reacţionat 
Ashton dacă ar fi aflat că el se culcase cu sora ducesei. 
Gândul acesta îl ajută să își reducă pulsul. 

-Ai spus că de regulă nu seduci femeile pe care le 
salvezi, spuse Sarah, cu o voce curioasă. Înseamnă că 
totuși s-a întâmplat la un moment dat? 

- Desigur că nu! Când sunt angajat să salvez fetele de 
la rușine, nu pot să devin eu cauza rușinii lor. 

-Salvezi moştenitoarele fugite de propria prostie, 
presupun, chicoti Sarah. Asta nu se aplică și în cazul 
meu. Eu nu sunt moștenitoare. 

Rob zâmbi puțin în întuneric. 

- Dar principiul rămâne. Sarcina mea este să te aduc 
întreagă și cu onoarea intactă la familia ta. 

-Ştiu şi, crede-mă că sunt recunoscătoare, spuse ea 
oftând. Dar uneori mi-e tare teamă că mi-e scris să 
mor virgină. 

Rob se înecă. 

-Asta nu este o discuție pe care ar trebui să o avem. 
Trase aer în piept încercând să nu își imagineze cum 
ar fi să o instruiască el pe această minunată și dis- 
pusă tânără femeie. Chiar dacă nu ești o moștenitoare, 
nici o fată atât de frumoasă ca tine nu poate duce lipsă 
de peţitori. 

Tonul glumeţ din glasul ei dispăru. 

- Nu duc lipsă. Dar am iubit și am pierdut, și eu... nu 
cred că o să se mai repete vreodată. 

- Îmi pare rău. Durerea din vocea ei îl făcu să îi 
găsească mâna şi să i-o apuce liniștitor. Dar un bărbat 
suficient de prost să te părăsească nu merită să fie de- 
plâns la nesfârșit. 

- M-a părăsit murind, nu pentru alta. Cu el mă sim- 
țeam ca cea mai frumoasă și cea mai fascinantă femeie 
în viață. Balul de logodnă trebuia să aibă loc cu ocazia 
celei de-a optsprezecea aniversări a mea. El... a fost ucis 
la vânătoare cu două săptămâni înainte, spuse ea cu gla- 
sul frânt. Eu tocmai îmi alegeam hainele de mireasă. 

- Oh, Sarah, spuse el rostogolindu-se lângă ea şi 
strângând-o în braţe. Îmi pare atât de rău. Dar, dacă 
te-a iubit cu adevărat, nu și-ar fi dorit să îl jelești pen- 
tru totdeauna. 

- Sunt convinsă că nu și-ar fi dorit. Gerald susținea că 
trebuie să te bucuri de viață, oftă ea. După perioada de 
doliu de un an, mi-am spus că a venit momentul să caut 
din nou. Dar, atunci când am făcut-o, nu am găsit pe 
nimeni cu care să vreau să mă mărit măcar o fracțiune 
din cât doream cu Gerald. Caut de șapte ani fără succes. 

Bărbaţii de familie bună și demni nu mă interesează, și 
mi-am dat seama că cei chipeși îmi vor frânge inima mai 
devreme sau mai târziu. 

- Așa cum a făcut-o Gerald, spuse Rob ușor. 

- Exact. Vocea lui Sarah era plină de durere. Eram 
amândoi atât de tineri, și cred că am fi putut să creş- 
tem împreună. Dar nu o să aflu niciodată. Pentru că 
nu am avut timp să mă dezobișnuiesc de iubirea față de 
el - el încă... are sufletul meu. Să fiu o mătușă virgină 
mi se va potrivi bine totuși. Din multe puncte de vede- 
re, prefer să fiu o femeie independentă. 

El se întreba dacă era pe deplin adevărat sau dacă 
doar se pricepea să găsească partea bună din situaţia ei. 

-Independența are multe avantaje, aprobă el. Dar 
nu neglija posibilitatea de a găsi un bărbat care să fie un 
tovarăș bun și onorabil, chiar dacă nu o să-l iubeşti așa 
cum l-ai iubit pe Gerald. 

- Te-ai însura cu o femeie care să-ți fie doar o bună to- 
varășă! întrebă ea sceptică. Presupun că, dacă n-aș fi fost 
îndrăgostită nebunește la un moment dat, un tovarăș 
agreabil ar fi fost chiar potrivit. 

De obicei nu discuta despre viaţa lui privată, dar 
în întuneric și inspirat de onestitatea lui Sarah, se 
trezi spunând: 

- Eu le-am cunoscut pe amândouă. Am fost şi eu ne- 
bunește îndrăgostit când eram cam la fel de fraged ca 
tine când L-ai iubit pe Gerald. Și am fost la fel de devas- 
tat când s-a sfârșit. Mult mai târziu, am descoperit... cea 
mai bună dintre tovarășşe. Cel puţin pentru o vreme. 

Vocea lui Sarah se înmuie. 

-Ce s-a întâmplat cu femeia pe care ai iubit-o nebu- 
nește? Cum era? 

Rob se gândea rar la Bryony. Aparţinea unui timp 
din viața lui când încă avea speranţă și optimism. 

-Era o fiică de cioban, sălbatică și frumoasă, de 
pe domeniul tatălui meu. N-am mai cunoscut o fată 
ca ea. Cu părul negru, neînfricată și liberă. Lui Rob îi 
reveni în minte imaginea mentală rapidă cu Bryony fu- 
gind de-a lungul unei pajiști în fața lui, cu părul negru 


60 Mary Jo Putney 


fluturându-i în spate în vreme ce-l provoca râzând să o 
prindă. Înghiţi în sec. Am cerut-o în căsătorie în ciuda 
diferenţei de rang dintre noi. 

-Şi a murit? 

Gura lui se schimonosi. i 

- Tata a cumpărat-o. Nu știu cât i-a dat. Suficient cât 
să plece din zonă fără să-mi spună nimic. 

Mâna lui Sarah înţepeni. 

-Nu sunt sigură care mod de a pierde un iubit este 
mai rău. 

Rob nu se gândise la asta, dar nu ezită să răspundă: 

-Moartea este mai rea. Îmi place să mă gândesc că 
Bryony a luat banii și și-a făcut o viață bună în altă 
parte. Părinţii ei erau îngrozitori, și poate nu credea că 
eram serios în privința căsătoriei cu ea. Banii i-au oferit 
şansa de a fi independentă. Sper că e fericită. 

- Dar erai serios în privința căsătoriei, spuse Sarah, 
cuvintele ei răsunând blând în puterea nopții. 

-Pe cât de serios poate să fie un bărbat. Ar fi fost o 
soție splendidă de ofițer. 

- Ai fost în armată? 

- Nu. Plănuisem să cumpăr un loc în regimentul lui 
Alex Randall, cu care am fost prieten bun în școală. 
Dar... circumstanţele s-au schimbat. 

- Ai fi fost un ofițer bun, spuse Sarah cald. 

- Îmi place să cred că da, răspunse el zâmbind 
strâmb. Este o profesie mai onorabilă decât cea de co- 
misar londonez. 

- Dar cu siguranță comisarul contribuie mai mult 
la justiţie, îl încurajă ea. 

Rob era surprins de percepția ei. Avea dreptate. 
Munca unui comisar putea să fie adesea sordidă, dar 
Rob reușise să facă puţin mai multă dreptate pe lume. 

-Şi tovarășa? Nu se poate să fi fost cea mai bună dacă 
te-a părăsit. 

Pierderea lui Cassie era una recentă, și rana era încă 
adâncă. . 

- Era curajoasă şi periculoasă şi avea o inimă bună. Că- 
lătorea mult, și eram rar împreună, dar acele momente 

au fost cele mai frumoase din viața mea. M-am gândit 
că într-o zi ne-am putea stabili împreună, dar în ochii ei 
eram destinați să fim prieteni, nimic altceva. 

- Avea dreptate? 

Deschise gura, apoi o închise gândindu-se. Nu fusese 
de acord cu Cassie când îi spusese că adevărata lor legă- 
tură era prietenia pentru că erau amândoi prea inde- 
pendenți să aibă nevoie de altcineva. 

- A spus că eram prieteni care împărțeau uneori patul. 
Nu am fost de acord cu ea atunci, dar poate avea drepta- 
te. După o lungă tăcere, continuă nostalgic: Prietenia ar 
fi fost, poate, suficientă dacă n-ar fi găsit un bărbat care 
să o atingă mai adânc. Dar... a găsit. 

-Deci găsirea unei iubiri romantice este posibilă 
chiar după ce ţi-ai pierdut speranța. Mi se pare un gând 
liniştitor. După o pauză, Sarah adăugă: Deşi nu este 
treaba mea, mor de curiozitate de ce nu mai ești onora- 
bilul Robert Carmichael. 

Rob ridică din umeri. 

-Tata m-a dezmoștenit acum câțiva ani. Legal, nu mă 
putea împiedica să port acest titlu, dar nu mai am nici o 
dorinţă să o fac. Un nume care iese în evidenţă nu este 
un avantaj în meseria mea. 

- Presupun că nu, spuse ea, scoțând un mic sunet ca 
un căscat înăbușit. Sunt gata să adorm din nou, dar e 
frig în hambarul ăsta. Crezi că e posibil să mă strângi din 
nou în brațe fără să se mai întâmple ceva... nepotrivit? 

El se gândi la ofertă. 

- Nu sunt sigur. l 

-Dar dacă te culci tu pe o parte și te strâng eu în 
brațe? sugeră ea. 

- Nu o să reușești să mă încălzești prea tare, dar ar fi 
mai sigur, replică el zâmbind. 

- Bine atunci, spuse ea vesel. 

Se întoarse pe o parte cu spatele spre ea. Fânul foșni 
când ea se apropie. Apoi simţi delicioasa căldură femi- 
nină lipindu-i-se de spate și de coapse. O mână mică se 
strecură între braţul lui și corp și i se odihni pe piept. 
Sarah lăsă să îi scape un mic oftat fericit și relaxat. 

El făcu la fel. Cine ar fi crezut că putea să devină atât 
de rapid prieten cu un mic puișor auriu de găină? 


capitolul 9 


Spre regretul lui Sarah, Rob nu mai era lângă ea când 
se trezi. Înţelese de ce era atât de popular să împarţi un 
pat cu cineva - nu își putea aminti când dormise atât 
de bine. 

Se gândi meditativă la ce s-ar fi întâmplat dacă Rob 
ar fi fost genul care să seducă femeile pe care le salva, 
dar îi era recunoscătoare pentru buna judecată. Deși nu 
dorea să moară virgină, o aventură întâmplătoare în fân 
nu era soluția pentru problema ei. 

Rob era cavalerul ei în armură strălucitoare și foarte 
atrăgător, dar înțelegea de ce îl părăsise buna lui tovară- 
şă. Probabil era un bun tovarăș pentru o aventură de o 
noapte, dar era prea independent ca să îți poți imagina 
că ar avea nevoie și de altceva. 

Se întinse leneșă, apoi cobori din fân. Era dimineaţă 
devreme și ploaia se oprise. În hambar pătrundea sufici- 
entă lumină cât să poată discerne caii. Ba nu, un singur 
cal. Rob îl luase probabil pe cel şchiop, lăsând doar ca- 
lul lui să molfăie fân în mod placid. 

Se ridică şi își scutură hainele de fân. Pantalonii i se 
păreau ciudaţi, dar foarte comozi. 

Se îndrepta spre ușă, când Rob o deschise şi intră, 
ducând de căpăstru un cal diferit și ținând în mână 
un coș. 

-Am avut noroc, spuse el priponind noua achiziţie. 
Am mers la ferma de pe drum și i-am spus fermierului, 
domnul McConnoly, o versiune a adevărului - că eu 
şi tânărul meu văr suntem urmăriți de răufăcători şi 
că avem nevoie de transport. l-a plăcut cum arăta calul 
şchiop și mi l-a dat la schimb pe acesta. 

Sarah investigă noul ei cal. 

-Deci ţi-a dat o gloabă bătrână în schimbul unui cal 
mai tânăr și mai puternic, mult mai valoros ca âcesta și 
care se va vindeca peste una sau două săptămâni. 

- Exact. Dar bătrânica asta nu este șchioapă, şi asta 
contează acum, spuse Rob bătând fundul mare al nou- 
lui cal. Connolly s-a simțit suficient de vinovat cât să ne 
invite la fermă pentru micul dejun. 

-Mâncare caldă? întrebă Sarah cu speranţă în voce. 
Poate chiar ceai cald? 

- Foarte probabil. Ferma pare prosperă. Dar am re- 
fuzat. Ar fi mai bine să nu te vadă careva de aproape, 
spuse studiind-o cu ochii mici. Abia treci drept băiat de 
la distanță. De aproape, va fi imposibil, chiar dacă îți 
înnegrești părul şi te mânjeşti pe față. 

Sarah oftă. Trebuia să accepte că nu avea să fie curată 
şi bine hrănită prea curând. 

-A mai rămas ceva din brânza aceea bună? 

Rob îi înmână coșul. 

- Nu, dar domnul Connolly ne-a împachetat niște 
pâine proaspătă, câteva ouă fierte și o carafă de ceai. 
O să-i înapoiez coșul când plecăm. 

Sarah se repezi la coş. Erau două felii mari de pâine 
nedospită unse cu unt și două ouă fierte, în continuare 
calde. Nu mai fusese niciodată atât de fericită să vadă 
un ou. 

Îi dădu o felie de pâine şi un ou lui Rob, apoi spar- 
se cu atenţie oul ei și îl așeză pe pâine. Era puţin gă- 
tit, cu gălbenușul moale, exact cum îi plăcea ei. Mușcă 
o dată și se forță să mestece încet în loc să înghită 
rapid. După ce luă şi o înghiţitură de ceai cald cu lapte, 
spuse fericită: 

- Ambrozie! Nu o să găsesc vreodată un ou mai bun! 

Rob râse cu poftă, ceea ce îl făcu să pară un bărbat 
diferit. Se holbă la el, gândindu-se că ar fi trebuit să râdă 
mai des. 

-Mă bucur că poți fi mulțumită cu atâta ușurință, 
spuse el. 

Ea mai muşcă încă o dată din pâine și ou. 

- Plăcerile mici sunt cele mai bune pentru că le gă- 
sești peste tot. Toţi cei care au nevoie de mari specta- 
cole sunt meniți să fie dezamăgiţi cea mai mare parte 
a timpului. 

-E o filosofie bună. Rob își termină pâinea și oul, 
bău din ceai, apoi îi pasă carafa lui Sarah. Începând 
să pună şaua pe cal, continuă: Dacă toate merg bine, 
o să fii înapoi la Ralston Abbey cam în cinci zile. Asta 
dacă ești în stare să călărești atât de mult. Aș prefera să 
nu închiriem o trăsură. 

Ea se strâmbă. 

-Mă dor mușchi pe care nici nu știam că îi am, dar 
o să mă descurc. 

- Ştiu că-ţi cer tare mult, așa că te rog să îmi spui dacă 
efortul devine prea mare. 

Rob înşeuă ambii cai, apoi umplu desagii. Avea efici- 
enţa unui om care petrecea mult timp pe drum. 

Sarah își făcu cosițe în timp ce el împacheta, apoi și le 
aranjă sub pălăria turtită care făcea parte din costumul 
pe care i-l găsise Rob. 

- Arăt cât de cât a băiat? 

Gura lui Rob se strâmbă. 

-Mă bucur că hainele îți sunt largi. Asta maschează 
faptul că nu arăţi deloc a băiat. Când suntem lângă alți 
oameni, ține-ți capul plecat, ca să îţi vadă doar pălăria. 
Eşti gata de plecare? 

Sarah confirmă, dar, când Rob se apropie să o ajute 
să încalece, își puse impulsiv mâinile pe umerii lui, îi 
mulțumi și apoi îl sărută. 

Ar fi putut să o evite cu ușurință, dar nu o făcu. Gura 
lui era surprinzător de caldă când îi acceptă și îi întoar- 
se sărutul. 

Ea nu voise decât să își exprime gratitudinea, dar do- 
rința care îi adusese aproape în timpul nopţii reveni la 
viață. Braţele lui Rob o cuprinseră în timp ce o săruta 
cu intensitate, de parcă ar fi fost singurul lucru de pe 
pământ care conta. 

Ea era şocată de propria reacție. Deși îl găsise mereu 
atrăgător, nu se așteptase să simtă o asemenea... poftă. 

O dorință atât de mare să se contopească pe dată 
cu bărbatul acesta și să lase focul ce îl aprinsese să 
o mistuiască. 

Erau împreunaţi pe întreaga lungime a corpurilor 
lor, și mâinile lui calde începură să o frământe și să 
o mângâie, trimițând valuri de senzaţii în tot corpul 
ei. Apoi calul de lângă ei fornăi nervos și făcu un 
pas în lateral. 

Rob îi dădu brusc drumul și se dădu cu un pas în spa- 
te, respirând greu. Expresia îi era ciudat de vulnerabilă. 

-A fost... delicios, dar nu foarte înțelept, domnişoară 
Clarke-Townsend. 

Ea îi luă degetele și le apăsă de buzele ei, care pulsau 
de dorinţă. 

- Șt... ştiu. Nu am să o mai fac. 

Nu trebuia să mai adauge gaz pe un foc ce nu trebuia 
lăsat să scape de sub control. 

Faţa lui Rob reveni la calmul obișnuit. 

- O să fii înapoi acasă în câteva zile, și toate astea vor 
fi doar o amintire neplăcută. 

Ea îi întoarse un zâmbet strâmb. 

- Nu în totalitate. 

-Nu, nu neplăcută în totalitate, spuse el încet. 
Dar sunt sigur că o să te bucuri să ai la dispoziție ceai 
cald, un pat călduros și haine curate. 

şi împreună degetele, ajutând-o să încalece. Ea păși 
pe mâinile lui și sări în șa. Da, avea să fie bucuroasă să 
se întoarcă la confort şi la civilizație. Dar nu avea să uite 
somnul în fânul din hambar, cu acest comisar. 

După vreo jumătate de kilometru parcurs pe dru- 
mul înconjurat de garduri, ajunseră la aleea ce du- 
cea spre fermă. Cam la două sute de metri de clădire, 
Rob spuse: 

- Aşteaptă aici până duc coșul înapoi. Încearcă să te 
gândeşti la treburi băiețești. 

-Şi anume...? 

- Mâncare și bătăi, spuse el înainte să descalece, să îi 
dea frâiele și să pornească pe jos spre casă. 

Uşa se deschise rapid după ce bătu la ea și un tip înalt 
şi lat în umeri acceptă coșul, dând drumul unei avalanşe 
de cuvinte în irlandeză. Rob se încruntă și răspunse în 
irlandeză. Domnul Connolly privi curios înspre Sarah. 
Ea încercă să se gândească la treburi băiețeşti. 

Conversaţia continuă preț de câteva minute, însoțită 
de gesticulări. După o plecăciune politicoasă şi o ura- 
re de rămas-bun, Rob se întoarse la Sarah. Încălecând, 
spuse scurt: 

-Acum câteva minute, câțiva bărbați s-au oprit la 
casă căutând doi hoți englezi aflaţi în zonă. Domnul 
Connolly le-a spus că nu a văzut astfel de persoane. 

- Riscăm să dăm peste ei mai încolo pe drum? întrebă 
Sarah alarmată. 

Ajunseră la drum, și Rob întoarse spre stânga, pe 
unde veniseră, evitând să meargă în aceeași direcție. 

-Ar trebui să fim în regulă. Connolly mi-a spus des- 
pre o cărare care duce spre un drum paralel și, într-un 
final, la o barieră înspre est. 

-Cât de rapid pot să dea Flannery şi oamenii lui 
vestea că am scăpat? Cu siguranţă nu mai rapid decât 
putem noi călători. 

Faptul că ea și Rob se întorceau spre casa lui 
McCarthy şi că era posibil să dea nas în nas cu răpitorii 
ei o făcu pe Sarah să se înfioare. 

Ochii lui Rob deveniseră mici, și starea lui de alertă 
arăta că era la fel de îngrijorat. 

-Nu ştiu cât de mare sau cât de bine organizată este 
Irlanda Liberă. Dacă folosesc poștalioane ca să anun- 
te, ar putea să fie oameni care ne caută de aici și până 
pe coastă. 

Încercă să nu se gândească la posibilitatea de a fi 
recapturată. 

- Călărim rapid și ne uităm în jurul nostru cu atenţie. 
Dar ai spus că sunt în căutarea unui cuplu de englezi. 
Nu ştiam că vorbeşti irlandeza, dar păreai fluent. Poţi să 
treci drept irlandez, sau vorbeai în gaelică scoțiană, prea 
diferită de accentul local? 

-În ciuda numelui, nu sunt scoțian. Fac parte din- 
tr-o ramură a familiei Carmichael care sa mutat în sud, 
spuse Rob pe un ton sec. Unul dintre strămoșii mei 
scoțieni şi-a trădat regele și a fost recompensat cu un 
titlu şi cu un domeniu englez. Originile nobile ale fa- 
miliei mele. 

Curioasă să afle mai multe despre el, îl întrebă: 

-Cum ai învăţat irlandeza? 

- Mama era fiica unui vicar al Bisericii Irlandei. Tata 
a cunoscut-o în timp ce își vizita domeniul, Kilvarra, şi 
s-a îndrăgostit lulea. Ea s-a întors acasă în fiecare vară, 
așa că am petrecut destul timp aici și am învățat limba. 

- Asta sigur o să ne ajute să ne întoarcem în siguran- 
ță, observă ea. Cunoşti această parte a Irlandei? 

El clătină din cap. 

- Kilvarra este mai în nord, în comitatul Meath. 
N-am fost niciodată în această parte a țării. 

Sarah încercă să adune toate informaţiile pe care le 
avea despre Irlanda. 

- Ballinagh nu era lângă Kilvarra? 

Sprânceana lui Rob se încruntă. 

- Cred că Ballinagh este undeva spre vest, dar nu 
sunt sigur. Ai prieteni acolo? 

Sarah se cutremură. 

- Dimpotrivă. Îngrozitoarea mătușă a lui Adam, Geor- 
giana Lawford, locuiește în Ballinagh, dacă îmi amin- 
tesc bine. 

- Ah, cea care a încercat să îl omoare pentru ca fiul 
ei să moștenească titlul. Nu, din păcate nu a fost vecină 
cu noi. 

- Adam a stat în Ballinagh de câteva ori când era bă- 
iat. Are amintiri plăcute cu verii lui din aceste vizite. 
Nu la fel de multe despre mătușa lui. 

Privi peste gardurile de pe dealurile unduitoare. 

- Mi-aş dori să vizitez Irlanda într-o zi, în circumstan- 
te mai bune. 

-Este mult mai plăcut când nu fugi pentru a-ţi sal- 
va viaţa. Revenind la problemele lor, spuse: Am simţul 
orientării bine dezvoltat, dar drumurile mici nu merg 

drept, şi asta o să ne încetinească. Va trebui să riscăm și 
să ieşim pe drumurile mai importante, chiar dacă există 
riscul ca acestea să fie supravegheate. 

Cu alte cuvinte, încă nu erau în siguranță. 

-În cât timp ajungem pe coastă? 

-Trei sau patru zile, dacă scoatem timp bun. Făcu 
un gest spre o alee din stânga. Aici trebuie să întoarcem. 

Sarah își întoarse calul cu grație. Noua alee era ca un 
tunel verde cu garduri înalte de ambele părți, ce aveau 
să îi protejeze de privirile eventualilor călători de pe dru- 
mul din spatele lor. Zilele ce urmau aveau să fie exte- 
nuante. Dar avea încredere că Rob urma s-o ducă acasă 
în siguranță. 


capitolul 10 


După aproximativ o oră de călărit în tăcere printre 
garduri, Sarah și Rob trecură pe lângă o colibă constru- 
ită rudimentar. Soarele răsărise, și o duzină de copii stă- 
teau în față, ascultând un bărbat în vârstă. Copiii făcură 
cu mâna și îi salutară prietenos când trecură pe lângă ei. 
Întrucât Rob le făcu și el cu mâna, Sarah îl imită, dar nu 
se opriră din călărit. 

Când nu mai puteau fi auziţi, Sarah întrebă: 

- Ce făceau acei copii? Am mai observat grupuri simi- 
lare o dată sau de două ori când eram prizonieră. 

-Şcoli improvizate, răspunse Rob. Catolicilor nu le 
este permis să fie profesori. Autoritățile vor ca toți copiii 
să urmeze școli protestante și să devină buni anglicani. 

Sarah rămase fără răsuflare. 

- Dar este... cam îngrozitor. Nu cred că părinţii vor ca 
odraslele lor să fie forțate înspre o religie anume. 

- Normal că nu vor. De aceea bărbaţii cu o anumită 
educație îi învaţă să citească, să scrie și să socotească pe 
copiii din zonă, în aceste școli improvizate precum cea 
pe lângă care tocmai am trecut. Vocea îi deveni crispată. 
Din cauza unei şcoli improvizate am fost trimis la Aca- 


demia Westerfield. 

- Cum Dumnezeu s-a întâmplat asta? 

- Îmi petreceam vara în Irlanda cu mama, pe moșia 
familiei, așa că ştiam de școala improvizată locală. Eram 
prieten cu majoritatea elevilor. Uneori mergeam și eu 
la orele de gramatică irlandeză. Fiindcă era o vară ume- 
dă, i-am spus profesorului că pot să folosească o colibă 
abandonată de pe moșie. Le-am dat și bani din alocațţia 
mea, ca să cumpere cărți cu balade pentru elevi. 

- Balade? 

- Sunt niște broşuri tipărite ieftin, bune pentru citit, 
explică Rob. Şcolile improvizate le folosesc să îi înveţe 
pe copii să citească. Conţin tot felul de povești și sunt 
amuzante de citit. 

- Sună admirabil. 

Începu să plouă iar, așa că Sarah își ridică gulerul de 
la haină. 

- Cum de ajutorul dat unor elevi mai săraci ca tine a 
avut drept urmare trimiterea ta la o școală pentru băieți 
de familie bună, dar de comportament prost? 

- Tatăl meu nu era de acord cu educarea țăranilor. 
Spunea că asta le dă idei despre starea lor, spuse Rob 
sec. Dar cel mai mare păcat al meu a fost că am par- 
ticipat la o misă catolică. M-a luat din Irlanda și m-a 
trimis la Lady Agnes imediat, ca să nu fiu contaminat 
de catolicism. Mama era a doua lui soție, se căsătorise 
cu ea pentru că era frumoasă, nu pentru averea sau ran- 
gul ei social. Eu eram dovada vie că n-ar fi trebuit să se 
însoare cu cineva inferior lui. 

Sarah înghiţi din greu, abţinându-se să facă un 
comentariu nepotrivit unei doamne. 

- Tatăl tău pare... dificil. 

- E puţin spus, replică Rob şi mai sec. Este cel mai rău 
tip de nobil englez - arogant, lacom și intolerant. Tră- 
iește o viață grandioasă și plină de lux, ţine discursuri 
foarte admirate în Camera Lorzilor, adună datorii mari 
şi nu plătește croitorii și cizmarii care îi permit să tră- 
iască cu stil. 

- Nu pare să aveţi prea multe în comun. 

-Nu avem. Nu l-am mai văzut de la optsprezece ani, 
spuse Rob ridicând din umeri. Amândoi ne-am bucurat 
de despărţire. 

În spatele cuvintelor spuse cu nepăsare, Sarah putu 
să simtă un curent adânc de furie și durere. 

-Nu ţi-a stricat că ai mers la Academia Westerfield, 
nu-i aşa? 

Expresia lui Rob se relaxă. 

-A fost cel mai bun lucru pe care l-a făcut tatăl meu 
pentru mine. Toţi eram neadaptați. O bază bună pentru 
legarea prieteniilor. 

După ce trecură de o curbă, dădură peste un fermi- 
er care conducea o turmă de oi printre garduri. Sarah 
rămase în spatele lui Rob, şi conversaţia încetă cât își 
croiră încet drum cu caii prin turma behăitoare. 

Înţelegea acum de ce era el atât de închis în sine. 
Fusese nevoit să supraviețuiască propriei copilării. 
Puterea și integritatea lui erau un tribut adus caracteru- 
lui său înnăscut. Poate mama lui avusese, foarte proba- 
bil, o influență puternică; vorbise despre ea cu căldură 
în glas. Înţelegea și de ce țelul lui romantic suprem era 
de a-și găsi o tovarășă confortabilă. O femeie puterni- 
că, periculoasă, care să se simtă în largul ei alături de 
un comisar. Dar, atunci când găsise o astfel de fe- 
meie, ea îl părăsise pentru că își dorea mai mult. Sarah 
spera ca el să își găsească o altă femeie, care să-i rămână 
alături. Merita asta, 


Rob o supraveghea cu atenţie pe Sarah, dar nu fixă 
un tempo ca pentru doamne. În ciuda staturii ei minio- 
ne și a aerului fragil, avea o rezistență impresionantă. 

Calul ei nu se descurca la fel de bine. Era un animal 
decent, dar bătrân și care nu fusese crescut pentru vite- 
ză. Rob fu recunoscător când ajunseră într-un oraș în zi 
de târg. Nu numai că aveau să poată face provizii, dar 
părea să fie și un mic târg de animale lângă grajdul de 
închiriat cai al orașului. 

Opri când ajunseră în piața aglomerată. Când Sarah 
îi urmă exemplul, îi spuse încet: 

-E timpul să cumpărăm provizii și un cal mai bun 
pentru tine. 

-Să rămân aici și să țin caii cât te duci tu în târg? 

În hainele ei prea mari și cu pălăria moale, Sarah era 
atât de adorabilă, că îl făcu să zâmbească. Mânjeala apli- 
cată cu grijă pe obraz o făcea să arate tânără și neascul- 
tătoare, deși Rob știa că trebuia să aibă douăzeci și cinci 
sau douăzeci și șase de ani, pentru că era geamăna soţiei 
lui Ashton. 

Își reaminti cu asprime că sarcina lui era să o ducă 
înapoi în siguranţă, nu să dezvolte o legătură mai strân- 
să, care nu le-ar fi făcut bine nici unuia dintre ei. Incă 
nu putea să creadă că îi povestise despre viaţa lui tim- 
purie. Poate faptul că se aflau în Irlanda îl făcea vorbă- 
reţ. Sau faptul că ea era o ascultătoare atât de bună. 

- Condu caii în grajdul de închiriat. Pot să te uiţi la 
cei care sunt de vânzare cât cumpăr eu lucrurile de care 
avem nevoie. 

Ea descălecă aprobând din cap. Rob făcu la fel și scoa- 
se o pânză împăturită din desagă înainte să se îndrepte 
spre labirintul de tarabe. Observă că Sarah rămânea în- 
tre cei doi cai pe care îi conducea, pentru ca nimeni să 
nu o poată vedea clar. Deșteaptă fată. 

Deșteaptă lady. 

Nu avu nevoie de mult timp să cumpere brânză, pâi- 
ne, plăcinte cu carne, mere din toamna precedentă și 
două pături aspre, dar călduroase. Nu aveau să mai fie 
nevoiți să doarmă îmbrăţișați, ceea ce era mai înțelept, 
deși mai puţin plăcut. . 

Grajdul de închiriat avea pictat numele „Holmes“, 
acum cam şters, deasupra ușilor largi. Sarah priponise 
caii lor lângă cei de vânzare și pândea neobservată din 
spatele lor nerca târgul era suficient de zgomotos cât 
să le acopere discuția, în timp ce Rob împacheta noile 
achiziţii în compartimentele de la șa, îi spuse încet: 

- Îţi place vreuna din gloabele astea? 

Ea îl privi cu o surprindere nemascată. 

- Un bărbat îmi cere părerea despre cai? Să se prăbu- 
şească cerul, nu alta! 

De data aceasta el chiar zâmbi. 

- Orice femeie care poate călări ca tine sigur se price- 
pe şi la cai. 

Faţa ei se lumină de râs, iar el simţi un junghi ciudat 
în apropierea inimii. Nu întâlnise niciodată o femeie 
care să radieze atâta bucurie. 

Ea arătă spre stânga. 

- Murgul întunecat de acolo ar fi bun, cred, dar ai 
putea să întrebi proprietarul grajdului dacă nu are ceva 
mai bun înăuntru. 

Rob cercetă şi el rândul de cai. Toţi erau, în cel mai 
bun caz, potriviţi. 

-Ai dreptate. Să intrăm! Dar ţineţi capul plecat. 

Ea se supuse și deveni un băiat posomorât cu o pălă- 
rie prea mare. Interiorul grajdului avea mirosul cunos- 
cut de fân şi de cai. O pisică portocalie grasă se întindea 
pe o bancă și îi privea somnoroasă. Erau câteva boxe, 
toate ocupate. Un bărbat solid veni agale spre ei. 

-lo's Holmes. Dacă vreţi loc pentru cai, sunt plin 
pân” e gata târgul. O să am loc atunci. 

- Caut un cal bun, solid și rezistent, răspunse Rob. 
Ai ceva aici de vânzare? Calul de afară al vărului meu 
este încet, și i-am promis că îi caut ceva mai vioi. 

Proprietarul abia o privi pe Sarah. 

- Doi cai buni la capătul culoarului pe stânga. 
La dreapta e un ponei care ar putea fi potrivit pentru 
așa un flăcău mărunt. 

-O să aruncăm o privire atunci. Întorcându-se spre 
rândul de boxe, adăugă: Am vrea să dăm la schimb calul 
lui vechi. Ai putea să arunci o privire. E priponit afară. 

Proprietarul încuviinţă din cap și ieși în timp ce Rob 
şi Sarah se îndreptară spre boxe. Când ajunseră la capăt, 
Rob întrebă: 

-Ce zici de cel murg? 

-Pare destul de agitat, dar probabil rapid, spuse ea 
cu înțelepciune. 

Rob dădu aprobator din cap. Judecata ei se potrivise 
cu a lui. 

-Murgul este arătos, dar hai să ne uităm și la po- 
nei. Holmes avea dreptate că nu îți trebuie un cal mare. 
Poneiul va contribui la impresia că ești un tânăr băiat. 

Traversară culoarul să studieze poneiul, un cal casta- 
niu relaxat, cu o stea albă în frunte. 

- Îmi aminteşte de primul meu ponei, spuse Sarah cu 
căldură. Doar mai mare, aproape de mărimea unui cal. 
Oare are și o dispoziţie la fel de bună? 

Gânguri spre ponei, cerându-și scuze că nu avea o 
bucată de morcov pregătită. Poneiul o lovi cu capul 
într-un mod amical; părea solid și arăta sănătos. Rob 
bănuia că avea să reziste bine la mai multe zile de călărie 
dură. Deschise boxa și intră, atent, dar totdată convins 
că poneiul nu era periculos. 

Sarah îl urmă și mângâie gâtul poneiului în timp ce 
Rob îi verifica chișiţele și picioarele. Tocmai se ridica în 
picioare, când auzi o voce cunoscută vorbind în irlande- 
ză. Se uită prin ușile deschise și îl văzu pe unul dintre 
răpitorii lui Sarah discutând cu Holmes - și pe punctul 
de a se întoarce spre grajduri. 

Rob o prinse instantaneu pe Sarah de mijloc și o tra- 
se spre el, lăsându-se în genunchi ca să fie ascunși de 
zidul înalt până la umeri. Erau îngenuncheați în fân, cu 
spatele ei la pieptul lui. Simţi o dorinţă atât de puterni- 
că să o protejeze, că aproape rămase fără suflare. Avea să 
protejeze orice femeie aflată în grija lui. Dar pe aceasta 
mai mult ca pe oricare alta. 

Când ea dădu să vorbească, îi puse degetul pe buze: 

- Şt... 

Ea tăcu, şi el se concentră pe conversaţia dintre răpi- 
tor și Holmes. Aceasta încetă după câteva minute. Mai 
aşteptă câteva clipe înainte să îi șoptească lui Sarah: 

- Era unul dintre răpitorii tăi, cel beat care dormea 
la datorie. 

- O'Dwyer! șuieră Sarah. El era cel mai rău dintre 
toți. Ce spunea? 

- L-a întrebat pe Holmes dacă a văzut un englez înalt 
cu o tânără femeie blondă. 

Sarah deveni rigidă lângă el. 

-Şi Holmes ce a spus? 

-Că nu a văzut așa oameni. 

Ea răsuflă ușurată. 

-E bine că poţi să treci drept irlandez. Dar nu mă 
aşteptam să fie atât de aproape de noi! 

-Nu sunt prea multe drumuri spre coastă. Va trebui 
să fim extrem de atenți cum continuăm. Rob se încrun- 
tă. Oricare dintre cei trei bărbaţi care au fost în bucătă- 
rie când am venit după tine m-ar recunoaște, şi cei trei 
plus cel de-al patrulea te vor știi pe tine. Sper să nu le 
treacă prin cap că ești îmbrăcată în bărbat. 

-Nu erau foarte inteligenți, spuse Sarah caustic. 
În afară de Flannery, liderul lor. Dar, dacă unul dintre 
ei mă vede cu tine, o să-și dea seama destul de repede. 

- Aşa că trebuie să ne asigurăm că nu suntem văzuţi. 

Rob privi peste marginea boxei. Holmes se afla în 
pragul ușii, vorbind cu un individ care arăta ca un fer- 
mier local. Rob îi dădu drumul lui Sarah și se ridică. 

- Drumul este liber. E timpul să cumpărăm un ponei 
şi să pornim mai departe. 

Sarah se ridică la rându-i, scuturându-și fânul de pe 
haine. 

- Noroc că l-ai văzut pe O'Dwyer înainte să ne obser- 
ve el pe noi. 

Avea dreptate. Dar lui Rob nu-i plăcea să se bazeze 
pe noroc. 

La un moment dat, te părăsea. 


capitolul 11 


Sarah rămase cu poneiul în timp ce Rob ieşi să dis- 
cute cu Holmes. Încă tremura la gândul că O'Dwyer 
se afla atât de aproape. Era emoţionată şi de reacția 
ei la atingerea lui Rob. Îl plăcea, avea încredere în el și îl 
respecta - și îi stârnea o atracţie fizică cum nu mai 
cunoscuse de la moartea lui Gerald. 

Era posibil ca faptul că se aflau în fața pericolu- 
lui să-i intensifice atracția. Dar mai degrabă era meritul 

lui Rob, care era o combinație atractivă de amenința- 
re și bunătate. Ín orice caz, reacția ei era cel puțin un 
motiv serios de enervare. 

Suprimându-și cu fermitate gândurile la comisari lon- 
donezi prea atrăgători, apucă frâul poneiului şi îl con- 
duse pe culoar, pentru a-i verifica pasul. Neted și ușor. 
Spera ca Rob să-l poată cumpăra la un preţ rezonabil. 

Nu se gândise la bani până acum. Nu avea nici măcar 
un bănuţ la ea. Rob dispunea, în mod evident, de nişte 
fonduri, dar suma nu avea cum să fie nelimitată. Se ruga 
să aibă suficienţi bani cât să poată ajunge în Anglia. 

Rob se întoarse cu șaua și cu bagajul ei. 

- Poneiul îţi aparține. Îl cheamă Boru. Holmes a ac- 
ceptat calul bătrân şi câteva lire în plus. Mi-a spus și 
cum să dau de un mic drum spre est, pe care ar trebui 
să fim în siguranţă. 

Sarah spera să fie așa. Dar avea un sentiment de neli- 
niște că se aflase despre ei în tot sud-estul Irlandei. 


Drumul pe care îl sugerase Holmes nu era altceva 
decât o cărare şerpuită, dar era liniștită și, în mod feri- 
cit, lipsită de răpitori. Odată cu căderea întunericului, 
ajunseră la o altă fermă rezonabil de prosperă. În timp 
ce Sarah se îngrijea obosită de Boru, Rob descălecă și 
bătu la ușa fermei să ceară permisiunea de a dormi în 
hambar, în schimbul unei sume modeste. Un bărbat 
deschise ușa. După o conversaţie scurtă, Rob îi făcu 
semn lui Sarah să se îndrepte spre hambar, apoi intră 
în clădire. Spera ca asta să însemne că Rob cumpăra 
mâncare caldă. 

Conduse ambii cai în hambar, care era mai larg şi 
mai puțin gol ca acela în care dormiseră în noaptea 
precedentă. Trei cai aflați în boxele din partea stângă 
fornăiră salutări când ea priponi cei doi cai în boxele 
goale din partea opusă. Le dădu apă și fân, apoi se în- 
dreptă greoi spre locul unde se ţinea fânul şi se prăbuşi 
în grămada aurie. 

Se gândi că animalele aveau să fie în regulă câteva mi- 
nute până venea Rob să le țesale. Ar fi trebuit să înceapă 

cu Boru, dar o dureau fiecare mușchi, os, încheietură și 
alte câteva locuri pe care nu ştia că le avea. Călăritul ca 
un bărbat o făcuse să folosească și alți câțiva mușchi noi. 
Deși era o călăreață bună, nu călărise niciodată atât de 
mult ca în această zi fără de sfârșit... 

Se smulse din somn când Rob anunţă: 

- Supă de varză și cartofi, cu pâine proaspătă, brânză 
și bere. Așeză tava pe podea lângă ea. Ai suficientă ener- 
gie cât să mănânci? 

-~ M-ai văzut pe mine să refuz mâncare? 

Înăbușindu-și un căscat, se ridică în fân și își încru- 
cișă picioarele. Rob țesălase caii înainte să o trezească, 
observă ea acum. Asta însemna că se puteau concentra 
pe cina lor. 

Rob se așeză pe podea cu spatele sprijinit de zid și cu 
picioarele întinse în faţa lui înainte să toarne supă fier- 
binte dintr-un urcior în două vase de cositor. li întinse 
unul din vase și o lingură, apoi turnă bere în căni de 
cositor dintr-un urcior similar. 

- Doamna casei a fost generoasă cu doi călători 
obosiţi. 

-Să îi dea Dumnezeu sănătate! Sarah își înfule- 
că masa, nerostind nici un cuvânt înainte să şteargă 
și ultima picătură de supă cu pâinea. În timp ce își 
ștergea mâinile cu un mănunchi de fân, spuse îndu- 
rerată: Îmi pare rău pentru lipsa mea de maniere, dar 
muream de foame. 

-Aşa și trebuie să fie după atâta călărit. Rob felie 
brânza rămasă și îi întinse o bucată. Ai rezistența unui 
cavalerist. 

- Îmi place tare mult să călăresc și am încercat din 
greu să ţin pasul cu verii mei. Sprâncenele i se încrun- 
tară. Abia acum îmi vine în minte să întreb de ce nu 
cerem ajutor la autorități. Este din cauză că nu ştii cine 
ar putea simpatiza cu rebelii? 

- Ăsta este doar o parte din motiv, răspunse Rob. 
Există multe grupuri antibritanice, deci s-ar putea să nu 
găsim prea mult sprijin. Am risca chiar să fim daţi pe 
mâna Irlandei Libere. 

Sarah făcu o grimasă. 

- Acesta nu este un gând îmbucurător. Dar acum, că 
am văzut o parte din țară, înțeleg de ce atât de mulți 
dintre irlandezi își doresc independența. 

- Dacă aș fi locuit aici, m-aș fi alăturat și eu Irlandezi- 
lor Uniți. Este un grup moderat, cu membrii din toate 
păturile societății, spuse Rob. Dar, cum suntem englezi, 
cred că e mai bine să ne ferim de lucruri politice. Sunt 
trupe la Dublin şi o bază navală în portul Cork, dar, 
dacă ajungem până acolo, nu o să mai avem nevoie de 
ei. Dacă găsim protectori militari, toate şansele de a-ţi 
ţine răpirea secretă vor dispărea. Să te duc acasă în si- 
guranță este, într-adevăr, o prioritate, dar și să-ți păstrez 
reputația intactă este dezirabil. 

Sarah clipi. 

-Nu mă gândisem la asta. La vârsta mea, reputaţia 
nu este la fel de importantă ca pentru fetele mai tinere. 

Sprâncenele lui se ridicară. 

-Nu eşti chiar la finalul vieţii, pari abia ieșită de pe 
băncile şcolii. Chiar dacă ţie nu îți pasă prea mult de 
reputaţia ta, cu siguranță nu îți doreşti ca toată lumea 
din Marea Britanie să ştie că ai fost răpită de o bandă de 
ticăloşi. Povestea este din start destul de sordidă. După 
ce o mai înfrumusețează și bârfele, o să fii atât de noto- 
rie, că n-o să mai poți scăpa de reputația căpătată. 

Ea se cutremură. 

- Ai dreptate, aș prefera și eu să evit asta. 

- Unde ai fost crescută? Ştiu în linii mari trecutul tău, 
dar nu detaliile. 

Rob împărți berea rămasă în cele două căni, apoi se 
sprijini din nou de zid, cu un genunchi la piept. 

Sarah adora să îl privească - o forță longilină, subțire, 
cu umeri laţi și mâini dibace. Nu se bărbierise de mai 
multe zile. Bănuia că era vorba despre o alegere intențio- 
nată, pentru a părea mai puțin respectabil. 

şi sorbi berea, străduinduse să nu își lase mintea să 
ajungă prea departe. 

- Ştii că părinţii mei s-au căsătorit prea de tineri, ne-au 
avut pe Mariah și pe mine şi, într-o zi, după o ceartă 

groaznică, tata a intrat în camera noastră, a luat-o pe 
Mariah și a plecat cu ea de parcă ar fi fost un căţel? 

Rob încuvinţă din cap. 

-Mi s-a spus că tatăl tău a trăit o viață de călător, fi- 
ind cartofor și un musafir șarmant, înainte să câștige un 
domeniu la cărți și să se împace din nou cu mama ta. 

- Spune că era prea mândru să meargă înapoi după 
ceartă și nu voia să se întoarcă dacă nu era în stare să 
îşi susțină familia aşa cum trebuie. După ce a câștigat 
Hartley, putea să facă asta fără probleme. Îşi scutură ca- 
pul exasperată. Dar a avut nevoie de douăzeci de ani 
pentru asta. Câtă nesăbuință! 

-A luat-o pe Mariah pentru că era preferata lui? 

- El susține că a fost pură întâmplare. Când a intrat 
în cameră, ea s-a târât spre el, așa că a ridicat-o şi a plecat 
cu ea. Credea că, având două fiice identice, el și mama 
puteau să-și ia câte una fără să fie afectați. 

- Mă îndoiesc că acest raționament a fost pe placul 
mamei tale, spuse Rob sec. 

-Ai dreptate! Obișnuia să îmi vorbească despre sora 
mea. Ne imaginam unde se afla Mariah și ce făcea. 
Sarah tânjise să îşi cunoască sora geamănă, ca să poată 
deveni cele mai bune prietene. Nu se așteptase ca un 
asemenea miracol să se și întâmple. Dar mama a fost 
recunoscătoare că nu ne-a luat pe amândouă. Legal, ar 
fi putut să o facă. 

- Dacă ar fi făcut-o, sunt sigur că nu Lar fi iertat ni- 
ciodată, comentă Rob. Dar unui tânăr tată i-ar fi fost 
greu să care după el două fetițe. Chiar și cu una i-a 
fost probabil greu. 

-A dat-o pe Mariah pe mâna bunicii sale cu sânge 
de țigancă şi a plecat să își câştige traiul la masa de joc, 
explică Sarah. Mariah spune că o vizita adesea, dar nu 
făcea munca zilnică serioasă de care este nevoie ca să 
crești un copil. 

Rob puse urcioarele și ustensilele goale pe tavă şi o 
trase deoparte. 

- Trebuie să te fii întrebat cum ar fi fost viaţa ta dacă 
tatăl tău te-ar fi luat pe tine în locul ei. 

- Eu și Mariah am discutat despre asta, recunoscu ea. 
Aș fi fost eu ea și ea eu? Nu cred - și nici ea nu crede. 
Deşi semănăm foarte tare, fiecare are personalitatea ei 
şi există destule deosebiri. 

- Dacă tatăl tău te-ar fi luat pe tine în locul lui Mariah, 
poate ai fi fost ducesă acum. 

- Mai degrabă s-ar fi înecat Adam, pentru că Mariah 
n-ar fi fost la locul potrivit să-l salveze de la înec. Chiar 
dacă laş fi salvat eu, nu m-aș fi îndrăgostit de el, măr- 
turisi Sarah cu o încruntătură. Sau poate aș fi făcut-o. 
Dacă aș fi trăit viața nesigură a lui Mariah, poate aș fi 
fost şi eu atrasă de statornicie, cum a fost atrasă ea. Este 
o mare încurcăturăy 

Rob zâmbi. 

- Genul de idee care te-ar împiedica să dormi noap- 
tea dacă te-ai gândi prea mult. 

- Dar nu mă gândesc, spuse ea cu fermitate. Situația 
e așa cum e. Eu am fost geamăna norocoasă. Am fost 
crescută de mama mea, și mă bucur pentru asta. 

-Tot nu mi-ai spus unde ai fost crescută. 

Ea rânji, plăcut ameţită de bere, mai puternică decât 
cea cu care era obișnuită. 

- Mintea mea are tendinţa să o ia aiurea. Am avut o 
copilărie minunată, în afara faptului că nu i-am avut 
lângă mine pe tatăl și pe sora mea. Când tata a plecat, 
fratele mai mare al mamei, Lord Babcock, ne-a invitat 
să locuim cu el, ca ea să poată să fie doamna casei şi să 
îi conducă gospodăria. Soţia unchiului Peter murise, și, 
cu patru băieţi sănătoși, nu simţea nevoia să se recăsăto- 
rească, Așa că am crescut la Babcock Hall, în Hertford. 
Eu și verii mei am fost crescuţi împreună, și eu le-am 
fost surioara răsfăţată. 

- Mă bucur că lucrurile s-au rezolvat spre bine pentru 
tine, spuse Rob. Mama ta a avut norocul ca fratelui ei să 
nu-i displacă gândul de a întreţine o soră și o nepoată. 

- Nu a fost nevoit, replică Sarah şi clătină din cap cu 
tristețe. Mereu un admirator al gesturilor grandioase, 
tata i-a cedat mamei venitul de pe urma moștenirii ei, 

ca să îi demonstreze că nu se căsătorise cu ea pentru 
bani. Am dus o viață confortabilă. 

Sprâncenele lui Rob se ridicară. 

- Un gest de Don Quijote și foarte onorabil din par- 
tea tatălui tău, spuse el ezitând. li porți pică pentru că 
s-a întors și a acaparat atât de mult din atenția mamei 
tale, de care ai avut tu parte atâția ani? 

Sarah oftă şi își cobori privirea, gândindu-se că Rob 
era deranjant de perspicace. 

- Puțin. Eu şi mama am fost foarte apropiate. Şi acum 
suntem, dar... este diferit. Și mai multă singurătate pen- 
tru mine. Acum este rândul tău să îmi spui despre viața 
ta. Ai o locuință permanentă în Londra sau călătorești 
prea mult pentru așa ceva? 

- Am camere deasupra unui magazin de amanet de 
lângă Covent Garden. Asociatul meu, Harvey, locuiește 
acolo și se ocupă de afacerile din Londra cât sunt plecat. 

Cu alte cuvinte, nu era loc în viaţa lui pentru o feme- 
ie ca ea, deși poate că tovarășa lui dârză și periculoasă 
s-ar fi potrivit. Bănuia că el mărea în mod intenționat 
golful vast dintre ei. 

Devenită puţin nesăbuită din cauza oboselii și a berii 
puternice, Sarah șopti: 

- Te-ai întrebat cum ar fi putut sta lucrurile între noi 
în alte circumstanțe? 

El deveni foarte rigid când îl aținti cu privirea. Ochii 
îi erau lucioși - un bleumarin clar, palid și cu inflexiuni 
negre ca noaptea. Acei ochi puteau să fie intimidanți, 
sau ameninţători, sau blânzi. Acum erau... goi. 

- M-am gândit la această întrebare, spuse el, aerul 
devenind dens între ei. Dar trebuie să jucăm cărţile pe 
care ni le-a dat viaţa. 

Deci și el simţea atracția puternică și recunoștea că 
drumurile vieților lor erau prea îndepărtate să se poa- 
tă apropia. Intimitatea care creștea în aceste puţine și 
intense zile trebuia înăbușită. Deși știa că era inevitabil, 
se simţi îndurerată la confirmarea acestei bănuieli. 

Rob ieși din această atmosferă scotocind în desagă și 
scoțând un pistol. 

- Cum am fost amândoi crescuți alături de băieți, ai 
avut vreun contact cu armele de foc? Unele doamne se 
tem de astfel de instrumente infernale. 

Ea luă pistolul și îl demontă cu experienţă. Era curat, 
bine întreținut și momentan descărcat. 

- Nu numai că am avut contact, dar am fost chiar 
bine instruită de către unchiul meu. Trăgeam mai bine 
ca oricare dintre verii mei. Unchiul Peter mi-a spus să 
am mereu un pistol la mine atunci când călătoresc. Din 
păcate, nu am crezut că o să am nevoie de o armă la o 
plimbare cu trăsura pe domeniul cumnatului meu. 

- Nu ştiu dacă te-ar fi ajutat un pistol împotriva a pa- 
tru bărbaţi, dar mă bucur că ştii să tragi. Rob îi întinse 
punga cu praf de puşcă și gloanţe. Acest pistol este al 
meu și este o armă frumoasă. O să ţin eu pistolul pe 
care l-am luat de la răpitorii tăi, pentru că este mai mare 
şi mai greu. Îţi sugerez să îl păstrezi la îndemână până 
ajungem înapoi în Anglia. 

Ea își mușcă buza privind arma. 

- Cum am spus, trag bine, dar nu știu dacă aș fi în 
stare să omor un om. La Babcock Hall nici măcar nu 
voiam să vânez. 

-Nu ţi-aș cere să împuști o altă persoană. Dar să ai 
în mână o armă și poate chiar să tragi un foc deasu- 
pra capului unei persoane este un mod de a-ţi impune 
punctul de vedere. 

- Foarte bine, spuse ea, acceptând punguţa și exer- 
sând încărcarea noii ei arme. De obicei ţii un pistol la 
îndemână? N-am observat unul atunci când m-ai salvat. 

-Îl aveam pe acesta, dar prefer să nu folosesc arme 
de foc dacă nu este absolut necesar. Probabilitatea de 
a răni grav pe cineva de aproape este prea mare. Folo- 
sesc ciomagul meu de luptă pentru asemenea situaţii. 
Băgă mâna în haină și scoase un ciomag de lemn șlefuit, 
cu noduri la ambele capete. Când mâna i se închidea 
deasupra ciomagului, capetele ieșeau de fiecare parte a 
mâinii. Ăsta îmi oferă o putere de lovire mult mai mare 
când vreau să rănesc, nu să ucid. 

- Oh, cât de drăguţ! Pot să mă uit și eu? 

Zâmbind, îi întinse ciomagul. 

-Ai o privire surprinzător de însetată de sânge pen- 
tru o tânără lady crescută corespunzător. 

Sarah își strânse pumnul în jurul ciomagului și exersă 
câteva lovituri. Lemnul neted era plăcut la atingere, deși 
ciomagul era lung. 

- Am fost crescută cu băieți, deci am participat la o 
serie de bătăi când eram mici şi nu ne vedeau părinţii 
noștri. li dădu ciomagul înapoi. Cred că aș avea nevoie 
de unul mai mic, pentru eficiență maximă. Nu că mă 
aştept să lupt prea mult, dar această mică aventură mi-a 
amintit că uneori o lady trebuie să se apere. 

- Sper să nu mai ai vreodată parte de o asemenea 
aventură! spuse el cu fervoare. Dar este bine să fii pregă- 
tită pentru orice ar urma. 

-Ceea ce înseamnă să mă odihnesc ca să pot călări 
mâine toată ziua, răspunse ea înăbușindu-și un căscat în 
timp ce se întindea după pătură. O să dorm în partea 
îndepărtată a căpiţei. 

-Eu o să dorm lângă ușă, ca să pot goni dragonii ve- 
niți după doamna mea, spuse el pe un ton curtenitor. 

- Cu alte cuvinte, la o distanţă sigură de mine, zise 
ea direct. 

- Exact. Ai un câmp puternic de atracție, Sarah, re- 
cunoscu el, cu un amuzament ambiguu în ochi. Mi-ar fi 
mai simplu să lupt cu dragonii. 

Ea râse, bucuroasă că puteau să glumească despre 
această atracţie inoportună. Apoi se înfășură în pătură, 
se întinse în paiele de lângă zid şi adormi. 


capitolul 12 


Sarah dormi ca un bivol doborât - şi se trezi dimi- 
neaţa următoare întinsă lângă Rob, cu capul sprijinit de 
umărul lui și cu mâna lui în jurul mijlocului ei. Ambii 
păreau să se fi mișcat în somn, întâlnindu-se la mijlo- 
cul patului de fân. Deși erau în continuare înfășurați 

în păturile lor ca nişte mumii, ea era amețitor de conşti- 
entă de căldura şi de forța lui. 

Se ghemui mai aproape de el fără să își dea seama. 
Ochii lui se deschiseră și îi priviră pe ai ei, aflați la doar 
câţiva centimetri distanţă. Întâi trezirea, apoi dorința 
aprinsă sclipiră în adâncurile bleumarin. Hipnotizată, 
își plimbă vârfurile degetelor pe minunata asprime mas- 
culină a maxilarului neras. 

Dacă ar fi străbătut acei centimetri să o sărute, i-ar 
fi răspuns cu un entuziasm mai periculos ca dragonii. 

n schimb, el îi zâmbi îndurerat și se rostogoli în cea- 
laltă parte. 

- Diseară trebuie să punem un zid între noi. 

Ea se ridică în fund și își scutură fânul din păr. 

-Nu sunt sigură că asta ar ajunge. Este bine însă că 
suntem amândoi adulți raționali. 

Sau cel puţin Rob era. Dar de ea nu mai era chiar 
sigură. 

O altă zi lungă de călărit pe drumuri lăturalnice îi iri- 
tă pielea și îi accentuă durerea din mușchi. Sarah aban- 
donase orice gând de curățenie; nu mai era un lucru 
relevant. Realitatea se amesteca acum cu ploaia, şi cu 
norii, şi cu soarele, și cu schimbarea pasului pentru a 
ţine caii în formă după ore lungi de călărit. 

Nu observară nici un semn că ar fi urmăriţi. Încă o 
dată, la lăsarea întunericului, găsiră un hambar în care 
să înnopteze. Rob cumpără o tocană cu picioare de porc, 
pe care să o împartă. Cu o săptămână în urmă, Sarah 
s-ar fi opus ideii de a mânca așa ceva, dar acum înfulecă 
totul cu poftă. Tocana era chiar gustoasă. 

Rob o trimise pe Sarah să doarmă în camera cu har- 
nașamente, cu ușa închisă. Asta se dovedi de-ajuns pen- 
tru a-i ține despărțiți. Din păcate. 

În timp ce își luau micul dejun sumar în dimineața 
următoare, Rob spuse: 

- Am înaintat rapid pentru că ești o călăreață atât de 
bună. Putem să ajungem azi la Cork dacă trecem pe la 
bariere. Mi s-a spus că cea mai apropiată de noi nu este 
foarte circulată, dar cu siguranţă va fi mai aglomerată 

decât drumurile lăturalnice pe care am călătorit până 
acum. Şi este foarte probabil ca la orice barieră să fie 
oameni care să ne caute. 

-Dar am ajuns rapid la Cork, spuse ea gânditoare. 
Tu ești expertul aici. Crezi că merită riscul? 

- Eu aş zice că da. Cu cât durează mai mult să ajun- 
gem la port și să navigăm spre casă, cu atât mai departe 
se va da de știre să fim căutaţi. Nu știm cât de extin- 
să este Irlanda Liberă, dar este posibil să fie deja băr- 
baţi care ne caută prin toate satele din sud-est. Dacă 
totul merge bine, am putea să fim în Cork după-amiază 
devreme şi poate chiar să navigăm spre Anglia înainte 
de finalul zilei. 

Inima lui Sarah tresări. Voia cu disperare să fie acasă, 
în siguranță și curată, și, mai presus de orice, să vadă 
cum se simţea Mariah, dar avea să îi lipsească această 
aventură. Sau, ca să fie mai precisă, avea să îi lipsească 
Rob. Nu l-ar fi găsit la fel de atrăgător dacă ar fi fost 
un răufăcător adevărat, dar combinaţia dintre aerul 
de bărbat aspru și mereu pregătit de acțiune și naș- 
terea lui aleasă, educaţia și aerul lui protector era de-a 
dreptul irezistibilă. 

nsă această idilă trebuia să ia sfârșit, și, cu cât se ter- 
mina mai repede, cu atât mai sigur era pentru amândoi. 
Se ridică și își potrivi pălăria. 
- Spre Cork atunci, domnule! 


Aveau de călărit doar o jumătate de oră până la ba- 
rieră. Nervii lui Sarah zvâcniră când se opriră în fața 
acesteia. Paznicul locuia înăuntrul micii clădiri, ca să fie 
disponibil zi și noapte să ridice bariera pentru călători. 
Un semn pictat pe zid anunţa că paznicul era domnul 
Diarmid Condon și enumera prețurile, în engleză și în 
irlandeză, pentru cai, turme și vehicule de diferite mă- 
rimi. Taxa pentru un călăreț și un cal era de doi penny. 

Ea își ținu capul plecat și se gârbovi în șa, în timp 
ce Rob vorbea cu paznicul bătrân în irlandeză. Nu mai 
erau decât alți doi călători irlandezi plini de noroi. 

Rob îi întinse două monede, și Condon începu să 
ridice lunga barieră de pe drum. Ca din senin, doi 
oameni țâșniră din casa de la barieră înarmaţi cu mus- 
chete: O'Dwyer și un bărbat care semăna cu o nevăstui- 
că, pe care Sarah nu îl recunoscu. 

- Carmichael, ticălosule! tună O'Dwyer. Te dai drept 
irlandez! Și târfa noastră de ducesă se dezonorează în 
ițari! Nu-i de mirare cât de greu ne-a fost să dăm de voi. 
O privi urât pe Sarah, ținându-și arma îndreptată spre 
Rob. Mâinile sus, comisare! Muscheta asta e încărcată, 
și tare mi-ar plăcea să-mi dai un motiv să-ți fac o gaură 
în piept! 

Rob își ridică mâinile, cu fața netrădându-i nici o 
emoție. Sarah aproape că îi putea auzi mintea gândin- 
du-se la următoarea mișcare. Dar, cu două muschete 
aproape lipite de piept, alternativele lui nu erau foar- 
te bune. 

Toţi trei bărbaţii, inclusiv paznicul cu aspect neferi- 
cit, erau cu ochii pe Rob, presupunând că Sarah era 
inofensivă. Mare prostie din partea lor. Ea băgă mâna 
în desaga din spatele ei și găsi pistolul ascuns acolo. 

Îl transporta încărcat și cu trăgaciul pe jumătate ri- 
dicat, ceea ce era riscant, dar își asumase acest risc în 
eventualitatea unui asemenea incident. Scoase pistolul 
încetișor, verifică încărcătură și apoi, țintind deasupra 
capetelor lor, apăsă pe trăgaci. BUUUM!!! 

- Mâinile sus! strigă ea, în timp ce împușcătura răsu- 
nă pe dealuri, deoarece părea potrivit să strigi ceva, iar 
ea nu se putuse gândi la ceva mai bun. 

Condon se aruncă în spatele stâlpului porții, în timp 
ce O'Dwyer și Nevăstuică înjurară și se întoarseră, cău- 
tându-l pe cel care trăsese. Rob profită de șocul lor, își 
scoase ciomagul și sări de pe cal. 

Pică pe O'Dwyer, și ambii căzură la pământ, cu Rob 
deasupra. Ținti ciomagul spre tâmpla lui O'Dwyer, dar 
irlandezul era mare și se zbătea violent, astfel că bâta îl 
lovi în umăr. Bărbaţii se rostogoliră prin curte într-un 
amestec de pumni, genunchi și lovituri violente. 

În timp ce se luptau, Nevăstuică își reveni și își aținti 
pușca spre Rob și spre O'Dwyer. Ţeava se ridica și cobo- 
ra, în vreme ce bărbatul încerca să găsească o modalitate 
să îl împuște pe Rob, dar cei doi erau prea apropiați 
unul de celălalt. 

Din nou o ignora pe Sarah. Individul nu era tocmai 
sclipitor. De îndată ce își reîncărcă pistolul, aceasta îl 
îmboldi pe Boru direct spre Nevăstuică. Individul ţipă 
şi încercă să se dea la o parte când văzu poneiul ţâșnind 
spre el, dar nu era suficient de rapid. Boru îl șterse pe 
bărbat, şi Sarah îi smulse muscheta din mână în timp 
ce acesta cădea. 

În vreme ce Nevăstuică se retrăgea cu spatele, Sarah 
puse muscheta sub mâna stângă și îndreptă pistolul spre 
fața omului. 

-Te rog nu mă obliga să trag, spuse ea cu cea mai 
cinstită voce de tânără lady. Nu vreau să te ucid acci- 
dental, dar nu îţi pot permite să te amesteci. Ridică-ţi 
mâinile și n-o să fii rănit. Îl privi și pe paznic. La fel 
şi dumneavoastră, domnule Condon. După cum s-a vă- 
zut, aceste brute au început problemele. Tot ce vrem eu 
şi prietenul meu este să trecem de barieră. 

Nevăstuică se uita, cu chipul palid, în susul țevii pis- 
tolului ei. În timp ce își ridica mâinile tremurânde, Rob 
termina lupta cu O'Dwyer izbind mânerul ciomagului 
în maxilarul bărbatului, care scoase un zgomot audibil 
de os rupt. O'Dwyer gemu și rămase nemișcat, un firi- 
şor de sânge scurgându-i-se pe bărbie. 

Rob sări în picioare și îl apucă pe Nevăstuică de gât, 
cu degetele adânc înfipte în beregata acestuia. Ochii 
omului se măriră de groază înainte să pice la pământ. 

În timp ce Rob îl studia pe O'Dwyer cu ochii micșo- 
rați, Sarah avu sentimentul ciudat că îi putea citi gân- 
durile. Se gândea dacă să îl omoare sau nu pe bărbat. 
Nu din furie sau din sete de sânge, ci ca urmare a unei 
judecăţi la rece, raționale,- conștient că ar fi mai în sigu- 
ranță cu O'Dwyer mort. 

-Nu o face, spuse ea încet. E o persoană îngrozitoare, 
dar nu vreau să îi am moartea pe conștiință. 


Aventurile unei lady 87 


- Foarte bine, consimți Rob după o pauză. Deși s-ar 
putea să regretăm hotărârea asta. Se întoarse spre paz- 
nic. Cam câtă lume circulă pe aici de obicei? 

- Nu foarte multă, dar este un trafic constant, spuse 
Condon îngrijorat. Nu trece mult timp între călători. 

- Putem pleca acum? întrebă Sarah, neliniștită la 
gândul că un străin ar putea surprinde o asemenea 
scenă murdară. 

-Vreau să ne asigurăm un avantaj cât mai mare. 
Ține-ţi pistolul pregătit cât îi ascund eu pe băieții ăștia 
în șopronul din spatele casei. 

Rob se apropie de calul lui și scoase două perechi de 
cătușe din desagi. Când sprâncenele lui Sarah se ridica- 
ră, îi explică: 

= Nu vrem să le fie ușor să ne urmărească din nou 
după ce își revin. 

- Rob, ești o sursă constantă de educaţie, spuse ea 
cu sinceritate, presupunând că el avea planuri și pentru 
paznicul barierei. 

El îi răspunse cu un zâmbet rapid. 

-Şi tu ești remarcabil de utilă în timpul unei lupte. 

n timp ce Sarah îl supraveghea pe Condon, care pă- 
rea foarte îngrijorat, Rob îl trase pe O'Dwyer, apoi pe 
Nevăstuică. Când se întoarse, îi spuse paznicului: Sunt 
doi cai priponiți în șopron. E vreunul al tău? 

- Nu, aparțin celor doi domni, răspunse Condon 
încruntat. Au zis că erau în căutarea a doi hoți care au 
furat ceva de preț. Cum să reacționezi la așa ceva? 

-Sunt mincinoși, spuse Rob scurt. Mi-au răpit tova- 
rășa. Am fost trimis să o salvez și să o duc în siguranță 
înapoi familiei ei din Anglia. 

Condon îi examină fața lui Sarah înainte de a încu- 
viința din cap. 

- Te cred, conașule, dar nu vreau să am de furcă cu 
Irlanda Liberă. Va trebui să le dau drumul de îndată 
ce plecați. 

- Nuţi face griji, o să te leg atât de bine, încât furia 
lor n-o să poată cădea asupra ta. Dacă vii în casă, o să 
încerc să te leg cât de confortabil posibil. 

Sarah lăsă cocoșul armei și o puse la loc în desagă în 
timp ce Rob îl escorta pe Condon înăuntru. Se întoarse 
câteva minute mai târziu. 

-Lam hrănit câinele la cererea lui și l-am legat pe pat, 
ca să fie în regulă. Dacă următorii călători care vin pe 
aici nu sunt chiar onești, o să treacă nestingheriți, recu- 
noscători că nu e paznic să le ceară bani. 

Sarah era pe punctul să comenteze, când auziră zgo- 
motul unui vehicul ce se apropia. 

Rob îi aruncă frâiele. 

- Du-te în spatele casei, mă ocup eu de barieră. 

- Ai multe talente! 

Sarah conduse caii departe de vedere înainte ca o 
căruță bine încărcată să apară de după curbă. Descălecă 
şi privi pe furiș pe după colțul casei, apoi se uită la Rob 
cum trecu la barieră și discută cu vizitiul de parcă ar fi 
făcut meseria aceasta de ani de zile. 

Mai veniră și alți călători, un bărbat călare dinspre 
vest și O şaretă trasă de ponei ce mergea spre est. Fu o 
ușurare când călătorii plecară și locul se cufundă din 
nou în tăcere. 

Rob se întoarse, conducând doi cai înșeuaţi afară 
din șopron. 

- Luăm caii aceștia cu noi. Nu îi furăm, le dăm dru- 
mul mai încolo. Dar nu vreau ca O'Dwyer și acolitul lui 
să ne ia urma prea curând. 

Sarah era mână-n mână cu un hoț de cai. 

"- Lai plătit domnului Condon încă patru penny pen- 
tru caii în plus? 

Rob zâmbi. 

- Desigur. Ar fi greșit să nu plătim taxele de drum. 

Ținând caii de frâie, sări pe al său, și trecură împreu- 
nă de barieră. Porni într-un galop rapid, cu Sarah lângă 
el și cu cei doi cai în urma lor. 

La o jumătate de kilometru mai încolo, când nu mai 
puteau să vadă bariera, își opri calul. 

- E timpul să schimbăm caii cu ai lor, să călărim rapid 
până obosesc și după aceea le dăm drumul și revenim 
la ai noștri. 

Înţelegând logica, Sarah descălecă de pe Boru. 

- Cât crezi că o să treacă până ne urmăresc din nou? 

-Greu de spus. De la o jumătate de oră până la o 
jumătate de zi. 

Rob se apropie de cel mai mic dintre caii împrumu- 
taţi și îi ajustă scările. 

-Nu va trece mult până când cineva va intra în casă 
și-l va găsi pe domnul Condon. Va dura însă mai mult 
să le dea drumul lui O'Dwyer și celuilalt tip, pentru că 
iam legat cu cătușele de inele de fier fixate în peretele 
șopronului. Dar, după ce taie cătușele, vor găsi cai noi și 
vor porni în urma noastră cu viteza vântului. 

Sarah sări pe calul ei temporar. 

- Putem să ajungem în Cork înainte să ne prindă 
din urmă? 

- Am fi putut, dacă ne-am fi îndreptat spre Cork, dar 
nu asta facem. O să părăsim acest drum și o să ne în- 
dreptăm spre Kinsale, un port mic la sud de Cork. 

Nu auzise niciodată de acest oraș, dar Rob nu greșise 
până acum. 

- Presupun că știi cum să ajungi în acel loc. 

- Fermierul la care am stat noaptea trecută mi-a po- 
menit despre o cărare care intersectează acest drum și 
care duce la Kinsale. Traversează o zonă mai înaltă, dar 
ne putem descurca fiindcă suntem călare. 

- Deci, dacă pornesc rapid după noi, suntem în si- 
guranță până dau de călători care merg spre vest și îi 
întreabă dacă ne-au văzut. 

- Ceea ce nu va dura prea mult, spuse el cu un zâm- 
bet liniștitor. O să ajungem acasă în siguranță, Sarah. 
Nu mai avem mult. 

Probabil minţea cu nerușinare, dar îi era recunoscă- 
toare pentru asta. 


Rob și Sarah ajunseseră în vârful unui deal abrupt și 
priveau priveliștea grandioasă a mării, a coastei aspre 
și a orașului lângă care se afla un mic port. 

- Kinsale, spuse Rob, încercând să nu își trădeze ușu- 
rarea din glas. 

Deşi încercase să rămână încrezător în fața lui Sarah, 
era conștient de cât de multe lucruri puteau să meargă 
prost. Un alt cal șchiop ar fi fost un adevărat dezastru. 

- Mai avem jumătate de oră şi suntem în port, unde 
o să căutăm o barcă şi un căpitan care să ne treacă 
în Anglia. 

-Ar fi foarte bine să găsim pe cineva dispus să facă 
asta rapid, spuse ea, cu vocea tensionată. Pentru că sun- 
tem urmăriţi. 

Rob se întoarse și înjură când văzu o jumătate de 
duzină de bărbaţi în urma lor pe cărarea ce urca pe cres- 
te. Privind încruntat, recunoscu silueta zdravănă a lui 
O'Dwyer, aflat în frunte. 

- Sunt al naibii de eficienți! Dar sunt la cel puţin un 
sfert de oră în urma noastră. Asta o să ne dea sufici- 
ent timp. 

Urmăritorii îi observaseră, și strigătele lor de imbold 
către cai răsunară pe dealuri. Gura lui Rob se strânse. 

-Acum călărim! Condu tu, doamna mea! 

Cu trăsăturile ei delicate, Sarah țâșni în josul potecii 
înguste ce cobora spre oraș, cu Rob la mică distanță în 
spatele ei. Sperase să scape din Irlanda fără acest gen 
de urmărire rapidă, dar se asigurase că armăsarii vor 
fi în putere tocmai pentru un astfel de caz. 

li era recunoscător lui Sarah pentru siguranța cu 
care călărea. Nu ar fi ajuns atât de departe dacă n-ar 
fi fost o călăreaţă așa de bună. li ceruse să meargă ea în 
față ca să poată stabili pasul, însă ea și poneiul ei zbu- 
rară în josul dealului cu o viteză care și lui i-ar fi părut 
greu de depășit. 

Ajunseră la marginea micului oraș fără să epuizeze 
bietele animale, dar, când Rob privi în spatele lui, văzu 
că urmăritorilor părea să nu le pese dacă armăsarii lor 
supraviețuiau sau nu. Înaintau rapid, și ajunseseră sufi- 
cient de aproape ca Rob să poată vedea expresia plină 
de o anticipație malefică de pe fața lui O'Dwyer. 

Cu copitele zdrăngănind pe străzile abrupte și îngus- 
te, Rob şi Sarah încetiniră ca să nu dea peste locuitorii 
orașului care se retrăgeau în grabă. Rob analiză cu viteză 

alternativele pe care le aveau. Să încerce să se ascundă 
într-un oraș atât de mic era dificil, dacă nu imposibil. 

Exista şi un fort britanic, dar se afla în cealaltă par- 
te a orașului. Prea departe. Deși aveau două pistoale și 
două muschete, o luptă cu armele în mijlocul orașului 
Kinsale ar fi fost nebunie curată. Fuseseră urmăriți până 
aproape de malul mării, ceea ce le lăsa o singură șansă 
de scăpare. O barcă. 


capitolul 13 


Dacă Sarah nu s-ar fi concentrat să călărească pe 
străzile abrupte din Kinsale cât de rapid posibil fără 
să rănească pe nimeni, s-ar fi lăsat în prada unei crize 
puternice de isterie. Răpitorii ei erau la doar câteva mi- 
nute în urma lor, și ea și Rob aveau să fie prinși cu spa- 
tele la mare. Nici măcar Rob nu ar mai avea ce soluție 
să găsească de această dată. 

Rob. Aveau să îl ucidă fără ezitare. Pe ea nu ar ucide-o. 
Probabil i-ar face mai rău decât să o ucidă, din cauza 
problemelor pe care le cauzase. 

Dar încă nu era pregătită să renunţe. Și nici Rob 
nu era. 

Ajunseră la țărm în zdrăngănit de copite și cu caii 
transpirați. Inima lui Sarah îngheță când văzu doar 
o mână de bărci în port. Una era ancorată la cel mai 
apropiat doc, și un bărbat scotea ultimele coșuri de pește 
pe scândurile de lemn ale docului. Barca avea două 
pânze, părea bine întreținută și la proră era pictat nu- 
mele Brianne. 

Rob își opri calul la baza docului și sări pe pământ. 

- Domnule! strigă el fugind pe doc. Sunteţi proprie- 
tarul acestei iole? 

Bărbatul se îndreptă și își atinse spatele. 

- Da, io's Michael Farrell. Dar tu unde fugi de parcă 
te-ar urmări necuratul? 

Rob se opri chiar lângă Brianne,cu corpul ţeapăn din 
pricina tensiunii. 

- Trebuie să plecăm de aici chiar acum! Ne poți lua pe 
mine şi pe tovarăşa mea? O să-ți plătim regeşte. 

Farrell pufni. 

- Încerci să te omori, flăcăule? întrebă el arătând spre 
cerul pe care se adunau nori de furtună dinspre nord. 
Vine o vijelie năprasnică, și n-o să o vâr pe Brianne drept 
în mijlocul ei. 

- Încerc să ne salvez de la moarte, spuse Rob cu voce 
sumbră. Oameni răi mi-au răpit tovarășa. Am salvat-o, 
dar sunt chiar în spatele nostru, cu arme în mâini și cu 
o poftă mare de sânge. 

- Ea? întrebă Farrell privind-o pe Sarah, care tocmai 
descălecase. 

Ea își îndepărtă recunoscătoare pălăria, astfel că părul 
blond despletit i se revărsă pe spate, încercând apoi să 
arate vulnerabilă şi adorabilă. Îi era uşor să arate vulne- 
rabilă pentru că era îngrozită. Trebuie să fi funcționat, 
pentru că ochii căpitanului se făcură mari de surpriză. 

Sarah priponi caii de un gard, dezlegă ambele desagi 
şi îşi puse câte una pe fiecare umăr, pentru a-și păstra 
echilibrul. Tremurând de oboseala dată de călăritul 
rapid şi de desagile grele, îl urmă pe Rob pe chei, ru- 
gându-se ca acesta să îl poată convinge pe căpitan să îi 
scoată în larg. 

Robscoase o punguță din hainăși osăltă în mână, pen- 
tru ca sunetul monedelor grele să fie inconfundabil. 

- Nu trebuie să ne duci prea departe, căpitane. Doar 
scapă-ne de aici. 

Privirea lui Farrell deveni mai pătrunzătoare la vede- 
rea pungii. 

- Aș fi fericit să vă ajut după trecerea vijeliei, dacă nu 
pierdem refluxul până atunci. 

- Nu avem timp de pierdut, spuse Rob scurt. Cu si- 
guranță un marinar experimentat se poate descurca cu 
o vijelie trecătoare. 

- Da, la nevoie, dar doar un prost ar încerca să iasă 
din portul acesta pe vânt puternic fără un motiv al nai- 
bii de bun. O privi pe Sarah și îşi atinse borul pălăriei. 
Îmi pare rău pentru înjurături, domniță. 

Limbajul folosit era cea mai mică dintre problemele 
ei, pentru că zgomotul de copite le semnala că doispre- 
zece bărbați înarmați tocmai ieşiseră de pe o stradă la- 
terală în spațiul deschis din fața țărmului. Începură să 
strige când își observară prada și porniră duduind spre 
Rob şi spre Sarah. 

În timp ce aceasta privea, împietrită de groază, unul 
dintre caii din față ai urmăritorilor se împiedică și căzu. 
Cei doi cai aflați imediat în urma lui se împiedicară 
peste animalul căzut și se prăbușiră la pământ în mij- 
locul drumului, într-un amestec de cai care nechezau și 
oameni care înjurau. Deși urmăritorii din spate reușiră 
să se oprească la timp, unul dintre călăreții care căzuse 
la pământ se lovise de o piatră și rămase nemișcat. 

Sarah rosti o rugăciune tăcută de mulțumire pen- 
tru această pauză scurtă, care avea să fie însă una foar- 
te scurtă. 

Flannery și O'Dwyer își regrupau deja oamenii. Rob 
își întoarse privirea de la urmăritori la barcă. 

- Îmi pare rău, căpitane Farrell, dar trebuie să o iau 
pe Brianne. li întinse punga cu monede. Poţi să iei caii 
plus asta. Sunt mai mult decât suficienți bani să îţi cum- 
peri o altă iolă. Dacă mai e altceva ce vrei de la bord, ia 
acum, pentru că noi plecăm. 

- Nu ' poți să îmi iei pur și simplu barca, bolborosi 
căpitanul. 

- Pot şi o să o fac. Aș prefera să fie cu acordul tău, dar 
lipsa lui nu mă va împiedica. Rob sări în barcă, păstrân- 
duşi cu ușurință echilibrul la legănarea acesteia. Sarah, 
dă-mi desagii, apoi ia-mă de mână ca să urci la bord. 

Ea îl ascultă, în același timp oferindu-i lui Farrell pri- 
virea cea mai înduioșătoare și făcând ochii cei mai mari 
de care era în stare, schemă care funcționa întotdeauna 
cu unchiul și cu tatăl ei. 

- Domnule, e într-adevăr o chestiune de viață și de 
moarte. Aveţi milă de noi! 

_ Nesigur, căpitanul deschise punga. Ochii i se măriră. 
Înainte să poată răspunde, pocnitura unei muschete ră- 
sună în tot portul. Era încărcată cu alice, astfel că apa 

clipoci în vreo douăsprezece locuri, și proiectilele atin- 
seră cala. Rob se feri când un alt foc de muschetă fu tras 
în direcția lor. 

- Vezi că nu am exagerat! Te sfătuiesc să ieși din linia 
de foc. 

Cu maxilarul la pământ, Farrell privi spre țărm și 
văzu doi bărbaţi reîncărcându-și muschetele. 

- Doamne, Dumnezeule! Își vâri punga în buzunar, 
luă un sac mare de pânză și se repezi pe doc. Foarte 
bine, naiba să te ia! Sări într-o bărcuţă legată de cealaltă 
parte a docului. Brianne este a voastră, dar, dacă vă îne- 
caţi, să nu daţi vina pe mine! Aveţi grijă la bancul de 
nisip de la ieşirea din port! 

În timp ce Farrell se îndepărta vâslind rapid, Rob 
dezlegă iola și făcu vânt pentru ca barca să înceapă să 
plutească în port. Apoi trecu la catargul din față și înce- 
pu să ridice pânza. 

- Stai cât mai jos și dă-te din drum, Sarah! 

Ea se mișcă ascultătoare spre pupă. Îl putea vedea pe 
Boru stând răbdător unde îl priponise. Spera ca Farrell 
să aibă grijă de ponei. 

Conduși de O'Dwyer și de Flannery, răpitorii goneau 
pe doc spre Brianne. Douăzeci de metri, apoi zece... 
O'Dwyer își ridicase pistolul și ţintea spre Rob... 

Cu o pârâitură a pânzei, Brianne prinse vântul şi alu- 
necă rapid afară din doc. Avântul luat de navă aproape 
că o aruncă pe Sarah peste bord. 

- Stai jos, la naiba! tună Rob. 

- "Nţeles, căpitane! 

Tremurând, Sarah se prinse bine și se holbă la răpi- 
torii ei. Brianne era la o distanță prea mare că să poată 
sări. Se auziră câteva focuri însoţite de multe înjurături. 
Cele în engleză erau scârboase, iar cele în irlandeză - 
probabil și mai rele. Nici una dintre împuşcături nu se 
apropie de ei; barca se mișca prea rapid și prea necon- 
trolat ca ei să țintească bine, bănuia ea. 

Reușiseră! Scăpaseră de diavolii care ar fi răpit-o pe 
Mariah și pe copilul ei nenăscut, care probabil ar fi mu- 
rit în urma acestei răpiri. 

Odată cu ușurarea veni și furia. Aceşti bărbaţi oribili 
care o îngroziseră pe Sarah şi care Lar fi ucis bucuroși pe 
Rob. Ridicându-se și împreunându-și mâinile la gură, 
Sarah strigă: 

- Proşti ignoranţi! Nici măcar nu sunt ducesa de 
Ashton, sunt sora ei! Aţi greșit de la început! 

Șocul și furia schimonosiră fața lui Flannery. 

-Nu râde prea curând, târfă! îi strigă el. Când află 
şefa mea, o să vă caute pe amândouă! 

Sarah clipi. Spusese cumva că şeful lui era o femeie? 
Cu vântul și cu distanţa, vocea lui se pierdea. Nu conta. 
Ea şi Rob erau în siguranță, și Adam avea să se asigure 
ca Mariah să fie bine păzită pe viitor. 

Barca se clătină, şi Sarah aproape fu aruncată peste 
bord. O mână puternică o prinse de turul pantalonilor 
şi o trase jos. 

- Stai jos, prinţesă, spuse Rob sec. Înţeleg că vrei să 
îți verși furia pe răpitori, dar nu merită să te îneci pen- 
tru asta. 

Ceea ce era adevărat, dar îi făcuse plăcere să elibereze 
puţină furie. Se întoarse și se așeză pe banca de la pupă. 
Barca era lungă cam de zece metri și plutea cufunda- 
tă mult în apă, cu câteva bănci și chesoane în partea 
din față. Rob stătea la cârmă în spate, ghidând Brianne 
departe de doc. Aproape ajunseseră la gura portului. 
Se încruntă, cu privirea trecând de la cerul întunecat la 
bancul de nisip despre care îl avertizase Farrell. 

O pală de vânt înclină barca puternic spre dreapta. 
Sarah prinse copastia mai bine. 

-Ştii cum să navighezi o astfel de barcă? 

-Am crescut în Sommerset, pe partea engleză a ca- 
nalului, şi am învăţat să navighez de la pescarii locali 
în iole precum aceasta, spuse el liniștitor. Dar Farrell 
avea dreptate să fie îngrijorat în privinţa vijeliei. Vreau 
să ajungem în larg înainte să se pornească. Pune desagii 
în chesonul de la babord dacă e loc. Adică în stânga. 
Dacă nu, vezi în celălalt cheson, de pe dreapta. Acela 
este tribordul. Când te mişti în barcă, rămâi întotdeau- 
na jos și ține-te de ceva stabil. 

Sarah ţâșni în față, cu mâna sprijinită de copastie. 
Până ajungeau în Anglia, avea să ştie cum se numesc 
diferitele părți ale bărcii. Ale iolei. 

- Toate iolele sunt proiectate ca aceasta? 

-Sunt multe variații, dar iolele de pescuit sunt 
de obicei cam de această mărime și, în general, au 
două pânze. 

Sarah deschise chesonul de la babord. 

- Văd nişte frânghie pe fund şi un fel de găleată mică, 
dar este spațiu și pentru desagii noştri. Nici măcar nu 
mă deranjează că totul va mirosi a peşte. 

- Peste câteva ore, nici măcar nu o să mai simţim mi- 
rosul. Găleata este pentru scos apă. Obişnuiește-te cu ea, 
pentru că, la cum e făcută iola aceasta, o să o foloseşti 
mai devreme sau mai târziu. Privi cerul. Mai devreme. 
Găseşte un loc sigur de care să te poți prinde cu ambele 
mâini şi ţine-ți capul sub nivelul tangonului, să nu fii 
aruncată peste bord în caz că ne înclinăm. 

Sarah nu știuse ce era acela un tangon, dar era sufici- 
ent de ușor să înțeleagă avertismentul lui Rob. Se așeză 
cu spatele sprijinit de cheson, cu o mână pe copastie. 
Nu numai că se simțea în siguranță, dar era cu fața la 
Rob şi îl putea privi la cârmă. 

El își dăduse jos pălăria, și părul șaten îi flutura în 
vânt în timp ce ochii lui albaștri studiau norii ce se 
apropiau. Cu trăsăturile lui puternice şi cu competența 
lipsită de efort, oferea o privelişte ce ar fi răscolit visele 
romantice ale oricărei fete în timp ce ghida Brianne afară 
din port. Dar era mai mult decât visul romantic al unei 
fete. Era real şi puternic și te puteai baza pe el. Poate 
asta însemna, de fapt, că era într-adevăr visul romantic 
al unei femei. 

Pentru că astfel de gânduri nu erau productive, 
studie și ea vijelia ce se apropia. Putea vedea ploaia și 
vântul biciuind valurile gri și îndreptându-se direct spre 
ei. Tocmai ieşiseră din port, când vijelia îi lovi, izbind 
Brianne atât de puternic, că Sarah oftă involuntar, con- 
vinsă că aveau să se răstoarne. 

- Ține-te bine, Sarah! Putem să ieşim din ea! 

Cuvintele lui Rob îi erau destinate, dar atenția lui 
era îndreptată spre mare și spre vânt. Brianne se îndrep- 
tă şi continuă să avanseze prin ploaia care îi uda până 
la piele. 

Sarah se ţinea cu îndârjire de barcă. Navigarea lui 
Rob nu mai era lipsită de efort, bărbatul străduindu-se 
să controleze iola. Cu surpriză și apoi cu amuzament, 
îşi dădu seama că lui îi făcea plăcere această luptă împo- 
triva stihiilor naturii. Se îndoia că ar fi avut acea lumină 
în ochi dacă erau în pericol de înec, așa că începu să 
se liniștească. 

Ploaia se opri surprinzător de rapid, şi vântul deveni 
mai degrabă adiere, nu vijelie. Odată cu ieșirea soarelui, 
ce crea irizaţii pe valuri, Sarah dădu drumul unui oftat 
de ușurare. 

- Sunt foarte impresionată, Rob. Există ceva ce nu 
poţi să faci? 

El râse, arătând mai relaxat decât în orice alt mo- 
ment al salvării ei. 

- Sunt multe lucruri pe care nu pot să le fac, dar mă 
pricep la bărci. Aceasta este o iolă chiar drăguță. Ne va 
duce în siguranță înapoi acasă. 

-Cât timp va dura? 

- Greu de spus. Dacă vântul ţine cu noi, cam o zi. 
Dacă eram mai în nord, în dreptul Țării Galilor, tra- 
versarea ar fi fost mai scurtă. Sper ca Farrell să aibă o 
rezervă de apă proaspătă, altfel o să cam murim de sete 
până ajungem. 

- Sunt destul de udă pentru a compensa. Udă și rece. 

Rob trebuie să o fi observat tremurând, căci zise: 

- Te poţi încălzi cu o pătură uscată din bagajul nostru, 
dar mai întâi va trebui să foloseşti acea găleată de scos 
apa. A intrat destul de multă în timpul vijeliei. După o 
pauză, adăugă: Pot să scot eu apa dacă vrei să-ți încerci 
norocul la cârmă. 

- Nu, mulțumesc! Poate dacă marea ar fi calmă şi vân- 
tul uşor... Dar, în aceste condiţii, probabil am ajunge în 
Spania cu mine la cârmă. După ce scoase găleata pen- 
tru apă, căută puțin mai adânc în chesoane. Sunt căni 

de cositor, farfurii și un mic urcior cu ceva ce pare 
bun de băut. Îi scoase dopul și adulmecă, apoi îşi încreţi 
nasul. Ceva spirtos aspru. Vrei să guști? 

- Poate mai târziu, dacă am nevoie să mă încălzesc, 
spuse el cu regret în privire. Ai mai găsit ceva util? 

Găsi un mic butoiaş și deschise robinetul pentru 
a gusta câteva picături. 

- Aici e apă. Puse butoiașul la loc în cheson și cercetă 
mai departe. Uite o cutiuță cu pește afumat și pâine 
care miroase a pește afumat. Mai multe ouă, probabil 
fierte, pentru că nu putea să facă mare lucru cu ele 
crude. Se așeză din nou pe călcâie. Cam asta este tot. 
E timpul să scot apa. 

Se aplecă şi începu să arunce apa din barcă. Era un 
soi de libertate în a şti că nu conta dacă arunca apă pe 
ea, pentru că nu avea cum să devină mai udă. Și efortul 
fizic o încălzea. 

Când își termină sarcina și puse găleata la loc, Rob 
spuse gânditor: 

-Nu sunt sigur că Ashton va fi încântat să constate 
că mă întorc cu un ștrengar zdrențăros în locul tinerei 
şi elegantei lady pe care a pierdut-o. 

Ea râse. 

-Am să-i recomand să-ți plătească preţ întreg chiar 
dacă arăt ca şi cum m-ai fi pescuit din lac. 

Începea să îi fie frig din nou, așa că scoase din desagă 
una dintre păturile uscate. 

- O vrei tu pe cealaltă? 

- Mai bine o ţii acolo. Poate mai vin vijelii. 

Nu era un gând îmbucurător. Îşi înfășură pătura în 
jurul ei, şi căldura o ajută, dar nu îndeajuns. Strân- 
se pătura mai tare și încercă să împiedice dinții să 
îi clănțăne. 

- Vino lângă mine, ca să îmi pot pune mâna liberă în 
jurul tău, spuse Rob. Îmi pare rău. Mai mult de atât nu 
îți pot oferi. 

- E o ofertă pe care o accept cu promptitudine! Sarah 
se mută de pe banca de la pupă și se apropie atât de 
strâns de Rob, că era lipită de el de la umăr la genunchi. 

Scoase un mic oftat de plăcere. Chiar şi în aceste condi- 
ţii, radiezi căldură. E un talent util. Când mâna lui Rob 
o cuprinse, adăugă: Sunt chiar uimită că am scăpat. 

-N-am fi scăpat dacă tu erai fata neajutorată care te 
credeam când te-am văzut prima oară, spuse Rob serios. 
Dar ai fost la înălțimea fiecărei provocări. Te irosești cu 
viața civilizată. 

Ea râse. 

- Poate, dar gustul meu pentru aventură a fost satis- 
făcut pentru multă vreme de acum înainte. 

Se ghemui mai puternic sub braţul lui, căldura reve- 
nindu- în corpul amorțit. 

-Nu te plictisești niciodată de aventuri? 

-Nu mă gândesc la asta ca la o aventură. Este doar... 
viața mea, spuse el zâmbind fals. De obicei este, totuși, 
mai liniştită. 

-Ai mai navigat de când erai băiat? întrebă ea. Sau te 
bazezi doar pe memorie? 

El deveni foarte țeapăn, și ea se întrebă ce îi cauzase 
această reacție. 

-Nu trebuie să răspunzi, spuse ea rapid. A fost o în- 
trebare fără sens, produsul unei minţi inerte. 

-Mintea ta nu este niciodată așa, replică el şi oftă. 
Răspunsul este o poveste lungă. 

Ea își odihni capul pe umărul lui şi privi lungile raze 
de soare ale după-amiezii luminând marea care îi con- 
ducea acasă. 

-Aş spune că nu ducem lipsă de timp. 


Flannery ura că trebuia să îi raporteze șefei un eșec. 
Cu chipul ca de granit, spuse: 

-Au cumpărat o iolă la Kinsale și au scăpat chiar 
când ne apropiam de ei. 

Ea îl privi cu ochi fioroşi, aproape nebuni. 

- Lai lăsat să scape? De ce naiba nu i-ai împuşcat? 

-Am încercat. Dar distanţa era prea mare, și barca 
era în mișcare. 

Își închise gura. Cu cât zicea mai puține, cu atât era 


mai bine. 

- Vremea a fost furtunoasă, mormăi ea. Cu puţin no- 
roc, ducesa și comisarul s-au înecat, și nimeni nu va ști. 

Fiindcă tot venise vorba, era nevoit să îi spună 
şi restul. 

- Când barca se îndepărta, fata a strigat că nu era du- 
cesa, ci sora ei. S-ar putea să o fi spus doar ca să își bată 
joc de noi. Cu siguranţă semăna cu descrierea ducesei. 

Şefa lui izbi cu pumnul în masă. 

- Ducesa are o soră geamănă! Seamănă ca două boabe 
de mazăre, cu diferența că ducesa mai avea puţin până 
să nască. Aţi răpit o altă nenorocită de femeie! 

Flannery se cutremură involuntar. O fi fost șefa lui 
doar o femeie, dar vocea ei avea o intensitate înfricoșă- 
toare. Îşi amintea cu câtă iscusinţă îi explicase sora că 
bebelușul se născuse deja și că era în grija unei doici. 
Căţeaua vicleană. 

-Nu ştiam că există și o soră. 

Rămase nerostită remarca lui că șefa trebuia să îl fi 
informat înainte de acest aspect. 

-Numele surorii este Sarah și este o fată bătrână. 
Lipsită de valoare, prin comparaţie cu ducesa. Faţa șe- 
fei deveni imobilă. Va plăti. Împreună cu nenorocitul 
ăla de comisar. 

Și Flannery dorea să fie cel care avea să ducă la împli- 
nire răzbunarea. 


capitolul 14 


Foarte puţini dintre prietenii lui Rob îi cunoşteau 
trecutul sordid, și nu erau genul care să vorbească dacă 
nu era cazul. Dar își dădu seama că dorea să își spu- 
nă povestea acestei tinere lady cutezătoare și luminoase 
care se dovedise o tovarășă atât de bună. Nu avea avere, 
iar onoarea lui era afectată. Dar îi putea oferi o buca- 
tă din el sub forma experienţelor care îl modelaseră. 
O cunoştea suficient de bine să își dea seama că avea să 
respecte un asemenea cadou ciudat. 

- Ți-am spus în linii mari primul capitol al vieții mele, 
începu el. Mama mea era a doua soție, frumoasa fiică 
a unui vicar irlandez. Tatălui meu îi plăcea să o afișeze 
la Londra. El era o făptură de lume, un lider al modei 
şi un ipocrit blestemat care lăuda religia ostentativ, dar 
care avea sufletul unui filistin. 

- Sună foarte neplăcut, replică Sarah. 

Era foarte puţin spus, dar nu era nevoie ca Rob să 
dezvolte subiectul. 

- Pentru a fi corect, ar trebui să adaug că și el avea 
un motiv la fel de întemeiat să mă urască. Nu am fostun 
fiu ascultător. După ce am fost dat afară de la două din- 
tre şcolile cele mai cunoscute pentru fiii de gentlemeni, 
a aflat de Academia Westerfield și m-a trimis împache- 
tat la Lady Agnes, ceea ce s-a dovedit o mare ușurare 
pentru amândoi. 

- Ai spus că intenţționai să ai o carieră militară, dar că 
asta nu s-a întâmplat, remarcă Sarah. Se simţea minunat 
de bine sub braţul lui. Nu îmi imaginez că ar fi avut 
obiecţii împotriva armatei. Era un mod respectabil de a 
nu te mai vedea în fața ochilor. 

-Am comis două mari greşeli care mi-au adus dez- 
moștenirea şi exilul, spuse Rob. Prima a fost că i-am fu- 
rat colecția foarte scumpă și mult iubită de tabachere 
şi a doua că am anunţat că am de gând să mă însor cu 
Bryony, fiica sălbatică a ciobanului nostru. 

Se uită fix în ochii căprui și adânci ai lui Sarah. 

-Sunt o haimana desăvârșită. Tata îți poate confir- 
ma asta. 

Gura ei se strâmbă într-o parte. 

- Oi fi tu o haimana desăvârșită, dar mă îndoiesc că 
i-ai furat comorile ca să-ți plătești datoriile de la masa de 
joc sau amantele. 

Se simţi neaşteptat de mulțumit de cât de bine ajun- 
sese să îl înțeleagă. 

- Am folosit banii ca să plătesc meșteșugarii de ale 
căror servicii abuzase tata fără a-i răsplăti vreodată. Unii 
erau la un pas de a fi aruncaţi în temnița datornicilor. 

Tabacherele au fost aproape de ajuns să îi plătesc pe toți. 
Banii datorați croitorului erau, de departe, cei mai mulți. 

-Presupun că mama ta și bunicul vicar ţi-au format 
caracterul înainte ca tatăl tău să apuce să-l strice, obser- 
vă Sarah. Și ești un om mai bun din acest motiv. 

- Dar un gentleman mult mai rău, răspunse Rob sec. 
Exista o mică șansă să fi supravieţuit vânzării tabache- 
relor, dar faptul că am insistat să mă însor cu Bryony a 
pus capac. Fiindcă aveam doar optsprezece ani, aveam 
nevoie de permisiunea tatălui meu, dar mă gândeam că 
s-ar fi bucurat să mi-o dea dacă aș fi plecat cu Bryony 
în armată și el ar fi scăpat de mine. Cu puţin noroc, aș 
fi murit onorabil în acţiune. 

Sarah se cutremură de așa o afirmație îndrăzneață. 

- Trebuie să fi fost îngrozit de ideea ca nobilul sânge 
Carmichael să se amestece cu al unui țăran. 

- Exact. Odată ce Bryony nu mai era o problemă, in- 
tenţiona probabil să îmi cumpere un post în armată, ca 
să scape de mine, dar, înainte să se întâmple asta, fratele 
meu a hotărât să îndepărteze pata de pe blazonul famili- 
ei. Edmund era moştenitorul, şi a urmat paşii mondeni 
ai tatălui nostru. Întrucât era pe punctul să se însoare cu 
o moștenitoare dintr-o familie faimos de fertilă, nu era 
nevoie să mă mai ţină pe acolo pe post de moştenitor 
de rezervă. 

Sprânceana lui Sarah se ridică. 

-Şi ce a făcut? 

O pală aspră de vânt îi dădu ocazia lui Rob să se con- 
centreze pe navigat suficient de mult cât să-și controleze 
furia pe care i-o stârnea mereu gândul la fratele lui. 

- Dragul de Edmund m-a vândut marinei. 

- Dumnezeule! icni Sarah. Este malefic. Dar cum de 
este posibil? Legea împotriva luării cu arcanul este des- 
tul de clară. Nu erai marinar profesionist şi, ca fiu de 
gentleman, trebuie să fi fost protejat de vreo lege. 

- Legea o fi fost clară, dar cei care o aplicau erau co- 
rupți. Dragului de Edmund nu i-a fost greu să aranjeze 
să fiu răpit, legat la gură și dus pe o navă ce avea nevo- 
ie de echipaj, spuse Rob cu gura schimonosită. Deci, 

ca răspuns la întrebarea ta, da, am avut experiență în 
navigare și mai târziu. Ca marinar de rând pe un vas de 
negoț cu India. 

Și avea urmele de bici pe spate ca să o dovedească. 

Sarah scutură din cap incredulă. 

- Cum să îi facă așa ceva propriului frate ? 

-Cu mare ușurință. Eu și tata aveam o relaţie care 
putea fi cel mai bine descrisă ca antipatie cordială, dar 
eu și Edmund ne disprețuiam cu adevărat. Ultima mea 
amintire cu fratele meu este zâmbetul lui satisfăcut în 
timp ce eram bătut de patru bărbați, apoi legat şi dus de 
acolo cu căluș în gură. 

Sarah scoase un mic sunet îndurerat, dar ştia când 
era cazul să nu spună ceva ce nu trebuia spus. 

-Cât timp ai navigat cu acea navă? 

- Cam un an. Am scăpat de pe navă în Bombay şi am 
găsit de lucru la un înalt oficial al Companiei Indiilor 
de Est. Domnul Fraser m-a angajat din cauza numelui 
meu scoțian. M-a tratat bine și mi-a dat ocazia să învăţ. 
Am devenit ceva între secretarul lui personal și garda sa 
de corp. 

Rob își îmbunătățise şi aptitudinile de luptător. Din- 
tr-odată, patru oameni care-l atacau nu mai erau prea 
mulți. Î salvase la un moment dat pe domnul Fraser de 
la atacul a o jumătate de duzină de tâlhari. 

-Mă bucur că ai găsit pe cineva care te-a apreciat! 
Cât timp ai stat în India? 

- Aproape cinci ani. M-am gândit să rămân, pentru 
că este un loc fascinant. 

Chiar și acum, se trezea uneori cu mirosul bazarului 
de mirodenii în nări sau cu minunatele culori tropicale 
strălucindu-i în memorie. 

Amurgul se lăsa, dar era în continuare destulă lumi- 
nă pentru ca delicatele trăsături ale lui Sarah să poată fi 
întrezărite atunci când ea întrebă: 

-De ce ai plecat dacă iubeai India și aveai o poziție 
bună acolo? 

El zâmbi cu autodispreţ. 

- Un comisar dur și o haimana nu ar trebui să recu- 
noască asemenea sentimentalisme, dar... sunt britanic 
până în măduva oaselor. Mi-a lipsit patria mea. Așa că 
i-am dat jumătate din câştigurile mele lui Fraser, ca să le 
investească, și mi-am rezervat bilet spre Londra. Învăţa- 
sem cum să fac investigaţii discrete și uneori periculoase 
şi astfel am ajuns pe Bow Street, spuse el îndepărtându-i 
lui Sarah o buclă de păr de pe față. Salvând domniţe 
în pericol. 

-Şi mie mi-ar lipsi Anglia teribil, spuse Sarah. L-ai 
confruntat vreodată pe fratele tău cel îngrozitor? 

Rob clătină din cap. 

- Într-un triumf al stăpânirii de sine civilizate, când 
m-am întors în Anglia am hotărât să las trecutul în 
urmă și să deschid un nou capitol al vieții mele. N-ar fi 
supravieţuit dacă nu s-ar fi forţat să renunţe la furie 
şi la sentimentul de trădare. Am fost tentat să îmi anunț 
familia că devenisem comisar doar ca să îi îngrozesc 
şi mai tare, dar nu aveam nimic de câștigat din cău- 
tarea scuzelor sau a răzbunării. Nu și-ar fi cerut scuze, 
şi eu nu îmi doream să fiu spânzurat pentru că obţinu- 
sem răzbunarea. 

- Ai fost înțelept. 

Urmă o liniște întreruptă doar de sunetul valurilor și 
al vântului, până când Sarah spuse ușor: 

- Eşti fericit în viața pe care ţi-ai construit-o, Rob? 

- Fericit? întrebă el meditativ. Sunt, cu siguranţă, 
mulțumit. Sunt foarte bun la ceea ce fac, și asta mă mul- 
ţumește. Ajut oameni și uneori fac dreptate. li strânse 
umerii. Pot chiar să salvez domnițe blonde. Da, îmi pla- 
ce viaţa mea. 

- Mă bucur. 

Și, după o liniște și mai lungă, ea spuse șovăielnic: 

-Va fi greu să îmi iau rămas-bun de le tine, Rob. 
Ai devenit... foarte special pentru mine. 

Inima lui se strânse, și își dori cu o ferocitate subită 
ca lucrurile să stea altfel. 

- Am avut șansa să devenim foarte apropiaţi într-un 
mod ce apare rar între un bărbat și o femeie care altfel 
nu s-ar fi întâlnit. 

- Da, oftă ea, amintindu-și cum el pusese distanță 
între ei. Ar fi posibil să rămânem prieteni? 

El se gândi la camerele lui de deasupra magazinului 
de amanet. Erau curate și confortabile, cel puţin pentru 
el, dar nu şi-o putea imagina pe Sarah acolo. 

- Nu ar avea rost. Unele lucruri sunt menite să se 
sfârșească. 

Își plecă ușor capul pentru un sărut pe care și-l dorea 
moale și dulce, un tribut melancolic pentru ceea ce nu 
avea să poată fi vreodată. Dar ea îi susținu sărutul cu o 
dorință arzătoare care mistuia noaptea. Uitând de bu- 
nele lui intenţii, o trase puternic la piept, explorându:i 
gura, formele calde ale corpului, puterea pasiunii ascun- 
se în micuța ei siluetă. 

Dorinţa ei era egală cu a lui, coapsele i se strânseseră 
în jurul piciorului său, șoldurile i se frecau frenetic de 
ale lui. Dumnezeule, era îmbătătoare - inocenţă, și foc, 
şi generozitate care îi atingeau locuri uitate din suflet. 

- Dulce Sarah, șopti el. Prinţesa mea de aur... 

Brianne se aplecă atât de mult, că aproape se răsturna- 
ră. La naiba, dăduse drumul cârmei! O apucă iute cu o 
mână și se întinse să o prindă pe Sarah de talie înainte să 
cadă peste bord. Cu inima bătându-i nebunește, corec- 
tă cursul navei lipind de el corpul delicat al lui Sarah. 

- Ei bine, asta a fost interesant! spuse Sarah cu o 
izbucnire de râs ușor nebunească. Am auzit de un sărut 
care să zguduie pământul. Dar noi am reușit să facem 
marea să se mişte. 

El zâmbi, și tensiunea îi dispăru când văzu că ea 
putea râde. 

-Cred că marea ne-a mișcat pe noi. Se pare că ai 
un înger păzitor care vrea cu orice preţ să îți proteje- 
ze onoarea. 

Ea oftă, respirația ei simțindu-se caldă pe umărul 
umed al hainei lui. 

- Trist, dar adevărat. 

Rămaseră lipiți, nici unul nedorind să se îndepăr- 
teze. Vântul era constant și valurile moderate, dar nu 
avea să dureze. În curând, aveau să fie nevoiți să se des- 
partă, de data aceasta pentru totdeauna. O barcă mică 
legănându-se pe mare nu era un loc bun pentru un 
flirt pasional. 

Umărul lui Rob începea să amorţească de la greuta- 
tea capului lui Sarah când ea îl întrebă: 

-Te-ai gândit vreodată să îţi schimbi meseria? In- 
tendentul unchiului meu se apropie de pensie, așa că 
unchiul va fi în căutarea cuiva care să îi ia locul. Cred 
că te-ai descurca bine într-o asemenea meserie. 

Pentru un moment, chiar luă oferta în calcul. Inten- 
dent pe moşia unui lord era o poziție de responsabilita- 
te şi de respect și de obicei includea și un salariu bun 
şi o casă. Era o poziţie bună pentru un familist. O lady 
precum Sarah s-ar fi putut chiar mărita cu un asemenea 
bărbat, dacă era nobil prin naștere. Nu ar fi fost con- 
siderată o partidă bună, dar nu era nici o mezalianță. 
El şi Sarah ar fi putut fi împreună... 

Posibilitatea dispăru aproape la fel de rapid precum 
apăruse. Nu s-ar fi căzut să trăiască dependent de una 
dintre rudele lui Sarah. „Bietul Carmichael, nu este în 
stare să își întrețină soția fără mila familiei.“ Nu. Ambii 
meritau mai mult de atât. 

-Este un gând generos, Sarah, dar nu mi s-ar potri- 
vi, răspunse el, alegându-și cuvintele cu atenţie. Unul 
dintre cele mai bune aspecte în a fi comisar este că sunt 
extrem de independent. Nu îmi face plăcere să urmez 
ordine și cu siguranță nu am cunoştinţe despre admi- 
nistrarea unei moșii. Unchiul tău are nevoie de un 
intendent corespunzător. 

-Ştiam că vei spune asta, răspunse ea lipsită de 
speranţă. Dar trebuia să te întreb. 

Trebuia să îl întrebe. Și el trebuia să o refuze. 

Pentru prima oară în mulţi ani, îl blestemă pe fratele 
lui pentru că îi distrusese toate șansele de a avea viața 
pentru care se născuse. 

- Trebuie să fii extenuat, spuse Sarah prin întuneri- 
cul strâns în jurul lor. Vrei să îți iau eu locul la cârmă 
cât te odihneşti puțin? Se pare că urmăm un curs destul 
de constant spre est. 

- Mă descurc. O astfel de iolă este ușor de navigat cu 
o singură mână. Dar, dacă vrei să încerci să cârmești, 
este un moment bun. 

Se ridică și înconjură cârma, ţinând o mână pe ea 
cât timp Sarah alunecă de-a lungul băncii de la pupă şi 
preluă lunga scândură de lemn. 

Era intrigată de felul în care cârma transmitea toa- 
te vibraţiile şi schimbările subtile de direcție ale lui 
Brianne. Iola era ca o creatură vie și i se păru că înțelege 
cum un marinar bun putea să se deprindă cu vasul lui. 

Apoi Rob îi dădu drumul, şi Sarah se trezi lup- 
tându-se să menţină cârma în unghiul corect. Rosti o 
înjurătură și îşi înfipse bine călcâiele în podea pentru 
a ține cârma stabilă, dar, chiar și așa, iola era împinsă 
de pe cursul ei. 

- E mult mai greu decât pare! 

Rob își puse mâna pe cârmă din cealaltă parte, și 
Sarah reuși imediat să o controleze. 

- Cârmitul nu este dificil, dar ai nevoie de forță, îi 
explică Rob. Eşti puternică pentru statura ta, dar acea 
statură este... 

- Neimpresionantă, sugeră ea când el păru să nu 
găsească un cuvânt politicos. 

- Delicios de micuță, spuse Rob ferm. 

- Foarte galant, dar m-am resemnat de mult cu fap- 
tul că sunt prea mică, replică Sarah zâmbind. Prietena 
mea, Lady Kiri Mackenzie, are multe calități demne de 
invidiat, dar cea pe care mi-o doresc cu adevărat este 
înălțimea ei. Când intră într-o cameră, este ca o zeiță 
războinică hindusă, atrage toate privirile. Eu sunt doar 
micuța Clarke-Townsend. 

Rob își trecu mâna de-a lungul cârmei, odihnind-o cu 
afecțiune peste a ei. 

- Eşti exact de înălțimea care trebuie. Mai înaltă ar fi 
prea mult. Și vei fi o soție rentabilă, pentru că vei avea 
nevoie de mai puțin material pentru rochiile tale. 

Ea râse. 

-Cu siguranță o să subliniez asta în fața viitorilor 
pețitori. Gemenele Clarke-Townsend, iato pe ferme- 
cătoarea Ducesă de Aur și pe ecoul ei de soră. Mai 
puţin strălucitoare şi fermecătoare, dar agreabilă şi bună 
în gospodărie. 

Mâna lui o strânse pe a ei. 

-Nu râde de ceea ce ai unic și special, Sarah. 

Ea nu răspunse imediat. 

- Nu o fac, nu cu adevărat. Dar sunt o molie pe lângă 
fluturele care este Mariah. Viaţa ei imprevizibilă a fă- 
cut-o rapidă, fermecătoare și adaptabilă. Eu sunt doar... 
mai puţin interesantă. Mariah nu ţinea minte că are o 
geamănă, dar îşi crease o prietenă imaginară numită 
Sarah, care era mereu perfectă, plictisitor de corectă. 
Așa sunt eu, atâta doar că nu sunt perfectă. 

-Deci voi două vă comparaţi una cu alta în mod 
nefavorabil. Doamne, ce prostănaci trebuie să fie muritorii 
ăştia! spuse Rob cu un zâmbet în voce. În timp ce voi 
vă îndoiţi de voi, orice bărbat care vă vede împreună 
se va considera de două ori binecuvântat. Două ti- 
nere femei fermecătoare, la fel de frumoase, dar delicios 
de diferite. 

- Spui cele mai minunate lucruri, Rob. Neconvinsă, 
Sarah își înfrână un căscat. Cum nu sunt potrivită să 
o ghidez pe Brianne, o să încropesc o cină pentru noi. 
Tocmai mi-am dat seama că sunt lihnită. 

-Nu am mai mâncat nimic de la micul dejun 
sărăcăcios din zori, spuse Rob preluând cârma când 
Sarah se dădu la o parte. Dar până mâine-seară, ar tre- 
bui să ne aflăm pe uscat și să putem alege ce vrem să 
mâncăm. În ziua următoare, o să fii cu familia ta la 
Ralston Abbey. 

-Aşa sper! Sarah deschise chesonul în care se găsea 
mâncarea și scoase cutii cu pâine, brânză și pește afu- 
mat. Vrei puţin whisky? 

- Nu sec. Pune nişte apă și îl beau așa. Ți-aş recoman- 
da să faci la fel, pentru că te încălzeşte. 

Suna apetisant. În timp ce căuta cele două căni de 
cositor, îl întrebă: 

- Unde crezi-că o să ajungem la țărm? 

- Dacă este posibil, mi-ar plăcea să navighez în Bris- 
tol, dar nu sunt chiar sigur de unde am pornit sau cât 
de în sud ne-a dus furtuna. Dar știu coasta engleză din 
Somerset și Devonshire destul de bine. Există un nu- 
măr de porturi mici care vor fi potrivite pentru noi dacă 
debarcăm acolo. 

- Cum o să te descurci la noapte? Trebuie să te odih- 
neşti, și am stabilit deja că nu sunt bună ca înlocuitoare 
de cârmaci. 

- O să cobor pânza mai mică și o să reduc mărimea 
pânzei mari, răspunse Rob. Apoi o să leg cârma în pozi- 
ţia aceasta și o să dorm iepurește lângă ea. Dacă vântul 
sau vremea se schimbă dramatic, mă trezesc imediat. 

Ea nu se îndoia de spusele lui. Bănuia că Rob putea 
să facă orice. Își mâncară cina într-o tăcere pașnică. Ei îi 
era suficient de foame încât până și peștele afumat i se 
părea bun. Nu credea că ar putea face o pasiune pentru 
spirtoase, dar whisky-ul cu apă era digerabil și te încăl- 
zea, aşa cum spusese Rob. 

După ce mâncară, se înfășură cu ambele pături, la 
insistenţele lui Rob, şi se întinse lângă el. Sunetele vân- 
tului și ale mării erau foarte odihnitoare. 

Într-o zi avea să-și amintească de această aventură pe 
mare cu mirare, căci era atât de diferită de tot restul 
vieţii ei. La fel cum era și Rob. 

Măcar aveau să îi rămână amintirile. 


capitolul 15 


Dimineaţa sosi roşie şi amenințătoare. Cer roşu noap- 
tea, marinarii-s încântați, Cer roşu ziua, marinarii-s aver- 
tizaţi. Rob nu ştia cât de veche era această zicală, dar 

bănuia că ideea data de pe vremea când Noe încercase 
să construiască o arcă. 

În timp ce studia cerul, ruloul de pături ce era 
Sarah se ridică, apoi se desfăcu, dând la iveală conţinu- 
tul ei blond răvăşit. Sarah se ridică şi se întinse, arătând 
atât de încântătoare, că el își întoarse rapid privirea 
spre cer. 

- Somnul pe o punte de lemn mă face să apreciez 
confortul căpițelor cu fân, spuse Sarah veselă. Ai reușit 
să te odihnești în timpul nopţii? 

- Da, vânturile au fost în cea mai mare parte ușoare. 
Am reușit să ațipesc mare parte a timpului. 

Ea împături cu grijă cele două pături și le puse la loc 
în cheson. 

-Nu o să ştiu ce să fac într-un pat adevărat când ajun- 
gem acasă. 

Rob și-ar fi dorit ca ea să nu pomenească despre 
paturi. Unul dintre dezavantajele navigatului în tăcere 
era că îţi permitea să te gândești prea mult timp la par- 
tenera de navă tulburător de atrăgătoare. 

- Dacă toate merg bine, la noapte o să dormi într-un 
pat adevărat. 

-Un pat adevărat, spuse ea cu reverență. Şi, dacă 
sunt cu adevărat binecuvântată, o baie adevărată! 

-Ai grijă! Prea multă civilizație dintr-odată poate fi 
copleşitoare. 

Probabil tonul lui nu fusese chiar natural, căci ea îl 
studie încruntată. 

- Este ceva în neregulă? Nu suntem urmăriți, nu? 

Se ridică mai sus și privi marea din spatele lor. 

- Nu suntem, dar vine o furtună. Probabil una mare. 
Arătă cu mâna spre răsăritul roșu. Nu sunt sigur când 
ne va lovi. Sper că nu înainte să fim în siguranță la țărm, 
dar mai avem mult de navigat. 

- Am trecut prin vijelia de ieri, spuse ea. Aceasta va 
fi mai rea? 

- Vijeliile sunt scurte. O furtună poate dura ore sau 
chiar zile, 

Și navigase destul ca să aibă un sentiment neplăcut 
despre aceasta. 

Sarah privi spre cerul întins spre est, cu fața nemiș- 
cată. Puiul lui pufos și auriu părea calm și hotărât. 
O femeie, nu o fată. 

-Atunci trebuie să ne pregătim cât de bine putem. 
Întâi, micul dejun. Apoi, ce pot eu să fac ca să trecem 
mai ușor prin furtună? 

- Micul dejun e un început bun. Mănâncă bine, o să 
avem nevoie de energie mai târziu. După aceea, pune 
la adăpost tot ce este desprins și adu funia pe care ai gă- 
sit-o ieri. Amândoi avem nevoie de frânghii de siguranță 
cu care să ne legăm de iolă. 

Ea înghiţi cu greu. 

-Asta pentru eventualitatea în care suntem aruncaţi 
peste bord, să putem supravieţui? 

El încuviinţă din cap. 

-O frânghie de siguranţă este doar o precauţie, dar 
mai bine în siguranță decât cu regrete. O să fac eu no- 
durile. Au să ţină bine, dar pot fi desfăcute cu o singură 
smucitură, la nevoie. 

Din expresia ei, se vedea că își imagina toate moduri- 
le posibile în care s-ar putea îneca, dar spuse doar: 

— "Nţeles, căpitane. 

şi mâncară micul dejun într-un răsărit de soare 
apos, stând unul lângă celălalt pe băncuţa de la pupă, 
într-o tăcere ce părea firească. Îi plăcea faptul că Sarah 
nu simţea nevoia să trăncănească. Stăteau aproape unul 
de altul, și Rob simţi un ciudat amestec de împăcare și 
dorință. Nu era un mod urât de a petrece ceea ce putea 
să fie ultimul lui mic dejun pe faţa pământului. 

În timp ce Sarah împacheta rămășițele de mâncare, 
întrebă: 

- Ce nu îmi spui? Dacă o să murim astăzi, am ne- 
voie să fiu avertizată din timp, ca să pot să înalț ultime- 
le rugăciuni. 

El clipi văzând modul în care privea situația și calmul 
cu care accepta pericolul. 

- Sper din tot sufletul să nu murim astăzi, dar... s-ar 
putea întâmpla. Dacă această furtună ne lovește din plin 
din direcția din care vine, am putea fi zdrobiți de coasta 
engleză. Coasta de sud-vest are o mulțime de zone stân- 
coase, unde ne va fi greu să debarcăm în siguranţă în 
timpul unei furtuni. 

Ea analiză cele auzite. 

- Deci am putea să naufragiem și să ne înecăm chiar 
pe țărmurile de acasă. Ar fi ironic. 

Era bucuros că nu trebuia să îi explice mai detaliat că 
erau în pericol. 

- Nu cred că putem fugi de furtună și să ajungem 
la țărm înainte să se pornească, așa că o să navighez 
paralel cu coasta până trece. Dar, dacă vânturile sunt 
foarte puternice, nu o să mai am prea mult control asu- 
pra bărcii. 

-Atunci o să îmi înfrumusețez puțin rugăciunile. 

Sarah se duse să depoziteze rămășițele de mâncare. 
Dar, mai întâi, frânghiile de siguranță. 


Lui Sarah i se părea ireal să facă față unei zile care 
ar fi putut fi ultima ei zi pe pământ. Oricât de înfrico- 
şători ar fi fost răpitorii ei, nu se gândise niciodată că 
moartea era iminentă sau de neevitat. Acest pericol era 
diferit; nu pericol din partea unor oameni primejdioşi, 
ci de o natură vastă, impersonală. Ar putea să supra- 
viețuiască; avea mare încredere în competența lui Rob. 
Dar era posibil și să nu. Faptul că Rob era îngrijorat 
spunea multe. 

Sarah nu dorea să moară. Chiar deloc! Dar moartea 
putea să ia pe oricine, în orice moment, şi ea avusese 
parte de douăzeci și șase de ani buni. Mulți nu se bucu- 
raseră nici măcar de atât. 

Ura faptul că familia ei nu avea să afle ce i se întâm- 
plase. Aveau să facă cercetări în Irlanda, dar urma li s-ar 
pierde la Kinsale, cu presupunerea realistă că ea și Rob 
se pierduseră pe mare. 

Dacă murea azi, Sarah nu avea să ştie vreodată dacă 
Mariah avea un fiu sau o fiică. Nu avea să se bucure 

de șansa de-a recupera toți acei ani în care fuseseră des- 
părțite. Nu avea să își cunoască cu adevărat tatăl şar- 
mant și uneori exasperant. 

Ca să nu mai amintească despre faptul iritant că avea 
să moară virgină. Se gândi, pe jumătate serioasă, că ar fi 
trebuit să-l seducă pe Rob cât încă se aflau pe uscat. Poa- 
te ar fi reușit, în ciuda voinţei lui destul de puternice. 

Întârziase prea mult însă. Vântul se înteţise constant, 
și acum Brianne aluneca în susul și în josul unor valuri 
mari. Rob era concentrat pe navigat. După ce făcuse 
frânghiile de siguranță și o legase pe Sarah în jurul 
taliei de o bancă și pe sine de baza catargului central, 
le rămăsese suficientă frânghie cât să creeze un ham 
care îi permitea să fixeze cârma pe loc dacă era nevoit 
să se miște. 

Hamul avea să ușureze considerabil teribilul efort fizic 
de a naviga iola. Înfășurase pânza catargului secundar și 
redusese suprafața pânzei principale pe cât posibil, per- 
mițându-i în continuare să menţină controlul. Vorbiră 
puţin, pentru că nu aveau nimic să își spună. 

Sarah se fixă la mijlocul bărcii, cu găleata pregătită în 
mână. Valurile pătrundeau deja în barcă, și era mult de 
muncă pentru a scoate apa. Se bucura că avea cu ce să con- 
tribuie la posibila lor supraviețuire, dar, dacă nu se îne- 
cau, spatele și umerii aveau să o doară zile întregi. 

Un val mare se sparse de proră într-un unghi care le 
aduse douăzeci de centimetri de apă în barcă. Oftând, 
Sarah începu să scoată apa, atentă să respecte regula lui 
Rob de a avea mereu mâna pe ceva stabil. Se întreba cât 
era ceasul. Soarele dispăruse în spatele unor nori întu- 
necaţi de furtună, dar trebuia să fie deja după-amiază. 

Tocmai arunca o găleată de apă peste copastia de la 
babord, când i se păru că vede ceva în depărtare. 

- Pământ la orizont, cred. Anglia. Acasă. 

Înghiți din greu, surprinzător de emoționată. Fuse- 
se plecată mai puțin de două săptămâni, dar i se părea 
mult mai mult din cauza tuturor celor întâmplate. 

- Așa este, spuse Rob, ridicându-și vocea ca să fie au- 
zit peste vânt. 

Ea studie linia sumbră a coastei. 

-Nu sunt vești bune, așa-i? 

-Nu sunt grozave, admise el. Chiar cu pânzele închi- 
se, vântul tot ne-a împins înspre țărm. O să ne mute și 
mai tare când ne lovește furtuna cu adevărat. Se încrun- 
tă privind țărmul îndepărtat. Cunosc bine coasta, aşa că 
încerc să ne ghidez spre o zonă cu plaje deschise, unde 
să putem ajunge în siguranţă la țărm. 

Era pe punctul să-i răspundă, când asurzitoarea forță 
a furtunii îi lovi, și nu le mai rămase nici o răsuflare de 
irosit pe cuvinte. 


Scoate, scoate, scoate apa. Lumea devenise o cacofonie 
ţipătoare de vânt şuierător și de valuri gigantice de așa 
multă vreme, că Sarah nici nu își mai amintea sunetul 
liniștii. Muşchii o dureau, și cu siguranță durerea lui 
Rob era mai acută, pentru că se luptase cu cârma toată 
ziua aceasta nesfârșită. Ea era leoarcă și tremura de frig 
de atâta vreme, că nici nu mai băga de seamă. Viaţa se 
redusese la scosul apei și la rugăciuni pentru ca furtuna 
să înceteze fără să distrugă Brianne şi echipajul ei. 

Un îngrozitor sunet de raşchetare îi invadă urechile, 
şi o zdruncinătură violentă zgudui iola. 

-Am lovit o stâncă! Sarah, ține-te bine! strigă Rob în 
timp ce barca alunecă în lateral, şi un val uriaş se prăbu- 
şi în interiorul ei. 

Ea se apucă de copastie, dar avalanșa de apă o aruncă 
peste bord și o trase în mare. Se luptă împotriva for- 
ţei apei, încercând să tragă de frânghia de siguranţă ca 
să ajungă înapoi în barcă. Dar nu era suficient de pu- 
ternică să lupte împotriva curenților ce o izbeau. Era 
trasă în mod neajutorat prin apă. Nu putea respira, nu 
putea respira... 

Deci asta era moartea... 

Un braţ puternic se strânse în jurul taliei ei și o trase 
înapoi în iolă. 

- Dumnezeule, Sarah, ești teafără? strigă Rob alar- 
mat. Nu poţi fi moartă, nu ai stat sub apă atâta vreme, 
te rog, vorbeşte-mi! 

Ea încercă să îi răspundă, dar nu putea vorbi. Rob 
o duse spre locul lui de la pupă, apoi întinse corpul 
ei rigid în poala lui, cu faţa în jos. O lovitură bine pla- 
sată pe spate o făcu pe Sarah să se înece, apoi să tuşească 
apă convulsiv. 

Când trase aer în plămâni, Rob o lipi de el, cu o 
mână în jurul corpului ei ce se cutremura. 

- Eşti teafără? 

Ea tuși din nou, apoi spuse gros: 

- Nu. Sunt moartă. Încă. 

O trase mai aproape şi o îngropă la pieptul lui. Erau 
amândoi uzi leoarcă, ploaia îi lovea în continuare și 
până și Sarah își putea da seama că iola era în stare 
proastă. Era vag conștientă de hamul care ținea cârma 
cu ajutorul mâinii drepte a lui Rob în timp ce stânga era 
strânsă în jurul ei. 

Privi în haosul de vânt și apă, văzând unele umbre 
mai întunecate pe fundalul negru și, ocazional, undui- 
rile albe ale valurilor ce se spărgeau. În faţa lor se vedea 
un șir greu, regulat de valuri ce se izbeau de țărm. 

Simţindus-se nefiresc de calmă, ea întrebă: 

-O să murim, nu-i așa? 

Rob îi spuse în urechi, cu vocea alarmată stridentă, 
pentru a se face auzit prin furtună: 

- Poate că nu. Este o zonă pe care o cunosc bine. Prea 
al naibii de bine, dar cunosc stâncile, şi este o plajă de 
prundiş dincolo de ele. Probabil că Brianne o să se dis- 
trugă înainte să ajungă prea departe. O să dau drumul 
la nodurile de la frânghiile de siguranţă, ca să nu fim 
trași la fund. Îmi scot şi cizmele. Fă la fel. Presupun că 
ştii să înoți!? 

- Nu mi-au dat niciodată voie să înot cu verii mei în 
lac, spuse ea cu regret. Am fost iritată atunci, iar acum 
şi mai mult! 

- Eu am fost crescut pe coastă, sunt un bun înotător. 
Am şanse să te pot duce la țărm. Dacă îți dau drumul 
sau dacă nu pot continua, îndreaptă-te în continuare 
spre țărm prin orice mijloace, spuse el cu vocea spartă. 
Îmi pare rău că te-am dezamăgit, prințesă. 

Cu o detaşare ce depășea orice temere, ea răspunse: 

- Soarta noastră este în mâinile lui Dumnezeu, iar el 
poate trece până și peste comisarii londonezi. Se aple- 
că în față pentru a-și scoate cizmele. Ai făcut tot ce-ai 
putut, Rob. Nu puteam să-ți cer mai mult. 

- Ah, Sarah, Sarah. 

i întoarse faţa în sus și o sărută rapid, puternic, adu- 
cându-i o furnicătură de căldură în corpul rece. Degete- 
le pătrunseră în antebrațele lui, și își dori cu disperare 
să nu îi mai dea vreodată drumul. 

Rob trase de capătul liber al frânghiei de siguranță și 
o eliberă. 

- Ține-te bine, draga mea fată, spuse el întinzându-se 
spre cizmele lui murdare. Intrăm în apă! 

Înjurând ironia sorții care adusese Brianne înapoi 
pe porțiunea de coastă pe care o cunoștea atât de bine, 
Rob se uită cu ochii mijiți, căutând cel mai bun culoar 
printre stânci. Nu puteau să se afle la mai mult de o sută 
de metri de țărm, căci putea auzi valurile izbindu-se de 
plaja de prundiș. Măcar plaja le oferea o şansă de supra- 
vieţuire. Dacă iola ar fi fost împinsă în stâncile abrupte, 
ar fi fost condamnați. 

Nu dorea să își ia braţul stâng din jurul lui Sarah, 
dar o făcu pentru a avea ambele mâini pe cârmă. Era 
aproape imposibil să controleze Brianne pe această mare 
agitată, dar orice manevră putea face diferența. 

- Te dezechilibrezi dacă îmi pun braţul în jurul taliei 
tale? întrebă Sarah, ridicându-și vocea ca să fie auzită 
prin vijelie. Eşti o ancoră solidă de care să mă agăț. 

- Cum dorești, prințesă, spuse el mai relaxat. 

Fusese generoasă că-l iertase pentru eventualitatea în 
care eșua să o salveze. 

În aroganţa lui, crezuse că o poate aduce acasă în sigu- 
ranţă de unul singur. Acum, că era prea târziu, își dădu 
seama că o tabără militară britanică ar fi fost alegerea 

mai înțeleaptă. Deși răpirea ei ar fi devenit cunoscută și 
reputația ei grav afectată, măcar ar fi fost în viaţă. Acum, 
aveau șanse mici să mai prindă zorii zilei următoare. 

Dar, dacă se înecau, nu avea să fie pentru că nu în- 
cercaseră să se salveze. Smuci cârma abrupt spre tribord, 
evitând o amenințătoare coloană de piatră care ieșise 
brusc din întuneric și din ploaie. Iola se scutură, și cala 
rase coloana, dar reușiră să treacă de ea. 

Turbulenţele crescură și îi trimiseră direct într-o stân- 
că înaltă. Se izbiră de ea cu un îngrozitor sunet de strivi- 
re, iar oprirea bruscă îi aruncă pe amândoi în față. Rob 
se agăţă de cârmă, și Sarah se prinse de el când iola se 
roti într-o parte, apoi se lovi de altă stâncă. În timp ce 
apa țâșnea în barcă, Rob strigă hotărât: 

-E timpul să abandonăm barca, Sarah! Te poţi ține 
de umerii mei în timp ce înot spre țărm? 

- Nu... nu știu, icni ea. Degetele îmi sunt amorțite de 
la frig și s-ar putea să nu mă pot prinde. 

Se temuse de asta. Își dădu jos haina murdară, ca 
să poată înota mai liber. 

-O să ţin un braț în jurul tău în timp ce înot. O să 
înaintez mai încet, dar o să te țin deasupra apei. 

Atât cât avea să poată. 

Faţa ei palidă și ovală se ridică spre a lui. 

- Pot să ajut cu ceva, ca să ajungem la țărm? 

-Stai nemișcată și lasă-mă să te trag eu. 

n timp ce vorbea, Brianne se izbi de o altă stâncă 
alunecoasă. Iola se umplu aproape complet cu apă, ră- 
mânând la mila valurilor agitate. Rob își puse mâna 
în jurul mijlocului lui Sarah şi se aruncă împreună cu ea 
în centrul vârtejului, îndepărtându-se de formațiunea 
de stânci în care iola era blocată și zdrobită în bucățele. 

Apa mării era chiar mai rece decât li se păruse de pe 
barcă, dacă asta era posibil. Urmă curentul spre țărm, 
întins pe o parte, lovind apa cu ambele picioare și folo- 
sindu-și braţul drept. Sarah îi ascultă ordinul, plutind 
sub braţul lui stâng și dându-se din calea bătăilor lui 
de picioare. 

Ştia că nu mai era mult până la țărm, dar valurile 
care se zdrobeau în jurul lor făcea aproape imposibil să 
rămâi la suprafață. Puterea i se scurgea în lupta cu apa 
înghețată, dar nu mai era mult de înotat, cu siguranță 
nu mai era mult... 

Un val îi împinse spre o stâncă. Reuși să se ferească, 
astfel că doar raseră stânca în loc să se izbească de ea cu 
forță. Respirația lui Sarah îi era aspră, dar ea nu se ames- 
tecă în timp ce el continua să înoate câinește spre mal. 
Intrase în acea amorțeală dinaintea epuizării în care 
doar tenacitatea oarbă îl făcea să continue să înoate. 

Era vag conștient de faptul că, dacă îi dădea dru- 
mul lui Sarah, el ar fi avut șanse mai mari să supravie- 
țuiască, dar cunoașterea acestui fapt era irelevantă. 
Viaţa nu ar mai fi avut rost dacă ar fi supravieţuit cu 
preţul vieţii ei. 

Ţărmul era mai aproape acum, valurile mai dure. 
Reuși la limită să evite o masă de stânci ascunse jos în 
apă de spuma albă, dar, îndepărtându-se de ele, fură 
prinși de un curent violent. Se îndreptau spre o stâncă 
crestată, şi Sarah avea să se zdrobească de ea. 

„Nu!“ Se înfăşură protector în jurul ei, ferindu-și 
capul pentru a minimiza impactul, dar nu suficient. 
Se izbi de stâncă cu toată forța mării din spatele lui, și 
lumea deveni durere și întuneric. 

- Rob! Rob! 

Un impact zdrobitor fu cât pe ce să o smulgă pe 
Sarah din îmbrăţișarea lui Rob. Corpul lui rămase inert 
momente bune. Apoi, neîndemânatic, începu să înain- 
teze din nou spre țărm. 

Disperată să îl ajute, își ținea braţul în jurul lui și 
dădea slăbită din picioare, când un val uriaș îi prinse 
pe amândoi și îi aruncă în față. Căzură pe o suprafață 
solidă, în inima unui val ce se zdrobea, și aproape că își 
pierdu și ea cunoștința. 

Apoi apa schimbă direcția și începu să îi tragă înapoi 
spre mare. Înjurând, își înfipse degetele mâinii libere 
în pietricelele aspre de pe plajă, ţinându-și celălalt braț 


Aventurile unei lady 119 


în jurul lui Rob. Inspiră frenetic în clipa când valul se 
retrase, apoi se ținu bine când următorul îi acoperi. 

Trebuiau să ajungă mai sus. În calmul dintre valuri, 
ea se împinse în genunchi și privi în jurul ei. Era sufi- 
cientă lumină cât să vadă că se aflau pe o plajă îngustă 
în formă de corn, cu pereţi abrupți în jurul lor. Rob era 
întins în dreapta ei, aparent inconștient și cu o pată 
întunecată de sânge scurgându-i-se de pe frunte. 

- Rob, trebuie să ne mișcăm! Când un alt val căzu 
deasupra ei, îi scutură mâna. Trebuie să urcăm deasupra 
liniei apei. O să încerc să te ajut, dar nu te pot ridica 
singură. Vine un nou val. Încearcă! 

Când valul trecu și îi împinse mai sus, îl prinse pe 
Rob de umăr, străduindu-se să-l ridice. El se săltă greoi 
în mâini și-n genunchi și se împletici în faţă, ținând-o 
strâns când apa se retrase. Din nou. Din nou. Din nou. 

În sfârșit erau deasupra valurilor ce se spărgeau. 
Amândoi căzură pe plaja de prundiș și traseră aer cu 
nesaţ. Rob era amețit și tăcut, dar măcar se putea mișca. 
Ploaia se oprise în cele din urmă și vântul aspru gonea 
norii ce acoperiseră luna. 

Reuşind să vadă mai bine, Sarah cercetă împrejuri- 
mile, sperând să nu fie blocați în această deschidere ca 
şobolanii într-un butoi. Ah, o cărare urca sinuos pe fața 
stâncii! Dacă reușeau să ajungă în vârf, aveau să găsească 
ajutor. Deși supravieţuiseră înecului, frigul și noaptea 
puteau să fie la fel de letale. 

- Rob, e o cărare ce urcă pe stâncă. Dacă te ajut, poţi 
să urci? 

El nu vorbi, dar se chinui să se ridice. Ea îl conduse 
spre începutul cărării. El părea în continuare doar vag 
conștient, urmare a loviturii la cap suferite când o pro- 
tejase pe ea. Spera ca abilitatea lui de a o înţelege și de 
a înainta însemna că daunele nu fuseseră prea serioase. 

El începuse să urce, cu mâna dreaptă bâjbâind pe pă- 
mânt, în căutarea echilibrului. Cărarea era prea îngustă 
ca să meargă unul lângă celălalt, așa că Sarah îl urmă, 
pregătită să îl țină dacă se împiedica, deși asta ar fi în- 
semnat să cadă amândoi, el fiind mult mai mare. 

Era atât de obosită și de amorțită, că abia pe la 
jumătatea dealului începu să își dea seama că era în 
picioarele goale. Valurile îi luaseră până și șosetele. 
Da, Rob era și el desculț. Picioarele ei aveau să fie pline 
de vânătăi și însângerate. Nu o deranja, atâta timp cât 
avea să-i fie cald. 

După ceea ce păru o perioadă interminabilă de că- 
țărare extenuantă, ajunseră în vârful stâncii. Sarah 
se prăbuși pe iarba de mare aspră și își trase răsufla- 
rea. Nu avea să își mai dorească niciodată, niciodată o 
altă aventură. 

Rob rămase în picioare, deși se împleticea. Ea îi urmă 
direcția privirii şi văzu nu o căsuță de țară, ci un adevă- 
rat castel gotic înălțându-se deasupra lor, desprins direct 
din poveștile de groază ale domnului Radcliffe. Dar clă- 
direa era aproape, și puteau să vadă lumini înăuntru. 
Un sanctuar. Înălță mulțumiri înfrigurate cerului, stră- 
duindu-se să se ridice din nou. 

Lipindu-se de Rob dintr-o parte, îi puse braţul drept 
deasupra umerilor ei, în timp ce îl prinsese de mijloc. 

- Adăpost de furtună, Rob. Mai avem câţiva pași. 

El murmură ceva ce semăna suspect de mult cu o 
înjurătură, dar începu să pășească spre castel. Sau, mai 
corect, se împletici spre castel: Pas, pas, pas, pas. Dacă 
ea s-ar fi oprit din mișcare, nu ar mai fi putut porni 
din loc. 

Intrară pe domeniul castelului printr-o poartă largă, 
deschisă într-un zid colțuros de piatră. Peretele fusese 
exploatat pentru piatră vreme de secole, dar se dovedea 
în continuare o bună protecție împotriva vântului. 

Acum, că erau şi mai aproape, Sarah reuși să vadă că 
nu era un castel adevărat, deși avea turnulețe și turnuri. 
Structura principală părea să fie un conac de piatră în- 
tins, modificat să arate ca un castel în timpul nebuniei 
după elementele gotice. Nu conta, atâta timp cât cineva 
avea să îi primească. 

Cărarea ducea spre lateralul falsului castel și se termi- 
na cu o scară de piatră lată ce conducea spre o ușă du- 
blă masivă. Sperând să găsească un inel de bătut la ușă, 

care dintre ei îl susținea pe celălalt, dar măcar ea și Rob 
înaintau împreună. 

Exista, într-adevăr, un inel, o bestie masivă cu colții 
scoși astfel încât avu nevoie de ambele mâini să o folo- 
sească. Lovi urâțenia de ușă de lemn cât de tare putu, 
ceea ce nu îi fu chiar greu. Dar îi auzi sunetul ca un 
ecou înăuntru. 

Nu veni nici un răspuns. Bătu din nou în ușă, între- 
bându-se dacă avea să se deschidă înainte ca ea sau Rob 
să se prăbușească. El era în continuare tăcut, cu capul 
lăsat pe spate și cu sânge întunecat scurgândur-i-se pe 
față și pe gât. 

Uşa se deschise scârțâind, şi un majordom îmbrăcat 
imaculat îi privi cu un dezgust pronunțat. 

-Nu primim cerșetori la castelul Kellington. Privirea 
i se îndreptă spre picioarele lor goale. Continuaţi pe 
drum spre sat. Există un șopron acolo. 

Sarah se holbă la el. 

- Dar nu suntem cerşetori! Am supravieţuit unui na- 
ufragiu şi avem nevoie disperată de adăpost. 

Ca răspuns, majordomul dădu să închidă ușa. Rob 
păși prin prag și îl împinse pe servitor într-o parte, ghi- 
dând-o pe Sarah înăuntru. Trânti ușa cu o forță care 
ameninţă să doboare zidurile de piatră. Salonul de pri- 
mire fusese decorat într-un stil grandios cu câteva dece- 
nii în urmă, cu o scară dublă ce se înălța în fața lor, dar 
odaia părea acum ştearsă și ponosită. 

Rob cercetă odaia din priviri. 

-La dracu’! 

Cu un oftat mărunt, ca scos de nişte foale găurite, 
se prăbuși încet pe podeaua rece de marmură și se ghe- 
mui pe o parte, inconștient. Alarmată, Sarah căzu în 
genunchi și îi căută pulsul la gât. Da, avea puls, și era 
constant. Era doar accidentat și epuizat. 

Ridicându-și privirea spre servitorul care se încrunta 
la ei, strigă: 

- Pentru numele lui Dumnezeu, adu ceva cald de 
băut și niște pături! Mai bine, du- într-o cameră unde 

poate fi îngrijit corespunzător. Vrei să-ți moară un om 
în conac pentru că ai refuzat să-l ajuţi? 

nainte ca servitorul să poată răspunde, se auzi un 
zgomot cadenţat. Sarah privi în sus şi văzu o femeie 
cu părul alb, îmbrăcată în negru. Cu un baston într-o 
mână și cu o postură dreaptă ca de stindard, aceasta 
avansa spre ei pe partea stângă a scărilor. După bogăţia 
rochiei ei și după aroganţa expresiei, era aristocrată şi 
membră a familiei care ocupa această mare grămadă de 
piatră şi istorie. 

- Ce e scandalul acesta? întrebă ea furioasă, ajungând 
la baza scărilor şi înaintând prin odaie acompaniată de 
bătaia bastonului. 

Se opri aproape de Rob, cu o expresie îngrozită. Ridi- 
cându-și bastonul, se folosi de vârful acestuia pentru a-l 
împinge pe Rob puternic, rostogolindu-l pe spate. 

Cu sângele curgând și cu o barbă de mai multe zile, 
era o privelişte înfricoșătoare, dar, chiar și aşa, reacția 
femeii fu una extremă. 

- Robert, spuse ea cu un dezgust teribil. Ar trebui să 
fii mort. 

Ce era în neregulă cu oamenii aceştia? Învigorată de 
propria furie, Sarah se ridică iute. 

- Îl cunoşti? 

- Oh, da. Această haimana de proastă reputaţie este 
Robert Cassidy Carmichael. Nepotul meu, mârâi feme- 
ia cu nările aprinse. Noul conte de Kellington. 

Sarah rămase cu gura căscată. 

- Rob este noul conte? Dar tatăl și fratele lui? 

Bătrâna, care trebuia să fie văduva contesă de Kelling- 
ton, spuse fără emoție în glas: 

- Fiul meu, cel de-al treilea conte, a murit acum trei 
săptămâni de febră. Edmund, fiul lui și al patrulea con- 
te, a murit acum două săptămâni la Londra într-un acci- 
dentde călărie. Il împunse pe Rob în coaste cu bastonul. 

Noi am presupus că Robert era mort, și ce bine ar mai 
fi fost. 

Decesele recente explicau de ce era îmbrăcată în hai- 
ne de doliu. Care erau șansele ca ei să naufragieze toc- 
mai pe domeniul familiei lui Robert? Spusese el că știa 
bine coasta din această zonă, dar era deja ridicol. Kiri 
ar fi numit asta karma. Amintindu-și ceea ce îi spusese 
Rob, Sarah întrebă: 

- Edmund nu era căsătorit? Nu a lăsat fii în urmă? 

Contesa o privi încruntată. 

-A fost logodit acum câţiva ani, dar proasta la pă 
răsit. Se logodise recent cu o tânără splendidă și foarte 
potrivită. Edmund a murit cu trei zile înaintea nunții. 
Acum, titlul de conte îi revine lui. 

Încercă să îl împungă din nou pe Rob în coaste. Fu- 
rioasă, Sarah îi smulse bastonul și i-l aruncă în cealaltă 
parte a salonului, nepăsându-i dacă femeia cădea sau nu 
în fundul ei nobil. 

- Dacă Rob este într-adevăr noul conte, înseamnă că 
acum el este proprietarul acestui morman în putrezire, 
spuse ea cu dinţii încleștaţi. Are dreptul la respectul și la 
obedienţa tuturor celor care locuiesc aici. Privirea ei se 
întoarse spre majordom. Toţi sunteți în slujba lui. 

Contesa o străfulgeră pe Sarah cu privirea. 

- Cine ești tu să ne ameninţi aici, în casa mea, ştren- 
găriță dezgustătoare? 

Sarah se îndreptă în toată înălțimea ei, chiar dacă 
modestă, și îi întoarse privirea. 

-Sunt domnișoara Sarah Clarke-Townsend, sora 
ducesei de Ashton şi nepoata lorzilor Torrington și 
Babcock. 

În timp ce lăsa cuvintele să-și facă impactul, își dădu 
seama că urma să aibă nevoie de mai mult de atât dacă 
dorea să aibă autoritate acolo. Era nevoită să mintă. 

- Eu şi Rob suntem logodiţi. Pentru că el este rănit, o 
să dau eu ordine în numele lui. 

Contesa se bâlbâi, incapabilă să dea o replică. Sarah 
se întoarse spre majordom. 

- Dacă îți place să fii angajat aici, adu nişte oameni 
să îl care pe Lord Kellington într-o cameră decentă, cu 
aşternuturi curate şi un foc bun. O cameră similară 
pentru mine, în apropiere. Dacă ai o vană suficient de 
mare pentru domnia sa, pregătește-i o baie caldă. Sau 
cel puțin încălzește apă ca să poată fi spălat. A îndurat 
frig salvându-ne vieţile după ce am navigat din Irlanda 
pe furtună, așa că adu ceai cald şi tocană. 

Majordomul o privi agitat pe contesă în timp ce îi 
recupera bastonul și i-l dădea înapoi. Bătrâna femeie 
mormăi: 

- Presupun că trebuie să te supui ordinelor târâturii 
până când contele, spuse ea aproape scuipând titlul, își 
revine suficient cât să preia controlul. Cu puţin noroc, 
o să crape de febră la plămâni. 

Se întoarse și ieși din cameră, cu călcâiele și bastonul 
trepidând de furie. 

Cum putea acea femeie oribilă să își urască atât de 
mult nepotul? Lăsând răspunsul la această întrebare 
pentru o altă zi, Sarah se întoarse spre majordom. 

-Care este numele tău? 

- Hector, spuse el îngrijorat. 

- Ei bine, Hector, dacă poți să îl duci pe Lord Kelling- 
ton în siguranță la căldură în următoarele zece minute, 
o să fac abstracție de tratamentul tău inițial. Își ridică o 
sprânceană. Dacă nu poţi accepta asta, o să caut în tot 
castelul Kellington până găsesc pe cineva dispus să-și 
facă treaba pentru care este plătit. M-am făcut înțeleasă? 

Plin de antipatie, dar politicos, acesta îi spuse: 

- Da, domnişoară Clarke-Townsend. Mă întorc ime- 
diat cu ajutor, să îl cărăm pe domnia sa sus. 

Părăsi camera aproape în fugă. 

Epuizată de scena prin care trecuse, Sarah se prăbuși 
lângă Rob şi îl luă de mână. Pielea i se încălzea acum că 
se aflau înăuntru, și pulsul și respiraţia îi erau puternice 
şi regulate. Spera ca el să se trezească în curând. Proba- 
bil s-ar fi descurcat mai bine cu lunaticii de la castel. 

Trecură vreo zece minute, dar Hector se întoarse 
cu doi bărbaţi solizi, îmbrăcaţi în haine de rândași, 

ce aduceau cu ei o targă. Păreau să se fi îmbrăcat în gra- 
bă, dar arătau puternici și dispuși să ajute. Bărbatul mai 
masiv, un roșcat cam de treizeci de ani, exclamă: 

- Stăpâne Rob! Eşti chiar dumneata! 

Rob nu reacționă defel. Roșcatul o privi îngrijorat 
pe Sarah. 

-E rănit grav, domnişoară? 

Ea se ridică cu oboseală. 

-li este frig și este lovit și extenuat, dar a reușit să 
urce pe cărarea de la plajă, așa că nu cred să aibă vreo 
rană serioasă. Îl cunoști? 

- Da. Roşcatul și tovarășul lui îl urcară pe Rob cu 
grijă pe targă, apoi ridicară de capetele acesteia. 

-Eu sunt Jonas, rândașul-șef. Când stăpânul Robert 
era băiat, își petrecea jumătate din timp la grajduri. 
Eu tocmai începeam ca ajutor de rândaș, și primisem 
sarcina să am grijă de poneiul lui. Am petrecut mult 
timp împreună noi doi. 

Și deveniseră prieteni, ghici Sarah, deși probabil 
că rândaşului i s-ar fi părut o îngâmfare să susțină că 
era prieten cu noul conte. Era aici măcar un om care se 
bucura să îl vadă pe Rob. 

- Hector, condu-ne tu spre camera contelui, ceru 
Sarah. Ai ordonat să se pregătească baia și tocana? 

-Nu încă, domnişoară. 

-Atunci este timpul să o faci. Dar după ce ne con- 
duci în dormitor, spuse ea cu o voce care nu lăsa loc de 
interpretări. 

Incet, Hector îi conduse în susul scării șerpuitoare. 
Sarah își ținu răsuflarea, îngrijorată că Rob ar putea să 
cadă de pe targa înclinată, dar Jonas și celălalt bărbat 
erau atenți. 

Dormitorul pregătit în grabă se afla în aripa dreap- 
tă a casei. Era o cameră de oaspeți medie, nu camera 
stăpânului, dar patul fusese făcut și un foc strașnic ar- 
dea în şemineu. 

În timp ce rândașii îl așezau pe Rob în pat, Hector 
spuse: 

-Am să aranjez baia şi tocana caldă, domnişoară 
Clarke-Townsend. Va fi nevoie de timp să se încălzească 
atâta apă. Camera dumneavoastră este vizavi, când veți 
fi gata să vă retrageți. 

- Mulţumesc. 

Sarah era cuprinsă de epuizare, dar simți că trebuia 
să îl păzească pe Rob, ca bunica lui să nu îi strecoare 
otravă în ceai. 

Când Hector plecă, Jonas spuse: 

-Nici dumneavoastră nu arătați prea bine, domni- 
şoară. De ce nu mergeţi în cameră să vă odihniți? O să 
am eu grijă ca stăpânul să fie îngrijit așa cum trebuie. 
Văzândur-i ezitarea, spuse liniștitor: Nu o să permit să 
i se întâmple ceva rău. 

Părea demn de încredere, și, oricum, Sarah nu mai 
putea rezista. 

- Îţi mulțumesc, domnule Jonas. Așa voi face. 

-Doar Jonas, domnişoară. V-o trimit pe una dintre 
servitoare, pe Francie. O să aibă bine grijă de dumnea- 
voastră. Își privi asistentul. Barney, găsește-o pe Francie 
și spune-i să meargă în camera domnișoarei. 

Barney încuviință din cap și îi ţinu ușa deschisă lui 
Sarah. Ea traversă coridorul spre camera similară din 
cealaltă parte. Fusese și ea aranjată și era încălzită de un 
foc. Măcar Hector se ocupase de asta cum trebuia. 

Prea obosită să mai facă ceva și prea dărâmată să mai 
intre sub cearșafuri, se aruncă pe pat, se înfășură cu cu- 
vertura matlasată și adormi buștean. 


Sarah simţi vag că era trezită cu blândețe, ajutată să se 
dezbrace și depusă într-o baie până la șold, plină cu apă 
delicios de caldă. O cană cu tocană caldă îi fu strecu- 
rată în mâini. Până când terminase de mâncat tocana 
şi apa se răcise, se încălzise până la oase. 

Aceleași mâini blânde o ajutară pe Sarah să iasă din 
vană, o uscară și îi trecură o cămașă de noapte mult prea 
mare peste cap. Apoi din nou binecuvântatul somn. 


+ 

Sarah se trezi brusc, odihnită și plină de energie. 
Aventura ei nu părea să îi fi lăsat urme. Se strecură afară 
din pat, tresărind din pricina vânătăilor și a durerii din 
mușchi. O dureau îndeosebi tălpile, de la cât urcase des- 
culță. Cu toate astea, nu erau răni serioase. 

Trase draperiile, dezvăluind o dimineață cu cer curat 
şi priveliștea dealurilor vălurite. Furtuna trecuse și se 
anunţa o zi încântătoare. Ajunseseră la castel cam pe la 
jumătatea serii, așa că se odihnise destul de mult. 

Dar Rob? Fusese mult mai năpăstuit. Cu cămașa 
de noapte atârnând în urma ei, părăsi camera și intră în 
a lui. El respira liniștit sub cuverturi. Fusese și el spălat 
şi avea un bandaj curat în jurul capului. 

Sarah trase draperiile de la ambele geamuri, făcând 
lumină. Camera avea o priveliște frumoasă spre mare. 
Se așeză pe pat şi îi apucă mâna. 

- Rob? Eşti treaz? 

Ochii lui se deschiseră dintr-odată. 

- Sarah? Își atinse bandajul de la cap cu grijă. Deci 
chiar am ajuns în Anglia. Eşti teafără? 

Ea simţi cum o cuprinde ușurarea. 

- Sunt bine. Nu numai că suntem în viață, dar ne 
aflăm la castelul Kellington. Furtuna te-a adus acasă. 

-La naiba! Am crezut că visam. Sau că aveam un coş- 
mar. Care erau șansele? Ochii i se închiseră. Deci am 
aterizat în iad. Meriţi un loc mai bun decât regiunile 
acestea infernale. 

- Șansele erau minime, dar nu imposibile, răspun- 
se ea. Furtuna a fost partea infernală. Sunt recunos- 
cătoare că mă pot bucura de mâncare, de căldură și 
de confort. 

El se ridică în pat, înfiorându-se puţin. Jonas nu îl 
bărbierise noaptea trecută, deci arăta într-adevăr ca o 
haimana. Dar o haimana chipeșă. 

-Am un număr nesfârșit de vânătăi, dar nimic nu 
pare rupt, spuse el după ce făcu inventarul. Cum de-am 
ajuns să port cămașa asta de noapte din olandă scumpă? 

- l-am ordonat majordomului, Hector, să aducă aju- 
toare şi să se asigure că ești îngrijit. 

Înainte ca ea să poată continua, el spuse gânditor: 

- Hector. Era lacheu când eram eu copil. Un prostă- 
nac îngâmfat, dacă țin bine minte. 

-El este, confirmă Sarah. A adus doi rândași să te 
care sus. Cred că i-a chemat ca o formă de insultă, dar 
a fost mai bine până la urmă. Rândaşulşef, Jonas, te-a 
recunoscut și s-a bucurat să te vadă în viață. 

- Jonas! spuse Rob, cu chipul mai destins. A fost tova- 
rășul meu de răutăţi. Mă mir că este încă aici. Obișnuia 
să spună că vrea să se facă soldat. Îngrozitorul meu frate 
sau tată sunt prezenți? Cu puțin noroc, se află la Londra 
în perioada asta. 

Nu auzise nimic din conversaţia de noaptea trecută, 
îşi dădu ea seama. 

-Sunt amândoi morți, Rob, spuse ea direct. Tu ești 
acum conte de Kellington. 

El rămase nemișcat. 

— Glumeşti. 

-Nu din câte știu eu. Am intrat împleticindu-ne 
în acest aparent castel noaptea trecută, şi o vrăjitoare 
îngrozitoare care susține că este bunica ta mi-a spus că 
tatăl tău a murit de febră acum câteva luni și că fratele 
tău a pierit într-un accident de călărie cam acum două 
săptămâni, nelăsând în urma lui moștenitori legitimi. 

- Edmund n-a fost niciodată un călăreț atât de bun pe 
cât se credea. Rob arăta de parcă ar fi fost chiar el arun- 
cat de pe cal. Nu a reușit să producă un moștenitor? 

-Nici măcar să facă rost de o soție. Potrivit bunicii 
tale, fata din familia faimos de fertilă l-a părăsit, şi a 
murit chiar înainte să se căsătorească cu o altă femeie, 
extrem de potrivită. 

- Mi-e groază să mă gândesc ce tip de femeie este con- 
siderată potrivită de bunica mea, mormăi Rob. O har- 
pie cu avere și cu un pedigri excelent, îmi imaginez. 

- Am fost speriată de atitudinea bunicii tale, spuse 
Sarah cu atenţie. Presupun că voi doi nu v-aţi înțeles 
prea bine? 

Rob ridică din umeri. 

- L-a iubit foarte mult pe Edmund, a cărui mamă era 
şi ea o „femeie foarte potrivită“. Surprinsese intonația 
bunicii lui cu precizie diavolească. Eu nu făceam decât 
să-i amintesc de mama mea cea total nepotrivită. Bănu- 
iesc că însurătoarea cu ea a fost singurul lucru nepotrivit 
pe care l-a făcut tatăl meu vreodată. 

- Orice părere ar avea văduva despre descendența 
mamei tale, va trebui să se adapteze, spuse Sarah făcând 
un gest larg de încercuire a împrejurimilor. Toate aces- 
tea îți aparțin acum. 

Rob alunecă din pat și păși spre geam, cu umerii 
lați rigizi sub cămașa de noapte scumpă, dar scurtă. 
Sarah putea vedea vânătăi pe picioarele și pe tălpile 
lui, rezultate în urma traversării furtunoase din noap- 
tea precedentă. 

-La naiba, spuse el ușor, deschizând fereastra ba- 
tantă. Aerul rece al mării pătrunse în cameră. Rob își 
strânse mâinile atât de puternic de pervaz, că degetele 
i se albiră. La mama, mama naibii! 

Încruntându-se, Sarah i se alătură lângă fereastră, 
aproape de el, dar fără să îl atingă. 

-E chiar atât de rea noua perspectivă? 

-Mult mai rea, spuse el cu pulsul bătându-i în gât. 
Nu numai că am moștenit resturile unei generaţii de 
risipitori, datorii și neglijență, dar am devenit ceea ce 
disprețuiam. Un blestemat de pair. 

Sprâncenele lui Sarah se ridicară. 

- Ai mai mulți prieteni care sunt pairi, nu-i așa? 
Eu credeam că îți plac și că îi respecţi pe Ashton, pe 
Kirkland și pe alți colegi ai tăi de clasă, dintre care mulți 
au titluri. 

-Pentru că toți au fost trimiși la Academia Wester- 
field ca inadaptați și excentrici, ca mine. Sunt toți 
bărbați care au fost încercați de timpuriu de viață şi au 
devenit mai buni din acest motiv. Gura i se strâmbă. 
Nu sunt ca tatăl sau ca fratele meu. Leneși, risipitori 
inutili, produsele unui sistem care merită să fie distrus. 

Ea clipi, gândindu-se că n-ar trebui să fie surprinsă 
că Rob era un radical, având în vedere felul în care fu- 
sese crescut, 

- Există risipitori inutili și leneși în toate straturile 
societății noastre. Pairii au doar mai mult de risipit. Dar 
nu sunt toți așa. Unchii mei lorzi sunt niște gentlemeni 
cinstiți. Te deranjează nobilii în general sau faptul că ai 
devenit conte de Kellington? 

Rob se gândi la asta. 

- Cred că statutul de nobil este o idee care i-a supra- 
vieţuit propriei utilități, dar ai dreptate. Dispreţuiesc cel 
mai mult faptul că am devenit Lord Kellington. Am o 
viață care îmi place. Nu îmi doresc viaţa pe care tocmai 
am moştenit-o. 

-Nu ai însă de ales, spuse Sarah încet. Caracterul 
nobiliar îţi este transmis prin sânge. Poţi să pleci și să 
lași în urmă titlul și responsabilitățile care vin cu el, dar 
mi-e greu să-mi imaginez că ai face asta. Gândește-te la 
oamenii precum Jonas și ceilalți servitori și arendași 
care aparțin de Kellington. Au nevoie de un stăpân 
puternic, cinstit și responsabil, cum nu au mai avut de 
multă vreme. 

- Sunt convins că au fost tratați abominabil ani de 
zile, spuse el amar. 

-Atunci ai cu atât mai multe motive să faci o treabă 
bună. Nu ar fi asta cea mai bună răzbunare? spuse Sarah 
apucându-l de mână. Poate că situaţia financiară nu este 
chiar atât de rea pe cât te temi. 

Rob îi strânse mâna. 

- Probabil este și mai rea. Dar ai dreptate, nu pot 
să plec. Trebuie să aflu cum stau lucrurile cu precizie. 
Trebuie să anunțăm și familia ta că eşti în siguranță. 
Probabil sunt cu toţii îngrijorați de moarte. Ar trebui 
să te duc la Ralston Abbey, dar avem amândoi nevoie 
de o zi de odihnă și s-ar putea să fie necesar să mai ră- 
mân o vreme aici. 

Ea încuviinţă din cap. Păreau să fi trecut ani de când 
fusese răpită, dar nu trecuseră nici măcar două săptă- 
mâni, însă familia ei era probabil în culmea disperării. 

Aventura ei se terminase. În mare, ăsta era un lucru 
bun. Dar îl privi pe furiș pe Rob. Avea să îi ducă dorul, 
asta cu siguranță. 

El îi surprinse privirea, și se uitară unul la celălalt preț 
de câteva lungi momente în care amintirea pericolului 
prin care trecuseră împreună și tovărășia lor pulsă între 
ei. Rob îi dădu drumul la mână și făcu un pas înapoi. 

-E timpul să ne amintim de reputaţia ta, începând 
cu faptul că nu ar trebui să fii în dormitorul meu îmbră- 
cată în cămașă de noapte. Dacă se află despre asta, s-ar 
putea să fii nevoită să te mării cu mine. 

Ea se înfioră. 

- Am uitat să îţi spun că aseară i-am zis bunicii tale 
şi lui Hector că suntem logodiţi. Aveam nevoie de auto- 
ritate ca să le dau ordine, și aceasta părea cea mai sim- 
plă soluţie. Dar nu-ţi face griji, ești în siguranţă. Am să 
te părăsesc. Nu va exista nici o încălcare a contractului 
dintre noi. Virginitatea mea persistentă e dovada faptu- 
lui că nu ai profitat de mine. 

El privi speriat, apoi amuzat. 

-Aş putea să te acuz de încălcarea promisiunii dacă 
ai declarat că suntem logodiţi în fața martorilor. Dar, 
dacă te întorci la tine în cameră, vom fi amândoi destul 
de în siguranță. 

Acesta era finalul intimității dintre ei, își dădu ea 
seama. Rob tocmai moştenise o poziţie publică. Tot 
ce făcea avea să fie privit şi bârfit. Avea să urască asta. 
Fiindcă o salvase, datoria ei era să îi facă noua poziție pe 
cât de simplă posibil. Asta însemna o retragere rapidă 
din prezenţa și din viaţa lui. 

Cu un nod în gât, se ridică în vârfurile picioarelor și 
își puse brațele în jurul gâtului lui. 

-Işi mulțumesc, Rob, pentru tot. Pentru viaţa și li- 
bertatea mea, dar nu numai. 

Apoi îl sărută. 

Intenţionase un sărut de rămas-bun rapid și sincer, 
dar, de îndată ce gurile li se atinseră, deveni mult mai 
mult de atât. Rob scoase un sunet înăbuşit și O trase în 
braţele lui, lipind-o strâns de el. În hainele lor de noapte, 

doar două straturi de material îi separau. Ea simți căl- 
dura și dorința crescând în trupul lui, brațele protec- 
toare ce o salvaseră de atâtea ori. Palmele puternice 
frământându-i corpul. Dorea să se afunde în el pen- 
tru totdeauna. 

Deodată, se simți înfrigurată şi singură. Rob se retra- 
se mai mulți pași și înghiți în sec. 

- Du-te, prințesă. Du-te acum. 

Ea își lipi degetele de gură, încă simțind căldura şi 
dorința. Forțându-se să rămână calmă, își coborî mâna. 

-Ştiu că nu îţi dorești asta, Rob. Dar te vei descurca 
bine cu responsabilitățile de la Kellington pentru că tu 
faci totul bine. Aminteşte-ți asta când te simţi copleșit. 

Apoi se întoarse rapid și ieși din cameră. 

Lumea lui Rob tocmai devenise enorm de complicată 
şi de stresantă. Nu era nevoie ca ea să agraveze stresul și 
complicațiile. li datora prea multe ca să facă asta. 

După ce Sarah ieși pe furiș din cameră, cu expresia 
mascată, Rob închise ochii și încercă să își pună ordine 
în gândurile haotice. Un titlu și o povară la care nu se 
așteptase şi pe care nu şi le dorise. 

Însemna oare ceva faptul că, după atâţia ani în care 
evitase locul acesta ca pe o colonie de leproși, în toiul 
furtunii se îndreptase orbește spre casă, ca un porumbel 
care se întoarce la cuibul lui? Erau lucruri pe care le 
iubise la Kellington când era băiat. 

Și acum îi aparținea. Nu putea să fugă de datoria ce-i 
revenea, dar de unde să înceapă? 

Îmbrăcându-se. Era greu să pară autoritar îmbră- 
cat într-o cămașă de noapte prea scurtă. Însă nici să 
se îmbrace nu îi era chiar la îndemână, căci hainele 
pe care le avea pe el când intrase împleticit în castel 


erau zdrenţe, iar restul garderobei lui modeste se afla 
la Londra, 

Dar Jonas avusese grijă de el în noaptea precedentă, 
şi fusese mereu genul de om practic. Rob deschise gar- 
deroba și găsi o costumație care părea să i se potrivească. 
Hainele erau pentru un om de înălțimea lui, dar mai lat 
în umeri. Probabil proveneau chiar din garderoba lui 
Jonas, care avea cam aceeași înălțime ca el. 

nainte să se îmbrace, Rob se spălă, apoi își puse o 
cămașă de pânză şi pantaloni de călărie. 
ncercă să evite să se vadă în oglinda de deasupra 
bazinului pentru bărbierit, dar își dădu seama de ce bu- 
nica lui îl considerase o haimana. Faţa îi era plină de vâ- 
nătăi, iar părul îi era răvăşit de furtună și mult prea lung. 
În câteva zile ar avea o barbă serioasă. 
Nu observă vreo lamă de ras, dar găsi un pieptăn. 
ncerca să își aranjeze părul deasupra bandajului, când 
se auzi o bătaie la ușă. 

- Jonas sunt, răsună o voce cunoscută. 

Rob se întoarse. 

- Intră. 

Ușa se deschise, și Jonas își făcu apariţia. Părul lui 
roșcat se înnegrise cu timpul, dar fața sa rotundă și ex- 
presia bonomă erau de neuitat. 

-Bună dimineaţa, lordul meu. Îmi pare rău să 
vă deranjez, dar am vrut să văd cum vă simţiți după 
naufragiu. 

Rob traversă camera cu mâna întinsă. 

- Continuă să îmi spui „lordul meu“, şi-o să dai de 
dracu”, Jonas! În timp ce dădeau mâna, îl bătu pe prie- 
tenul lui din copilărie pe umăr. La naiba, mă bucur să 
te văd! Eşti singurul lucru bun de la Kellington. Arăţi 
bine. Te-ai căsătorit cu iubita ta Annie? 

- Da, zise Jonas și zâmbi. Doi copii și al treilea e pe 
drum. Nu mai sunt la fel de mulți cai la moşie câți erau, 
dar suficienți cât să mă ţină ocupat. 

- Transmite-i salutările mele lui Annie, replică Rob 
rânjind. Nu am înţeles niciodată ce vede o fată atât de 
drăguță la tine. 

Jonas râse. 

- Nu e treaba ta ce a văzut ea la mine! 

Zâmbetul lui Rob păli. 

- Încă nu mi-am revenit din șocul veștii că sunt noul 
Lord Kellington. 

-Nu ai știut? întrebă Jonas, surprins. Credeam că, 
dacă ești în viață, o să afli de îndată. Obișnuiai să ştii 
totul. Se încruntă. Desigur, nu era nici un motiv să 
cred că ești în viață. Ai dispărut acum doisprezece ani. 
Am crezut că o să mă anunțţi că ești în regulă. 

- Aveai tot dreptul să te aștepți la asta, spuse Rob în- 
cet. Dar multă vreme nu am avut posibilitatea să scriu, 
apoi am fost în India mai mulți ani. Am hotărât că 
era cel mai bine să pretind că familia mea nu există, 
așa că am evitat toate veștile despre ei. Asta a inclus și 
anunţurile despre morţi. 

Dorind să schimbe subiectul, Rob îi făcu semn lui 
Jonas să ia loc. 

- Îţi mulțumesc că mi-ai găsit îmbrăcăminte. Mi-ai 
trimis hainele tale de duminică? 

Jonas încuviință din cap așezându-se pe scaun. 

-Altceva mai bun n-am găsit așa de repede. Ți-am 
adus și o lamă de ras. Sper că ştii să o foloseşti, că eu nu 
sunt prea bun de valet. 

Îi întinse o cutie de lemn în care se aflau instrumen- 
tele de ras. 

-Nici eu nu aș şti ce să fac cu un valet. Rob se în- 
toarse la bazinul de ras și își înfășură un prosop în jurul 
gâtului, apoi își întinse spuma pe față. Îți datorez un set 
nou de haine, presupunând că moştenirea Kellington 
are suficienți bani pentru așa ceva. Îndepărtă cu atenție 
o parte din mustață. Cât de rău stau lucrurile pe aici? 

Amuzamentul lui Jonas dispăru. 

-Toată lumea ştie că domeniul o duce prost. Depen- 
dințele se năruie, iar proprietățile arendașilor au fost 
neglijate de la moartea bunicului tău. Fratele tău a vrut 
să mai reducă datoriile vânzând din pământ, dar a mu- 
rit înainte să apuce să o facă. 

Bunicul lui Rob se răsucea probabil în mormânt, la 
auzul unei asemenea erezii. 

- Presupun că există un intendent la moşie. 

- Da, un tip din Kent pe nume Buckley. 

- Un străin deci, observă Rob, ştiind că oricine era 
de la o distanță mai mare de douăzeci de kilometri 
era considerat străin. Cum este? Cinstit? Capabil? 

Jonas se strâmbă. 

-E tare priceput să stoarcă și ultimul sfanț de pe do- 
meniu. Nu pot spune dacă e sau nu cinstit. În lunile 
de după moartea tatălui tău, fratele tău nu a venit nici 
măcar o singură dată la Kellington. 

-Credea că Londra este centrul lumii. Și bunica? 
Avea o casă la Bath, nu-i așa? 

- Da, dar, în anii din urmă, a petrecut mai mult timp 
aici. E o bătrână de temut, dar a fost bine să existe mă- 
car un membru al familiei aici. 

Rob era de acord. Bunica sa îl dispreţuise întot- 
deauna, dar avea bun-simţ și nu era atât de înnebunită 
după modă și după jocuri de noroc cum fuseseră fiul ei 
şi Edmund. 

- O să călăresc pe domeniu în dimineaţa asta, ca să 
văd cum stau lucrurile. Apoi am să vorbesc cu Buckley. 
Presupun că grajdurile au în continuare câteva mârțoa- 
ge decente pentru călărit? 

Jason încuviinţă din cap. 

- Calul tatălui tău nu este de paradă, dar este un ani- 
mal solid, cu maniere bune. Dacă fratele tău lar fi luat 
pe Oakleaf la Londra, probabil ar fi fost încă în viață. 
Se vorbeşte că era călare pe un castaniu foarte arătos, 
dar agitat, care l-a aruncat în trafic. 

Acesta era Edmund - alesese întotdeauna stilul în 
dauna calității. Dacă ar fi călărit pe un cal mai liniștit, 
Rob n-ar fi avut atâtea probleme acum. 

-Cred că Oakleaf mi se va potrivi. Mi-ar plăcea să vii 
şi tu cu mine, pentru că probabil cunoşti domeniul mai 
bine ca oricine. 

-Aşa am să fac. O să vină și logodnica ta cu noi? în- 
trebă Jonas și rânji. Domnișoara Clarke-Townsend este 
o micuță lady feroce. Când am auzit cum a aruncat bas- 
tonul văduvei în salon, aproape am căzut pe jos de râs. 

Rob se întoarse și se holbă la el. 

- Ce a făcut Sarah? 

-Tu erai inconștient în salonul din față, explică 
Jonas. Bunica ta a auzit zgomotul și a coborât. Când te-a 
recunoscut, a început să te împungă cu bastonul ei de 
parcă erai un pește mort. Cam a treia oară când a făcut 
asta, tânăra ta lady i-a luat bastonul și l-a aruncat, spu- 
nându-i văduvei şi lui Hector că tu ești noul proprietar 
şi meriți respect și ascultare. Își scutură capul. Mi-aș fi 
dorit să văd și eu. O slujnică privea de deasupra și ne-a 
povestit la toți în bucătărie, mai târziu. 

Era normal ca întoarcerea moștenitorului de mult 
plecat şi presupus mort să fie subiectul principal de con- 
versație din camera servitorilor. Pe lângă asta, apariția 
unei logodnice feroce îi înnebunise pe toți. 

-Şi eu aș fi vrut să văd. Domnișoara Clarke-Town- 
send este... într-adevăr remarcabilă. 

-Şi la fel de drăguță ca Annie a mea. Sora ei este cu 
adevărat ducesă? 

Rob încuviință din cap. 

-Are legături foarte înalte. Dar era remarcabil de cu 
picioarele pe pământ la nevoie. Termină să se radă și își 
şterse ultimele urme de săpun de pe față. Vânătăile erau 
şi mai vizibile acum. Domnișoara Clarke-Townsend 
s-ar putea să vrea să vină cu noi, deși nu prea obișnuieș- 
te să călărească. 

- Îi pregătesc o şa pentru femei atunci. 

Amintindu-și cu întârziere ceea ce ar fi trebuit să fie 
prima lui sarcină, Rob spuse: 

-Trebuie să trimit la Londra mesaj familiei lui Sarah. 
Am să scriu scrisorile după micul dejun. 

Ceea ce avea să întârzie inspectarea domeniului. Deja 
putea simţi cum îl rodeau complicațiile noii sale vieți. 
Își trase o haină maro pe el, apoi se așeză și își încălță 
cizmele, care erau surprinzător de confortabile. 

-Cu noroc, ajung la grajduri într-o oră. Îți multu- 
mesc pentru informaţii. 

Prietenul lui dădu aprobator din cap și se ridică. 

- O să te ajut cum pot, domnul meu. 

Rob îi prinse privirea. 

- Am nevoie ca vechii mei prieteni să-mi spună Rob. 
Crezi că te descurci? 

Jonas îi răspunse cu un zâmbet cam șters. 

-E mai ușor decât să țin minte să-ți spune „domnul 
meu“. Slavă cerului că te-ai îńtors și că ești la conducere, 
Rob. Kellington are nevoie de tine. 

Cuvintele lui Jonas adăugară greutate poverii deja 
masive. Spera ca moștenirea lui nedorită să arate mai 
ușor de administrat cu stomacul plin. Acum, că se 
gândea la asta, nu mâncase ca lumea de zile întregi. 
li plăceau pâinea și brânza, dar era pregătit pentru mai 
multă varietate. 

Nu își amintea când intrase în castelul Kellington în 
noaptea precedentă, dar, în vreme ce se îndrepta spre 
salonul pentru dejun, casa îi părea ciudat de familiară. 
Obosită și ponosită, dar altfel neschimbată. Tatălui și 
fratelui său nu le păsase de casă într-atât încât să facă 
schimbări. Preferaseră să își cheltuiască banii în oraș. 

Odată ce ajunse la parter, se întoarse și se îndreptă 
spre salonul pentru dejun din spatele casei. Deși trecu- 
seră doisprezece ani de când nu mai călcase pe acolo, 
era în continuare casa copilăriei lui. La un moment dat 
cunoscuse fiecare dulap și horn sau scară a servitorilor. 
Cu memoria lui excelentă, probabil încă le cunoștea. 

Deși casa nu era în ruine, era tristă. Fusese vreodată 
fericită? Da, când mama lui era în viaţă. Cele mai bune 
momente fuseseră verile de la Kilvarra, moșia famili- 
ei Kellington din Irlanda. Acele zile se sfârșiseră când 
mama lui murise, cu puţin înainte ca el să împlinească 
unsprezece ani. Fusese o fire luminoasă, iar Rob și tatăl 
lui o adoraseră. Edmund nu făcuse asta, dar el era de 
obicei plecat la școală, așa că era ușor de ignorat. 

Rob se întrebă dacă acea casă avea să fie fericită 
din nou. 

La jumătatea drumului spre salonul pentru dejun, 
Rob fu interceptat de un bărbat solid cu un zâmbet re- 
laxat și cu ochi reci. 

- Lord Kellington! Bărbatul se înclină. Cu toții ne bu- 
curăm să știm că sunteți în viață și că vă preluaţi respon- 
sabilitățile de nou conte. Permiteți-mi să mă prezint. 

-Nu este nevoie, spuse Rob cu răceală. Tu trebuie să 
fii intendentul, domnul Buckley, presupun? 

Intendentul păru surprins pe moment. Revenin- 
du-și, spuse: 

-Într-adevăr sunt, domnul meu. Îmi imaginez că veţi 
dori să aflați despre moșie şi despre veniturile sale. Aș fi 
fericit să discutăm acum, dacă vă este convenabil. 

-Nu îmi este convenabil, răspunse Rob tăios. Întâi 
am să iau micul dejun, apoi am să călăresc pe domeniu, 
ca să-mi fac o impresie despre starea lui. Ne întâlnim 
după-amiază. 

-Aş fi fericit să vă însoțesc. 

- Îţi mulțumesc, dar prefer să mă reobişnuiesc cu 
domeniul Kellington de unul singur. 

Buckley se încruntă, dar făcu o nouă plecăciune. 

-Cum doriți, domnul meu. Servitorul dumnea- 
voastră. 

- Da, asta ești. Rob era prea flămând ca să mai fie 
politicos. Acum, dacă mă scuzi... 

Trecu de Buckley și intră în salonul pentru dejun. 
Nu era nici urmă de mâncare - sau măcar tacâmurile 
așezate. Camera părea să nu fi fost folosită de ani de zile. 
Scrâșni din dinţi de iritare. Nu era nimeni în bucătărie 
care să-și dea seama că noul proprietar ar putea să vrea 
să fie hrănit? Va trebui să meargă el însuși în bucătărie. 
Trebuia să fie mâncare acolo, chiar dacă avea să fie ne- 
voit să O gătească singur. 

Gândurile îi fură întrerupte de deschiderea unei 
uși din partea opusă a camerei. Sarah intră triumfătoa- 
re, purtând o rochie simplă de culoarea smântânii de 
Devonshire și cu părul strâns la spate, căzând în străluci- 
toare cascade blonde peste umeri. Era atât de frumoasă, 
că nu putea decât să se holbeze la ea. 

- Rob! zise şi îi surâse, luminând camera. Mă bucur 
să văd că arăţi atât de bine după naufragiu. 

El se simţi de parcă soarele tocmai ar fi ieșit din spa- 
tele norilor de furtună. 

- Sentimentul este reciproc. Arăți splendid. 

-Una dintre slujnice, Francie, s-a ocupat de mine, 
spuse Sarah etalându-și rochia. Mi-a făcut chiar şi o ra- 
pidă ajustare la această rochie, ca să nu atârne. 

Se întoarse spre servitorii care intraseră în încăpere 
prin spatele ei. 

- Hector, te rog pune vasele acoperite pe bufet. Mary, 
şi tava cu ceai trebuie pusă tot acolo. O să ne servim 
singuri în dimineața aceasta. Am să mă consult cu Lord 
Kellington în legătură cu preferințele lui pentru viitor. 

- Da, domnişoară Clarke-Townsend. 

Hector puse abil o jumătate de duzină de vase acope- 
rite pe bufet, aranjă masa pentru două persoane, apoi 
ieşi după slujnică. 

Rob ridică iute capacul de pe cel mai apropiat fel de 
mâncare. Cârnați aurii ce miroseau delicios. Mai ridică 
două capace. Omletă cu ierburi sub unul, cartofi gătiți 
cu ceapă sub celălalt. 

-Ce magie ai făcut? 

Sarah râse. 

-Nici o magie. Servitorii nu ştiau ce se aștepta de la 
ei, așa că am coborât la bucătărie și le-am explicat. 

Sprâncenele lui se ridicară. 

- Trebuie să fi fost mai complicat decât sună. 

- Mama a condus gospodăria numeroasă a fratelui ei, 
așa că am învățat cum se face. Mi-a spus că trebuie să 
fii mereu politicoasă și respectuoasă cu servitorii, dar 
să faci să le fie clar că singurul deznodământ acceptabil 
este ca ei să îţi asculte ordinele. 

Sarah luă o farfurie și se îndreptă spre bufet. 

-Sunt hămesită, şi tu trebuie să fii de-a dreptul mort 
de foame! Este prima masă ca lumea după foarte mul- 
tă vreme. 

-Sunt pe deplin conştient de asta. 

După ce își umplură farfuriile şi Sarah îi turnă o ceaș- 
că de ceai, se așezară în părți opuse ale mesei și mâncară 
ca niște lupi politicoși. Rob nu își putea aminti o masă 

pe care să o fi apreciat mai mult ca pe aceasta. Nu strica 
faptul că Sarah se afla în faţa lui, frumoasă și mâncând 
cu o poftă care te înviora. 

Când Rob se ridică să se mai servească, Sarah spuse: 

- Când ai intrat în salonul pentru dejun, primul meu 
gând a fost cât de mult arăţi ca un lord. Haine decente și 
un bărbierit fac o diferență semnificativă, și cu siguran- 
tă ai căpătat un aer de autoritate. 

- Jonas este responsabil pentru aspectul meu. Mi-a 
împrumutat hainele și o lamă de ras. Rob își umplu din 
nou farfuria. În privința autorității, chiar înainte să in- 
tru în salon, am fost interceptat de domnul Buckley, 
intendentul. Era dornic să îmi vorbească numaidecât. 
Eram flămând și arțăgos, probabil de-aia am sosit ară- 
tând ca un lord. 

Sarah râse. 

-Nu este necesar să fii ţâfnos. Care îţi sunt planurile 
pentru azi? 

-Să termin micul dejun. Să îi scriu lui Ashton și lui 
Harvey, omul meu din Londra. Vrei să îi trimiţi și tu un 
mesaj surorii tale împreună cu scrisoarea mea? 

- Oh, da. Sarah strânse ceștile de ceai. Cine este acest 
Harvey! Un valet? 

Rob făcu o pauză, cu furculiţa în aer, gândindu-se. 

- Slujba lui este greu de definit. Îmi este prieten și 
asistent în responsabilitățile mele de comisar. El se ocu- 
pă zi de zi de modesta mea locuinţă, dar nu este valet. 

-Pare util. Ai să îl chemi la Kellington? 

- Da, dar nu sunt sigur că va veni. Este londonez pâ- 
nă în măduva oaselor. 

- Sper să am șansa să îl cunosc. Sarah întinse gem 
de pere pe felia ei de pâine prăjită. Mă întreb ce are 
Buckley de ascuns. Dorinţa lui arzătoare să îți vorbească 
primul sună un pic suspicios. 

- Remarca este cinică, dar probabil corectă, spuse 
Rob. De aceea am să fac eu un tur călare ale domeniu- 
lui, fără ca el să îmi spună ce să cred. Jonas mă însoţeşte. 
Vrei să vii şi tu cu noi? 

-Miar plăcea. Să văd dacă Francie îmi găseşte vreun 
costum de călărie cât de cât potrivit. 

Sarah rânji răutăcios. 

- Dacă nu e disponibil, iau niște haine de băiat, ca să 
pot scandaliza castelul Kellington călărind bărbăteşte. 

Privirea ei intimă îl făcu să zâmbească. Arătase încân- 
tător în pantalonii ei în timp ce traversau Irlanda. Era 
cea mai cutezătoare femeie... 

Uşa se deschise, și bunica lui intră arătând pregă- 
tită de luptă. Rob se ridică, gândindu-se că faptul că fu- 
sese inconștient noaptea trecută îl scutise de o discuţie 
cu ea. 

- Bună dimineaţa, doamnă. Mă bucur să văd că sun- 
teți sănătoasă. 

Un salut rece pentru o bunică pe care nu o văzuse 
de doisprezece ani, dar mai mult nu putea, având în ve- 
dere că îl împunsese cu bastonul de parcă ar fi fost un 
peşte mort. 

Văduva se apropie, măsurândul din cap până-n 
picioare cu privirea ascuţită. El rămase nemișcat. Îl în- 
grozise pe când era copil; descoperi acum că vârsta, 
experiența și un titlu nobiliar proaspăt dobândit nu eli- 
minau în totalitate asta. Bine că se bărbierise. 

- Eşti mai puţin dizgrațios ca noaptea trecută, dar tre- 
buie să te îmbraci ca un gentleman, chiar dacă nu ești 
unul, atacă ea. Am să chem un croitor de la Londra, 
căci nu poți să apari în public fără o nouă garderobă. 
De doliu, desigur. 

Teama copilărească a lui Rob se transformă într-un 
acces de furie pură, dar, înainte să apuce să explodeze, 
Sarah se ridică și spuse radios: 

- Bună dimineaţa, Lady Kellington. Îmi pare rău că 
nu suntem îmbrăcaţi după etichetă, dar, cum am ajuns 
aici doar cu hainele de pe noi, trebuie să le fim recu- 
noscători servitorilor dumneavoastră că ne-au îmbrăcat. 
Naufragiul a fost o experiență interesantă, dar nu una 
pe care să vrem să o repetăm. 

Odată terminată tirada, văduva o privi urât. Sarah 
zâmbi cu o dulceaţă de nezdruncinat. 

- Aţi dori o ceașcă de ceai, Lady Kellington? 

După un moment de uimire provocată de faptul că 
Sarah nu era intimidată, contesa spuse țâfnoasă: 

- Ceaiul va fi bine-venit. Cu lapte și o lingură mare 
de zahăr. 

Fiindcă bunica lui intenţiona să rămână, Rob îi tra- 
se un scaun, apoi se așeză din nou. Nu își terminase 
dejunul și nu avea nici un gând să o lase să îi strice pofta 
de mâncare. 

Sarah așeză ceașca de ceai pregătită în faţa văduvei, 
apoi strânse celelalte două cești fără să i se ceară. Bătrâ- 
na își sorbi ceaiul, și părea dezamăgită că nu putea găsi 
nimic de care să se plângă. 

-Va trebui să vorbeşti cu Buckley, intendentul, și să 
le trimiți o scrisoare avocaților noștri din Londra. Până 
acum au tratat cu vărul tău George, care a bănuit că 
titlul i-a revenit lui. 

-Cu cât află mai repede că nu-i așa, cu atât mai bine, 
spuse Rob rece, încercând să își aducă aminte de vă- 
rul lui. 

Alt risipitor elegant, dacă își amintea bine. Păcat că 
nu putea lăsa întreaga moștenire pe mâna lui George - 
legile moștenirii și ale datoriei nu permiteau asta. 

-Presupun că avocaţii familiei sunt în continuare 
Booth și Harley? 

Ea păru surprinsă că el ştia acest detaliu. 

- Bătrânul Caleb Booth a murit cu câţiva ani în urmă, 
așa că fiul lui Nicholas se ocupă acum de afacerile noas- 
tre. Este tânăr, dar capabil. 

După estimările lui Rob, tânărul Nicholas Booth nu 
avea să apuce vârsta de patruzeci de ani în serviciul lor, 
dar era bun pe moment. Dacă avocaţii aprobaseră felul 
în care tatăl și fratele lui conduseseră domeniul, avea să 
fie nevoit să caute o firmă nouă. 

-O să-i scriu lui Booth după micul dejun. Apoi am 
să călăresc cu Jonas și cu domnișoara Clarke-Townsend 
ca să inspectăm domeniul. 

Gura bunicii lui se strânse. 


Aventurile unei lady 143 


-Presupun că o să-l iei și pe domnul Buckley cu 
tine. i 

- Nu, mă întâlnesc cu el mai târziu. 

-Ce-ai făcut în toți acești ani? îl întrebă ea brusc. 
Ceva treburi de doi bani care să nu te lase să mori de 
foame, presupun. Sper că nu a fost nimic ilegal. 

- Ocupaţia mea este, într-adevăr, criminală, replică 
Rob. Cum bunica lui rămase cu gura deschisă, adăugă: 
Sunt comisar londonez. Prind hoţi și rezolv probleme. 
Se ridică. Acum, dacă mă scuzați, trebuie să le scriu lui 
Ashton și lui Booth. 

Sarah îi urmă exemplul. 

-Am să te însoțesc, să îi scriu surorii mele. Pe mai 
târziu, Lady Kellington. 

n timp ce bunica lui se holba şocată, cei doi evadară. 
Ieșiți din salonul pentru dejun, Rob îşi ghidă logodnica 
falsă spre stânga. 

- Camera de lucru a tatălui meu este la capătul ari- 
pii. Presupun că putem găsi stilou, hârtie şi ceară de 
sigilat acolo. 

Sarah îl apucă de braț în timp ce traversau coridorul. 

- Trebuie să fie ciudat să te afli din nou aici după 
atâţia ani. 

- Foarte, confirmă el. Nu ciudat din punct de vedere 
sentimental, într-un mod care să mă facă să plâng după 
tinerețea și familia mea pierdută. Doar... ciudat. După 
încă o duzină de pași, adăugă: Ştiu că ar trebui să îi 
jelesc pe tatăl și pe fratele meu, dar nu simt nici un fel 
de durere. Zâmbetul îi era schimonosit. Poate chiar este 
ceva fundamental în neregulă cu mine, așa cum mi s-a 
spus întotdeauna. 

- Prostii! replică Sarah categoric. Ai fi plâns dacă ai fi 
aflat că Jonas a murit cât timp erai plecat? 

El se încruntă. 

- Normal. Suntem prieteni. 

- În timp ce tatăl și fratele tău nu ţi-au fost prieteni. 
Nu văd nici un motiv să ţii doliu după doi bărbați care 
te-au tratat îngrozitor. 

Rob clipi, conducând-o pe Sarah în biroul de lucru. 

-Pentru o domnişoară bine-crescută, ai nişte idei 
cam radicale. 

- Pur şi simplu îmi displace ipocrizia. Fratele tău te-a 
vândut pe o navă, ce Dumnezeu?! Ai tot dreptul să săr- 
bătorești plecarea lui de pe lumea aceasta. 

- Gândul ăsta mi se pare tare liniștitor. 

Cercetă din priviri micuța cameră, care era întune- 
cată și ponosită. În ea se găseau un birou dublu, câteva 
scaune și nu prea multe alte lucruri. 

- Nu e un loc prea vesel, observă Sarah. Tatăl tău şi-a 
petrecut mult timp aici? 

- Nu sunt sigur. Veneam aici doar pentru a fi certat şi 
a mi se spune că nu eram demn de numele meu nobil. 

- Încântător. Sarah deschise un sertar din cealal- 
tă parte a biroului. Hârtie, stilou și cerneală, așa cum 
ai spus. Plus un caiet mic și nişte creioane. Dar acest 
birou va avea nevoie de ceva modificări dacă vrei să îl 
foloseşti frecvent. 

- Ce perspectivă îngrozitoare, murmură el. 

Sesizându-i expresia, Sarah spuse: 

-Poți să-ți alegi alt birou. O casă de mărimea aceasta 
are, cu siguranţă, camere mai plăcute. 

- Este o idee bună. Întotdeauna mi-a plăcut bibliote- 
ca. Este însorită și oferă o privelişte frumoasă spre mare. 
Poate îmi instalez un birou într-o parte. 

- Eşti conte de acum, spuse Sarah. Cum asta vine 
cu o serie de dezavantaje, ar fi cazul să te bucuri puţin 
şi de avantaje, cum ar fi să lucrezi în bibliotecă, dacă 
îţi place. 

Gura lui se strâmbă. 

- Voi avea nevoie de timp să mă obișnuiesc cu ideea, 
după ce am fost de unul singur și am dus o viață simplă 
atâta timp. 

Ea zâmbi, instalându-se în partea ei de masă. 

- ţi promit că o să te adaptezi și o să găseşti multe 
lucruri care să-ți placă în noua ta poziţie. 

Așezându-se în partea opusă a mesei, Rob speră, cam 
neîncrezător, că ea avea dreptate. 

- Francie, îmi poţi găsi un costum de călărie cât de 
cât potrivit? întrebă Sarah când dădu de urma sluj- 
nicei. Dacă nu, haine de băiat, ca să pot călări cu Lord 
Kellington. 

Cu părul șaten și ochii luminoși, Francie era cam de 
vârsta lui Sarah și verișoara lui Jonas. Părând ușor scan- 
dalizată, spuse: 

- Vă pot găsi un costum, deși va fi vechi și prea mare. 
Nu ar trebui să vă întâlniți cu arendașii pentru întâia 
oară îmbrăcată în băiat! 

Prima oară avea să fie și ultima, pentru că, peste câte- 
va zile Sarah avea să plece, dar nu o contrazise. 

-O să fiu încântată de orice costumaţie îmi găsești, 
Francie. Vrei să fii camerista mea cât stau aici? Am ne- 
voie de cineva în stare să facă miracole! 

Francie râse. 

-Cu plăcere, domnişoară. Haideţi în pod cu mine. 
Ştiu unde să caut. 

Se întoarse și se îndreptă spre scările de la pod. Sarah 
o urmă, recunoscătoare că Jonas o chemase să o ajute. 
Asemenea vărului ei, Francie avea o fire cumsecade și 
era capabilă. Și, se părea, în timpul momentelor de plic- 
tiseală din munca ei de servitoare, explorase podul și 
cam știa ce era depozitat acolo. 

După ce ajunseră în cel de-al doilea pod, Francie se 
îndreptă fără ezitări spre un cufăr prăfuit și îl trase lângă 
un geam mic. 

- Aici este, dacă îmi amintesc bine. 

nălță capul și scoase mai multe calupuri de catifea 
verde. În timp ce o scutură și o ridică să o inspecteze, 
spuse: 

- Veche, dar în formă bună și nu prea departe de 
măsura dumneavoastră! 

- Francie, ești un geniu! exclamă Sarah încântată. 
Sunt și cizme de călărie pe aici? 

- Da, deși sunt cam uzate. 

Francie întinse costumul către Sarah, apoi căută din 
nou în cufăr. 

- Uite și boneta care se asortează cu el. Ah, cizme. 
Sunt bune acestea? 

Sarah aprecie din ochi mărimea. 

- Un pic mari, dar este mai bine decât să nu am 
cizme. Acum, să mă îmbrac. Lord Kellington va fi 
nerăbdător să își inspecteze domeniul. 

În timp ce se îndreptau spre scări, Sarah se decise 
că era un moment bun să pună câteva întrebări. 

- Ce zic oamenii de aici despre noul conte? 

-Este un şoc, domnişoară. Toată lumea a crezut că 
este mort, răspunse Francie. Unii oameni, ca vărul meu 
Jonas, îl știu de când era mic și s-au bucurat să îl vadă în 
viață şi să afle că s-a rezolvat cu succesiunea. 

Cum Francie nu părea dispusă să spună mai multe, 
Sarah replică: 

-Ai spus „unii oameni“. Și ceilalți? 

Fiindcă Francie ezită, Sarah continuă: 

- Te rog, Lord Kellington nu îi va pedepsi pe oameni 
pentru ce gândesc, dar trebui să știe ce are de înfrun- 
tat aici. 

Ajunseseră în camera lui Sarah, așa că Francie îi ținu 
ușa deschisă. Odată închisă în spatele lor, spuse fără tra- 
gere de inimă: 

-Cei doi conți morți, tatăl şi fratele lui, vorbeau în- 
totdeauna urât despre el. Spuneau că stăpânul Rob este 
un hoț care a furat de la familia lui și o haimana incori- 
gibilă care nu ştie ce se cuvine. Călătorie sprâncenată! 

Sarah încuviință din cap sumbru, dându-și jos pa- 
pucii de casă, apoi se întoarse, ca Francie să îi poată 
desface spatele rochiei. 

-Mă aşteptam la asta. Dacă apare ocazia, ai putea 
să le sugerezi oamenilor să îi acorde o șansă? Vor fi plă- 
cut surprinși. 

- Jonas mi-a spus că stăpânul Rob este pe deplin cin- 
stit și onorabil. Francie ridică rochia lui Sarah, apoi 
îi trase costumul de călărie peste cap. Vărul George 
Carmichael, cel despre care au crezut că are să fie 

moștenitorul, ne-a vizitat o dată. Toate slujnicele din 
casă au învățat să pășească rapid în preajma lui dacă nu 
doreau să se aleagă cu un dos plin de vânătăi. 

-Pare un tip îngrozitor. 

Întrucât Francie terminase să îi lege rochia, Sarah se 
așeză pe scaun și își trase cizmele de călărie. Erau largi, 
dar potrivite pentru acea ocazie. 

- Nu numai că ciupea fetele, dar n-a arătat nici un 
pic de interes față de domeniu. Francie netezi catifeaua 
verde. Fusta este prea lungă, așa că trebuie să pășiți cu 
grijă, dar asta nu o să vă incomodeze după ce încăle- 
caţi, iar culoarea vi se potriveşte. 

Sarah se întoarse și se studie în oglindă. Verdele era, 
într-adevăr, o culoare potrivită pentru ea. Apariţia ei era 
destul de decentă pentru un ștrengar în haine împrumu- 
tate. și puse boneta cu boruri largi după ce îndepărtă 
un mic corsaj din flori de mătase și se întoarse să iasă. 

- Aştept cu nerăbdare să văd domeniul. 

-Nu este în stare bună, domnişoară, spuse Francie 
oftând. 

- Cu atât mai mult e necesar să îl vedem. 

__ Sarah își prinse fusta în față și se îndreptă spre scări. 
li plăceau scările în spirală. Orice femeie s-ar fi simţit 
minunată și romantică plutind în josul acelor scări. 

Mai ales dacă un bărbat chipeș ar fi așteptat-o la baza 
lor, privind cu o expresie uimită. 

- Acesta să fie băiețoiul cu care am traversat Irlanda 
călare? întrebă Rob uimit. 

Ea râse. 

- Hainele chiar au un cuvânt de spus. Francie, veri- 
şoara lui Jonas, mi le-a găsit în pod. 

Rob îi oferi braţul. 

- Era mai mică decât noi, dar îmi amintesc că era 
drăguță. Mă bucur că te-a ajutat atât de mult. 

Sarah îl apucă de braț, ținându-și fustele ridicate cu 
cealaltă mână, altfel s-ar fi împiedicat și s-ar fi dus naibii 
imaginea ei de lady elegantă. Jonas îi aștepta în grajd, cu 
caii deja înșeuați. 

Când un domn ajuta o doamnă să urce pe cal, era o 
oportunitate tradițională de a flirta. În acel moment, 
erau prea multe probleme serioase pentru a mai avea 
timp de hârjoneli. Dar, când Sarah își puse piciorul în 
mâinile împreunate ale lui Rob, deveni deconcertant de 
conștientă de apropierea și de forța lui. 

După ce se instală în şaua laterală, îi arătă caietul şi 
creionul pe care le adusese. 

-Sunt pregătită să iau notițe și să mă fac utilă. 

Rob rânji. 

- De ce am impresia că, pe lângă faptul că ai învățat 
de la mama ta cum să te ocupi de o gospodărie, ai prins 
câte ceva de la unchiul tău și despre cum să administrezi 
un domeniu? 

-Pentru că ești perspicace, spuse ea râzând. Mă ți- 
neam mereu după unchiul Peter şi îi eram adesea secre- 
tară. Am învăţat și să țin contabilitatea. 

-S-ar putea să fiu nevoit să te angajez. 

Rob încălecă, și cei trei ieşiră din curtea grajdului. 

-Am învățat foarte puțin despre administrarea 
domeniului crescând aici, pentru că nu mă aștep- 
tasem niciodată să îl moştenesc. Interesele mele erau în 
altă parte! 

-Mă bucur că unul dintre interese a fost găsirea 
femeilor răpite! 

Călare, Sarah avea o privelişte bună a terenurilor. 

-Acela e un castel real, acolo, la marginea dealului? 

- Da, este castelul Kellington original, deși, după cum 
vezi, e aproape în ruină. Datează de pe vremea norman- 
zilor. Casa de acum a fost construită pentru confort, şi 
castelul abandonat, dar era un loc minunat să te joci, 
plin de camere și de tunele. Schimbând subiectul, Rob 
întrebă: Ferma cărui arendaș o vizităm prima? 

- Oaklea. Arendaș este acum Rupert White, răspun- 
se Jonas. A preluat-o după ce ai plecat tu. 

Veselia lui Sarah pieri în timp ce se apropiau de 
Oaklea. Fusese crescută pe un domeniu care strălucea 
de grijă şi de interes. La Kellington nu se vedea nici 
urmă de așa ceva. Câmpurile aveau nevoie de o scurgere 

mai bună, numărul de vite trebuia sporit. Să aduci 
Kellington acolo unde îi era locul avea să fie o misiune 
grea. Grea şi costisitoare. 

În timp ce se apropiau de ferma Oaklea, arendașul îi 
văzu şi le ieși îngrijorat în întâmpinare. 

- Bună dimineața, domnule White, spuse Jonas când 
îşi opriră caii. Poate aţi auzit că a sosit noul conte și că 
este dornic să cunoască arendașii. 

White se uită urât. 

- Am auzit că este hoț și risipitor. Nu prea are rost să 
veniţi pe aici, domn ticălos. Tatăl și fratele dumneavoas- 
tră au luat deja tot ce era de valoare. 

Sarah icni auzind o asemenea obrăznicie. Păreau vor- 
bele unui bărbat care nu mai avea nimic de pierdut. 

Rob spuse blând: 

- Am renunțat la hoţii ca să devin comisar. Am venit 
să ne cunoaștem și să întreb ce trebuie făcut la Oaklea. 

- Totul! scuipă White. Acoperișul trebuie reparat. 
Ne trebuie un nou hambar și o fântână. Eu repar ce 
pot, dar nu am cum să mă ocup de toate. Am crezut 
că sunt norocos să iau arenda la Oaklea, dar este cea 
mai proastă decizie a mea. Văzând-o pe Sarah că scrie, 
întrebă suspicios: Ce face? 

- Domnișoara Clarke-Townsend este astăzi pe post de 
secretară, explică Rob. Sunt multe de făcut. Primul pas 
este să identificăm toate lipsurile. 

- Chiar o să comanzi reparații! întrebă arendașul 
incredul. O să cred asta când o să văd cu ochii mei. 

Jonas, care tăcuse.până acum, interveni: 

-Măcar îl vezi pe conte în persoană. Când s-a întâm- 
plat asta ultima dată? 

- Niciodată, recunoscu White. Dar poate a venit doar 
să numere arginţii, ca să îi poată lua. 

- O ultimă întrebare, zise Rob. Domnul Buckley s-a 
purtat cu dumneavoastră așa cum trebuie? 

- Buckley! scuipă White, apoi se întoarse pe călcâie și 
se îndreptă agale spre casa lui. 

- Cred că am primit răspunsul, spuse Rob sec. E tim- 
pul să ne îndreptăm spre ferma următoare. 

În vreme ce se îndepărtau, Jonas observă: 

- Văd că ai învățat să îți controlezi temperamentul. 

- Un comisar atrage insulte și abuz verbal, explică 
Rob. Te obișnuiești cu asta. 

Această remarcă o făcu pe Sarah să râdă. 

-Te-a pregătit pentru rolul actual! Dacă îţi place, îi 
pot spune asta bunicii tale dacă îţi critică ocupația. 

- Tentant, replică Rob cu jumătate de zâmbet. Dar 
nu ar da bine să îi provocăm vreo criză cu spume. 
Ce fermă urmează, Jonas? 

Aceasta fu ultima glumă a călătoriei pe domeniu. 
Câţiva arendași și-l aminteau pe Rob şi se bucurau că 
era în viață, dar nici unul nu fu la fel de obraznic 
ca White. Toţi erau însă furioși și lipsiți de speranță. 
Sarah nu îi învinovăţea. Precedentul Lord Kellington 
nu își îndeplinise obligaţiile de stăpân față de ei. 

Sarah știa că Rob avea să o facă, dacă putea. Dar aceas- 
ta era întrebarea crucială. Banii aveau să fie de-ajuns 
pentru a face tot ce trebuia făcut? Lui Sarah îi era frică 
de răspuns. 


Domeniul era întins, și nu terminată de vizitat ferme- 
le arendașilor până târziu după-amiaza. Rob rămase răb- 
dător și gânditor, și Sarah umplu mai mult de jumătate 
din caiet cu lista lucrurilor ce trebuiau făcute, împărțite 
în urgente, mai puţin urgente și utile, dar nu vitale. 

După ce vizitaseră fiecare arendaș, toți trei discutară 
despre ceea ce văzuseră, cu Rob încurajându-i pe Sarah 
şi pe Jonas să își spună părerea. Rob ascultă concentrat. 
Sarah aproape că putea vedea rotiţele intrând în func- 
ţiune în mintea lui, pe măsură ce învăța. 

Mâncară o plăcintă caldă de brânză și băură bere aca- 
să la Jonas. Sarah bănui că asta se întâmplase deoarece 
în nici o altă casă de pe domeniu nu ar fi fost siguri de 
așa o primire călduroasă. Soţia lui, Annie, era drăguță și 
însărcinată, cei doi copii mici erau adorabili și era clar 
o casă fericită. 

Dar Sarah era pe deplin conştientă de faptul că 
baza acestui cămin era poziţia lui Jonas de rândașșef 

cu un salariu decent, regulat. Dacă datoriile tatălui și ale 
fratelui lui Rob ar distruge domeniul, familia lui Jonas și 
toți ceilalți care locuiau pe proprietatea Kellington ar fi 
afectaţi. Și asta fără să ia în calcul alte proprietăți 
ce ar fi putut face parte din moștenirea Kellington. Bles- 
temă în tăcere rudele lui Rob pentru egoismul lor. 

Până la jumătatea după-amiezii, toți trei erau obosiţi 
şi copleșiți. În timp ce părăseau o mică fermă numită 
Hilltop, Rob întrebă: 

- Aceasta este ultima dintre fermele arendașilor, nu-i 
aşa? Mi se pare mie sau proprietăţile sunt tot mai dără- 
pănate pe măsură ce ne îndepărtăm de castel? 

-Nu ţi se pare. Bănuiala mea este că Buckley ştia că 
foștii conți nu ar fi călărit prea departe să vadă cum o 
duceau arendașii lor. Jonas făcu semn cu capul spre dea- 
lurile stâncoase dinspre est. Vrei să vizităm și ciobanii 
din părţile înalte? 

- Vor fi greu de găsit, și nu e neapărat necesar, spuse 
Rob strângând frâiele. A venit timpul să ne întoarcem. 

Jonas aprobă din cap și porni spre castel, dar Rob ră- 
mase în urmă, cu privirea îndreptată spre dealuri. Sarah 
își opri calul lângă al lui. 

- Te gândești la Bryony? întrebă ea încet. 

- Observi prea multe, zise el și înghiţi în sec. Locuia pe 
dealuri. Am cunoscut-o călărind pe acolo într-o zi. Îmi 
amintesc acum de toate dăţile când am mers până acolo 
să o văd. Cât de mult ne plăcea să fim împreună. 

Sarah își aminti cum o descrisese Rob pe prima lui 
iubită: cu părul negru și frumoasă, sălbatică și liberă. 
O astfel de fată ar fi putut deveni o soţie de militar ener- 
gică, răbdătoare, dacă Rob ar fi devenit ofițer. Această 
viață le fusese furată. 

-Poți să o cauţi pe Bryony. Probabil încă locuiește 
în zonă. 

- Nu, spuse Rob uşor. Acel timp a trecut. 

Își întoarse calul și se îndepărtă. 

Simţind un junghi de durere pentru acei doi tineri 
dispăruţi, Sarah aruncă o privire spre dealuri, apoi se 
îndreptă spre dărăpănatul castel fals de lângă mare. 

Cerul deja se întunecase până ce Rob şi tovarășii săi 
să ajungă la grajduri. În timp ce Rob descăleca, Jonas 
îi spuse: 

-O să mă ocup de cai dacă vrei să vorbeşti cu Buckley 
chiar acum. 

- Speri să îi sucesc gâtul pentru că nu și-a făcut 
bine treaba? 

Jonas se gândi, apoi încuviinţă din cap. 

- Da. 

Rob o ajută pe Sarah să descalece. 

-Şi oamenii zic că eu sunt însetat de sânge! Sarah, 
îmi dai te rog caietul drept muniţie? 

- Vreau să vin cu tine, spuse Sarah întinzându-i caie- 
tul. Cum am ceva experienţă în administrarea domenii- 
lor, poate o să fiu utilă. 

-Dacă nu ești obosită, mi-ar plăcea. l-ar fi plăcut 
chiar mult. Era copleșit de toate aceste afaceri, și pre- 
zența unei femei alături de el îl mai liniștea. Am nevoie 
de tot ajutorul posibil. 

Biroul intendentului era într-o clădire mică aflată 
perpendicular pe linia grajdurilor. Sarah își prinse fus- 
tele voluminoase și îl apucă pe Rob de braţ. În catifeaua 
verde, arăta delicios de drăguță și inutilă. Ca un pui 
auriu şi pufos de găină, de fapt. 

-Tu ești arma mea secretă, spuse Rob conducând-o 
de-a lungul curții. Nu ezita să vorbeşti dacă simţi că 
este nevoie. 

Sarah rânji. 

-Ştii bine că nu am să ezit. În timp ce vorbeşti cu 
Buckley, am să mă învârt prin biroul lui, să văd dacă pot 
găsi ceva interesant. 

-Ai instinctele unui spion sau ale unui comisar, spu- 
se el cu un zâmbet. Îmi plac aceste calități la o femeie. 

Ea se înroși adorabil. El observă amuzat cum i se 
schimbă expresia când ajunseră la biroul intendentului. 
Toate indiciile de inteligență dispăruseră. Arăta veselă 

şi mai degrabă absentă. Nu ca o expertă în altceva în 
afară de modă. i 

Rob bătu la ușă şi Buckley îi pofti înăuntru. Înainte 
să intre, Rob își imprimă pe față cea mai intimidantă 
expresie de comisar. Nu mai avea nevoie să spună nici 
un cuvânt pentru a-l face pe intendent să devină agitat. 

Întrând în birou, observă că era dotat cu mobi- 
lă scumpă, mai degrabă ca biblioteca unui lord decât 
ca spaţiul de lucru al unui intendent. Un frumos co- 
vor oriental era întins în faţa biroului de mahon, 
observă câteva picturi în ulei înrămate și niște hărți 
ce împodobeau pereții, iar zidul din spatele mesei con- 
sta dintr-o bibliotecă și un cabinet încorporate în pere- 
te, și acestea tot din mahon. Mobila de aici costa mai 
mult decât tot ce se afla în apartamentul spaţios al lui 
Rob din Londra. 

Buckley se ridică și făcu o plecăciune când Rob intră 
însoțit de Sarah. 

- Bine aţi venit, Lord Kellington! V-am aşteptat. 
Presupun că această lady șarmantă este logodnica 
dumneavoastră? 

Sarah îi oferi un zâmbet amețitor. 

- Într-adevăr sunt. Totul este atât de entuziasmant! 

Buckley îi privi admirativ silueta bine proporționată, 
categorisind-o ca o toantă fără minte, şi se concentră 
asupra Rob. 

- Aţi dori sherry sau vin de Bordeaux, lordul meu? 

- Nu, mulțumesc, dar am să iau loc. O conduse pe 
Sarah spre unul dintre scaunele din fața biroului și 
se instală în scaunul de lângă ea. Domeniul și ferme- 
le arendașilor sunt într-o stare deplorabilă. Sunt con- 
vins că știi asta. Rob făcu semn spre caietul lui Sarah. 
Am notat aici cele mai urgente nevoi. Te rog să îmi 
explici cum de ai permis să se întâmple asta. 

Buckley îngheţă ca un iepure surprins de vulpe, chi- 
nuindu-se să găsească un răspuns la o întrebare atât de 
directă. Se hotări să paseze vina. 

- Eu am urmat ordinele tatălui dumneavoastră, și 
apoi, în scurtul interval cât a fost proprietar, pe ale 

fratelui dumneavoastră. Ambii erau interesați doar să 
genereze un profit maxim de pe domeniu și nu au fost 
interesați să investească un capital inutil. 

-Să repari acoperișurile de la Kellington pen- 
tru ca arendașii să nu moară de febră la plămâni nu 
l-aș cataloga drept „inutil“, replică Rob, cu agresivitate 
în voce. Nu numai că fermele arendașilor sunt în ruină, 
dar gardurile au fost neglijate, iar scurgerile s-au stricat. 
Azvârli caietul pe masă. Este o rușine! 

-Am făcut ce am putut! spuse Buckley defensiv. 
Dar nu aveam cum să refuz ordinele directe ale tatălui 
dumneavoastră! 

- Un intendent bun ar fi trebuit să fie capabil să îl 
convingă pe bătrânul conte de pericolele obținerii unui 
profit pe termen scurt în dauna celui pe termen lung. 

Pornind de la comentariile făcute de Jonas și de 
Sarah, Rob reușea să pară mult mai priceput decât era 
de fapt. Buckley începuse să transpire. | 

După câteva minute, Sarah se ridică de pe scaun și 
începu să se plimbe prin birou, de parcă ar fi fost plic- 
tisită. Dar era foarte atentă la toate lucrurile pe care le 
examina, și, după câteva minute, scoase un registru din 
biblioteca din spatele lui Buckley. 

Îl răsfoi rapid și în liniște, cu sprâncenele ridicate a 
mirare. Când ajunse la final, deschise ușile cabinetului 
înalt. Înăuntru erau cutii cu registre și un seif pe raftul 
de jos. 

Auzind-o, Buckley se întoarse și întrebă suspicios: 

-Căutați ceva anume, domnişoară Clarke-Townsend? 

-Speram să găsesc un roman sau două, dar aceste 
cărți par volume plictisitoare despre agricultură sau așa 
ceva, spuse ea, fluturând din gene fără rușine. 

- Aici sunt chestiunile ce țin de afaceri, spuse el scurt. 
Dacă vreţi amuzament, ar putea să vă placă, poate, car- 
tea hărților comitatelor din Anglia de pe raftul de sus. 

- Oh, da, ar fi minunat! spuse ea cu o expresie goală, 
dar mulțumită. 

Rob se așteptase ca Buckley să ghicească intenţiile lui 
Sarah, dar nu o făcu. În schimb, se întoarse iarăși spre 

Rob și îi dădu o explicaţie neconvingătoare legată de 
tăierile masive de lemn. 

Rob continuă să pună întrebări până când Sarah 
se întoarse cu un registru, făcându-i cu satisfacție semn 
din cap. În mod clar găsise ceva interesant. 

Încruntându-se, Rob îl întrerupse pe Buckley în mij- 
locul propoziției: 

- Având în vedere modul defectuos în care ai admi- 
nistrat domeniul, nu văd nici un motiv pentru care ar 
trebui să te rețin în serviciul meu. 

Faţa lui Buckley deveni palidă. 

- Lordul meu, este nedrept! Sunt un intendent foarte 
bun! Am administrat Kellington după ordinele tatălui 
dumneavoastră. După moartea sa, fratele dumneavoas- 
tră mi-a spus să continui principiile tatălui său. Dacă 
doriți să îmbunătăţiți domeniul, o voi face cu cea mai 
mare plăcere. După dificultăţile avute cu ultimii conți, 
aș fi bucuros să am șansa să îmi fac treaba așa cum tre- 
buie. Se aplecă peste masă, cu o expresie persistentă. 
Îmi datoraţi o șansă să demonstrez ce pot. 

Rob ezită. Nu prea îl plăcea pe Buckley, dar era adevă- 
rat că, dacă intendentului i se ordonase să scoată profit 
de pe domeniu, ar fi fost nevoit fie să asculte, fie să 
îşi dea demisia, iar un alt post similar ar fi fost greu 
de găsit. Calitatea hainelor și a mobilelor din biroul lui 
demonstra faptul că Buckley fusese plătit bine, așa că 
era de înţeles de ce nu ar fi vrut să renunţe la poziţie. 

Sarah vorbi pentru prima oară, privind peste regis- 
trul greu. 

-Nu îi datorezi nimic domnului Buckley, Rob. 
De fapt, el îţi datorează destul de mult. Și-a însușit 
un procent substanţial din venitul domeniului. Cel pu- 
ţin cincisprezece la sută, poate chiar mai mult. Dă-l 
afară! Mai bine, acuză-l de deturnare de fonduri. 

Intendentul rămase fără suflare și se întoarse în sca- 
un, cu fața albă de groază. 

-Asta este ridicol! Nu mă poți da afară pentru ce 
spune o fată lipsită de experiență. 

Sara zâmbi ca un mic îngeraș auriu. Un îngeraş al 
răzbunării. 

- În registrul oficial sunt notate preţuri ridicol de 
mari pentru totul, de la vite la echipament. Ai trecut 
aici că ai cumpărat tauri de montă și berbeci Leicester 
'de la Coke din Norfolk, dar nu am văzut nici urmă de 
ei în turmele de aici. 

-Ce ştie o fată nemăritată despre vite? se bâlbâi el. 
E nevoie de timp pentru astfel de lucruri. Pot trece și ani 
până să crească numărul de animale. 

-Ai avut ani, spuse ea rece. Primele așa-zise achizi- 
ţii au fost acum zece ani. Trebuie să fi fost nefiresc de 
ghinionist cu masculii, dacă ai cumpărat înlocuitori în 
fiecare an de atunci. Înlocuitori costisitor. 

- Am... am avut ghinion, spuse el defensiv. Arendașii 
sunt oameni Morocănoși, care nu au respectat instrucți- 
unile mele pentru a mări productivitatea. 

Rob începea să se simtă bine. 

-Aşa să fie? Toţi par de părere că le-ai ignorat cererile 
şi că le-ai refuzat direct chiar și cele mai modeste îmbu- 
nătăţiri. Ce ai mai găsit, Sarah? 

Ea puse registrul la loc pe raft și ridică un volum sub- 
ţire, îngălbenit. 

-Titlul acestei cărți, Predici pentru un suflet păcă- 
tos la sfârșitul vieţii, ar fi trebuit să garanteze faptul că 
nu o să fie nimeni interesat să se uite în ea. Dar se pare 
că nu conţine predici, ci o foarte interesantă listă de... 
hai să le spunem cifre suplimentare. 

Deschise volumul și privi înăuntru. 

- Domnule Buckley, se pare că ai fraudat domeniul 
Kellington cu peste cinci mii de lire. 

Sprâncenele lui Rob ţâșniră în sus. Era o sumă sub- 
stanțială. Nu suficientă să repare tot ce trebuia reparat, 
dar suficientă pentru un început bun. 

Şi Buckley furase acești bani în timp ce în casele aren- 
dașilor intra apă rece de ploaie. 

-Am să te dau în judecată şi te azvârl în închi- 
soare, Buckley, spuse el cu o furie rece. Dacă ai noroc, 

o să fii deportat, nu spânzurat. Sarah, se menționează și 
unde a depus toate câştigurile frauduloase? ` 

-Nu este clar, dar nu am avut mult timp la dispozi- 
ție, spuse ea apologetic. Bănuiesc că îi ține aproape, ca 
să poată fugi cu ei dacă îi sunt descoperite fărădelegile. 
Te-ai simțit în siguranță, nu-i așa, domnule Buckley? 
Conţii pe care i-ai slujit nu ţi-au privit niciodată lucrul 
cu atenţie, atâta timp cât își primeau sumele trimestriale 
cu care să își întrețină viciile. 

Cu o panică pură în ochi, intendentul țâșni spre ușă. 
Rob îl prinse cu ușurință. În timp ce îi sucea mâna lui 
Buckley la spate, izbucni: 

- Nu încerca să fugi de un comisar londonez! Nu vei 
reuși, şi astfel de încercări îl irită pe comisar. 

Captivul renunță la luptă. 

-Vă rog! spuse intendentul cu asprime. Sunt un 
intendent bun, de aceea am fost angajat. Dar tatăl 
dumneavoastră nu a vrut ca eu să mă ocup de dome- 
niu. Nu dorea decât fiecare bănuţ pe care puteam să-l 
storc. Nu mi-a verificat niciodată munca, așa că... nu 
am putut rezista tentaţiei să îmi asigur viitorul. 

Rob îl împinse pe Buckley pe un scaun, apoi verifică 
registrul secret pe care i-l dăduse Sarah. Pagină după pa- 
gină de calcule meticuloase care înregistrau cât de mult 
furase Buckley de la Kellington în fiecare lună. Probabil 
era, într-adevăr, un intendent bun, altfel n-ar fi ţinut un 
registru atât de detaliat al delictelor lui. 

- Este evident că ai fost tentat zdravăn. Unde sunt 
banii, Buckley? Dă-i înapoi, și s-ar putea să nu insist să 
fii spânzurat. 

- Unii au fost cheltuiţi, dar domnișoara Clarke-Town- 
send a ghicit, restul sunt în apropiere, spuse Buckley 
disperat. Vă arăt unde i-am pus dacă îmi dați drumul. 

Gura lui Rob se strânse. 

-Acestea nu sunt infracțiuni mărunte, Buckley. 
Mi-am petrecut ani de zile vârând criminali mai neîn- 
semnaţi la închisoare. De ce să îi dau drumul unui om 
care le-a făcut rău tuturor celor de la Kellington? 

- Am o soție și copii. Ce o să se întâmple cu ei dacă 
sunt spânzurat? Umerii îi tremurau. Ei... nu o să creadă 
că am putut să mă comport atât de rău. 

Rob se trezi simțind o oarecare compasiune. Îngrijo- 
rarea lui Buckley față de propria familie părea autentică, 
şi se părea că membrii acesteia nu aveau cunoştinţă de 
fărădelegile lui. Dar delictele erau cu adevărat grave. 

- Are dreptate, Rob, interveni Sarah. Nu cred că dom- 
nul Buckley este un om rău. Doar slab și lipsit de carac- 
ter. Dacă ar fi fost supravegheat corespunzător de tatăl 
tău, probabil și-ar fi făcut bine meseria și fără să se lase 
pradă tentației. 

- Nu este nici un dubiu în privinţa caracterului slab, 
spuse Rob aspru. Ce sugerezi să fac cu el? 

- Recuperează banii și lasă-i pe el și pe familia lui să 
plece cu o sută de lire, ca să se poată întreține până își 
găsește de lucru în altă parte. Aruncă un zâmbet ironic. 
Un loc unde să nu fie supus la tentaţii. 

Rob se gândi la asta. Nu dorea să aibă familia lui Buck- 
ley pe conștiință, şi era adevărat că neglijenţa tatălui său 
crease o situaţie care permisese ca slăbiciunea intenden- 
tului să înflorească. Era, de asemenea, adevărat că banii 
fraudaţi de pe domeniu puteau fi folosiți numaidecât 
pentru îmbunătăţiri. Dacă Buckley ar fi fost onest, acei 
bani ar fi fost deja cheltuiţi de foștii conți. 

- Ei bine, Buckley, începu el după ce luă o decizie. 
Scoate banii. Când îi am, du-te acasă și spune-i familiei 
tale să înceapă să împacheteze. Vreau să fiți plecaţi până 
mâine. O să îți permit să foloseşti o trăsură, ca să îți poți 
duce familia și bunurile într-un oraş mai mare. O să 
primeşti o sută de lire ca să te întreții, aşa cum a sugerat 
domnișoara Clarke-Townsend. O să fiu cu ochii pe tine. 
Dacă aflu că faci aceleași manevre în altă parte, voi fi 
nevoit să iau măsuri mai severe. M-am făcut înţeles? 

- Da, spuse Buckley cu gura schimonosită. Jur că nu 
am să mai fur. Nu pot suporta consecinţele. 

Rob studie fața bărbatului, apoi încuviință din cap. 
Buckley nu era un infractor înrăit, aşa că teama de con- 
secințe avea să îl țină onest pe viitor. 

- Unde sunt banii? 

-Chiar aici în încăpere. 

Intendentul se întoarse și îngenunche în fața biblio- 
tecii. O tăblie de douăzeci de centimetri era ascunsă sub 
raftul de jos. Își întinse brațele și apăsă pe fiecare capăt. 
Tăblia căzu în faţă. 

În interiorul acestui spaţiu erau patru cutii de lemn 
lungi și înguste. Buckley le ridică pe masă. Ultima 
era vizibil mai grea. Deschise cutiile. Primele trei erau 
pline de bancnote. A patra conţinea un şir de monede 
grele de aur. 

- Dumnezeule! exclamă Sarah. Nu am văzut atâtea 
guinee la un loc în viața mea. Cu criza de aur, cred că o 
guinee de-asta valorează douăzeci și șase sau douăzeci și 
șapte de șilingi în loc de douăzeci și unu. 

Ceea ce însemna că valoarea reală a comorii lui 
Buckley era mai mare decât cea nominală. Rob estimă 
numărul de monede din cutie. Cam o mie. Mai mulți 
bani decât vedeau unii oameni în toată viaţa lor. 

- Sarah, mă ajuţi să îi număr? 

- Cu plăcere! 

Numărând împreună, nu le luă mult să confirme că 
erau aproape cinci mii de lire cash. Rob numără o sută 
de lire în bancnote şi îi întinse banii lui Buckley. 

- Dă-mi cheile de la biroul tău. 

Intendentul vâri bancnotele într-un buzunar inte- 
rior, apoi deschise un sertar și scoase un inel cu mai 
multe chei. 

- Aici sunt cheile de la biroul meu, plus încă un set 
pentru casa intendentului. Mai am încă un set de chei 
de la birou aici. 

- Dă-i-le lui Judd, ordonă Rob. Apoi spune-i fami- 
liei tale să înceapă să împacheteze. Nu încerca să iei 
ceva din mobila care era în casă când te-ai mutat în ea. 
Ţin bine minte ce exista acolo. Este în biroul acesta ceva 
care îți aparține pe deplin, care să nu fi fost aici și nici 
cumpărat din bani furaţi? 

Buckley cercetă camera cu privirea şi se opri. 

- Acuarela. Este făcută de soția mea. Mi-a dat-o drept 
cadou de nuntă. 

Era un tablou neremarcabil, așa că Buckley spunea 
probabil adevărul. 

- la-l. Dacă soția ta vrea să știe de ce ai fost dat afară 
atât de brusc, spune-i că noul conte este un necioplit lip- 
sit de maniere care nu vrea să îl păstreze pe intendentul 
tatălui său. În definitiv, este adevărat. 

- Dar... un motiv mai blând ca adevărul. Vă mul- 
ţumesc, spuse Buckley încet, ridicând tabloul de pe 
perete. Sunteţi un om mai bun ca tatăl și ca fratele 
dumneavoastră. 

Rob nu știa cum să răspundă la asta, dar Sarah spuse 
hotărât: 

- Asta este cu siguranță adevărat, domnule Buckley. 
Acum pleacă și nu mai călca strâmb. 

Buckley încuviință scurt din cap și ieși. Sarah expiră 
ușurată și se prăbuși pe un scaun. 

- A fost interesant! 

- Într-adevăr. ţi mulțumesc mult că mi-ai oferit 
muniția de care aveam nevoie. Rob simţi un junghi 
de vină când văzu cât de obosită era. Te deranjează să 
supraveghezi biroul până duc eu banii în casă? Mă în- 
doiesc că Buckley se va întoarce, dar dacă o va face, 
o singură privire din partea ta o să îl facă să fugă mân- 
când pământul. 

- Nu o să mai facă probleme, spuse ea hotărât. 

Rob scoase casa de bani din birou și îi goli conţinu- 
tul, apoi puse cutia cu bani furați înăuntru. 

- Bine că nu este numai aur, altfel nu știu dacă aș fi 
reușit să o ridic. 

- Cinci mii de lire o să facă o diferenţă uriașă pentru 
arendași, spuse Sarah mângâindu-și obosită o șuviță de 
păr blond. Presupunând că banii revin îmbunătățirii 
fermei. Sunt, cu siguranță, și alte datorii. 

Rob se strâmbă în timp ce închidea casa de bani. 

- În cel mult o săptămână, sunt convins că avoca- 
tul familiei o să-mi trimită o listă cu ele. Dar nu mă 
pot gândi la nimic mai important ca îmbunătăţirea 

fermelor arendașilor. Ele aduc venitul, până la urmă. 
Fiindcă este primăvară, îmbunătățirile pot fi imple- 
mentate chiar anul acesta. 

-Şi să cumperi câțiva berbeci de montă de la Coke 
din Norfolk, spuse ea cu o strălucire în ochi. Sunt, 
într-adevăr, cei mai buni. 

- Așa voi face, promise el. După ce ascund banii 
ăştia în casă și îi cer lui Judd să supravegheze plecarea 
lui Buckley, mă întorc după tine. Pot spera că magia pe 
care ai făcut-o la bucătărie să însemne că primim și o 
cină bună? 

-Cred că da, spuse Sarah înăbușindu-și un căscat. 
Bucătăreasa este destul de mulțumită de prezenţa nou- 
lui conte și e dornică să își demonstreze abilitățile. 

-O să îl pun pe Hector să găsească niște vinuri bune, 
care să se potrivească cu mâncarea. Dacă există ceva de 
primă mână la Kellington, pivniţa cu vinuri e acel ceva, 
spuse el sec. 

Urmărit de râsul lui Sarah, Rob ieși din birou, cu 
casa de bani sub braţ. Noile circumstanțe nu mai ară- 
tau la fel de întunecate. În afara unei mici averi în bani 
lichizi, aștepta cu plăcere cina la lumina lumânării, ală- 
turi de Sarah. 

Dacă avea cu adevărat noroc, bunica lui urma să de- 
cidă să mănânce la ea în cameră. 


Judd era în grajd, fericit să îl vadă pe Buckley plecând. 
Promise să rămână oricât de mult era nevoie pentru a 
ajuta familia să fie gata de plecare dimineaţa. Întrucât 
Judd îi cunoștea pe toți, avea să se asigure ca acest pro- 
ces urma să se desfășoare fără incidente. 

Cu ani în urmă, tatăl lui Rob instalase un seif în 
mica și urâta cameră de lucru. Cum Rob fusese mereu 
un bun observator, știa unde să îl caute şi cum să îl des- 
chidă, așa că nu avu nevoie de mult timp ca să ascundă 
banii fraudați. 

Când se întoarse în biroul intendentului, Sarah 
stătea la masă moțăind cu capul sprijinit pe mâinile 

încrucișate. Se îndreptă și îi zâmbi somnoroasă, cu ochii 
căprui la fel de primitori și de calzi ca o ciocolată caldă. 

Cum ar fi fost să primească un astfel de zâmbet în 
fiecare dimineaţă, de pe perna de lângă el? Suprimând 
acest gând, îi spuse: 

-Totul este în regulă, așa că ne putem relaxa și 
bucura de o cină bună. Doamna mea? Zise el și îi oferi 
braţul. 

-Vá mulțumesc, domnul meu. 

Îşi puse mâna mică şi uşoară pe braţul lui, și părăsiră 
împreună biroul intendentului. 

Noaptea se lăsase, deși orizontul dinspre vest strălu- 
cea în continuare portocaliu. Era ciudat să se gândească 
la faptul că doar cu o zi în urmă se luptaseră să își salve- 
ze viețile pe drumul de întoarcere din Irlanda. Și Rob 
fusese un comisar mulțumit, nu un conte nefericit. 

Urcând scările spre intrarea principală, Sarah întrebă: 

-Cât crezi că va dura până să afle familia mea că sunt 
în siguranță! Sigur nu mai mult de una sau două zile. 

-Sar putea chiar mâine-dimineaţă. Dacă nu, atunci 
poimâine. Wiltshire nu este chiar aşa departe de Somer- 
setshire. Adăugă, amuzat: Nu aș fi surprins ca Ashton 
şi părinții tăi să vină să se convingă chiar ei că eşti 
în siguranţă. 

-Sper să nu te simţi copleșit dacă se întâmplă asta, 
spuse ea chicotind. Pentru că probabil chiar aşa se va 
întâmpla. Poate și Mariah. Chiar dacă tocmai a avut un 
copil, este foarte hotărâtă. 

- Venirea familiei tale la Kellington va fi doar o în- 
trerupere minoră față de toate celelalte lucruri care 
se întâmplă. 

Deschise uşa grea și ea se strecură pe lângă el, la fel de 
grandioasă ca orice prințesă, în costumul ei de călărie 
de catifea verde. — 

Rob o urmă. Închizând ușa în spatele lor, descoperi 
că păşiseră în mijlocul unei furtuni. Lady Kellington se 
afla la baza scărilor, cu o expresie consternată, în timp ce 
Hector, majordomul, făcea gesturi ineficiente. De par- 
că ar fi vrut să gonească momentul neplăcut. 

În mijlocul salonului aştepta un bătrân îmbrăcat 
zdrențuit care părea vag familiar. Mâna îi era prinsă de 
brațul unei fete sfrijite îmbrăcate într-o rochie zdrențu- 
ită, mult prea scurtă. Văzându-l pe Rob, omul mormăi 
cu un accent puternic de ţară: 

-Stau aici până se întoarce blestematul de lord. 
Să fiu al naibii dacă nu o să o ia, pentru că este a lui! 
Şi să fiu al naibii dacă mai ţin mica bastardă sub acope- 
rişul meu. 

Fata se smuci, se eliberă și se întoarse furioasă. Avea 
unsprezece sau doisprezece ani, fusta îi era în zdrențe 
şi prea scurtă și avea o coamă de păr negru încâlcit ce 
îi ajungea până la mijloc. Şi pe faţa ei murdară lică- 
reau doi ochi deschişi, albaștri precum cerul, exact ca 
ai lui Rob. 

- Bryony! îngăimă el. 

Avea o fiică. 

Fata semăna atât de mult cu o Bryony în miniatură, 
că Rob abia putea să respire. Era ca un pui de pisică în- 
furiat, galantă și speriată și incredibil de curajoasă chiar 
şi într-un loc străin, într-un moment în care singura fa- 
milie pe care o cunoscuse încerca să scape de ea. 

- Minte, izbucni Lady Kellington. Nu fi prost, băiete, 
altfel o să-ți lase pe cap toţi bastarzii din Somersetshire. 

- Este fiica mea. Cu ochii mijiţi, Rob îl studie pe bă- 
trân. Nu te-am recunoscut de la început. Eşti Owens, 
ciobanul. Tatăl lui Bryony. Ea unde este? 

- Moartă, scuipă bătrânul cărunt. Acuma doi ani, și 
m-a lăsat cu haimanaua asta. Tot timpul a zis că tu ești 
tatăl, dar toți au crezut că ești mort, așa că mi-a rămas 
mie mica bastardă. Acum, că eşti viu şi ești aici, e a du- 
mitale. Mă spăl pe mâini de ea. 

Păși țanțos spre ușă și o trânti în urma lui, făcând 
geamurile să se cutremure. 

Pisicul furios îl privi urât. 

-Tu ești nenorocitul de taică-meu? 

Lady Kellington se cutremură de un asemenea sacri- 
legiu, dar Rob se lăsă într-un genunchi în fața fetei, cu 
o privire intensă și o voce blândă, de parcă încerca să 
liniştească un cal nervos. 

-Eu sunt. Nu ştiam că exiști. Am iubit-o pe mama 
ta și plănuisem să ne căsătorim, dar familia mea a 
intervenit. 

-Dacă ai iubit-o atât de mult, de ce n-aţi fugit la 
Gretna Green când nenorocita ta de familie s-a opus? 
întrebă ea suspicioasă. 

Dacă merita cineva adevărul, aceea era fiica lui. 

-Tatăl meu i-a dat mamei tale bani să mă părăsească. 
Tocmai mă pregăteam să o caut, când fratele meu m-a 
vândut, spuse Rob direct. Am fost suit pe o navă ce du- 
cea spre India şi nu m-am mai întors în Anglia vreme 
de şase ani. 

Lady Kellington icni. 

- Fratele tău nu ar fi făcut niciodată un lucru atât de 
îngrozitor! 

- Am fost acolo, bunică. Tu nu ai fost, spuse Rob ri- 
dicândusse. Fata lui părea îngrijorată şi pregătită să fugă, 
așa că păstră o oarecare distanţă între ei. Nu am fost 
prezentaţi corespunzător. Cum te cheamă? 

- Bree. 

Ochii fetei dădeau ocol încăperii de parcă ar fi căutat 
un mod să evadeze. 

- Este drăguţ. Te cheamă Bryony după mama ta? 

Bree se uită urât și încuviință din cap. 

- Bryony e o buruiană inutilă, care se agaţă. De aceea 
bunicul i-a pus mamei numele ăsta. 

Rob reuși să își controleze furia ce-i dădea ghes. 
Owens o tratase pe Bryony îngrozitor şi părea să fi făcut 
la fel şi cu Bree. 

- Dacă vrei neapărat să recunoști haimanaua, spuse 
Lady Kellington exasperată, măcar du-o de aici. Dă-o în 
slujba cuiva sau găsește-i o ucenicie, 

La aceasta te puteai aștepta de la bunica lui. 

-Nu. Acum, că mama ei nu mai trăieşte, Bree îmi 
aparține. i 

Bătrâna femeie pufni. 

-Trebuie să te căsătorești cu o moștenitoare, şi nici 
o femeie decentă nu va accepta un bărbat cu bastarzi în 
casă. 

Sarah vorbi, cu o voce calmă, dar cu ochii arzători. 

- Prostii! Ce femeie decentă și-ar dori un bărbat care 
nu-și asumă responsabilitatea pentru propriii copii? 

Ochii lui Bree se întoarseră spre Rob. 

- Vrei să rămân aici? 

- Desigur, spuse el privind-o fix. Dacă aș fi știut de 
tine, m-aș fi întors în Somersetshire mult mai repede. 

Sarah îi zâmbi călduros fetei, care se relaxă vizibil. Era 
imposibil să-ți fie frică de Sarah. 

-Trebuie să-ți fie foame și cred că ești obosită. 
Cu permisiunea tatălui tău, o să-ți fac rost de o cameră, 
de o baie şi de cină. 

- Desigur. Fă-o să se simtă confortabil, spuse Rob, 
ușurat că Sarah se oferise să aibă grijă de fată. 

Fiica lui. Nu ştiuse că Bryony era însărcinată atunci 
când se despărțiseră. Probabil nici ea nu știuse. Dar 
acum, că ştia că făcuseră un copil, simţea emoţii com- 
plet noi şi teribil de intense. Bree era a lui, şi avea să o 
protejeze. După ce Bree se culcă, vino să mă cauţi. O să 
fiu în birou, uitându-mă peste niște hârtii. 

- Ce noroc că te-am rugat să pregătești camere pentru 
vizitatori, Hector. O să folosim una dintre ele pentru 
fiica lui Lord Kellington, spuse Sarah. Aranjează o baie 
caldă şi trimite-o pe Francie să ni se alăture. 

Arătând ușurat că scăpase, Hector se înclină. 

- Da, domnişoară. Camera de Trandafir ar trebui să 
fie potrivită pentru... o tânără lady. 

li era greu să se refere la nou-sosită ca la o tânăr lady, 
dar măcar încerca. 

În timp ce Sarah o conducea pe Bree, Rob se gândi 
cât de dramatic i se schimbase viaţa într-o singură zi. 
Dar această ultimă schimbare era binevenită. Ceva din 
Bryony supraviețuise. 

În timp ce Sarah și Bree îl urmară pe majordom în 
sus pe scări, fata privea cercetător în jur, încercând să 
absoarbă tot ce o înconjura. Părea copleșită - și ho- 
tărâtă să nu arate asta. Sarah bănuia că Bree învățase 
să își ascundă emoţiile cât timp locuise cu îngrozitorul 
ei bunic. 

Camera de Trandafir se afla lângă dormitorul lui 
Sarah. Deși era la fel de ponosită ca restul castelului 
Kellington, camera fusese curățată și focul fusese făcut. 
Chiar după ce intrară, o slujnică le urmă cu cearșafuri, 
să facă patul cu baldachin. Draperiile trandafirii de bro- 
cart și covorul belgian gros, ușor uzat, cu mulți tranda- 
firi pe el, creau o căldură primitoare. Ochii lui Bree se 
măriră când intră. 

Hector aprinse cele două lămpi, apoi cobori să aprin- 
dă focul din cămin el însuși, în loc să aștepte un servitor 
mai mărunt să facă această sarcină de lacheu. Se înclină 
din nou. 

-Am să o trimit pe Francie cu apa pentru baie. Mai 
doriți altceva, domnişoară Clarke-Townsend? 

-Cina pe o tavă. Bree, ţi-ai dori ceva anume? 

Fata părea uimită că era întrebată ce dorea. 

-Ceva cald? Poate tocană de oaie? Sau plăcintă cu 
carne? 

-Sunt sigură că doamna Fulton va avea ceva la fel 
de bun. Asigură-te că are să aducă și pâine, brânză și 
dulciuri, Hector. Şi poate o carafă de ceai cald? întrebă 
Sarah privind spre Bree, care încuviință din cap. 

Hector plecă, și Bree traversă camera pentru a atinge 
draperiile de brocart din jurul patului. 

-Chiar pot să rămân aici în noaptea asta? 

- Bineînţeles că poţi, și chiar mai mult de atât. 
Nu vorbesc în numele lui Lord Kellington, dar se pare 
că plănuiește ca aceasta să fie noua ta casă. 

Bree o privi, cu ochii albaștri intimidanţi. 

- Majordomul nu te-a numit Lady Kellington. Eşti 
amanta lordului? 

Sarah clipi. 

- Nu, sunt o prietenă. Am fost răpită de acasă și dusă 
în Irlanda. Lord Kellington m-a salvat și m-a adus înapoi 
în Anglia, ieri. Nu erau decât de o zi aici? Părea să fi 
trecut mult mai mult timp. Am să mă întorc acasă peste 
câteva zile. Acasă avea să fie foarte plictisitor după două 
săptămâni petrecute cu Rob. Îmi poți spune Sarah. 

Bree se încruntă, semănând atât de mult cu Rob, 
încât lui Sarah îi veni să râdă. 

- De ce te salva? Lorzii nu fac nimic util. 

- Rob nu era Lord Killington atunci. Era comisar în 
Londra. Slujba lui era să prindă criminali și să găsească 
oameni și bunuri furate, explică Sarah. Membrii famili- 
ei lui Lau tratat atât de rău, încât l-au făcut să le întoarcă 
spatele. Abia când am naufragiat aici a aflat că tatăl și 
fratele lui au murit recent şi că el este noul conte. 

-Ai lui par să fi fost aproape la fel de răi ca ticălo- 
sul de Owens, spuse fata cu faţa strâmbată într-o expre- 
sie care nu mai era deloc tânără. Mă bucur că a plecat 
nenorocitul ăla bătrân. Mi-ar fi făcut lucruri scârboase 
dacă laş fi lăsat. 

Sarah se cutremură. Slavă Domnului că Bree fusese 
în stare să se apere, dar era regretabil că dobândise lim- 
bajul murdar al bunicului ei. 

-Tu şi mama ta aţi trăit cu el tot timpul? 

Bree clătină din cap. 

- Mama avea banii de la lordul bătrân şi era și o 
bună croitoreasă. Aveam o colibă într-un sat de pe coas- 
tă, Bendan. Când ea a murit, Owens a venit să mă ia 
și atunci lam cunoscut. A luat banii mamei mele și 
i-a vândut mobila. Zicea că era sarcina lui să aibă grijă 
de mine. 

- Poate chiar era. Aţi trăit confortabil tu și mama ta? 

- Oh, da! spuse Bree melancolică. Aveam destul 
de mâncare, și mama făcea cele mai drăguţe rochii. 
Maa trimis la o școală de fete, să învăţ să citesc, să scriu 
şi să socotesc. Aveam prietene. 

Asta până fusese târâtă de bunicul ei pe dealurile sin- 
guratice. Măcar dusese o viață decentă înainte de asta. 

- Mama ta vorbea vreodată despre tatăl tău? 


168 Mary Jo Putney 


-Mama mi-a zis că Rob era un tânăr chipeș care o 
ceruse în căsătorie, doar că ea știa că familia lui nu 
avea să permită asta niciodată, așa că a ales să ia banii. 
Mai târziu a auzit că el a dispărut. Credea că fratele lui 
l-a ucis. 

Bryony părea admirabil de directă. Nu era de mirare 
că Rob o iubise. 

-Nu La ucis, dar pe aproape. Familia lui a fost îngro- 
zită de ideea că dorea să se însoare cu o fiică de cioban. 

-Cum e taică-meu? întrebă Bree, privind-o din nou 
cu acea căutătură intimidantă. 

Cum putea să îl descrie pe Rob mai bine? 

- E puternic şi foarte curajos. M-a salvat de un grup 
de radicali irlandezi. Sarah se gândi și la modul în care 
Rob se ocupase de Buckley. E inteligent, cinstit și drept. 
Crede în dreptate, dar este și blând. Cu siguranţă fusese 
blând cu ea. Va fi un tată foarte bun, te asigur. 

-Chiar mă doreşte? întrebă Bree, din nou melanco- 
lică. Sau o să mă dea ucenică la vreo modistă bătrână, 
cum voia băbătia aia? 

Sarah se întreba cum ar reacționa contesa dacă ar 
auzi că fusese numită băbătie. 

- Oh, te doreşte, spuse ea încet. Când și-a dat seama 
că eşti fiica lui, arăta de parcă i se oferise o bucăţică de 
rai. Veţi avea nevoie de timp pentru a vă cunoaște, desi- 
gur. Ține însă minte că are la fel de multe emoții ca tine 
în ceea ce priveşte relația dintre voi. 

Bree mângâie bazinul de porțelan. 

-Nu ştiam că am un tată. 

Uşa se deschise, și Francie intră, cu zâmbetul pe față. 

- Ce entuziasmant! Deci lordul are o fiică? 

- Da, nu este minunat? Sarah făcu prezentările, apoi 
întrebă: Poţi găsi niște haine care să îi vină lui Bree? 

-li găsesc ușor o cămașă de noapte și pot aduce și 
o... şi o rochie pentru dimineaţă. Să chem croitoreasa 
din sat mâine aici să îi ia măsurile pentru o garderobă 
de bază? 

- Da, și un pantofar. Tot ce are nevoie o tânără 
domnişoară. 

Nu erau prea mulți bani, dar suficienți cât să o îmbra- 
ce pe noua fiică a contelui. 

Uşa se deschise, și doi servitori intrară cu două 
canistre de apă fierbinte. În timp ce Bree se holba la 
acest lux, Francie îi spuse pe un ton conspirativ: 

-Pot să vă aduc săpun de lavandă dacă doriți, dom- 
nișoară Bree. 

- Oh, da. O vană întreagă de apă caldă! 

Bree părea uimită și foarte, foarte obosită, dar, în linii 
mari, se descurca bine. Până când Francie se întoarse cu 
săpunul de lavandă și cu alte produse de toaletă, vana 
era umplută, și cei doi bărbaţi se retrăseseră. 

- Domnișoară Sarah, păreți aproape la fel de obosită 
ca domnișoara Bree, spuse Francie ţâțâind. Duceţi-vă 
să serviţi cina în timp ce eu am grijă de noua membră 
a familiei. 

Sarah ezită. Era extenuată, dar nu dorea ca fiica lui 
Rob să se simtă abandonată. 

- Vei fi în regulă, Bree? Pot să rămân dacă vrei. 

-Nu este nevoie, răspunse fata și zâmbi obosită. 
O baie, un pic de, mâncare și un pat sunt mai mult 
decât visasem. 

- Ne vedem dimineaţă atunci. 

Din impuls, Sarah o îmbrățișă pe Bree scurt. Bra- 
ţele fetei o cuprinseră, și Sarah o simți cum tremura. 
Cât timp trecuse de când fusese cineva amabil cu Bree? 
Probabil de la moartea mamei ei. 

-Eşti în siguranță acum, șopti ea. Noua ta viață a 
început. 

O viaţă în care, de fiecare dată când își vedea fiica, 
avea să îi amintească lui Rob de femeia pe care o iubise şi 
o pierduse. 

Obosită, Sarah cobori în camera de lucru. Purta în 
continuare costumul de călărie greu din catifea, căci nu 
avusese timp să se schimbe. 

Micuța cameră nu se îmbunătățise de când o văzuse 
Sarah mai devreme, dar era întotdeauna plăcut să îl vadă 
pe Rob, chiar și când acesta se uita încruntat la coloane 
de cifre. În lumina lămpii, trăsăturile lui erau frumoase 
şi austere. În Irlanda, îi descoperise forța și abilitățile 
fizice. Acum, îi vedea inteligenţa și disciplina. 

El ridică privirea și îi zâmbi, iar ea îi văzu căldura. 

- Cum se simte? 

-Se acomodează bine, deși totul este tare ciudat pen- 
tru ea. Bree este inteligentă și adaptabilă și își doreşte 
foarte mult un cămin. Sarah se așeză pe scaunul din 
partea opusă a biroului. Ai găsit ceva interesant în hâr- 
tiile tatălui tău? 

- Doar informaţii de rutină despre domeniu. Pentru 
că locuia mai mult la Londra, cele mai importante hâr- 
tii sunt probabil acolo. Oricum, nu mă aștept să găsesc 
prea multe, în afară de datorii, oftă Rob. Presupun că 
trebuie să fac un drum până în oraș şi să trec și pe la casa 
Kellington înainte să o scot la vânzare. Când particip la 
întrunirile Parlamentului, pot să stau în apartamentul 
meu din apropiere de Covent Garden, zise el și zâmbi 
ușor. O să fiu singurul membru din Camera Lorzilor 
care locuiește deasupra unui magazin de amanet. 

Sarah râse, bucuroasă că Rob începea să își accepte 
soarta cu un oarecare umor. 

-Văd că intenţionezi să îţi pui propria amprentă pe 
viața de conte. 

-Nu mi-am petrecut viaţa într-un cocon de răsfăţ, ca 
majoritatea lorzilor. S-au pricopsit cu mine. Se ridică și 
se îndreptă spre bufet. 

- Doreşti ceva de băut? Avem o mare varietate aici. 
Brandy, vin de Porto, vin de Bordeaux , sherry... 

- Vinul de Bordeaux ar fi minunat. Orice altceva mai 
puternic m-ar face să adorm pe biroul tău. 

Rob turnă o cantitate generoasă de vin în două poca- 
le și îi oferi unul lui Sarah. 

-Să bem pentru supraviețuirea noastră? Când am 
timp să mă gândesc la asta, sunt impresionat că nu 
ne-am înecat. 

-Pentru supraviețuire! Ciocniră paharele. După ce 
bău, Sarah adăugă: Şi pentru un viitor al tău mai bun 
decât cel la care te aștepți acum. 

Băură amândoi pentru asta. Rob dădu pe gât jumăta- 
te de pahar de vin, apoi îl umplu din nou și se așeză. 

-Ai aflat ceva despre viaţa de până acur a lui Bree? 
Despre mama ei? 

- Mi-a spus că au locuit într-o colibă pe coastă și că au 
fost fericite. Bryony a trimis-o la o școală de fete, ca să 
poată învăța bazele scrisului și ale cititului. Sarah zâm- 
bi îndurerată. Dar va avea nevoie de un profesor par- 
ticular care să îi corecteze accentul și limbajul pe care 
l-a deprins de la bunicul ei oribil. A făcut-o pe bunica 
ta băbătie. 

Rob râse cu poftă. 

- Mi-aș dori să îndrăznesc și eu să îi spun așa! Mă bu- 
cur că banii pe care i-a plătit tata lui Bryony ca să plece 
au fost suficienți să le asigure confortul. 

-Bree mi-a spus că mama ei știa că familia ta nu 
avea să permită nici în ruptul capului căsătoria și de 
aceea a luat banii. Când ai dispărut, Byrony a bănuit 
că fratele tău te ucisese. 

Rob închise ochii și rămase așa câteva momente. 

-Mă bucur că Bryony nu a crezut că o trădasem. 
Gândul că ar fi putut crede asta m-a bântuit. 

Sarah își putea imagina. 

- Bryony trebuie să fi fost tare frumoasă dacă are 
o asemenea fată. 

- Seamănă foarte. mult, cu excepția ochilor. Când o 
văd acum, e ca și cum aș vedea-o pe Bryony la vârsta ei. 
Expresia lui Rob se îmblânzi. Sarah, este un miracol. 
Nu am bănuit niciodată ce înseamnă să descoperi că ai 
un copil. Îţi... schimbă viața. 

şi roti pocalul în mână, studiind vinul de culoarea 
rubinului. 

-Bree îmi dă un motiv serios să privesc viitorul cu 
speranţă, nu cu epuizare. 

Cuvintele lui ʻo făcură pe Sarah să înțeleagă mai 
bine cât de mult o iubise pe Bryony. Deși nu mai era, 

copilul pe care îl concepuseră cu iubire însemna că 
Bryony nu era complet pierdută. Bree îi oferea un mo- 
tiv să continue. 

- Mă bucur pentru amândoi, spuse ea simplu. Deși 
Lady Kellington are dreptate. Trebuie să te căsătorești 
cu o moștenitoare, și va trebui să găsești una toleran- 
tă cu o fiică vitregă nelegitimă în casă. Dar nu e o pro- 
blemă de netrecut. Eşti chipeș și onorabil, și acum ai 
şi un titlu. O fiică de negustor, cu o zestre suficient de 
bună, va contribui mult la refacerea averii Kellington. 

- Nu! exclamă Rob exploziv. 

- Doar nu ești snob! replică Sarah, speriată. Șansele 
să faci rost de o moștenitoare sunt mult mai mari dacă 
îți îndrepți atenţia spre clasa negustorilor decât spre 
aristocrați. 

Faţa lui se încordă. 

- Nu resping fiicele de negustori. Resping întreaga 
idee de a deveni un vânător de avere. Imi pierd viața pe 
care mi-am construit-o până acum. Nu o să renunţ și la 
dreptul de a alege partenerele de pat. 

Sarah clipi. 

- Partenere? Nu va suna bine potenţialelor neveste. 

Expresia lui se destinse. 

- Nu mi-am dorit niciodată harem. O femeie o dată 
este mai mult decât suficient. Dar vreau să îmi aleg o 
soție pentru că îmi place de ea. 

Să-i placă, nu s-o iubească. Nici o femeie nu putea 
ocupa locul din inima lui umplut de Bryony. 

-Cu siguranță îți poţi găsi o femeie precum acea 
bună tovarășă pe care ai pierdut-o, dar cu bani. 

- Este adevărat că nu mai am nevoie de o femeie în 
stare să spioneze și care poate dobori un bărbat de două 
ori cât ea într-o înfruntare, spuse el sec. Dar nu am avut 
suficient timp să mă gândesc la posibile contese. 

- Poate a venit timpul, spuse Sarah cu hotărâre. Pen- 
tru că soția potrivită ar putea salva domeniul Kellington 
şi ţi-ar putea face viața mult mai ușoară. 

- Ştiu că ai dreptate, spuse el oftând. Își mai turnă 
vin. Presupun că o contesă ideală ar fi o femeie capabilă 

să conducă o gospodărie mare și care să se miște cu 
ușurință în societate. Cineva cu o inimă generoasă, 
dar fără gusturi extravagante. Și cineva care să îmi 
placă, desigur. 

-Ar trebui să fie posibil să găsești o astfel de feme- 
ie cu avere, replică Sarah sorbind din propriul vin, 
bucuroasă că băutura o ajuta să își mascheze emoțiile. 
Ai multe de oferit. 

El pufni. 

- Nu-mi pot imagina o moștenitoare care să mă vrea 
pentru altceva în afară de titlu. Am o dărăpănătură de 
imitație de castel, o fiică nelegitimă, probleme financia- 
re îngrozitoare și, posibil, de nerezolvat. Orice femeie cu 
rațiune ar fugi urlând. 

Sarah se considera raţională, dar ar fi fost dispusă 
să ia în calcul o ofertă din partea lui. Nu era sigură că ar 
fi acceptat, dar ar fi luat-o, cu siguranță, în calcul. Așa 
ar fi făcut orice femeie inteligentă. Dar după ce Rob 
avea să-și acorde ceva timp de gândire, ideea unei căsă- 
torii cu o moștenitoare avea să sune mai interesant. Era 
normal să își dorească să o placă, dar banii nu făceau o 
femeie dezagreabilă. 

Nedorind să se gândească la norocoasa și agreabila 
moștenitoare, ea spuse: 

- Situaţia financiară s-ar putea să nu fie chiar atât de 
rea pe cât bănuiești. 

- Sunt șanse mari să fie chiar mai rea, spuse el pe- 
simist. Cum nu am fost moștenitorul și nici nu am 
păstrat legătura cu familia mea, nu cunosc nici cele mai 
elementare informaţii. Nu am habar care proprietăți 
sunt înstrăinabile și care nu. Orice proprietate care poa- 
te fi vândută probabil are deja o ipotecă mare și este 
pregătită de executare silită. Proprietățile care nu sunt 
înstrăinabile nu pot fi confiscate, dar venitul poate, ceea 
ce nu ar lăsa decât un titlu gol, lipsit de importanţă. Pur 
și simplu nu știu. 

- Presupun că există o casă la Londra. Acestea nu 
sunt, de obicei, înstrăinabile, nu-i așa? 

-Nu, dar casa Kellington probabil are ipotecă. Este 
prima pe lista lucrurilor de vândut. Am văzuto la un 
moment dat în treacăt, deși îmi amintesc că este destul 
de grandioasă. 

- Nesiguranţa situaţiei tale financiare cred că te înne- 
bunește, spuse ea înțelegătoare. Odată ce afli cum stau 
lucrurile, o să începi să găsești soluții. Aș pune pariu că 
i-ai scris deja avocatului familiei. 

-Ai câştiga acest pariu. El își trecu tensionat degetele 
prin păr. Presupun că trebuie să merg în oraș și să discut 
cu avocatul în persoană. Dacă Ashton nu a sosit sau nu 
a trimis trăsura, te pot lăsa la Ralston Abbey în drum. 
Poate peste două zile? Sunt multe de făcut aici înainte 
să pot pleca. 

Sarah se simți de parcă ar fi fost aruncată de pe cal și 
nu putea respira, și nu doar pentru că se simţea ca un 
colet nedorit care trebuia livrat. Deci aventura ei se ter- 
minase. Nu avea să mai poată vorbi și râde cu Rob sau 
să îi admire corpul longilin, subțire și puternic. Proba- 
bil avea să îl mai întâlnească la un moment dat, dar nu 
făcea parte din viaţa lui reală. Nu făcuse niciodată. 

Un gând îi trecu prin cap. 

-Bree va avea nevoie de o femeie care să aibă grijă 
de ea. Aș sugera-o pe slujnica ta, Francie, verișoara lui 
Jonas. Este cumsecade și isteaţă și s-a îngrijit bine de 
mine. Am discutat deja să o cheme pe croitoreasa din 
sat să îi facă fetei o garderobă de bază. 

- Este o idee minunată. Bree este prea mare pentru o 
doică, și o guvernantă va trebui să aștepte. Clătină din 
cap. O să fac tot ce pot să fiu un tată bun, dar nici nu 
îmi trece prin cap cum aș putea fi și o mamă bună. 

- Încă un motiv să te însori, spuse ea, păstrând un 
ton degajat. O să mă bucur să mă întorc la familia mea, 
dar o să-mi fie dor de tine și de toate lucrurile incitante 
pe care le-am trăit împreună. 

Privirea lui o surprinse pe a ei. 

-Nu îmi vorbi despre lucruri incitante, Sarah. A fost 
o mare aventură din care am supraviețuit miraculos. 
Dar eu, unul, nu sunt deosebit de interesant. Doar fac 

anumite lucruri în mod interesant, spuse el strâmbân- 
du-se. Cel puţin, le făceam. Viaţa meu este pe punctul 
să devină mult mai puţin interesantă. 

- Hârţogăria va fi plictisitoare după ani de zile de fu- 
gărit borfași şi de salvat domniţe în pericol, aprobă ea, 
încercând să își controleze propria durere. 

Crezuse că era ceva special între ei. O prietenie, dar 
şi o atracție. Dar poate așa se purta el cu toate domni- 
tele salvate. 

Instinctele îi spuneau că nu era așa, și un îndemn 
diavolesc o făcu să vrea să o și demonstreze. Puse paha- 
rul de vin deoparte și înconjură masa spre locul în care 
era el așezat. 

- Eu am găsit asta destul de interesant, spuse ea cu- 
prinzându-i faţa și ridicându-se să îl sărute. 

Se mai sărutaseră și înainte, dar cu dubii și cu ezitare. 
De data aceasta, ea nu mai avu rețineri. Doar mâinile 
şi gura ei îl atinseră, dar buzele îi erau fierbinţi şi înfo- 
metate, și declanșă un răspuns instantaneu din partea 
lui. El o cuprinse în braţe și o trase spre el până ce ea îi 
încălecă genunchiul, cu sânii apăsați de pieptul lui și cu 
valuri de catifea verde revărsându-se în jurul lor. 

- Sarah, Sarah, gemu el. O prinţesă perfectă. 

O mână alunecă pe spatele ei, atingându“i rotunji- 
mile și lăsând urme de foc în timp ce o trăgea și mai 
aproape de el. Degetele de la cealaltă mână îi intra- 
ră în păr, desprinzând agrafele şi cuprinzându-i capul 
cu delicateţe. 

Ea mai trecuse prin îmbătătoarea trezire a dorinței și 
cu Gerald şi mai avusese parte de sărutări dulci în anii 
ce trecuseră de atunci. Dar nu se comparau cu aceas- 
tă pasiune puternică, profundă, pe care i-o trezea Rob. 
Poate că ei doi nu se iubeau, dar puteau fi cu ușurință 
prieteni și iubiţi. 

Ea dorea să îl devoreze, să i se ofere în totalitate. Erau 
lipiţi unul de celălalt atât de intim, încât căldura și forța 
lui trecură prin straturile de catifea verde. Și ea pulsa 
sprijinită de el, dorind mai mult. Dorind totul. 

Ea icni când mâna lui îi urcă în sus pe picior, pe sub 
fustă. Atingerea lui era sprințară și pricepută. Când 
degetele lui îi mângâiară interiorul coapsei, ea crezu că 
avea să înnebunească de dorință. Cu siguranţă se pu- 
teau contopi... 

El îngheță când îi auzi icnetul. Apoi se ridică brusc, 
prinzând-o ca să nu pice şi așezând-o pe marginea mesei 
înainte de a se îndepărta. 

- Aceasta este o idee foarte, foarte proastă, gâfâi el. 

Ea își ţinu o mâna apăsată pe pieptul umflat, tentată 
să ridice un scaun și să i-l zdrobească de capul încăpățâ- 
nat. Dar, în timp ce sângele i se răcea, se văzu nevoită să 
recunoască faptul că el procedase corect. 

- Probabil ai dreptate. Dar mă întreb... Este rară o 
atracţie așa de puternică? Nu am mai trăit-o până acum, 
dar, în definitiv, nu am o experienţă atât de mare. 

-Nu este obișnuită. 

Rob închise ochii preţ de un moment, recăpătându-şi 
stăpânirea de sine. 

Ea oftă. 

- Pare mare păcat să o irosim, având în vedere că 
pasiunea este considerată o fundație bună pentru 
căsătorie. 

El o privi incert, întrebându-se parcă dacă ea îi fă- 
cea o propunere indirectă. Păru să decidă că nu o făcea 
şi spuse: 

- Pasiunea este, cu siguranță, un plus, dar nu funda- 
ţia. Prietenia și valorile împărtășite sunt fundaţia, cred 
eu. Împreună cu disponibilitatea de a lucra împreună. 
El zâmbi confuz. Dar ce știu eu? N-am fost niciodată 
căsătorit. Eu sunt doar un observator. 

- Dar un observator foarte bun, din moment ce ob- 
servația este atât de importantă în meseria ta. 

Ea alunecă de pe masă pe podea și încercă să își aran- 
jeze părul şi costumul de călărie. 

- Au fost două săptămâni foarte instructive, dar mai 


multă educaţie nu pot suporta pe ziua de azi. Noapte 
bună, Rob. 

Cu capul înălțat, se îndreptă spre ușă. Poate că fusese 
prostuță să înceapă sărutul, pentru că avea să îi îngreu- 
neze plecarea. Dar nu regreta. 

Și totuși, nu părea drept că de la moartea lui Gerald 
nu mai întâlnise un bărbat cu care s-ar fi putut închipui 
măritată. Acum întâlnise unul - și nu îl putea avea. 


Rob rămase în camera de lucru mult timp după ple- 
carea lui Sarah, fixând cu o privire goală paharul ei pe 
jumătate golit. Moştenise un titlu și un dezastru finan- 
ciar și descoperise o fiică miraculoasă. Dar, în acel mo- 
ment, nu se putea gândi decât la Sarah și la cât de mult 
avea să îi lipsească după ce pleca. Greu de imaginat că 
ar fi putut găsi pe cineva mai bun dacă ar fi căutat o 
tovarășă de viață. 

Mai devreme, nu și-o putuse imagina locuind într-un 
apartament de deasupra unui magazin de amanet, iar 
acum nu putea accepta să o tragă în mlaştina financiară 
reprezentată de moștenirea lui. Merita un soț care o pu- 
tea iubi și care îi putea asigura confortul. Toată atenţia 
lui trebuia îndreptată spre vulnerabila lui fiică. Nu se 
afla într-o poziţie favorabilă căsătoriei. Dacă era să caute 
pe cineva, trebuia să fie o moștenitoare. 

Ideea îi făcu stomacul să se întoarcă pe dos. 

Sfatul lui Sarah era înțelept: primul lucru pe care tre- 
buia să îl facă era să afle exact cât de rea îi era situaţia. 
Se pricepea să rezolve probleme odată ce le identifica. 

Nu se putea gândi la o soție. Cu atât mai puţin la una 
frumoasă, luminoasă și înțeleaptă şi care îi făcea mintea 
să se oprească... 

Jurându-și asta, stinse lămpile și părăsi camera de lu- 
cru. Era târziu și era prea obosit pentru a se mai uita 
peste hârtiile domeniului. 

Când ajunse la ușa camerei lui, observă lumină sub o 
altă ușă de pe coridor. Erau camerele bunicii lui. Fusese 
întotdeauna o pasăre de noapte. Fiindcă avea să fie ne- 
voit să stea la un moment dat de vorbă cu ea, se gândi 
că poate era mai bine să scape de-o grijă. 

Când bătu la ușă, această fu deschisă de slujnica bu- 
nicii lui, cea care era foarte potrivit numită domnișoara 
Cross. Aceasta se uită urât la el, cu o expresie care lui îi 
părea familiară. 

-Aş dori să vorbesc cu bunica. Este un moment 
potrivit? 

Slujnica spuse că nu, dar bătrâna ignoră refuzul aces- 
teia şi spuse ascuțit: 

- Lasă-l să intre! 

Fără tragere de inimă, slujnica se dădu la o parte, și 
Rob intră în camera de zi a bunicii lui. Nu era sigur că 
fusese vreodată în camerele ei. Bătrâna stătea lângă foc, 
în continuare îmbrăcată în rochia ei neagră de doliu. 

- Doamnă, spuse el înclinându-se. Îmi pare rău că am 
supraviețuit, în ciuda dorințelor dumneavoastră. 

Ea pufni. A 

- Dorinţele se împlinesc atât de rar. Ia loc. li arătă 
scaunul de cealaltă parte a focului. Dar întâi toarnă-ne 
niște brandy. O să avem nevoie de el. 

Amuzat fără să vrea, înaintă spre bufet şi turnă bran- 
dy. După ce îi întinse bătrânei unul din pahare, se aşeză 
pe scaunul din partea opusă. 

-Vrei să te lupţi cu mine? întrebă ea sfredelindu-l 
cu privirea. O să continui să spui minciuni despre fra- 
tele tău? 

El oftă. 

-Nu am minţit niciodată despre el și nu mint nici 
acum. Nu obişnuiesc să le spun oamenilor cât de îngro- 
zitor s-a purtat cu mine. Deși, dacă dorești, aș putea să 
îţi dau o întreagă listă de infracțiuni împotriva frăției. 
Îţi este atât de greu să ţi-l imaginezi ca pe un bătăuș cu 
cei mai tineri și mai slabi ca el? 

Privirea ei cobori spre paharul de brandy și nu 
răspunse. El bănui că asta însemna că ea recunoștea ca- 
litățile mai puţin îngerești ale lui Edmund. 

Rob își sorbi băutura. Brandy-ul era fin și scump. 

-Acum am o întrebare pentru tine. Este castelul 
Kellington reşedinţa ta principală de acum înainte? 

- Încerci să scapi de mine? întrebă ea acid. 

-Locul ar fi mult mai plăcut dacă nu ai mormăi ca 
un vârcolac şi nu ţi-ai dori să mă vezi mort, răspunse el. 
Dacă te comporți decent, nu am să îți cer să pleci, dar 
nu vreau să le tratezi prost pe Bree sau pe Sarah. 

Ea icni. 

- Îmi interzici să rămân în casa familiei mele? 

-Ra nevoie. Văzându-i expresia, el zâmbi fără umor. 
Dacă ţi-ai fi dorit să te tratez bine, ar fi trebuit să încerci 
să-mi arăţi puțină bunătate când eram copil. 

- Problema este că semeni atât de mult cu mama ta, 
spuse contesa pe neașteptate. Era prea... emoțională. 
Impulsivă. Needucată. Uneori aveam impresia că era o 
vrăjitoare care îl vrăjise pe tatăl tău pentru a se căsători 
cu ea. 

- Ce perspectivă diferită. Poate el a considerat-o caldă 
şi iubitoare și o companie plăcută. 

Ca Sarah. Dar nu am venit aici să mă cert cu tine. 
Nu mi-am dorit această moștenire, dar intenționez să 
fac tot posibilul să o administrez corespunzător. Presu- 
punând că datoriile nu sunt insurmontabile. Ştii dacă 
tatăl și fratele meu au reușit să stoarcă de tot Kellington 
înainte să moară? 

- Nu ai pic de respect? întrebă ea cu furie. 

- Respectul trebuie câștigat. Tatăl și fratele meu nu 
mi-au dat nici un motiv să îi respect. Studie fața brăzda- 
tă a bunicii lui, ușor surprinsă. Pe tine te respect. Deși 
m-ai tratat ca pe o greșeală îngrozitoare care nu aparți- 
nea familiei, ai fost cinstită cu servitorii şi cu arendașii. 
Ai recunoscut și responsabilitățile ce reveneau rangului 
tău. Probabil de aceea te afli acum aici. 

-Mă bucur că am aprobarea ta, spuse ea caustic. 
Ai dreptate, mi-am petrecut mai mult timp la Kelling- 
ton pentru că un membru al familiei ar trebui să fie aici 
în mod regulat. 

-Şi acest membru nu a fost tatăl sau fratele meu. 
Nu mai am ce adăuga despre cât de mult merită ei respec- 
tul meu. Dar nu mi-ai răspuns la întrebarea precedentă. 
S-a cufundat domeniul în datorii de nerecuperat? 

Ea ezită. 

-Situația financiară... nu este ideală. Consultă-te cu 
domnul Booth. El va ști mai multe. 

- lam scris deja lui Booth. Aştept să primesc un răs- 
puns, dacă nu a fraudat și el și a dispărut. 

Ea se încruntă. 

- Ai o părere proastă despre onestitatea oamenilor. 

- Meseria de comisar are acest efect, fu el de acord. 
Deşi este întărită și de faptul că intendentul de la Kelling- 
ton, Buckley, făcea de ani buni manevre dubioase. 

-Asta cu siguranţă nu s-a întâmplat! exclamă ea și 
trânti paharul de brandy pe măsuţa de lângă ea. Este un 
om tare bun și curtenitor. 

- Curtoazia nu are nimic de-a face cu onestitatea. 
L-am pus să înapoieze toți banii dobândiţi necinstit și 
iam cerut să plece. Obosit de această conversaţie, își 
termină brandy-ul şi se ridică. Dacă ești tentată să fii 
necuviincioasă cu fiica mea, adu-ţi minte că ea ar fi legi- 
tima Lady Bryony Carmichael dacă nu s-ar fi amestecat 
tatăl meu și Edmund. 

Bunica lui se încruntă, incapabilă să nege acest 
argument. 

- Am să fiu politicoasă. Dar ţine-o departe de mine. 

- Sunt sigur că o să fie fericită să te evite. 

Îşi înclină paharul spre bunica lui într-un salut nu în 
totalitate ironic și își termină brandy-ul. 

Plecând din camera ei, își dădu seama că aceasta 
fusese cea mai civilizată întrevedere pe care o avusese 
vreodată cu văduva contesă de Kellington. 


capitolul 23 


Scrisorile pe care Rob și Sarah le trimiseră de la 
Kellington traversară Anglia cu un poștalion rapid. Pri- 
ma ajunse la Ralston Abbey chiar în seara în care fusese 
trimisă. Dornic să afle vești, Ashton dăduse ordinul ca 
toate scrisorile să îi fie aduse personal imediat, dar nu 
se aștepta la o misivă cu numele „Kellington“ imprimat 
într-un colț. 

Se încruntă. Titlul aparţinea fratelui mai în vârstă al 
lui Rob Carmichael. Se întâmplase oare ceva îngrozitor 
cu Rob, iar fratele lui îi informa pe prietenii acestuia? 
Nu părea probabil, din ceea ce știa despre Edmund 
Carmichael. Adam rupse sigiliul de ceară și îi cercetă 
conținutul cu sprâncenele ridicate. Apoi o căută pe so- 
ţia lui, care îi citea în creșă fiului lor aflat într-un leagăn 
lângă ea. 

-Veşti bune! anunță Adam. Rob Carmichael a sal- 
vat-o pe Sarah și s-au întors în Anglia. 

- Slavă Domnului! spuse Mariah cu expresia devenită 
incandescentă. Unde este? 

- În Somersetshire, la castelul Kellington. Rob toc- 
mai a moştenit titlul de conte de Kellington, spuse 
Adam interesat. Am fost atât de ocupat aici, că am ratat 
ştirea că fratele lui a murit într-un accident, acum două 
săptămâni. 

-Tocmai când Sarah era răpită şi eu îţi aduceam în 
mod ineficient moștenitorul pe lume. Mariah se aplecă 
şi atinse cu tandreţe micuțul pumn strâns al fiului ei 
adormit. Cred că îți poate fi iertat faptul că nu ești 
la curent cu ştirile, de data aceasta. 

Adam consultă scrisoarea. 

- Rob zice că răpitorii doreau să o ţină pe Sarah - sau 
mai degrabă pe tine - pentru răscumpărare. După ce a 
salvat-o, au navigat spre casă. Când au ajuns în Anglia, 
a aflat despre moștenirea lui, așa că își ia puţin timp să 
studieze situația. 

- E şi vreun mesaj de la Sarah? 

- Da, îţi este adresat. 

Adam scoase micuța hârtie inclusă în plic cu scrisoa- 
rea lui Rob şi i-o întinse. 

Mariah rupse sigiliul cu entuziasm, apoi se încruntă 
văzând conţinutul. 

-Scrisul ei seamănă prea mult cu al meu, ceea ce 
înseamnă că este greu de citit. Povestea ei este mult 
mai colorată ca a lui Rob. Se pare că a scos-o dintr-o 
casă plină de radicali şi că au fost fugăriți prin toată 
Irlanda, dormind în hambare şi în alte locuri similare. 

Rob o fi un tip discret? Sarah este geamăna cu reputația 
nepătată şi mi-ar plăcea să rămână la fel. 

- Rob este atât de discret, că nu își spune nici sieși ce 
s-a întâmplat, o linişti Adam. Ce mai scrie Sarah? Este 
într-adevăr teafără? Ezită dacă să dea glas temerilor lui: 
Nu a fost necinstită de răpitori? 

- Mă asigură că este bine, în afară de vânătăile că- 
pătate când iola a naufragiat pe coasta din Somerset- 
shire în timpul furtunii pe mare. Rob nu a spus nimic 
despre asta? 

- Rapoartele lui conţin, în general, doar fapte. 

Mariah ţinu scrisoarea la lumină, ca să poată citi 
mai bine. 

-După ce li s-a scufundat iola, au urcat pe dome- 
niul familiei şi le-au spus oamenilor de acolo că sunt 
logodiţi, ca să facă lucrurile mai simple. Se încruntă. 
Nu spune că nu sunt, de fapt, logodiţi. Ce vrea să însem- 
ne asta? Il privi pe Adam întrebătoare. Ştiu că Rob este 
unul dintre cei mai vechi prieteni ai tăi şi că e viteaz, 
onest, te poți baza pe el şi că, în general, nu i se poate 
reproşa nimic. Dar ce fel de soț ar fi? Totul pare să se fi 
întâmplat foarte rapid. 

Adam rânji. 

- Nu pot spune că m-am gândit vreodată la Rob din 
perspectivă romantică, dar este un băiat bun. În privin- 
ţa vitezei - prima oară când te-am văzut zâmbind, m-ai 
informat că îţi sunt soț, și nu mi-a trecut niciodată prin 
gând să mă îndoiesc de tine. 

- A fost logic tot timpul, spuse Mariah cu un zâmbet 
răutăcios. Cât va rămâne Rob în Somerset? 

-Nu ştiu. Va avea mult de lucru la Kellington. 
Se spune că domeniul a fost stors de resurse şi probabil 
de aceea mai rămâne acolo câteva zile în loc să o aducă 
pe Sarah de îndată. Poţi rezista să nu o vezi imediat? 

Mariah îşi muşcă buza. 

- Nu mă voi relaxa cu adevărat până nu o văd pe 
Sarah cu ochii mei. Putem merge noi acolo? Nu este 
foarte departe. Mai puţin de o zi pe drum. 

Adam ezită. 


Aventurile unei lady 183 


- Eşti suficient de puternică? Erai aproape să mori 
acum câteva zile. 

-Mi-am revenit aproape complet, îl linişti Mariah. 
O să folosim extrem de confortabila trăsură de călătorie 
Ashton. Va fi uşor. 

-Şi poţi sta departe de Richard? 

-Va veni cu mine, desigur. Sarah va vrea să îl vadă. 

- Foarte bine, spuse Adam, frânându-și instinctele 
protectoare. Nu o putea închide pe Mariah într-o cuș- 
că de aur. Dar, dacă drumul ni se pare prea dificil, ne 
oprim imediat. 

- O să fim bine. 

Mariah ridică bebeluşul și îl strânse la piept. 

- Ordonă ca trăsura să fie gata dimineață la prima 
oră, în timp ce eu le scriu părinţilor că Sarah este tea- 
fără. Mă bucur că sunt în Hertfordshire la unchiul 
Babcock, nu în Cumberland, așa că vor primi veștile 
bune mâine. 

Adam bănuia că, de îndată ce primeau mesajul lui 
Mariah, socrii lui aveau să se grăbească la rândul lor 
spre Kellington. Rob avea să urască să fie centrul unei 
asemenea atenţii. Dar avea să fie nevoit să se obișnu- 
iască. Un pair al regatului putea fi retras din fire, dar 
trebuia să joace și un rol public. Adam se învățase cu 
acest rol dublu, şi Rob avea să o facă și el. 

Dar de plăcut, nu avea să îi placă. 

-Ce tarife are Rob? întrebă Mariah. Nici nu-mi pot 
imagina. 

- Pentru acest gen .de treabă, se plătește pentru ziua 
de lucru, plus cheltuielile avute. Adam avu o viziune 
scurtă, îngrozitoare, cu Mariah și Richard morţi într-o 
baltă de sânge. Avea să mai aibă asemenea coşmaruri 
multă vreme de atunci încolo. Cred că plata va fi pe 
măsura serviciului. 

Şi în acest caz, și serviciile lui Rob, și ale lui Sarah 
fuseseră imense. 


Povestea intrigantă a noului conte de Kellington 
mai avu nevoie de încă o zi pentru a ajunge la Londra. 

La firma de avocatură Booth & Harlow, avocatul fami- 
liei, Nicholas Booth, se holbă la scrisoare, nesigur dacă 
să ia drept veşti bune sau rele faptul că oaia neagră a 
familiei era în viaţă şi în posesia domeniului Kellington. 
În orice caz, datoria lui Booth era să înceapă procesul 
de întocmire a titlurilor de proprietate şi de anunţare în 
ziare şi să strângă evidența financiară pentru noul con- 
te. Prima lor întâlnire nu avea să fie o ocazie fericită. 


Jeremiah Harvey citi notița de la prietenul şi angaja- 
torul lui cu o surpriză moderată. Nu fiindcă Rob se afla 
din nou în siguranță în Anglia după ce salvase o tânără 
lady - era foarte bun la astfel de lucruri. Dar să devină 
un blestemat de conte? Lui Rob sigur că nu i-ar fi plăcut 
una ca asta. 

Harvey nu fu nevoit să împacheteze. Avea întotdeau- 
na pregătit un bagaj cu lucruri esenţiale. 

James, Lord Kirkland, coproprietar al celui mai la 
modă club de jocuri de noroc din Londra, negustor na- 
val scoțian şi maestru spion britanic se încruntă văzând 
bileţelul lui Rob. Avea informații pentru Rob şi bănuia 
că Rob va avea informaţii pentru el. Se întinse după 
stilou şi hârtie. Inainte să își consulte hârtiile, îi trimise 
un bilet lui Lady Agnes Westerfield. Ea avea să fie inte- 
resată de veşti. 

Vestea se răspândi rapid în cercurile societăţii. Răpo- 
satul Lord Kellington avea un frate mai tânăr? Unul care 
nu ieșise niciodată în societate? De-a dreptul delicios! 

Mai mulţi oameni înstăriți și de familie bună avuse- 
seră ocazia să folosească serviciile lui Rob Carmichael 
şi să îi fie recunoscători pentru discreție. Avea să 
se descurce. 


Mamele care se ocupau de peţit şi tinerele femei am- 
bițioase primiră bucuroase vestea că apăruse un nou 
tânăr conte neînsurat în căutarea unei moștenitoare. 
O femeie în mod deosebit citi această ştire cu mare in- 
teres. De ce să îl aștepte la Londra, când avea scuza per- 
fecță să meargă ea în căutarea lui? 

Incepu să împacheteze. 

Tânărul bărbat de oraș nu plecase de la masa de joc 
până târziu, așa că dormi până spre seară. Citi despre 
noul conte la cafea, încercând să se trezească. Trebu- 
ia să se grăbească să îşi ceară drepturile înainte să fie 
prea târziu. 


Politicienii speculară ce partid avea să capete sus- 
ţinerea noului conte. Membrii Tories își amintiră cu 
detaşare că toți conții de Kellington fuseseră Tories. 
Liderii Whig spuseră optimişti că, întrucât nu se cu- 
noştea mai nimic despre individ, era posibil să poată 
fi recrutat de partea cauzei lor. Acei bărbaţi care chiar 
îl cunoșteau pe Rob Carmichael bănuiră că avea să fie 
mai degrabă un independent incomod decât partiza- 
nul vreunui partid. 


Lady Agnes Westerfield puse mesajul lui Kirkland la 
o parte, amintindu-și ziua când întâlnise un foarte tânăr 
și furios Rob Carmichael. Dar nu se dovedise a fi unul 
dintre băieţii ei: cei mai dificili. Răspunsese bine la bu- 
nătate și la tratamentul corect. 

Nu avea să fie fericit cu această moștenire, nu la 
început. Dar Rob se dovedise remarcabil de adap- 
tabil la circumstanţele vieţii. Navigase ca marinar de 
rând, prosperase în India, devenise comisar şi era 
una dintre cele mai valoroase resurse ale lui Kirkland. 
Avea să se adapteze la fel de bine la viaţa de con- 
te. Poate că, într-o bună zi, acest rang avea să-i facă 
chiar plăcere. 


Unii ar spunea că era pură întâmplare faptul că zi- 
arul cu ştirea despre noul conte ajunse într-o anumită 
cafenea din Dublin. Deoarece Patrick Cassidy nu locuia 
în Dublin și citea rareori ziarele londoneze atunci când 
vizita orașul, puteau să treacă săptămâni până să fi aflat 
că onorabilul Robert Cassidy Carmichael devenise al 
cincilea conte de Kellington. 

Dar părintele Patrick nu credea în şansă. Când 
privirea îi căzu peste această știre, o numi voinţa lui 
Dumnezeu. 


capitolul 24 


Francie găsise și tivise o rochie pentru Sarah. Era în- 
vechită, și flanelul gri şters nu o avantaja, dar, după o 
zi lungă în costumul greu de călărie, Sarah primi cu 
bucurie această rochie. Avea să fie totuși fericită să își 
recapete garderoba. 

După ce Francie îi încheie rochia la spate, îi spuse: 

-Am împrumutat câteva haine pentru domnișoara 
Bree de la sora mea mai mică. O să i le duc acum. 

- Vin şi eu cu tine, spuse Sarah înfășurându-și un şal 
de lână călduros în jurul umerilor. Vreau să văd cum se 
simte. Totul trebuie să fie atât de straniu pentru ea. 

- Straniu, aprobă Francie, dar într-un mod bun. 
E mai uşor să te obișnuiești cu confortul decât să fii 
sărac și mizerabil. 

- l-am sugerat lordului ca tu să te ocupi de domnișoa- 
ra Bree, spuse Sarah verificându-și aspectul în oglindă, 
bucuroasă că vocea îi era atât de calmă. Are nevoie de 
o femeie care să îi poarte de grijă şi care să o ajute să 
se adapteze la noua viață. Cineva care este mai mult 
decât o slujnică. Ai fost atât de bună cu mine, și ştiu că 
vei fi o alegere excelentă, dacă ești dispusă. 

- Bineînţeles că sunt, zise Francie, fața relaxându.-i-se. 
L-ar deranja oare pe lord dacă aş aduce-o aici pe sora 
mea mai mică, să ia ceaiul cu domnișoara Bree? Sunt 
aproape de aceeași vârstă. 

Sarah se gândi le cercurile variate în care se învârtea 
Rob și aproape zâmbi. 

-Sunt convins că și el, și Bree vor fi mulţumiţi. 

Părăsiră împreună camera lui Sarah și se îndreptară 
spre cea a lui Bree. Sarah bătu la ușă. 

- Bree, suntem Sarah și Francie, cea care o să aibă 
grijă de tine. Francie are haine, și eu te pot conduce în 
salonul pentru micul dejun. 

Uşa se deschise, dând-o la iveală pe Bree, care purta 
cămaşa de noapte și avea o pătură înfășurată în jurul 
ei. Părul îi era mai negru și mai ciufulit decât fusese în 
noaptea precedentă. 

-Ai un pieptăn!? întrebă fata. Arăt de parcă o bleste- 
mată de pasăre și-a făcut cuib în părul meu. 

-Chiar aici, spuse Francie căutând în geanta ei de 
pânză şi scoțând un pieptăn din carapace de țestoasă. 

În timp ce Bree luă cu nerăbdare pieptănul şi începu 
să își descâlcească părul, Sarah spuse: 

- Am să îţi dau și o lecţie de vorbit. Cuvinte precum 
„blestemat“, „la naiba“ și „băbătie“ sunt considerate ne- 
potrivite într-o societate politicoasă. 

Bree se încruntă. 

- Owens vorbea mereu așa. 

-Şi L-ai considera societate politicoasă? 

-Să fie blestemat dacă era! exclamă Bree. Apoi 
îşi muşcă limba. Cum pot să spun asta fără să şochez 
lumea? 

Sarah râse. 

- Ai putea spune că era un individ vulgar. Tu nu ești 
ca el, Bree. Eşti o tânără lady și vei fi crescută ca atare. 

-Chiar am să rămân la castelul Kellington? Lordul 
nu și-a schimbat părerea peste noapte? 

- A subliniat faptul că tu ești fiica lui şi că locul tău 
e sub acest acoperiș. Gândindu-se că era bine să fie 
precaută, Sarah adăugă: Domeniul are multe datorii, și 
viitorul este nesigur. Dar, orice s-ar întâmpla, tatăl tău te 
va vrea alături de el. 

Bree se opri din pieptănat. 

- Lorzii bogaţi își pot pierde castelele? întrebă ea 
incredulă. 

-Nu toți sunt foarte bogaţi. Aceiași bărbaţi care lau 
împiedicat pe tatăl tău să se însoare cu mama ta erau și 
niște cheltuitori notorii. Dar tatăl tău va rezolva aceste 
probleme pe cât de bine posibil. 

Bree dădu ocol camerei cu privirea. 

-E mai mare decât bleste... întreaga colibă vulgară 
a bunicului. 

-Şi mult mai drăguță, sunt convinsă! 

Francie scoase o rochie albastră potrivită pentru 
dimineață. 

- Aceasta ar trebui să te încapă. Dacă nu te deranjea- 
ză că e de la sora mea mai mică, Molly. 

Bree mângâie materialul. 

- E mai bună ca toate cele pe care le-am avut de când 
a murit mama. 

- Molly ar vrea să te cunoască, spuse Francie privind-o 
pe Sarah. Aş putea să o invit după-amiază? Vă puteți 
juca împreună în camera pentru copii și să beți ceaiul. 

Fața lui Bree se lumină. 

- Da, doamnă! Mi-ar plăcea. Luă hainele pe care i le 
oferise Francie și se retrase în spatele unui paravan să 
se îmbrace, dar vocea ei se auzea de dincolo de el. Cum 
pot să învăţ să arăt ca o blestemată de lady, domnişoară 
Sarah? Apoi, după o pauză marcată: Pot să spun ca o 
nenorocită de lady? 

Sarah rânji. 

- „Cum pot să învăţ să arăt ca o lady?“ este suficient. 

Bree oftă. 

-Nu vorbesc frumos ca tine, nu știu să mă îmbrac, 
nu ştiu ni'ca. 

-Şi de aceea o ai pe domnișoara Francie, spuse 
Sarah. Eşti o fată isteață și vei învăța rapid. Peste un an, 
nimeni nu va mai crede că nu ai crescut într-un conac. 

-Sper să ai dreptate, spuse Bree ieșind din spatele 
paravanului, arătând excelent în rochia albastră. 

Avea să fie o adevărată frumuseţe. Se admiră în oglin- 
dă și zâmbi involuntar de plăcere. 

- Mulţumeşte-i lui Molly din partea mea, chiar m-aș 
bucura să o întâlnesc. 

- Domnișoară Sarah, este în regulă dacă fug până 
acasă să o invit pe Molly cât luaţi micul dejun? între- 
bă Francie. 

- Chiar te rog, spuse Sarah zâmbindu-i lui Bree. Acum, 
hai să găsim drumul spre salonul unde luăm masa. 

Fata se încruntă. 

- Credeam că știi pe unde tre” să mergem. 

- Am o intuiție bună, spuse Sarah întinzândur-i șalul 
lui Bree. O să ai nevoie de acesta. 

Francie chicoti. 

-Vă conduc eu. Locul e ca un labirint, şi este ușor 
să te pierzi. 

Așa era. Sarah se bucură că Francie le conduse. 

Nu avea să mai stea aici suficient de mult cât să înveţe 
drumul ăsta. 


Rob se ridică în clipa când când Bree și Sarah intrară 
în salon. Două femei frumoase și aproape de aceeași 
înălțime. Bree avea să fie înaltă, ca ambii ei părinți. 

Sarah era aurie și luminoasă, ca o rază de soare. 
La început, nu își putu desprinde privirea de ea. 

Ochii ei îi trădau o mare dorință, dar aceasta nu era 
la fel de evidentă în voce când spuse: 

- Bună dimineaţa, Rob. Bree, ai dori niște ceai? 

EI îşi îndreptă atenţia spre Bree, care nu răspunse la 
întrebarea lui Sarah pentru că se holba la Rob. El o fixă 
la rându-i cu privirea, dornic să înveţe cât mai multe 
despre neașteptata lui fiică. Era atât de frumoasă, atât 
de plină de promisiune. Ca mama ei. Îşi înghiți nodul 
din gât. 

- Te simți confortabil, Bree? A fost totul mulțumitor? 

Ea aprobă viguros din cap. 

- Da, domnule! A fost al dracului de splendid. Apoi 
se uită speriată la Sarah. A fost minunat. Sir. 

Rob își înfrână un zâmbet. 

-Văd că deja înveți cum să te porți în societate. Vei 
face greşeli la început, dar, cu mult exercițiu, vei învăța 
să păstrezi înjurăturile pentru situațiile când chiar ai ne- 
voie de ele. 

- Pot înjura uneori? întrebă ea cu sprâncenele unite. 

-În unele situații, chiar este nevoie, spuse el gray. 
Ține însă minte: cu cât înjuri mai rar, cu atât mai de 
amploare va fi efectul atunci când o faci. 

Bree medită la acest sfat, apoi încuviință ușor 
din cap. 

- Am înțeles, Sir. 

Când privirea ei întâlni farfuriile acoperite de pe 
bufet, Rob spuse: 

- Hai să mănânci. Cred că îți este foame. 

Bree nu aşteptă să fie îndemnată a doua oară. Luă o 
lingură mare de ouă bătute pe farfurie și se întinse după 
o a doua, dar brusc oftă și se uită speriată la Rob. 

Văzândur-i teama, acesta spuse liniștitor: 

- Poţi să mănânci cât vrei. 

Fata se relaxă. 

- Când luam prea multă mâncare, ticălosul bătrân 
mă bătea. 

Rob se cutremură, și nu de limbajul ei. Nu era de: 
mirare că era slabă. 

- Şi, desigur, nu ştiai cât însemna asta până nu 
se înfuria. 

Ea încuviinţă din cap, arătând mai bătrână decât anii 
ei. El se întrebă când era ziua ei. 

- Nu vreau să-ţi fie vreodată frică de mine, Bree, spu- 
se el ferm. De asemenea, când este ziua ta? Trebuie să ai 
aproape doisprezece ani. 

- Da, Sir. Pe 25 aprilie. 

Bree luă atentă jumătate de lingură de ouă, apoi adă- 
ugă șuncă feliată și pâine prăjită. Sarah le turnă ceai, 
apoi își puse și ea mâncare în farfurie. 

Bree se repezi la mâncare ca un lup hămesit, folosind 
şi furculiţa, și degetele, în timp ce Rob şi Sarah priveau 
fascinaţi şi oarecum îngrijoraţi la cât de flămândă era. 
Manierele de la masă mai puteau aștepta o zi, când avea 
să nu-i mai fie atât de foame. Rob bănui că avea să treacă 
o vreme până să se relaxeze şi să mănânce încet. 

Așteptă să termine toți de mâncat înainte să-i spună 
lui Bree: 

- Eu am fost educat la Academia Westerfield, o şcoa- 
lă pentru băieți „de familie bună, dar cu un comporta- 
ment rău“. 

Bree păru speriată. 

-Ai fost rău? 

-Adesea, dar am învățat să nu fiu rău fără să am 
un motiv bun, spuse Rob privindu-și grav fiica. Am să 
îți pun cele două întrebări pe care mi le-a pus și mie 
ine înainte de a se hotărî dacă să mă accepte ca 
elev. În primul rând, a vrut să ştie ce iubeam și voiam 
neapărat să am şi ce uram şi nu doream cu nici un chip. 
Îmi răspunzi și tu la cele două întrebări? 

Bree se încruntă. 

-O să mă dai afară dacă nu îţi plac răspunsurile? 

- Nu, sunt tatăl tău, nu o directoare, răspunse el. Dar 
aş vrea să ştiu ce este important pentru tine. 

Ea își mușcă buza. 

- Pot să răspund orice? 

- Poţi. 

- Vreau... vreau un ponei, spuse ea grăbită. Un ponei 
adevărat, doar al meu! 

El se gândi la datoriile imense ale domeniului, dar 
poneii nu costau foarte mult. 

- Da, poţi să ai un ponei. Ştii să călărești? 

- Puțin. 

Expresia ei sugera că exagera. 

- Poţi să începi mâine lecţiile de călărie. Când o să 
ştii îndeajuns, o să îţi alegem un ponei bun. 

Ea radie. 

- Un ponei! Se întoarse spre Sarah. Ai auzit? Tata 
o să îmi dea un ponei! 

Sarah îi zâmbi. 

- Eu mi-am petrecut jumătate din copilărie pe un 
ponei. 

După ce o lăsă pe Bree să se bucure puțin de mo- 
ment, Rob întrebă: 

-A doua întrebare este ce urăşti. 

Răspunsul veni rapid. 

- Urăsc să fiu lovită. Dacă eram mai mare, laş fi ucis 
pe bătrânul ticălos! spuse Bree cu ferocitate. 

-Nu am să te bat. Jur asta. Și altceva? 

Răspunsul veni la fel de rapid. 

- Nu-mi place să aud lucruri urâte despre mama și să 
fiu mințită. 

-Asta nu e greu, spuse Rob. Mama ta era minunată, 
şi m-aș putea gândi toată săptămâna, dar tot n-aş găsi un 
lucru urât de spus despre ea. 

Bree își mușcă buza. 

- A fost cea mai bună mamă din lume. 

- Mama mea a murit când eram cam de vârsta ta, zise 
Rob cu voce moale. Încă îi duc lipsa. Ştia că şi-ar fi iubit 
nepoata. Cu vocea normală, el continuă: Nu îmi place 
să mint, aşa că nu o să te mint, dar vreau să îmi promiţi 
că nici tu nu o să mă minţi pe mine. Spune-mi adevărul, 
oricât de îngrozitor ar fi. Nu am să te lovesc. 

Ea clipi spre el. 

-Nu am să te mint. Jur. 

Apoi îi zâmbi, şi inima lui Rob i se chirci în piept. 
Oricât de grea era povara de a fi lord, meritase să se 
întoarcă la Kellington pentru a-şi descoperi fiica. 

Bree își muşcă din nou buza, dar de data aceaşta era 
gânditoare, nu stresată. 

- Pot să fac prima lecţie de călărie în dimineaţa asta? 

Rob ezită. Probabil i-ar fi plăcut să călărească băr- 
băteşte, dar, în acest moment, avea nevoie de educaţie 
de lady. 

- Sarah, oare s-ar găsi un costum de călărie de mări- 
mea lui Bree? 

-Bree l-ar putea purta pe al meu de ieri, răspunse 
Sarah. li va fi larg și lung, dar căptușeala o ajută dacă 
pică de pe ponei. 

Ochii lui Bree străluceau. 

- Sir... tati... m-ai putea învăța tu? 

Rob se simţi speriat şi absurd de mulțumit. 

- Nu ştiu dacă aș fi un bun profesor, dar putem încer- 
ca să vedem cum merge. Privi afară pe geam. Având în 
vedere că a ieșit soarele, ar fi păcat să nu profităm. 


Aventurile unei lady 193 


- Lecția trebuie să fie de dimineață, spuse Sarah. Du- 
pă-amiază vine sora mai mică a lui Francie, Molly, să ia 
ceaiul cu Bree. 

Alt motiv să îi fie recunoscător lui Sarah pentru câte 
făcea ca Bree să se simtă bine-venită. 

-Atunci ținem lecţia de îndată ce se îmbracă Bree în 
costumul de călărie. Sarah, tu ai planuri pentru astăzi? 
Ai putea să ni te alături la lecție. 

Sarah clătină din cap. 

- Mă gândeam să explorez casa. Este foarte mare. 

- Lasă firimituri de pâine în urmă, o sfătui Rob. Este 
ușor să te pierzi. 

Ea râse și se ridică. 

- Am să țin minte. Pe mai târziu! 

Apoi plecă, și camera deveni dintr-odată mult mai 
mohorâtă. 


capitolul 25 


Rob se apropia de casă după lecţia de călărie cu Bree 
când se întâlni cu Sarah, care tocmai ieșea pe uşă. Raze- 
le soarelui îi dădeau părului ei reflexe de aur, și această 
priveliște îl făcu să zâmbească. 

- leși la o plimbare? Îţi pot arăta domeniul. 

Ea îi zâmbi la rândul ei. 

-Işi mulțumesc. Aș vrea să văd mai multe înainte 
să plec. 

Ura faptul că ea avea să plece. Dar ăsta era un mo- 
tiv în plus să se bucure de compania ei cât putea de 
mult. li oferi brațul. 

-Ai vrea să vezi castelul original? Sunt curios cât din 
el s-a prăbușit în mare. 

Mâna caldă a lui Sarah se strecură lângă cotul lui. 

- Presupun că a fost construit prea aproape de stânci. 

În timp ce se plimbau prin grădinile formale, el îi 
spuse: 

-Probabil părea o distanță rezonabilă în secolul 
al XIV.ea, dar în ultimii o sută de ani s-au tot desprins 
bucăți din stâncă. 

-Ce bine că actualul conac este mult în spate. Că tot 
veni vorba despre căderi, cum a mers lecţia de călărie? 
Sper că Bree nu a căzut! 

El rânji. 

-Nu cred că se mai urcase vreodată pe un cal, dar 
are un talent nativ. Jonas a adus o iapă bătrână foarte 
blândă, și Bree s-a descurcat bine. Nu va trece mult timp 
până să fie pregătită pentru propriul ponei. 

-Ţi-a plăcut să îţi petreci timpul cu ea? întrebă Sarah 
pe un ton degajat, dar îl privi cu atenţie. 

- Da, chiar mi-a plăcut. Nu am prea multă experiență 
cu copiii, dar, ştiind că ea este fiica mea... 

El scutură din cap. O să fiu ca untul în mâinile ei. 
Trebuie doar să îmi spună „tati“ și o să îi dau orice 
îmi cere. 

Sarah râse. 

-Cât de rapid se topește comisarul de oțel! Dar sunt 
convinsă că o să înveți să o disciplinezi la nevoie, după 
ce te obișnuieşti să fii părinte. 

- Sper. După încă o duzină de pași, el spuse cu în- 
verşunare: Vreau să fac ceea ce trebuie, Sarah. Dar sunt 
uimitor de ignorant. De ce are nevoie? Cum vor să fie 
tratate fetele? 

Fără să rateze un pas, Sarah întrebă: 

- De ce au nevoie bărbaţii? Cum vor să fie trataţi? 

După un moment de surpriză, el zise: 

- Înţeleg ce vrei să spui. Și bărbaţii, și tinerele fete 
sunt individualități. Studie fața în formă de inimă a 
lui Sarah. Frumuseţea ei îți distrăgea atenţia. Amintin- 
duşi să rămână la subiect, continuă: Ai cunoscut-o, și 
ai fost și tu fetiță la un moment dat. Ai vreo sugestie? 
Să angajez o guvernantă? Să o trimit la școală? întrebă el 
strâmbându-se. Presupunând că îmi pot permite vreuna 
din cele două variante. 

-Nu te grăbi prea tare, îl avertiză Sarah. Există vreo 
şcoală în sat la care să se poată duce? Sau poate să ia 
lecţii de la vicarul local? 

-Nu ştiu, recunoscu el. Tatăl meu nu era interesat 
să îi educe pe cei de rând. Era de părere că prea multă 
educație îi face dificili. 

Sarah scoase un sunet de dezaprobare, nespecific 
unei doamne. 

-Să faci o școală este un alt punct pe listă. 

-Lista de lucruri de făcut la domeniu? Este foarte 
lungă deja. 

-Am început o nouă listă astăzi, spuse Sarah apolo- 
getic. Când exploram casa. Este, într-adevăr, un labirint, 
cu un amestec de comori și gunoaie. În general, starea 
casei este mai bună decât a fermelor arendașilor, proba- 
bil pentru că tatăl și bunica ta își petreceau timpul aici. 
Dar am crezut că ar fi util dacă ai şti ce ar trebui făcut 
în timp. 

La un moment dat el își suprimă un oftat la gândul 
altor responsabilități. 

-Îți mulțumesc. Cunoștinţele mele despre întreține- 
rea unei case sunt și mai reduse decât cele despre admi- 
nistrarea unui domeniu. 

- Pot fi angajaţi oameni capabili pentru ambele. Dar 
un proprietar de casă trebuie să știe să pună întrebările 
potrivite pentru a găsi administratori buni. 

-Ar trebui să te angajez pe tine să te ocupi de caste- 
lul Kellington, spuse. Rob, nedorind să facă o glumă. 
Te-ai descurca mult mai bine ca mine. Dar să revenim la 
Bree. Să nu o trimit la școală? 

Sarah clătină din cap. 

-Nu acum, poate niciodată. Bree trebuie să simtă că 
are un cămin adevărat. Că este dorită și în siguranță 
aici, așa cum era şi cu mama ei. Poate mai târziu o școală 
va fi demersul logic, dar va trebui să alegi una cu aten- 
ţie, pentru că este nelegitimă. Va fi tachinată neîncetat 
la anumite școli. 

-Mare păcat că Lady Agnes nu are și o școală pentru 
fete, observă el. Nu a lăsat niciodată ca legitimitatea să 
fie o problemă între elevi. 

- Academia Westerfield pentru fete de familie bună 
şi comportament prost? spuse Sarah amuzată. Ar trebui 
să îi sugerezi asta lui Lady Agnes. 

- Poate chiar o voi face. 

leşiră din grădini pe o brazdă acoperită de iarbă ce 
urca pe deal. În fața ruinelor castelului inițial se afla 
un promontoriu ce dădea spre mare. Ziduri din piatră 
de înălțimi diferite schițau forma și mărimea clădiri- 
lor de acolo. 

În timp ce mergeau spre vechiul castel, un iepure ţâș- 
ni de pe cărare, şi pescărușii țipară îndureraţi. Ruinele 
se terminau abrupt la marginea stâncii, și valurile ce se 
spărgeau puteau fi auzite de dedesubt. 

- Când am fost ultima oară aici, acea clădire era in- 
tactă, zise el cercetând locul cu privirea. O berărie, cred. 
Acum, jumătate din ea a dispărut. 

- Este foarte bine să ai ruine autentice, remarcă ea. 
Să construieşti ruine false care arată pitoresc este o trea- 
bă costisitoare. 

El chicoti. 

- Acestea sunt, cu siguranţă, autentice. Mă jucam aici 
adesea cu băieții din sat. Este un loc grozav pentru de-a 
v-aţi ascunselea. Dedesubt există un labirint de tunele. 
Unul dintre ele merge mult spre interior și iese lângă 
o veche ghețărie de lângă casa cea nouă. Nu sunt sigur 
dacă tunelele erau folosite pentru contrabandă sau 
pentru intrări și ieșiri private. Aici mi-am descoperit ta- 
lentul pentru găsit oameni. Era foarte greu să te ascunzi 
de mine. 

n timp ce Sarah râdea, se întoarseră spre stânga și 
continuară pe drumeagul ce mergea paralel cu margi- 
nea stâncii, 

-Mai am câteva gânduri în privinţa lui Bree, spuse 
Sarah. În primul rând, dacă o să ai în vedere vreo femeie 
pentru a-ți deveni soție, nu o crede pe cuvânt că adoră 
copiii și că iubeşte ideea să fie mamă vitregă fiicei tale 

nelegitime. Uită-te la ce face, nu la ce spune. Unele fe- 
mei ar spune orice pentru a dobândi un titlu. 

- Este un sfat bun. Dacă se căsătorea din motive prac- 
tice, era mai ușor să fie obiectiv în observaţiile lui. La ce 
te-ai mai gândit? 

- Este un lucru mărunt, spuse ea privindu-l. Bree va 
face doisprezece ani peste câteva săptămâni. Poate ai pu- 
tea să organizezi o mică petrecere la care să le inviți pe 
prietenele pe care le avea când locuia cu mama ei în sat. 
Bendan se numește, nu? 

- Da, este la doar vreo opt kilometri distanță. Prăji- 
turi și sendvișuri pentru câteva fete nu aveau să-i dea 
bugetul peste cap. Este o idee bună. Se va bucura să își 
vadă din nou prietenele și își va aminti de viața bună 
pe care a avut-o înainte de bătrânul ticălos. 

Sarah rânji. 

-Fii atent. S-ar putea să spui la fel când vorbeşti 
cu alții. 

-Sper să nu mai am vreun motiv să îl pomenesc pe 
acel om. Rob se opri și făcu un semn spre stâncă. Pe aici 
am urcat când am naufragiat. 

Sarah privi în jos. ` 

- Dumnezeule, chiar am urcat pe acea cărare în în- 
tunericul nopții ăleia furtunoase? Sunt impresionată. 
Şi caprelor de munte le-ar fi greu. 

- Cărarea este mai abruptă decât țineam minte, apro- 
bă el. Noroc că eram mai degrabă inconștient și nu 
puteam să văd pe unde mergeam. 

-Te-ai gândit vreodată să pui o balustradă de-a lungul 
stâncii? 

- Nu m-am gândit, dar este o idee bună. 

Cercetă din priviri plaja de prundiș de sub ei. 

- Sunt câteva bucăți de lemn care ar putea să fie de 
la Brianne. 

- Așa este, săraca Brianne, spuse Sarah îndurerată. 
A fost o iolă bună. 

-Ne-a adus în siguranță, aprobă el. Nu a fost vina ei 
că nu am avut un loc bun pentru debarcare, 

- Acum, că mă gândesc la asta, de ce primesc bărcile 
nume feminine? 

El rânji. 

- Pentru că sunt frumoase, capricioase și periculoase? 

- Nu sunt sigură dacă să mă simt flatată sau insultată, 
spuse Sarah gânditoare. 

- Refuz să îmi spun părerea. 

Râzând amândoi, se întoarseră. Era atât de ușor, de 
natural să discute cu ea. După ce ea avea să revină la 
viața ei adevărată de privilegii și confort, avea să îi simtă 
lipsa ca unui membru amputat. 

În timp ce se apropiau de casă, auziră zgomot de roți 
şi tropăit de copite. Măcar o trăsură grea, poate chiar 
mai multe. Rob calculă distanțele. 

- Vine cineva. Ar putea să fie soţii Ashton, dacă au 
scos un timp bun. 

Pasul lui Sarah se iuți. 

- Oh, sper să fie ei! 

În clipa în care cei doi ieșiră din grădină, două trăsuri 
mari de voiaj traversară aleea și se opriră în spațiul pen- 
tru trăsuri din faţa casei. 

- Blazonul Ashton pictat pe ușă! exclamă Sarah. 
Au venit! 

Luă o viteză impresionată şi ajunse la căruţa din față 
când ușa se deschidea și Mariah se repezi din ea, neaş- 
teptând ca scările să fie coborâte. 

- Sarah! 

- Mariah! 

Se îmbrăţișară, Mariah plângând. Sarah spuse, cu 
voce tremurată: 

-Am inelul tău de căsătorie. 

Mariah plânse și mai tare. 

Rob își dădu seama că bucuria incandescentă a reu- 
niunii celor două surori era o reflectare a agoniei pe 
care ar fi suferit-o Mariah dacă sacrificiul lui Sarah s-ar 
fi dovedit fatal. Cu siguranţă că durerea și vina resim- 
ţite de Mariah nu s-ar fi vindecat niciodată dacă s-ar fi 
întâmplat așa ceva. 

Văzându-le pe cele două surori împreună, se simți 
dezorientat, pentru că erau atât de asemănătoare, deși 
nu în totalitate identice. Ducesa avea rotunjimea blân- 
dă a maternității, în timp ce Sarah... era Sarah. Faţa îi 
era ușor mai îngustă, personalitatea pe care o proiec- 
ta - ușor piperată de propriul stil ștrengăresc. 

Chiar și așa, cele două semănau ca două boabe aurite 
de mazăre. 

Ashton ieși din trăsură în urma soției lui. Cu părul 
negru, elegant în mod discret și rezervat, nu dădea de 
înțeles că era unul dintre cei mai puternici nobili din 
Marea Britanie. Asta dacă nu priveai în ochii lui neaș- 
teptat de verzi. 

Înconjură cele două femei și se apropie de Rob. În- 
tinzându-i mâna, spuse simplu: 

- Nu există suficiente cuvinte de mulțumire, Rob. 

-Mi-am făcut pur și simplu datoria, Ash. 

Rob acceptă strângerea de mână a prietenului său, 
care spunea mai multe ca toate cuvintele. 

- Sau ce îmi era pe atunci datoria. Am dobândit între 
timp una nouă. 

- Din ce mi-a scris Sarah, salvarea ei a fost mult mai 
incitantă decât o „simplă slujbă“, spuse Ashton amuzat. 

Rob ridică din umeri. Nu se pricepuse niciodată să 
accepte laudele sau gratitudinea. 

- Nu am fi ajuns aici în siguranță dacă n-ar fi fost 
uimitor de cutezătoare. 

- Ca sora ei, spuse Ashton privindu-le cu afecțiune 
pe cele două femei. Arată amândouă ca doi îngeri din 
zahăr candel. Atât de amăgitoare. 

Era adevărat. În timp ce Rob chicotea, o altă femeie 
rotundă, cu aspect confortabil, cobori din trăsură, cu 
un copil înfășat în brațe. Mariah spuse cu mândrie: 

- Sarah, el este nepotul tău, Richard Charles, mar- 
chiz de Hawthorne. 

Sarah rămase fără răsuflare și luă copilul, care avea 
părul negru și se arăta interesat de ceea ce se petrecea 
în jurul lui. 

- E atât de frumos! Seamănă cu amândoi. 

-Şi e şi tare liniştit, spuse Mariah. Nu cred să dureze! 

- Poate seamănă mai mult cu tatăl lui decât cu tine, 
spuse Sarah cu un zâmbet iubitor, legănând copilul în 
braţe. Tandreţea din privirea ei îl lăsă și pe Rob fără 
suflare. Avea să fie o mamă minunată. 

- Putem discuta după ce se fac doamnele comode, îi 
spuse Ashton lui Rob. Ridicându-și vocea, sugeră: Poate 
ar fi mai bine să mutăm această reuniune înăuntru? Pari 
obosită, Mariah. 

- Are dreptate, zise Sarah. Haideţi înăuntru, să vă in- 
stalez, și putem bârfi la ceai și prăjituri. 

Ducesa zâmbi. Era suficient de frumoasă să oprească 
bărbaţii pe stradă, dar fața îi era palidă și ochii ușor 
încercănați. 

- Cred că sunt obosită, altfel m-aș opune la toată agi- 
taţia asta. 

Sarah râse și o conduse pe sora ei în casă, alături de 
doică și de copilaș. 

- Relaxează-te și bucură-te, că oricum nu ai de ales. 

Înăuntru, Sarah comandă ceai și răcoritoare, apoi îl 
puse pe Hector să le conducă pe doamne în camerele 
regale, cele mai bune din toată casa. 

- Preferi să discutăm bând ceai sau brandy? vru să 
ştie Rob. 

- Ceai. Dacă este să discutăm afaceri, trebuie să fim 
cu mintea limpede. 

Rob ordonă să le fie adus ceaiul în bibliotecă, apoi 
îi făcu lui Ashton turul casei. 

- Dincolo de falsa înfățișare de castel, este doar o 
casă, și nu una foarte veche. 

- Dar o casă plăcută, spațioasă. Ashton se opri în 
dreptul unui geam să privească marea. Fiindcă locuiesc 
într-o abație reală, îţi spun drept că prea multă auten- 
ticitate nu este întotdeauna confortabilă. De când am 
moștenit-o, încerc să opresc vânturile reci să șuiere 
în hornurile străvechi și pe coridoarele amenințătoare 
de piatră. 

Rob rânji. 

- Exagerezi. 

- Puțin, recunoscu Ashton cu o sclipire de amuza- 
ment în ochi. Dar această casă este fascinant de excen- 
trică. Sper că nu te deranjează dacă rămânem mai multe 
zile. Nu am avut cum să o opresc pe Mariah din dorința 
de a o revedea pe Sarah, dar prefer să nu o obosesc cu o 
altă călătorie înainte să se mai întremeze. 

- Sunteţi bine.veniţi oricât vă doriți. Am beneficiat 
de ospitalitatea ta la Ralston Abbey de mai multe ori 
decât pot număra, spuse Rob. De fapt, tocmai de aceea 
m-am nimerit acolo când a fost răpită Sarah. O întâm- 
plare norocoasă creată de generozitatea ta de a-mi per- 
mite să stau acolo când sunt în zonă. 

Ashton se opri, uimit. 

- Îţi dai seama, nici măcar nu m-am gândit la asta! 
Ai apărut, iar ăsta a fost un miracol care mi-a lăsat posi- 
bilitatea să mă ocup de Mariah. Strămoșii mei hinduși 
ar numi- karma, nu întâmplare. 

Fire pragmatică, Rob nu avea nici o părere dacă fuse- 
se întâmplare sau destin. Era doar bucuros că ajunsese 
la timp pentru a putea sări în ajutor. Dacă nu ar fi fă- 
cut-0... Gura i se strânse. Nu îi plăcea să se gândească la 
ce i s-ar fi întâmplat lui Sarah. 

Ajunseră în bibliotecă, unde lumina soarelui intra 
prin geamurile îndreptate spre vest, cu vedere spre 
mare. Își dădu seama cu mirare că era, într-adevăr, o 
casă plăcută și că biblioteca fusese întotdeauna una din- 
tre încăperile lui preferate. 

De când sosise într-o stare deplorabilă, cu două zile 
în urmă, fusese atât de preocupat de povara reprezenta- 
tă de Kellington, că uitase de plăceri. Aceasta fusese o 
casă fericită când mama sa era încă în viață. Putea să fie 
din nou. 

Dacă avea să își permită să țină blestematul de loc. 


capitolul 26 


În vreme ce Rob și Ashton intrau în bibliotecă, un 
lacheu tocmai așeza tava de ceai între scaunele de piele 

din capătul îndepărtat al camerei. După ce turnă în 
cești, omul se retrase în tăcere. Sarah făcuse gospodăria 
să funcționeze atât de eficient? Rob trebuia să o întrebe 
despre asta. 

Așezându-se în scaunele uzate, dar confortabile, 
Ashton spuse: 

- Am fost atât de implicat la Ralston Abbey, că nu 
mi-am dat seama că fratele tău a murit până n-am primit 
biletul de la tine. L-am întâlnit de câteva ori, dar nu 
Lam cunoscut foarte bine. 

- Surprind în vocea ta o notă care sugerează că nu 
îl plăceai prea mult, spuse Rob amestecând o bucăţică 
mică de zahăr în ceai. Dacă l-ai fi cunoscut pe Edmund 
mai bine, ţi-ar fi displăcut și mai tare. 

Ashton încuviință din cap. 

-Aşa bănuiam şi eu. Se zvonește că tatăl și fratele tău 
erau înglodaţi în datorii. Știi cât de rea este situaţia? 

-Nu încă. O să îmi fac o idee după ce vorbesc cu 
avocatul familiei. Rob se strâmbă. Nu mă aştept la vești 
bune. Cât ești aici, poţi veni pe domeniu cu mine? Eşti 
mult mai priceput în astfel de probleme. 

- Pentru tine, orice, spuse Ashton simplu. Încerc în 
continuare să găsesc o recompensă potrivită pentru ce 
ai făcut. 

Rob făcu un calcul mintal rapid. 

- A fost o misiune costisitoare. Pe lângă timpul meu 
şi cumpărarea cailor şi a bărcii, probabil că totalul se 
apropie de cinci sute de lire. Îți fac un total defalcat. 

-Nu este nevoie și nici măcar nu se apropie, spu- 
se Ashton clătinând din cap. O să am coşmaruri me- 
reu despre cât de aproape am fost să-mi pierd soţia. 
Mariah ar fi murit cu siguranță în mâinile răpitorilor 
dacă Sarah n-ar fi avut curajul și prezenţa de spirit să 
îi ia locul. li datorez lui Sarah chiar mai mult decât îţi 
datorez ţie. 

- Pentru unele lucruri nu există preț, așa că nu are 
rost să încerci să le stabilești unul. Mă voi mulțumi cu 
prețul obișnuit, replică Rob și zâmbi. Îmi imaginez că 
Sarah se va mulțumi să fie nașa fiului tău. 

- Eşti sigur că nu pot să îți ofer nimic? 

-Miar fi util un intendent temporar bun, spuse Rob 
încercând una dintre prăjiturile galeze ce însoțeau cea- 
iul. Cel de aici făcuse o mulțime de fraude și a trebuit 
să mă lipsesc de el. 

- Deja? Ai acţionat rapid. 

-Este meritul lui Sarah. În timp ce îl interogam pe 
intendent, ea s-a plimbat prin biroul lui și s-a uitat prin 
registre. A lucrat alături de unchiul ei, Lord Babcock, pe 
domeniul lui suficient cât să identifice rapid o mulțime 
de probleme. 

Ashton râse. 

-Moment în care l-ai terorizat până a mărturisit şi a 
înapoiat toți banii dobândiți necinstit. 

-Mai mult sau mai puţin. Nu lam acuzat oficial, 
pentru că, așa cum a sugerat și Sarah, dacă n-ar fi fost 
prost supravegheat, nu ar fi căzut pradă tentaţiei. Rob 
mai luă două prăjituri galeze. Trebuia să o întâlnească 
pe bucătăreasă cât de curând. Dar e limpede că am ne- 
voie de un intendent cinstit și capabil, dispus să ocupe 
o poziţie temporară. 

Ashton se gândi. 

- Intendentul de la Ralston Abbey are un asistent, 
Crowell, care este foarte capabil și căruia i-ar surâde ide- 
ea să se ocupe el de un domeniu. Dacă lucrurile merg 
bine la Kellington și vrei să îi oferi o poziţie permanentă, 
ai binecuvântarea mea. Îl chem de îndată dacă dorești. 

- Ţi-aş fi foarte recunoscător. Presupun că se poate 
întoarce la tine dacă îmi pierd domeniul? 

Ashton îl studie gânditor. 

- Se întâmplă foarte rar ca un pair al regatului să fie 
într-o situaţie atât de rea încât să își piardă domeniul. 
Nici nu sunt sigur că asta se poate întâmpla, după 
legile noastre. Când cineva nou moștenește și se arată 
dornic să reducă datoriile, ar trebui să fie posibil să 
ajungă la o înţelegere cu băncile și cu alți creditori. 
Nu o să fie ușor și o să ia ceva timp, dar nu ar trebui 
să fie imposibil. 

Rob refuză să accepte această fărâmă de speranță. 

- Posibil, dar eu am primit acest domeniu fără să am 
vreo proprietate importantă sau reputaţia care să îmi 
permită să rezolv astfel de lucruri. 

- Voi garanta eu pentru tine. 

Rob se holbă la el. Aşa cuvinte blânde pentru un 
uriaș act de credință. 

- Serios? Kellington e un abis de datorii și probleme. 

- Poate, dar am încredere în tine că vei rezolva efi- 
cient orice probleme vei găsi, spuse Ashton imper- 
turbabil. Când vorbeşti cu avocatul tău, ține minte că 
nu ești total lipsit de resurse. Își puse mai mult ceai. 
Vorbind despre Sarah, i-a spus lui Mariah că, atunci 
când aţi sosit aici, ea a susținut că este logodnica ta. 
Este adevărat? 

Simţind că pășeșete pe o gheață subțire, Rob răspunse: 

- Nu, doar dorea autoritate, ca să poată da ordine cât 
eram eu inconştient. 

Sprâncenele lui Ashton se ridicară. 

- Călătoria voastră sună din ce în ce mai interesant. 
Dar, dacă se află că ați călătorit împreună prin Irlanda, 
situaţia va fi mai complicată. 

- E puţin spus, zise Rob sec. Dacă te întrebi dacă am 
sedus-o pe cumnata ta, răspunsul este nu. 

- Dacă ar fi avut loc vreo seducere, s-ar fi petrecut cu 
participarea entuziastă a lui Sarah, spuse Ashton cu o 
strălucire în ochi. Sau chiar inițiată de ea. 

Asta ridica niște întrebări interesante despre Mariah, 
dar Rob nu era atât de nechibzuit să întrebe. 

- Speram ca răpirea ei să nu devină cunoscută public, 
dar acest lucru pare din ce în ce mai improbabil. 

- Ai trecut de la o viață destul de privată la una destul 
de publică. Oamenii vor bârfi mai mult despre un conte 
decât despre un prinzător de hoți. Ashton luă ceainicul 
şi umplu ceştile. Nu cred foarte mult în căsătoriile din- 
tre oameni pentru evitarea scandalurilor. Dar dacă un 
scandal apare - ei bine, femeia potrivită ar putea fi de 
ajutor să te stabilești în noua ta poziţie. 

Cu alte cuvinte, o femeie ca Sarah. Măcar Ashton nu 
bătea cu pumnul în masă cerându-i lui Rob să se însoare 

cu ea ca să îi salveze reputația. Dar oricum nu era stilul 
lui să impună ceva, plus că Ash trebuia să știe că Sarah 
merita un soț mai solvent. 

- Dacă mă întrebi indirect dacă am vreo intenție în 
ceea ce o privește pe Sarah, spuse Rob sec, trebuie să îţi 
menționez că ea m-a învăţat ce să caut atunci când vânez 
o moștenitoare. 

Ashton își miji ochii. 

-Te-ai căsători pentru bani? Avantajele sunt eviden- 
te. Dezavantajele mai puţin evidente. 

- Până nu îmi înţeleg situația financiară, nu sunt în 
poziția să mă gândesc la însurătoare. Dându-și seama că 
neglijase o veste importantă, continuă: O complicație 
şi mai mare este că ieri am aflat că am o fiică. Este fiica 
fetei cu care am vrut să mă însor când stăteam aici. 

Ashton era printre puținii care îi cunoșteau trecutul 
lui Rob. Sprânceana i se ridică. 

-Ce cadou neașteptat! Și mama? 

- Bryony a murit acum doi ani, și de atunci fiica noas- 
tră, Bree, a locuit cu bunicul ei cel îngrozitor. Maxilarul 
lui Rob se încleștă. Acum este aici cu mine și aici va 
rămâne. Nu toate potenţialele soții ar fi fericite cu asta. 

- Orice. femeie pe care tu ţi-ai dorio ca nevastă ţi-ar 
accepta fiica. Cum este ea? 

- Frumoasă, neînfricată și dornică să învețe, zâmbi 
Rob. Ca mama ei. 

- Felicitările mele pentru noul membru al familiei! 
Schimbând subiectul, Ashton continuă: Acum câteva 
săptămâni am participat la nunta lui Wyndham. Ştii că 
a ieșit în siguranță din Franța? Pare într-o formă foarte 
bună pentru un om care a petrecut zece ani într-o tem- 
niță franceză. 

-Ştiam că s-a întors. 

Rob îl întâlnise pe Wyndham în aceeași noapte 
în care descoperise că Cassie avea o părere complet di- 
ferită de a lui despre relația lor. Dorise să îl ucidă pe 
Wyndham, șarmantul de aur căruia îi căzuseră toate 
atât de simplu. 

Acum Rob își dădu seama că durerea dispăruse. 
Cassie avusese dreptate: ea și Rob semănau mult. 

-Soția lui, Cassie, a fost și ea printre oamenii lui 
Kirkland. Wyndham este un tip norocos. 

- Este, într-adevăr. Vocea lui Ashton fusese atât de 
neutră, că Rob nu își putu da seama dacă știa despre 
relaţia lui Rob cu Cassie sau nu. Noua Lady Wyndham 
este o roșcată răpitoare, cu o serenitate internă adâncă. 
Se... vindecă unul pe celălalt, cred. 

Şi amândoi avuseseră nevoie de vindecare. Zece ani 
de închisoare trebuie să îl fi maturizat pe Wyndham, 
poate chiar îl făcuseră suficient de bun pentru Cassie. 

De când o știa Rob, ea își vopsise părul șaten-deschis. 
Acum, într-un final, era liberă să fie ea însăși. „Să trăiești 
fericită până la adânci bătrâneţi, Cassie. O meriţi.“ 

Gândul la ea îl făcu să conştientizeze faptul că ea era 
trecutul, deși una dintre cele mai bune părți din viața 
lui. Însă acum conta viitorul. Și Sarah era viitorul lui. 


-Oricât aș iubi Ralston Abbey, invidiez priveliștile 
spre mare de la Kellington. 

Mariah era cocoţată pe un scaun capitonat de lân- 
gă geam, în salonul pentru dimineaţă. In teorie, își 
scria scrisorile, dar petrecea mai mult timp privind 
marea. Pe Sarah nu o deranja; se bucura să o ştie pe 
sora ei în aceeași cameră. Aveau încă ani de separare 
de recuperat. 

-Marea nu este la fel de plăcută iarna, când bate vân- 
tul dinspre Atlantic, spuse Lady Kellington acid, apli- 
când mici cusături pânzei întinse pe cadrul ei în formă 
de tambur. Cadrul era așezat în dreptul unui alt geam 
pentru ca ea să aibă suficientă lumină pentru broderiile 
ei. Vântul îţi îngheață oasele. 

- Într-o zi de primăvară atât de frumoasă ca aceasta, 
este greu să-ți amintești furia iernii, spuse Sarah. 

Nu că ar fi uitat vreodată furtuna ce îi zdrobise de 
stâncile de sub castelul Kellington. Părea o altă lume. 

Avusese parte de două zile încântătoare de când 
veniseră Mariah și Adam. Rob și Adam erau plecați 

cu lucruri bărbătești pe domeniu, în timp ce ea se 
bucura de o plăcută tovărășie feminină în salonul pen- 
tru dimineaţă. 

- Porcărie! mormăi Bree deasupra broderiei ei. 

- Limbajul, fetiță! lătră Lady Kellington. Care este 
problema? 

-Ími pare rău, Lady K, spuse Bree umilă. Nu ştiu 
cum să fac această cusătură. 

- Adu aici şi îţi arăt eu, comandă ducesa. 

Sarah își ascunse un zâmbet ocupându-se de lucrurile 
pe care le cârpea. Una dintre multele similarități pe care 
le împărtășea cu Mariah era că nu le plăcea să lucreze cu 
acul, deşi ambele se descurcau foarte bine. Totuși, Lady 
Kellington se dovedise o maestră în broderii şi, într-o 
întorsătură de situație la care Sarah nu s-ar fi aşteptat, 
o învăţa acum și pe Bree. 

Contesa văduvă ieșise din sălașul ei cu o zi în urmă. 
Aproba în mod clar că avea o ducesă şi un duce ca oas- 
peţi, şi prezenţa soţilor Ashton îi îmbunătățise, proba- 
bil, părerea despre Rob. 

Nu dorise să aibă de a face cu Bree la început, dar, 
dacă voia să stea cu celelalte femei, trebuia să fie politi- 
coasă, căci Sarah o invitase și pe Bree să i se alăture ei și 
lui Mariah. Sarah bănuia că Rob insistase ca bunica lui 
să fie politicoasă cu fiica lui. 

Până la finalul după-amiezii, între Lady Kellington 
şi nepoata ei bastardă începuse să se formeze o ciudată 
legătură. Bree întrebase dacă putea să brodeze, căci în- 
vățase baza de la mama ei și era o activitate care îi făcea 
plăcere. Lady Kellington scosese o pânză din coșul ei de 
lucru și îi ordonase lui Bree să treacă la treabă. 

Schiţat pe material era un model floral pentru o per- 
nă. Fata întinse materialul peste un cerc de lemn și înce- 
pu să brodeze. Viteza şi abilitatea ei îi obținură respectul 
recalcitrant al lui Lady Kellington. În curând, alegeau 
împreună culorile firelor de mătase. 

Sarah bănuia că Lady Kellington se simţise singură, 
pe lângă faptul că îi plânsese pe fiul și pe nepotul ei. 


208 Mary Jo Putney 


Să aibă o strănepoată politicoasă, chiar dacă ocazional 
vulgară, părea o treabă care o înveselea. 

- Sosește o trăsură! spuse Mariah încântată. Cred 
că au venit părinţii noștri, să se asigure că eşti teafără. 
Şi, desigur, mama vrea să îl țină în brațe pe Richard. 

Sarah lăsă lucrul la o parte și i se alătură lui Mariah 
la fereastră în timp ce Bree se ridică și se uită pe 
fereastra lui Lady Kellington. Doar contesa îi ignoră 
pe vizitatori. 

- Da, este trăsura unchiului Peter. Mama iese din ea, 
şi acum tata. Oh, priveşte! 

Sarah începu să țopăie pe loc. 

-Este chiar unchiul Peter! Nu lam mai văzut de 
multă vreme! 

Sări de pe scaunul de la fereastră și se îndreptă 
spre ușa salonului de dimineaţă, urmată îndeaproape 
de Mariah. 

- Se poartă ca o bandă de derbedei, mormăi Lady 
Kellington. Bree, rămâi aici și continuă să coși. 

Bree ezită, apoi ascultă, așa că doar Sarah și Mariah 
ieșiră în salonul din față să întâmpine vizitatorii. După 
îmbrăţișări și salutări, Mariah își însoți invitaţii spre sa- 
lonul de zi, pentru răcoritoare, în timp ce Sarah rămase 
în urmă, să discute cu majordomul. 

- Avem destule camere pregătite, Hector? 

- O să avem până termină familia dumneavoastră ră- 
coritoarele, o asigură el. O să o anunţ pe bucătăreasă că 
avem mai mulți oaspeți. 

- Îţi mulțumesc. Este un lucru bun că avem atâtea 
dormitoare în casă! 

Discută cu Hector în detaliu, gândindu-se cât de ciu- 
dat era că începuse să se poarte ca doamna casei. Când 
Sarah va pleca, aceste datorii aveau să îi revină lui Lady 
Kellington? Avea să îi sugereze lui Rob să angajeze o me- 
najeră care să lucreze cu Hector. 

Erau pe punctul să plece din salonul din față, când 
inelul de fier al ușii se auzi insistent. 

- Casa devine, într-adevăr, aglomerată, murmură 
Hector traversând să deschidă ușa din față. 

În prag zări un bărbat solid cu o față bătută de vreme 
şi cu un picior de lemn. 

-Am venit să-l văd pe Carmichael, spuse el cu un 
accent cockney. Noul conte. 

Hector răspunse pe un ton rece: 

-Ce afaceri aveţi cu lordul? 

Bănuind cine era oaspetele, Sarah se apropie de băr- 
baţi şi spuse călduros: 

-Cu siguranță dumneata trebuie să fii domnul 
Harvey, a cărui poziție este imposibil de clasificat? 

El zâmbi. 

- Aveţi dreptate, domnişoară. Jeremiah Harvey. Sun- 
teți tânăra lady pentru care a gonit în Irlanda? 

- Da, eu sunt, zise ea întinzându-i mâna. Sarah 
Clarke-Townsend, cunoscută în-general ca Sarah. Rob 
inspectează câmpurile; sau așa ceva, dar se va întoarce 
până la sfârșitul zilei. Îți pot oferi o răcoritoare? 

El clătină din cap cu seriozitate. 

- Nu, am băut o bere și am înșfăcat o plăcintă la câr- 
ciuma locală. Am adus câteva dintre hainele lui Rob - 
ale lordului - de la Londra. Dacă mă îndreptaţi spre 
camera lui, îi duc sus catrafusele. 

- Lord Kellington mi-a spus despre domnul Harvey, 
îl lămuri Sarah pe Hector, care era uimit peste poate. 
Întorcându-se spre nou-venit, adăugă: O să se bucure 
că ești aici. Hector, îl conduci pe domnul Harvey spre 
camerele lordului? 

-Aş avea nevoie de ajutor cu bagajele, adăugă Harvey. 

Hector se înclină țeapăn, 

- Cum doriţi. 

În timp ce Harvey ieşea din nou, Sarah îi şopti ma- 
jordomului: 

- Nu-i așa că viața e mai interesantă acum? 

Hector răspunse cu asprime: 

- Spuneţi asta de parcă interesant ar fi un lucru foar- 
te bun. 

Râzând, ea se duse să se alăture familiei ei. Interesant 
era, întradevăr, un lucru bun. 

Rob se ascundea în micuțul birou al tatălui său 
calculând costuri când Sarah dădu peste el în după-a- 
miaza următoare. Se avântă în încăpere, cu zâmbetul 
ei radios. 

-Mă gândeam că te ascunzi pe aici. Eşti copleșit de 
rudele mele? 

Apariţia ei făcu mușchii lui Rob să înceapă să se 
destindă. 

- Puțin. Luaţi separat, sunt toți plăcuţi, dar laolaltă... 
Scutură din cap. Incep să mă simt destul de hăituit. 

- În curând vom fi cu toții plecaţi, și o să poți să te 
relaxezi din nou, spuse Sarah așezându-se cu graţie pe 
unul din scaunele aflate de partea opusă a biroului. 
Dacă ai de gând să foloseşti acest loc ca pe un refugiu, 
va avea nevoie de puțină redecorare. 

-Dacă îl fac mai atractiv, se va umple de oameni, 
spuse el cu o logică irefutabilă, bucurându-și ochii cu 
imaginea lui Sarah. 

Arătase mereu superb, chiar și în haine murdare 
de băiat. Acum, că propria ei garderobă sosise de la 
Ralston Abbey și purta haine care i se potriveau, arăta 
chiar mai bine. 

- Probabil ai dreptate, aprobă ea. Biblioteca este 
de-a dreptul infestată cu oaspeți. Acesta ar fi un deza- 
vantaj dacă vrei să o transformi în birou. Poate ai ne- 
voie de două biblioteci, una pentru tine și una pentru 
toţi ceilalți. 

El zâmbi la gluma lui Sarah. Nu mai fuseseră singuri 
de când picaseră ca din senin atâtea rude, și îi lipseau 
discuţiile cu ea. 

-Am fost interogat deja în privinţa intenţiilor mele 
cu tine de Ashton, de tatăl și de unchiul tău. 

- Dumnezeule, spuse ea direct. De ce ar face una 
ca asta? 

- Este vorba despre călătoria noastră neînsoțită prin 
Irlanda, explică el. 

Ea se încruntă. 

-Pare să se fi petrecut cu atât de multă vreme în 
urmă, că am și uitat cât de scandaloasă ar putea fi con- 
siderată. Ţi-a spus vreuna dintre rudele mele că trebuie 
să ne căsătorim ca să îmi salvezi reputația? 

- Dimpotrivă, toți par mai degrabă ușurați să audă 
că nu am nici o intenţie și că nu sunt în poziția să mă 
căsătoresc cu cineva, spuse el sec. 

-Şi mama, și sora mea m-au întrebat indirect despre 
noi doi. De parcă ar exista un noi. Ce prostie! Alun- 
gă ideea cu o mișcare din mână. Unul dintre motivele 
pentru care te-am căutat aici este să văd dacă ai obținut 
mai multe informaţii despre situaţia financiară a do- 
meniului. Tu, Adam și unchiul meu ați purtat discuţii 
tare lungi. 

-Au fost amândoi extrem de utili. Tatăl tău a avut 
mai puțină experiență ca proprietar, dar și el a făcut 
câteva sugestii bune. Rob scoase un stilou cu peniță 
printre degete. Stilourile de fier țineau mai mult, dar 
şi costau pe măsură. Observase că se gândea la orice 
cost. Nu îi plăcea ideea să fie nevoit să trăiască așa pen- 
tru totdeauna. 

-Nu am încă informaţii concrete. Au trecut doar 
patru zile de când i-am scris avocatului familiei. Mă aș- 
tept să aflu vești în curând. 

- Sper. Cred că nesiguranța te înnebunește. Dar va 
trece. Motivul principal pentru care sunt aici este că bu- 
nica ta mi-a ordonat să te aduc pentru băuturi înainte 
de cină, şi, când ea dă ordine, mă supun, zise ea cu un 
aer apologetic. | 

Rob se încruntă. 

- Este nepoliticoasă cu tine? 

- Doar impoliteţea ei naturală, îl asigură ea. Mi-a de- 
venit destul de dragă. Ştii că o învață pe Bree tehnici 
avansate de broderit? 

El clipi. Bree? Bunica lui? 

-Mie greu să îmi imaginez asta. Vorbim despre Bree, 
fiica mea înnebunită după ponei? Când stau eu de vor- 
bă cu ea, discutăm îndeosebi despre cai. Sau s-a mutat 
altă Bree în casă cât timp am fost eu ocupat? 

Sarah râse. 

- Există o singură Bree. Este dornică să treacă prin 
toate aceste experiențe noi. Călărie, cusut, noi prieteni, 
conversație cu femei mai în vârstă. Le absoarbe pe toate, 

mi aminteşte puțin de mine la vârsta ei. 
_ -Mă bucur că se adaptează bine, zise el, apoi oftă. 
În afară de lecțiile de călărie, nu am petrecut prea mult 
timp cu ea. Trebuie să schimb asta. 

-Bree este bine îngrijită, spuse Sarah. Şi, apropo, 
mai devreme am dus-o la casa parohială să ne întâlnim 
cu vicarul, domnul Holt, și cu familia lui. Işi educă cei 
trei copii și sunt dispuși să o includă și pe Bree în schim- 
bul unei sume modeste. Sunt oameni plăcuțţi, și Bree i-a 
simpatizat. Vrei să continuăm în direcția asta? 

- Da, şi îți mulțumesc! Pare exact ceea ce îi trebuie. 
Îşi aranjă hârtiile la care lucrase şi se ridică de la birou. 
Așa deci. Băuturi înainte de cină, în salon, Arăt sufici- 
ent de respectabil? 

- Este casa ta. Poţi să porţi și blană de urs și pene 
dacă îţi place, spuse ea chicotind. Dar da, arăţi ca un 
lord. Asemenea mie, ai intrat în posesia hainelor pro- 
prii și nu mai ești nevoit să te bazezi pe haine prădate 
din pod. 

Ea îl flata; era îmbrăcat ca un doctor sau un avocat, 
nu ca un lord. Dar, cum nu poseda o garderobă de lord, 
haina lui albastră întunecată și pantalonii de călărie 
mergeau numai bine. În timp ce el înconjura biroul, ea 
spuse încet: 

- E un fel de petrecere de rămas-bun. Mâine, toți mu- 
safirii tăi nepoftiţi, inclusiv eu, vor pleca. 

El se simţi de parcă Lar fi izbit în stomac. Pleca mâi- 
ne? Așa repede? El știa că ea trebuie să plece, dar cumva 
nu se gândise că toate discuțiile prelungite despre dome- 
niu îi răpeau din timpul pe care Lar fi putut petrece cu 
ea. I se păru dintr-odată dificil să respire. 

-Şi unde anume te duci? La sora ta, la părinţi sau la 
unchiul tău? 

-La sora mea, răspunse ea imediat. Casa familiei 
Ashton este atât de mare, că nu mă simt ca un obstacol, 

şi în felul acesta pot să îmi petrec mai mult timp 
cu nepoțelul meu adorabil. Intenționez să devin o mă- 
tușă model. 

Tonul îi era unul glumeț, dar ușor melancolic. 

Ar fi trebuit ca ea să facă propriii copii, dar Rob 
nu putu suporta să își lase gândurile să curgă în aceas- 
tă direcție. 

- Sunt sigur că Mariah se va bucura și ea de compa- 
nia ta. Voi două sunteți foarte apropiate. 

-Avem ani de conversație de recuperat, spuse ea 
ridicând din umeri. Lăsând la o parte plăcerea de a bârfi 
cu sora mea, lângă Ralston Abbey se află un gentleman 
care a dat semne de interes și înainte. Acum, că mi-am 
împlinit nevoia de aventuri, intenționez să mă uit cu 
mai multă atenție la el. Mariah mă asigură că este înstă- 
rit, isteț și cumsecade, pe lângă că poate fi considerat 
destul de chipeș. 

Din nou el avu probleme cu respiraţia. Îl chinuia in- 
tenționat? Nu, amândoi acceptaseră că nu aveau viitor 
împreună. Cum discutaseră deja despre perspectivele 
lui de însurătoare, nu exista nici un motiv să nu le men- 
ţioneze și pe ale ei. 

- Sunt convins că rudele tale bărbătești protectoare 
se vor asigura să fie un partener bun. 

-Au şi ei dreptul la păreri, dar decizia este a mea, 
spuse ea ridicându-se. Am face mai bine să ne ducem 
în salon înainte ca bunica ta să trimită o haită de vână- 
toare după noi. 

El îi deschise ușa.. 

- După tine, prințesă. 

Ea făcu o plecăciune scurtă, elegantă. 

- Vă mulțumesc, domnul meu. Apropo, mă între- 
bam... Ştiai că Sarah înseamnă prințesă în ebraică? 

- Nu. Mi se pare doar că ţi se potrivește. O trase în 
brațele lui să o îmbrăţișeze. Nu să o sărute, ar fi fost 
prea periculos. Dar tânjea să mai simtă încă o dată 
căldura corpului ei lipit de al lui. Moale, feminin și 
foarte drag. 

- O să-mi fie dor de tine, spuse el ușor. 

-Şi mie o să-mi fie dor de tine, Rob. A fost o aventu- 
ră grozavă, nu-i așa? 

Se îndepărtă, cu chipul, de obicei expresiv, acum 
de necitit. 

O aventură grozavă care se terminase. O escortă în 
tăcere pe hol și străbătură coridoarele casei în timp ce 
o bătaie de tobă din inima lui îi spunea: „Sarah pleacă, 
pleacă, pleacă“. 

Cea mai scurtă rută spre salon trecea prin întinsul 
hol din față. Când intrară, el cercetă pereţii și se întrebă 
dacă avea într-adevăr nevoie de atâtea capete de anima- 
le împăiate. 

Inelul de fier răsună din nou. Deoarece nu era nici 
un servitor în jur, Rob deschise ușa el însuși. În faţa lui 
apăru un tânăr bărbat de oraș foarte elegant. 

Bărbatul păși înăuntru, cu privirea întârziind apreci- 
ativă asupra lui Sarah înainte de a reveni la Rob. Scoase 
o carte de vizită cu înflorituri. 

- Îl caut pe Lord Kellington. 

- De ce? întrebă Rob, uitându-se la cartea de vizită. 

Onorabilul Frederick Loveton. Loveton păru jignit. 

- Treaba mea este cu lordul, așa că fii bun și du-i car- 
tea de vizită, omul meu. 

- Eu sunt Kellington - și nu-s omul tău, răspunse 
Rob sec. Nu îmi amintesc să fi făcut vreodată afaceri 
cu tine. 

Loveton aruncă o privire scurtă și speriată hainelor 
învechite ale lui Rob. y 

- Îmi pare rău, lordul meu! Íl ştiam pe fratele dum- 
neavoastră, bietul om. Asta mă aduce aici. 

Scoase mai multe hârtii împăturite din buzunar. 

- Datoriile acestea trebuiesc onorate. 

- Datorii de la jocurile de noroc în valoare de... Sfinte 
Dumnezeule, aproape zece mii de lire? spuse Rob după 
ce cercetă rapid hârtiile. 

-Nouă mii șapte sute de lire, ca să fim preciși. 

Studiind cu îngrijorare expresia lui Rob, Loveton 
spuse: 

-Sunt dispus să vă ofer o reducere, fiindcă abia ați 
devenit moștenitor și probabil încă vă puneţi ordine în 
afaceri. Poate zece la sută? Să zicem, o sumă rotundă de 
nouă mii de lire? 

Rob nu era într-o formă prea bună, așa că nu pierdu 
timpul cu subtilități. Rupse hârtiile în două, apoi şi i le 
înapoie lui Loveton. 

- Ţi-ai pierdut timpul venind de la Londra, Loveton. 
Dar măcar în Somerset este plăcut primăvara. 

- Dar, dar... este o datorie de onoare! se bâlbâi 
Loveton. 

-Nu are nimic de-a face cu onoarea, spuse Rob, 
înveselindu-se. 

-Am să mă asigur că fiecare gentleman din Londra 
are să audă despre comportamentul dumneavoastră 
necioplit, mormăi vizitatorul. Nu va fi un club în oraș 
care să vă permită să intrați în camera de jucat cărți. 

- Fii liber să spui ce vrei. Cu puţin noroc, asta va în- 
semna că nu voi mai fi deranjat și de alți cartofori la 
care a făcut datorii fratele meu, răspunse Rob. Presu- 
pun că ai caii afară, așa că îţi sugerez să pleci. 

Buzele lui Loveton se subţiară în timp ce își vâra 
datoriile rupte de la cărți în buzunar. 

- Dumneavoastră, Sir, nu sunteţi un gentleman! scui- 
pă el înainte să trântească ușa în spatele lui. 

Rob se întoarse și o văzu pe Sarah răzând fără să se 
poată opri. 

- A fost splendid! spuse ea pe nerăsuflate. Faţa lui 
când i-ai rupt...! ` 

Sprâncenele lui se arcuiră. 

-Nu te deranjează că nu am onoare? 

-Ai genul de onoare care contează, răspunse ea. Fra- 
tele tău se pare că nu a avut deloc. 

-Am să încerc să plătesc datoriile la negustori, spu- 
se Rob, dar să fiu blestemat dacă îmi cheltuiesc banii 
pe care abia îi pot strânge pe datoriile de joc ale lui 
Edmund. li oferi din nou braţul. Ar fi bine ca printre 
băuturile de dinaintea cinei să fie și brandy. 

-Cere whisky, spuse ea cu un chicotit simpatic. 
Nu este o băutură de gentleman, după câte înțeleg, și 
trebuie să fii fidel poziţiei tale. 

El râdea când inelul de fier se auzi din nou. Cu un 
oftat de exasperare, o lăsă pe Sarah și se întoarse să 
deschidă ușa. 

-Sper că nu s-a stricat trăsura tăntălăului. Dacă 
trebuie să rămână aici peste noapte, va trebui să se mul- 
țumească cu grajdurile. 

Deschise ușa şi se trezi față în față cu o brunetă înaltă, 
voluptuoasă, îmbrăcată într-o rochie de doliu magni- 
fică din satin negru, cu o pană și cu o mantie neagră 
de catifea. Clipi văzându-i decolteul. Dacă era proaspăt 
văduvă, părea să fie în căutarea unui nou soț. 

Ea îl studie cu interes înainte să întrebe cu un ac- 
cent rafinat: 

- Sunteţi cumva noul Lord Kellington? 

- Eu sunt, răspunse el scurt. Dacă vreţi să recuperați o 
datorie de joc, nu aveți noroc. Tocmai am rupt în două 
un pachet de datorii și l-am trimis pe deținător înapoi. 

- De aceea tocmai pleca Freddie Loveton? Nu contea- 
ză. Scopul meu este foarte diferit, spuse ea privindu-l cu 
ochii plini de emoție. Sunt Vivien Greene. 

El scotoci prin memorie. 

- Îmi pare rău, dar nu cred că v-am auzit vreodată nu- 
mele. Asta dacă nu cumva doriți să mă angajați pentru 
o slujbă? Dacă da, va trebui să vă refuz. Sunt pe punctul 
să demisionez din funcția de comisar londonez. 

Privirea ei deveni mai intensă. 

-Ați fost comisar londonez? Ce delicios! Dar scopul 
meu nu este să vă angajez. Sau, cel puţin, nu în acest fel. 
Am fost logodită cu fratele dumneavoastră și am fost 
în doliu de când ne-a fost luat în mod atât de tragic. 
Am venit să jelesc împreună cu dumneavoastră. 

Îl îmbrăţişă cu atâta fervoare, că el se împletici în spa- 
te. În timp de rotunjimile ei generoase se lipeau de el, el 
observă că ea se dăduse cu prea mult parfum puternic. 
Incercă să o dezlipească de el, dar blestemata de femeie 
era ca iedera. 

-Îmi pare rău pentru pierderea dumneavoastră, spu- 
se el îndepărtându-i brațele din jurul gâtului, dar cred 
că ar trebui să căutaţi alinare la prieteni, la familia dum- 
neavoastră și la vicar. 

Când reuși să pună o oarecare distanță între ei, ea îl 
privi cu reproș și flutură din genele lungi și negre. 

- Ai fost fratele lui Edmund, eu - iubita lui. Cu si- 
guranță ne putem alina mai bine ca oricine altcineva! 
Lacrimi mari apărură în ochii ei albaștri. A căzut de pe 
cal în Hyde Park și a fost călcat de o trăsură și de un 
echipaj de patru, ştii. Și-a petrecut trei zile în agonie îna- 
inte să moară în... ceea ce trebuia să fie nunții noastre. 

Scoase o batistă albă de dantelă și își tamponă ochii 
cu ea. 

Ultima oară când Rob îl văzuse pe Edmund, acesta 
se bucura să îl vâre pe Rob în ceva ce semăna a naibii de 
mult cu sclavia. 

- Trei zile de agonie sunt o nimica toată pe lângă câte 
ar fi trebuit să îndure, izbucni Rob. Sper să ardă în iad 
pentru eternitate. Deci vedeţi că nu avem nimic în co- 
mun, domnişoară Greene. Este timpul să plecați. 

Această păru şocată, apoi își făcu rapid socotelile. 

- Îmi pare rău că voi doi nu aţi fost apropiaţi. Dar 
asta nu înseamnă că noi doi nu putem fi prieteni. 
Nu sunt domnișoara Greene, ci doamna. Sunt o văduvă 
foarte bogată, cu control complet asupra averii pe care 
mi-a lăsat-o dragul meu Walter. Eu și Edmund ne-am 
potrivit foarte bine. El dorea un urmaș şi avere, iar eu 
doream un titlu și o cale de intrare în înalta societate. 

i puse o mână sugestivă pe braț. Nu există nici un motiv 
pentru ca noi doi să nu putem face o înțelegere similară. 
Domeniul tău are nevoie disperată de o infuzie de capi- 
tal, și eu mi-aş dori un soţ. Îi aruncă o privire sinceră. 
Şi trebuie să spun că ești mult mai atrăgător ca Edmund. 
Ce zici, Robert? Să ne cunoaştem mai bine? 

El se simțea de parcă tocmai picase într-un vis foarte 
vulgar. Sarah spusese că avea nevoie de o moștenitoare 
din clasa negustorilor, și accentul lui Vivien devenise 
din ce în ce mai puțin rafinat pe măsură ce vorbise. 

Era acolo, în fața lui, răspunsul opulent la problema 
de la Kellington, deoarece averea ei trebuia să fie reală, 
altfel Edmund n-ar fi cerut-o în căsătorie. 

Nu s-ar fi însurat cu ea nici mort. 

Unde era Sarah? Cercetă salonul și o văzu stând în 
dreapta lui, privind fascinată și amuzată. Când privirile 
li se întâlniră, sprâncenele ei se ridicară, lăsând impresia 
că întreba: „Ei bine, ce ai de gând să faci acum?“ 

-Oricât de interesantă ar fi propunerea dumnea- 
voastră, doamnă Greene, trebuie să vă refuz. Sunt deja 
logodit. 

Străbătu distanţa dintre el și Sarah şi îi trecu mâna în 
jurul mijlocului. 

Sprâncenele lui Vivien se arcuiră. 

- Îmi pare rău, Kellington, dar ea este deja măritată 
cu ducele de Ashton. Doar dacă nu cumva a murit aces- 
ta? Sigur nu. Aș fi auzit. 

- Ducesa de Ashton este sora mea geamănă, spuse 
Sarah însuflețită. Şi Lord Kellington este al meu. A venit 
timpul să plecați. 

-Ce chestie micuță și drăguță, spuse văduva critic. 
Dar parcă prea tânără pentru dumneavoastră, şi vă 
garantez că are mai puţini bani. Nu este prea târziu să 
vă răzgândiți. 

Rob o strânse mai puternic pe Sarah. 

-Îmi pare rău, dar cred ați pus ochii pe contele 
nepotrivit. 

Vivien râse și își umflă mantia cu pene. Cu o voce 
mai naturală, spuse: 

- Nu poţi să învinuieşti o femeie că încearcă. Nu sunt 
prea mulți conți disponibili în jur, cu atât mai puţin 
tineri şi arătoși. Presupun că va trebui să mă mulțumesc 
cu un baron. 

- Îţi doresc noroc să găseşti un lord mai puţin otrăvi- 
tor ca fratele meu, spuse el sec. 

-Mi-ar plăcea foarte mult să aflu ce v-a îndepărtat pe 
voi doi, spuse văduva gânditoare. Dar presupun că nu 
îmi veţi spune. 

- Aveţi dreptate. La revedere, doamnă Greene. 

Arătându-și pentru ultima dată decolteul, ea spuse: 

- Nu mă îndoiesc că ne vom întâlni la Londra, 
porumbeilor. 

Sarah zâmbi dulce. 

- Dacă te mai apropii de Rob, îţi scot ochii. 

Vivien râse. 

-Ar putea să-mi placă de tine. Ai grijă de el, drăguță. 
Bărbaţii buni sunt greu de găsit. Așa cum sunt greu de 
găsit și bărbaţii duri... 

Plecă într-o fluturare de pene. 

- Chiar s-a întâmplat asta? întrebă Rob, puţin uimit 
de vizitatorii lui recenți. 

-Chiar s-a întâmplat. Serios, Rob, ai putea să găsești 
mai rele ca ea, spuse Sarah gânditoare. Ar trebui să veri- 
fici dacă are bani, desigur, dar pare bogată și dornică să 
fie contesă - și, cu siguranță, fertilă. 

Cuvintele ei îi puseră capac. 

- Nu! La naiba cu logica! Rob se întoarse și o apucă 
de umeri. Sarah, vrei să te măriţi cu mine? 


capitolul 28 


Sarah rămase cu gura căscată. 

-Nu poți vorbi serios! Ai spus că nu ești în pozi- 
ţia să te căsătorești cu cineva, şi nu e ca și cum am fi 
îndrăgostiți. 

- Nu, dar m-am plictisit să fiu nobil și rațional şi să 
fac ce este mai bine. Acum ochii lui albaștri erau în flă- 
cări. Nu ai nici un motiv bun să te măriți cu mine. Am o 
dărăpănătură de imitație de castel și o fiică nelegitimă, 
iar situaţia mea financiară este în continuare necunos- 
cută și probabil îngrozitoare. S-ar putea să fiu nevoit să 
închiriez domeniul unui nabab, pentru că s-ar putea 
să nu îmi pot permite să locuiesc aici. Așa cum spui, 
nu suntem îndrăgostiți, şi o persoană îndreptățită mi-a 
spus că nu sunt gentleman. 

Luptându-se cu impulsul de a accepta, ea îi spuse: 

-Îmi oferi destule argumente să îţi refuz oferta și să 
fug în munți. 

- Vreau să fie foarte, foarte clar, spuse el pășind în 
spate, cu mâinile strânse pumn. Nu vreau să accepţi din 
gratitudine, pentru că asta ar fi o fundaţie teribilă pen- 
tru o căsnicie. Și nici nu vreau ca situația mea dificilă 
să îţi stârnească mila. Deşi ai avea un titlu, nu ai avea 
viața luxoasă, la modă, de care se bucură, de obicei, o 
contesă. Dar jur că aş face tot ce este necesar pentru a 
vă oferi un cămin decent ţie și lui Bree, chiar dacă asta 
ar însemna să lucrez ca asistent de intendent pentru un- 
chiul tău. 

Ea își mușcă buza, sfâșiată de atât de multe emoții, 
încât nu ştia ce să simtă. 

- De ce mi-ai propus așa ceva? O nevastă ar fi doar o 
complicație acum. Sau cauţi o mamă pentru Bree? Peste 
un an, vei fi într-o poziție mult mai bună pentru a de- 
cide ce doreşti de la o soție sau chiar dacă îți dorești o 
soție ori nu. i 

-Nu întreb de dragul lui Bree, deși, dacă ţii bine 
minte, mi-ai spus să mă uit la cum se poartă o potenți- 
ală soție cu Bree, nu doar să ascult ce spune. l-am dat 
lecţii de călărie, dar tu te-ai asigurat că are o cameră a 
ei, o garderobă, prieteni, o educaţie și tot ce e necesar. 
Nu ai făcut-o din nici un alt motiv în afară de faptul că 
avea nevoie să fie îngrijită - şi se pare că îţi place de ea. 

-E uşor să îţi placă Bree. E o fată încântătoare. Dar dacă 
nu te însori pentru ea, atunci de ce? Trebuia să știe înain- 
te să îi poată da un răspuns. Vrei o soție care să te ajute 
cu toate sarcinile ce ți-au revenit? Sau mă vrei pe mine? 

El deschise gura să răspundă, apoi o închise din nou, 
încruntându-se în timp ce încerca să își pună ordine 
în gânduri. 

-Sunt cam depășit de situaţie, Sarah. O soție cu ade- 
vărat competentă, cu multe cunoștințe, așa ca tine, ar 
fi o adevărată binecuvântare. Am nevoie de o femeie 
capabilă, care să fie în stare să conducă o gospodărie 
mare și care să se miște cu ușurință în societate. Cine- 
va cu o inimă generoasă, dar fără gusturi extravagante. 

Dar nu vreau să spun o femeie ca tine. Te vreau pe tine. 
În ultimele săptămâni, ne-am cunoscut în condiții difi- 
cile şi avem o idee bună despre caracterul celuilalt. 

-Ce vezi la mine? îl întrebă ea curioasă. 

El zâmbi cu o căldură care venea din interior. 

-Eşti frumoasă, desigur, dar ești și încăpățânată, 
inteligentă și cumsecade. Este o plăcere să fiu cu tine. 
Și ești... onorabilă. 

Nu trebuia să îi spună cât de importantă era onoarea 
pentru el. Sau cu câtă disperare avea să îi ducă ea dorul 
dacă se hotăra să plece. Încercând să fie la fel de raționa- 
lă ca el, ea spuse, gândind cu voce tare: 

-Viața a fost plictisitoare de la împăcarea părinţilor 
mei. Sunt atât de fericiți împreună, încât mă simt ca o 
intrusă. Și nu mi-a plăcut iarna în Cumberland. 

- Somersetshire este una dintre cele mai călduroase 
regiuni din Anglia, remarcă el. 

- Pentru că amândoi am iubit şi am pierdut, facem o 
pereche bună, spuse ea încet. Fără iluzii romantice, sun- 
tem liberi să fim prieteni. Simţi dintr-odată o înțepătură 
în dreptul inimii. Nu ar trebui ca o soție și un soţ să fie 
mai mult decât simpli prieteni? 

El se apropie de ea și o cuprinse în brațe. 

-Mai este și asta. O sărută nu ca și cum asta i-ar fi 
produs o plăcere vinovată, ci ca un iubit, cu pasiune, 
cu tandrețe și cu promisiune. Una dintre mâini i se 
strecură în păr, desprinzând câteva agrafe, care căzură 
pe podea. 

Ea îşi deschise gura sub a lui, savurându-i gustul și 
limba ce o tachina. Puteau fi şi prieteni și iubiţi, dar tot- 
odată să împartă şi idealuri comune, îşi dădu ea seama. 
Avea să îi ajungă, şi era mult mai mult decât avusese 
până acum. 

Cu ochii închiși, își strecură mâinile sub haina lui, 
simțind tensiunea și puterea mușchilor lui prin cămaşa 
de olandă. Mâna lui îi mângâia sânul în mod delicios 
când ușa spre salon se deschise şi se auzi o exclamaţie de 
şoc. Sarah se încordă, desprinzându-se din sărut. 

- Ce înseamnă asta? bubui glasul dinspre ușă. 

Sarah o văzu pe Lady Kellington privindu-i urât. 
Părea gată să își zdrobească bastonul în capul cuiva. 

mbrățișarea lui Rob se strânse protector în jurul ei. 

-Nu este evident? întrebă el blând. O sărut pe 
Sarah. 

Înainte ca bătrâna contesă să explodeze, Sarah vorbi 
şi ea: 

- Eu şi Rob tocmai ne-am logodit. 

-Credeam că sunteţi logodiți! izbucni bătrâna femeie. 

Ea putu simți bucuria radiind din Rob când auzi 
aceste cuvinte. 

- Situaţia fiind diferită, am fost nevoiți să aducem 
din nou asta în discuţie, explică el. Mă poți învinovăți 
că sărbătoresc faptul că m-a acceptat din nou? 

- Hmmph! pufni bunica lui. Dacă fetișcana are vreo 
avere, este prima oară când aud despre ea. 

-E adevărat, nu sunt o moștenitoare, spuse Sarah. 
Contribuţia mea va fi de doar două mii de lire. 

Lady Kellington pufni din nou. 

-Te-ai fi putut descurca mai bine, băiete, dar presu- 
pun că şi mai rău. Haideţi în salon să facem anunţul. 
E destul de rău și așa că a trebuit să vin să vă caut. 

-Venim în cinci minute, promise Rob. Dar avem 
câteva lucruri de discutat înainte să facem anunţul. 
Ai putea să trimiți un servitor să o găsească pe Bree şi să 
o aducă în salon? 

-Cinci minute atunci, spuse bătrână aruncându-i o 
privire nimicitoare lui Sarah. Foloseşte-le ca să devii de- 
centă, fătucă. 

Se întoarse și mărșălui afară din cameră bătând din 
baston. 

- Te răzgândeşti în privința acceptului? întrebă Rob 
când ușa se închise în spatele bunicii lui. Ar fi trebu- 
it să o trec și pe ea pe lista de motive să nu te măriți 
cu mine. 

Înroşindu-se și râzând, Sarah se îndepărtă de el şi se 
aplecă să-şi strângă agrafele de păr de pe podea. 

- Și bunica Babcock era o hoaşcă similară. Locuia 
cu noi la Hertfordshire, lătrând ordine la unchiul Peter 

şi la mama de parcă erau încă la creșă. Toţi o adoram. 
A murit când aveam cincisprezece ani, și încă mi-e dor 
de ea. 

-Bunica mă îngrozește, așa că te las pe tine să te 
ocupi de ea. 

Rob îi oferi mâna când ea se ridică, cu agrafele re- 
cuperate. Nu avea nevoie de ajutor, dar îi plăcea să îl 
țină de mână. Era încă amețită de ideea că acest chipeș 
şi întunecat bărbat dorea să se însoare cu ea. Aveau să 
înfrunte probleme - dar împreună le puteau rezolva. 

- Unde și când vrei să ne căsătorim! întrebă el. La bi- 
serica familiei tale din Hertfordshire? La casa părinţilor 
tăi din Cumberland? La Ralston Abbey? În Londra? 

- Aici, spuse ea hotărâtă, răsucindu-și părul la spate și 
prinzându-l cu o agrafă. Aceasta va fi casa noastră, așa că 
de ce să nu începem așa cum vom continua? Căsătoria 
lordului local va da oamenilor din Kellington un motiv 
de sărbătoare. Un bun început simbolic pentru noua 
eră a celui de-al cincilea conte de Kellington. 

-Îmi place ideea. Când? 

- De cât timp este nevoie pentru a obține o permisiu- 
ne specială de la Londra? 

Sprâncenele lui Rob se încrețiră. 

-Probabil trei sau patru zile. Recunosc că aș prefera 
să mă însor mai devreme decât mai târziu, dar vrei să fie 
chiar atât de curând? 

Ea termină de aranjat părul, apoi își scutură rochia. 

- Cei mai mulți dintre oamenii mei favoriţi sunt deja 
aici, așa că am putea să profităm de asta. li aruncă o 
privire arzătoare. Nici nu vreau să aștept mai mult decât 
este necesar. 

- Ah, prințesă! El îi netezi o buclă de păr care ei îi 
scăpase, degetele lui calde atingând gâtul ei. Dacă nu 
încetezi să te uiţi la mine așa, s-ar putea să ne consumăm 
logodna chiar aici. 

-Şi să fim prinşi dacă se întoarce iar bunica ta? 
Nu, mulțumesc! Ea îl apucă de braț, însă rămase locu- 
lui. Tocmai m-am gândit la o problemă delicată. Cine o 
să conducă mireasa? 

- De ce... Ah, înţeleg. Și tatăl, și unchiul tău sunt aici. 
Tatăl tău este tatăl tău, dar unchiul te-a crescut. O privi 
gânditor. Pe care l-ai prefera? 

Ea ezită, amintindu-și toţi anii în care stătuse după 
unchiul ei, învățând să călărească, să tragă, să ţină conta- 
bilitatea unui domeniu. El o iubise, ducând-o pe umeri 
când era mică și spunând că era mai distractivă ca toţi 
fiii lui la un loc. Ea chicotea întotdeauna, și îl săruta, și 
spunea că e prostuț de zice așa ceva. 

- Pe unchiul Peter. 

-Atunci întreabă-l. Poate că tatăl tău nu va fi încân- 
tat, dar este un tip cinstit. Va înțelege. 

Ea încuviință din cap hotărâtă. 

- Unchiul Peter va fi. Mariah îmi va fi doamnă de 
onoare, desigur, dar aș vrea ca Bree să fie domnişoară 
de onoare. Crezi că este prea tânără? 

El zâmbi. 

-O să se bucure. Va fi un bun început pentru familia 
noastră. 

Îndreptându-se spre salon, Sarah se întreba ce să 
poarte. Una dintre rochiile pe care le adusese Mariah 
de la Ralston Abbey avea să fie suficientă. Începu să 
facă liste în minte, recunoscătoare că avea să fie o simplă 
nuntă de țară. 

Chiar în afara salonului se întâlniră cu Bree, care era 
adusă jos de Harvey. Bree purta una dintre rochiile ei 
noi, una drăguță de olandă, bleu, cu tivul bleumarin. 
Cu părul strâns, arăta exact ca o mică lady. 

Rob le zâmbi fiicei şi prietenului său. 

-Mă bucur să vă pot da vestea atât de repede. Mân- 
gâie mâna lui Sarah, care se odihnea pe mâna lui. Eu și 
Sarah tocmai neam logodit. 

-Sunt surprins că ţi-a luat atâta timp să o întrebi, 
spuse Harvey dând aprobator din cap. 

Bree se opri pe loc. 

-La naiba! exclamă ea încruntându-se la Sarah. 
Nu ești mama mea. 

-Nu, nu sunt, spuse ea, fără să se încrunte din pri- 
cina limbajului folosit de fată. Ai avut o mamă bună, 

care va face mereu parte din tine. Eu sunt doar Sarah. 
Te poţi gândi la mine ca la mama ta vitregă sau ca la un 
fel de mătușă ori o soră mai mare, dacă vrei. Dar o să 
facem parte din aceeași familie. Asta mă bucură. 

Bree nu părea convinsă. Sarah bănuia că, având în 
vedere că fata tocmai descoperise că are un tată, nu era 
prea dispusă să îl împartă deja cu altă femeie. 

Rob surprinse privirea fetei lui. 

-Şi tu, şi eu o să beneficiem de prezenţa lui Sarah 
în familie, Bree. Își garantez că se pricepe mult mai bine 
ca mine să îţi arate cum să fii o lady. Își întinse mâna. 
Vrei să sărbătorești cu noi? 

Ea se apropie îngrijorată, apoi își ascunse capul între 
braţul şi corpul lui Rob. 

- Bree, aș vrea să îmi fii domnişoară de onoare la 
nuntă, o anunţă Sarah. Tu și sora mea mă veți sus- 
ţine, pentru că sunteți familia mea. Vrei să faci asta pen- 
tru mine? 
` Bree își ridică privirea și se uită la Rob din cap până-n 
picioare, semănând remarcabil de mult cu tatăl ei. 

- Chiar mă vrei la nunta ta? 

- Chiar te vreau, spuse Sarah cu seriozitate. Unele 
familii se nasc, altele se întemeiază. Vreau ca noi trei să 
întemeiem o familie împreună. 

-Mi-ar plăcea asta, spuse Bree îndreptându-se. 

- Bună fată! comentă Rob îndoindu-și braţul pentru 
a putea fi apucat de fiica lui. Acum, să intrăm în salon 
şi să le dăm vestea și celorlalți. 

Intrară în salon cu Sarah la brațul drept al lui Rob 
şi Bree la cel stâng. Conversaţia se opri, și o jumătate 
de duzină de musafiri se întoarseră spre ei. 

- Dacă nu este evident deja, spuse Rob, Sarah mi-a 
făcut onoarea de a-mi accepta propunerea. Având în 
vedere că sunteţi toți aici, plănuim să ne căsătorim peste 
trei sau patru zile, în funcţie de cât de mult durează să 
obţinem permisiunea specială de la Londra. 

Urmă un moment de tăcere, și Sarah văzu uimirea 
pe fețele majorității celor prezenţi. Se pare că ea și Rob 

reușiseră să îi convingă pe ceilalți că nu era nimic ro- 
mantic între ei. Apoi Adam își ridică paharul. 

- Pentru Sarah și Rob! Felicitări că v-aţi găsit unul 
pe celălalt. Mă bucur că o să fim cumnați. Apoi îi zâm- 
bi lui Bree. Și ce chilipir să primesc și o nepoată în 
același timp! 

În vreme ce Bree se îmbujoră, ceilalți ridicară paha- 
rul, și încăperea explodă de vorbărie. Părinţii lui Sarah 
şi unchiul se apropiară, radiind. Mama ei spuse: 

- Mă bucur atât de tare, iubito! Începusem să cred că 
nu o să am niciodată ocazia să plâng la nunta ta! 

Sarah își îmbrățișă mama, cu lacrimi în ochi. Anna 
fusese cea care o strânsese în braţe atunci când Sarah 
îl plângea neconsolată pe Gerald. În timpul copilăriei 
lui Sarah, Anna nu îi fusese doar mamă, ci și cea mai 
bună prietenă. 

Întoarcerea soţului Annei schimbase asta. Sarah se 
alesese cu Mariah, dar relația cu mama ei se schimbase 
inevitabil. Totuşi, aveau să fie întotdeauna apropiate, şi 
Sarah îi mulțumi lui Dumnezeu că Anna îi era mamă. 

Unchiul Peter o îmbrăţişă ca un urs zdravăn. 

- Deci fetița mea se mărită! 

Dându-și seama că nu avea să prindă un moment mai 
bun, Sarah îl apucă pe tatăl ei de mână. 

-Nu vreau să îţi rănesc sentimentele, tată, dar, 
unchiule Peter, vrei să mă conduci la altar? 

Unchiul ei îl privi îngrijorat pe Charles. 

-Aş fi onorat, atâta timp cât nu cauzează probleme 
în familie. 

- Ţi-ai câştigat dreptul, Babcock, spuse tatăl ei îndu- 
rerat. Am ratat atâţia ani din copilăria lui Sarah. Măcar 
voi fi la nunta ei. 

- Îţi mulţumesc că ești înţelegător, î îi spuse Sarah îm- 
brățișându-l, simțindu-se mai apropiată de el. 

După felicitări şi urări de bine din toate direcţiile, 
Lady Kellington spuse cu o voce pătrunzătoare: 

- Eu sunt pregătită pentru cină. 

- O idee excelentă, replică Rob privind prin salon, 
după majordom. Hector, poți să mai adaugi un rând 

de tacâmuri pentru fiica mea? Ar trebui să sărbătorească 
alături de noi, pentru că este un eveniment de familie. 

Bree radie înspre el. Sarah era recunoscătoare că fata 
se acomoda așa bine. 

Cum seara era una informală, nu exista nici o ordine 
prestabilită pentru locurile la masă. Mariah profită și 
veni lângă Sarah. 

- Îmi pare rău, dar trebuie să te întreb, spuse ea ușor. 
Rob pare un tip de treabă, și Adam are o părere foarte 
bună despre el, dar îl iubeşti? Din ce mi-ai spus, mi-e 
teamă că răspunsul este nu. 

Sarah își muşcă buza, întrebându-se cum să explice 
pentru ca geamăna ei să înțeleagă. 

- Dacă Adam ar muri, ai mai putea să iubeşti și să te 
recăsătoreşti? 

Mariah rămase fără suflare. 

- Nici nu mă pot gândi la așa ceva. Se încruntă înain- 
te de a adăuga șovăielnic: Poate. Dar nu aş putea să mai 
iubesc un bărbat la fel. 

-Tu şi Adam aveţi norocul că ați putut să vă căsăto- 
riți cu prima voastră iubire. Eu și Rob ne-am pierdut 
primele iubiri, spuse Sarah încet. Asta ne face o pereche 
bună. Ținem unul la celălalt. Avem încredere unul în 
celălalt. „Ne dorim unul pe celălalt.“ Este primul bărbat 
pe care l-am întâlnit după Gerald cu care mă pot imagi- 
na măritată. Cred că ne vom potrivi foarte bine. 

Faţa expresivă a lui Mariah arăta înţelegere, dar şi re- 
gret că sora ei nu putea avea parte de ceea ce împărtășea 
ea cu Adam. 

- Este un bun început, şi legătura dintre voi va creş- 
te după ce vă căsătoriți. li zâmbi conspirativ. Am o ro- 
chie perfectă pentru tine. Este rochia de ducesă pe care 
am adus-o. 

- Rochia de ducesă? 

- Atunci când călătoresc, am întotdeauna o rochie de 
mare ținută, pentru orice eventualitate, explică Mariah. 
Deoarece sunt ducesă, sunt adesea invitată să vizitez 
şcoli și să inaugurez bazaruri ale bisericii și alte lucruri 
similare. Am constatat că oamenii sunt dezamăgiți dacă 

nu mă ridic la înălțimea imaginii lor despre cum ar tre- 
bui să arate o ducesă, spuse Mariah rânjind. În calitate 
de contesă, ai să te confrunți și tu cu asta. Nu am purtat 
niciodată rochia pe care am adus-o de data aceasta. Aș fi 
încântată să ţi-o dau ţie. Adică, dacă vrei și tu. 

Sarah râse. 

-Sigur că da! Ştii cum alegem mereu aceleași stiluri 
şi culori. Cum arată? 

-Este o mătase ca de fildeș, cu mâneci lungi și măr- 
gele de cristal pe corsaj. Are dantelă aurie și un jupon 
auriu, cu o semitrenă și un șal asortat. Va arăta minunat 
pe tine. 

- Sună frumos! O s-o probez mâine. Văzând că toți 
ceilalți erau deja în sala de mese, spuse: Și acum, să 
mâncăm! 

Sarah se duse la culcare epuizată, dar descoperi că nu 
putea adormi. Viziunea tuturor lucrurilor ce trebuiau 
făcute pentru nuntă îi dansa în cap. Ea și Rob trebuiau 
să îl viziteze pe vicar, domnul Holt, și să discute cu el 
despre planificarea căsătoriei. Omul lui Rob, Harvey, 
avea să plece dimineaţa devreme spre Londra să facă 
rost de o licență specială la Doctors’ Commons! ca să 
nu fie nevoiţi să dea anunţuri la biserică și să aștepte trei 
săptămâni să se căsătorească. 

Se întoarse pe o parte și își frământă perna, încercând 
să se facă mai comodă. Lady Kellington făcea liste cu 
oamenii importanţi pe plan local care trebuiau invitați. 
Sarah o întrebase pe Francie dacă voia să devină oficial 
camerista ei, deoarece se achitase de această sarcină în 
mod neoficial. Francie acceptase cu plăcere - şi avea să 
continue să îi poarte de grijă lui Bree. 

Un lucru în privinţa căruia Sarah nu era îngrijo- 
rată era meniul de nuntă. Anna preluase această sar- 
cină și dispăruse în bucătărie pentru o lungă discuție 


! Asociaţie londoneză de avocaţi care practicau dreptul civil (n.red.) 

cu bucătăreasa. Era o uşurare să cedeze o asemenea res- 
ponsabilitate mamei ei. 

Atât de multe fuseseră făcute în câteva ore, dar atât 
de multe îi mai așteptau. Sarah se întoarse de pe o parte 
pe cealaltă și trânti perna pe jos de două ori, dar creierul 
îi rămânea încăpățânat de activ. 

Într-un final, oftă şi cobori din pat. Poate găsea ceva 
de citit jos în bibliotecă. După ce își puse lungul ha- 
lat de lână și papucii de casă, coborî cu o lumânare 
în mână. I se părea ciudat să se gândească dintr-odată că 
avea să străbată aceste culoare tot restul vieții. 

Asta dacă își puteau permite să rămână aici, desigur. 


Biblioteca avea două șemineuri, așa că Rob îl aprin- 
se pe cel dinspre est, care se afla la capătul lungii încă- 
peri pe care o transformase în birou. Îşi dădu jos haina 
şi cravata, le aruncă într-o parte și se întinse într-un fo- 
toliu larg, cu picioarele pe un mic taburet. Erau o mie 
de lucruri la care ar fi trebuit să se gândească, dar în acel 
moment nu îi păsa de nici unul dintre ele. Avea să lase 
gândurile productive pentru a doua zi. Pentru moment, 
brandy-ul şi un foc bun îi erau suficiente. 

Auzi ușa bibliotecii deschizându-se și o văzu pe 
Sarah. Interesant era că își dădu imediat seama că era 
ea, chiar dacă Mariah dormea sub același acoperiș. Lun- 
gul ei păr blond cădea într-o cosiță peste un umăr și pur- 
ta un halat albastru până la podea, strâns cu un cordon 
în jurul mijlocului. Aproape fiecare centimetru din ea 
era acoperit, dar tot arăta minunat. 

Ea se opri ezitant în prag. 

- Ai prefera să fii singur? 

- Eşti singura persoană din casă pe care mă bucur să 
o văd. 

Se ridică și traversă camera, să o ridice în brațe. 
Ea scoase un chițăit adorabil înainte să se instaleze con- 
fortabil în brațele lui. Se întoarse pe fotoliu cu ea în 
poala lui călduroasă, cu capul ascuns sub bărbia lui. 

-Să înţeleg că nici tu nu ai putut dormi? 

-Mintea mea se învârtea ca roata de moară, confir- 
mă ea. Am coborât să găsesc o carte de predici religioase 
care să mă adoarmă. 

El chicoti. 

-Trebuia să mă fi gândit la asta. Ai vrea nişte brandy? 

Îi oferi paharul lui pe jumătate gol de pe bufet. Ea luă 
o înghițitură înainte să i-l dea înapoi. Un gest mic, dar 
atât de intim. 

Era căsătoria făcută din astfel de momente mici și 
intime? Nu se gândise prea mult la asta în trecut. Că- 
sătoria nu i se păruse niciodată inevitabilă, cu atât mai 
puţin iminentă. 

Ín timp ce îi mângâia spatele, Rob îi spuse: 

-Nu mi-am dat seama că o logodnă te aruncă într-o 
lume cu totul nouă. În vreme ce îmi beam vinul de 
Porto, am avut senzația că eram acceptat într-o frăție a 
bărbaţilor căsătoriți. Bărbaţi serioşi, oameni de afaceri. 
Bărbaţi cu gravitate. Căsătoria cu tine îmi va crește va- 
loarea în societate. 

Ea râse. 

-Aşa a fost și cu femeile când ne-am retras la ceai. 
Mariah, mama și bunica ta m-au tratat diferit. Se cu- 
tremură în mod exagerat. Am fost îngrozită de gândul 
că Lady Kellington va insista să-mi explice cum stă cu 
aspectele vieții. 

Uşor alarmat, el spuse: 

- Presupun că nu este necesar? 

-Am crescut la o fermă, și cred că sunt rezonabil 
de informată. Dacă am nelămuriri, o întreb pe Mariah. 

Trecuse multă vreme de când el fusese un virgin de 
optsprezece ani, dar el și Bryony reușiseră să rezolve pro- 
blema spre satisfacția amândurora. Ea posedase o natu- 
ralețe corporală evidentă care facilitase lucrurile. 

Sarah nu era sfioasă și nu mai era chiar lipsită de ex- 
periență, deci ar trebui să se descurce. Dar el trebuia să 
înceapă să se gândească și la altceva în afară de noaptea 
nunţii înainte să nu mai fie în stare să se gândească la 
nimic altceva. 

- Cadoul de nuntă din partea lui Ashton și a lui 
Mariah va fi să plătească pentru petrecerea de pe dome- 
niul Kellington. 

Ochii lui Sarah se măriră. 

- Este un gest incredibil de generos! 

-Şi plin de tact. Dacă el plăteşte, nu va mai trebui să 
îmi număr bănuţii. Arendașii merită să se simtă bine. 
Nu au mai avut motive de sărbătoare în ultimii ani. 

Ea îl privi, cu sprâncenele ridicate. 

-Te deranjează că nu îmi permit să fac eu asta? 

El se strâmbă. 

-M-am întreţinut singur şi am rămas fără datorii 
toată viața mea de adult, aşa că nu îmi place să mă gân- 
desc la costuri și la datorii care nu sunt ale mele. Dar 
nu am să las mândria rigidă să mă împiedice să accept 
ajutorul atunci când îmi este oferit. Mai ales că Ash tot 
spune că datoria lui față de mine nu va putea fi nicio- 
dată răsplătită. 

-Are dreptate, replică Sarah cu seriozitate. A fost 
nevoie de curaj enorm şi de mari abilităţi pentru a 
mă salva. 

Îi zâmbi. 

- Eroul meu. 

- Eu doar îmi făceam treaba. Nu se putu abține să 
nu o sărute, dar îi oferi un sărut rapid și uşor, pentru 
ca situația să nu degenereze. Cum te-ai simți să știi că 
apreciază curajul tău chiar mai mult decât pe al meu? 
Să te laşi de bunăvoie pe mâinile unor răufăcători necu- 
noscuți a fost... extraordinar. 

Sarah păru surprinsă. 

-Nu chiar. Răufăcătorii erau deja acolo. Ascunderea 
lui Mariah în criptă însemna că măcar una din noi avea 
şanse să scape. 

-Ar fi fost mai tipic pentru o lady să faci o criză de 
isterie, comentă el rânjind. Nu am să uit niciodată ex- 
presia pe care ai afişat-o după ce l-ai izbit în cap pe unul 
ine răpitori cu tigaia de fier. Arătai atât de mândră 

e tine. 

- Eram mândră de mine, spuse ea indignată. Am cre- 
zut că eram chiar întreprinzătoare. 

- Fără să intervii şi tu, șansele să scăpăm amândoi ar 
fi fost mult mai mici. 

El își plecă uşor capul pentru un nou sărut, şi de 
această dată nu mai încercă să îl păstreze uşor. Micuța 
lui leoaică... 

Ea scoase un sunet de tors și îl sărută la rându-i, cu 
degetele delicios încârligate la ceafa lui. El îi mângâie 
sânii, perfect conștient că ea nu purta corset sau orice 
altceva pe sub halat. 

Ea i se zvârcoli în poală pentru a-și schimba poziţia, 
fundul ei rotund perfect excitându-l până la punctul în 
care creierul lui cedă complet. 

- Prinţesa mea aurie, șopti el răguşit, cufundându-se 
mai adânc în îmbrățișarea ei. 

Alunecară de pe scaun, întinzându-se pe covorul ori- 
ental ros. Rob îşi dădu seama suficient de rapid că erau 
în picaj şi apucă să îşi mute greutatea, ca să aterizeze cu 
mâinile şi picioarele în jurul lui Sarah în loc să o stri- 
vească sub greutatea lui. 

- Eşti teafără? o întrebă alarmat. 

Ea răspunse cu un hohot de râs. 

-Cred că ne e sortit să ne abținem până în noaptea 
nunții! spuse ea trăgânduși sufletul. Ori asta, ori am 
primit o lecție cum că scopul adecvat al scaunelor este 
să stai pe ele. 

Uşurat, el se sprijini pe călcâie şi o ajută să se ridice. 

- Se pot face lucruri interesante pe scaune, dar nu în 
seara aceasta. 

Îi strânse ambele mâini și doar o privi. Cu ochii lumi- 
noși, surâzătoare, neîmblânzită. 

Căsătoria cu Sarah putea să fie cel mai puțin rațional 
gest pe care îl făcuse. Dar părea lucrul cel potrivit. 


Dimineața următoare se transformă într-un eveni- 
ment feminin de planificare şi modă, încărcat de chi- 
coteli. Doamnele din casă se adunară în salonul de 
dimineaţă, împreună cu cameristele lor și cu Hannah, 

doica. Micul Richard era singurul bărbat căruia i se 
permisese să rămână în cameră, și el era interesat doar 
de dormit. 

Evident toate doreau în primul rând să vadă rochia, 
așa că Sarah și Francie trecură în spatele paravanului 
pictat, și Sarah îmbrăcă rochia de ducesă a lui Mariah. 
Francie murmură: 

- Trebuie să-i strâng dantela puţin, pentru că ducesa 
tocmai a născut, dar altfel este perfectă. Du-te să le-o 
arăţi tuturor. 

Când Sarah ieși din spatele paravanului, se auzi un 
oftat colectiv din partea celorlalte femei. 

- Arăţi ca o prinţesă din poveste! exclamă Bree. 

Sarah traversă spre oglinda înaltă care fusese adusă 
special pentru această ocazie, ținându-și răsuflarea când 
se văzu în ea. Mătasea grea cădea în falduri luxoase, 
nuanța palidă scoțându-i în evidenţă blondul delicat al 
părului. Mânecile lungi și decolteul erau modeste, păs- 
trând gravitatea unei ceremonii de nuntă, dar mărgelele 
de cristal de pe corset străluceau ca niște mici stele. 

-Ai şi pantofi asortați, spuse Mariah. Aurii cu măr- 
gele de cristal cusute pe ei şi cu toc, ca să nu arăţi chiar 
atât de mică pe lângă Rob. ţi plac? 

Sarah atinse dantela de aur care îi mărginea linia 
gâtului și care dubla auriul juponului de satin, apoi se 
întoarse într-o parte şi făcu câţiva pași. Semitrena foș- 
nea în spatele ei cu un murmur de satin. 

- Este cel mai frumos lucru pe care l-am purtat vreo- 
dată, Mariah! Eşti sigură că nu o vrei înapoi? 

Sora ei râse. 

- Este a ta, Sarah. Chiar dacă suntem gemene, jur că 
arată mai bine pe tine. 

-Sarah are acea strălucire de mireasă, remarcă 
mama ei. Culoarea este similară cu cea pe care am pur- 
tato când m-am măritat cu tatăl vostru, adăugă ea şi 
zâmbi melancolic. Ce este cu nunțile acestea de te fac 
să plângi? 

- Conştientizarea faptului că tot ce urmează va fi 
net inferior, comentă Lady Kellington caustic, dar până 

şi ea avea o strălucire în ochi. Nu este un anotimp bun 
pentru flori. Păcat că sera de aici a fost lăsată să cadă 
în ruină. 

-Nu am nevoie de flori exotice, spuse Sarah. Sunt 
narcise mici în grădină care vor arăta minunat cu ghio- 
cei și cu frunze verzi. M-am gândit la câte un buchețel 
pentru mine, Mariah și Bree și poate buchete simbolice 
pentru dumneavoastră şi pentru mama. 

- Ce muzicieni sunt disponibili? întrebă Anna. Există 
orgă la biserică? 

- Da, şi soţia vicarului cântă foarte bine. Veţi avea 
nevoie de scripcari pentru masa de nuntă și pentru săr- 
bătoarea arendașilor. Rândaşul principal, Jonas, este 
membru într-un grup local, așa că se poate ocupa el de 
muzică. 

-Vă mulțumesc! spuse Sarah sărutând-o din impuls 
pe bătrâna femeie pe obraz. Mă bucur atât de mult că 
sunteţi aici. 

Văduva roși, dar nu se trase înapoi. 

-Eşti singura care simte asta li aruncă o căutătură 
feroce. Ai grijă să produci un moștenitor la fel de rapid 
ca sora ta. Dar nu mai devreme de nouă luni. 

Sarah râse. 

-Vă promit că nu o să se întâmple. Bree, acum este 
timpul să îţi încerci şi tu rochia. Şifonul alb este drăguţ, 
dar are nevoie de ajustări pentru nuntă. Poate un pic de 
dantelă aurie, să se asorteze cu rochia mea? 

-Ar fi al naibii de frumos! exclamă fetiţa. 

Lady Kellington se uită urât. 

- Fără înjurături în biserică, sau vor urma consecinţe. 

- Dumnezeu mă va trăsni? întrebă Bree cu inocenţă. 

- Dacă n-o face EL, o fac eu! mormăi văduva. Sarah, 
o pălărie potrivită de purtat la ceremonie? 

-M-am gândit că o poate folosi pe a mea, spuse Anna 
ridicând o cutie de pălării de pe podeaua de lângă ea și 
scoțând o pălărie elegantă de paie. Va avea nevoie de câ- 
teva ajustări, dar forma şi stilul se potrivesc. 

Bree spuse ezitant: 


ras 


a 

-Sarah, m-am gândit... Am brodat o bandă pentru 
pălărie. Nu este gata, dar o pot termina până la nuntă. 
Ai vrea să o vezi? 

- Mi-ar plăcea foarte mult! 

Sarah ar fi spus că era frumoasă oricum ar fi arătat, 
dar, de fapt, nu era nevoie de exagerări. Banda era lată 
de șase centimetri și mai mult de jumătate era brodată 
cu minunate floricele aurii și albe ca de fildeș. 

- Bree, este minunată! Mariah, mama, uitați-vă cât de 
bine lucrează Bree cu acul! Era deja talentată, dar Lady 
Kellington a învăţat-o cusături mai complicate. 

- Perfect! 

Şi Anna înțelegea nevoie de a încuraja o tânără fată 
care trebuia să ştie că prezența ei conta. Își înfășură ban- 
da brodată a lui Bree în jurul pălăriei. 

-Va arăta frumos. Eşti sigură că o poți termina la 
timp? 

- Oh, da! exclamă Bree. Chiar dacă ar trebui să stau 
trează toată noaptea. 

-Nu vreau să fii atât de obosită încât să nu-mi poți 
fi domnişoară de onoare! spuse Sarah îmbrățișând-o 
pe Bree. 

Lady Kellington aprobă din cap, ceea ce făcea foar- 
te rar. 

- Banda brodată va arăta foarte bine. Ai grijă să fie 
terminată. Ezită, apoi spuse aproape rușinată: Cred 
că pălăria are nevoie de un văl scurt care să cadă în 
spate, peste capul și umerii miresei. Ar putea fi băgat 
sub bandă. 

-Ar arăta minunat dacă am avea un văl. 

Văzând expresia văduvei, Sarah întrebă: 

- Aveţi dumneavoastră unul? 

Lady Kellington confirmă. 

-Lam purtat în ziua nunţii mele. Este în aceeași 
nuanţă ca rochia și ar da un aer ușor istoric zilei. 

Sarah se abţinu să remarce ironia ca vălul contesei să 
fie legat de broderia strănepoatei nelegitime pe care o 
disprețuise la început. 

-Ar fi perfect. Sunt atât de norocoasă că sunteţi toa- 
te aici! 

- Este plăcerea noastră, îi răspunse Mariah. 

Părea ușor melancolică. Nunta ei cu Adam fusese 
magnifică într-un mod tăcut, și amândoi radiaseră atâta 
fericire, încât biserica, St. George din Hanover Square, 
nici n-ar mai fi avut nevoie de lumânări pentru a-i lumi- 
na interiorul. 

Sarah fusese domnișoara de onoare, deci stătuse în 
centrul tuturor activităților, și nunta le apropiase. Dar 
acea ceremonie nu avusese intimitatea acestei mici căsă- 
torii, înjghebate rapid împreună. 

Era într-adevăr norocoasă. 


capitolul 30 


Rob nu o văzuse pe Sarah toată ziua, așa că fu mulțu- 
mit când se întâlniră în salonul din față pentru scurtul 
drum spre casa parohială. Aveau mai multe lucruri în 
minte. Unul era de a o însoţi pe Bree la primele lecţii. 
Fata lui era încântată să se întoarcă la școală, cu atât mai 
mult cu cât una dintre fiicele familiei Holt era apropiată 
de vârsta ei. 

Celălalt motiv era ca Rob să cunoască familia Holt, 
deoarece erau membrii importanți ai comunității și 
aveau să o educe pe fiica lui. Şi, desigur, trebuiau să 
programeze nunta. 

În timp ce doamna Holt evalua aptitudinile școlare 
ale lui Bree, Sarah îl prezentă pe Rob vicarului. Holt era 
un om subțire, cu un început de chelie, puțin mai în 
vârstă ca Rob, cu ochi plini de umor și cu o preocupare 
reală față de enoriașii lui. Asta era promițător pentru 
viitorul parohiei; era bine când vicarul și cel mai mare 
latifundiar local puteau colabora. 

Domnul Holt îi felicită pentru nunta apropiată și fu 
încântat să afle că doreau să țină ceremonia în biseri- 
că, chiar dacă o permisiune specială însemna că aceasta 
putea avea loc și în altă parte. Se plimbară prin biserică 

împreună. Lui Rob îi plăcuseră întotdeauna simplita- 
tea clasică și turnul de pe vremea normanzilor. Sarah 
avusese dreptate, era cel mai bun loc să se căsătorească. 
Aleseseră data peste cinci zile, ca să fie siguri că Harvey 
avea să se întoarcă până atunci cu licența. 

În vreme ce se îndepărtau, lăsând-o pe Bree la paro- 
hie pentru restul după-amiezii, Rob o întrebă pe Sarah: 

-Se poartă bine bunica mea? Presupun că se va bu- 
cura să mă vadă făcând paşi spre asigurarea succesiunii, 
dar asta nu înseamnă că se va opri să critice tot ce îi stă 
în cale. 

-A fost chiar utilă, răspunse Sarah. Cred că îi plac 
atât activitatea, cât și recunoașterea faptului că este ex- 
perta locală în toate. 

- Presupun că se plictisise, spuse el gânditor. A fost 
singură aici în ultimii ani, supraveghind domeniul fără 
ajutorul tatălui sau al fratelui meu. 

În plus, bănuia că nici măcar bunica lui cârtitoare nu 
putea rezista farmecului lui Sarah. 

-A dat ordine servitorilor să ne pregătească aparta- 
mentul stăpânilor, îl informă Sarah. Îţi dorești asta sau 
preferi să stăm în alte camere, cu mai puţine amintiri? 

Rob se încruntă, încetinind trăsura ușoară în timp ce 
se apropiau de o căruţă. 

-Nu am fost în acele camere suficient de des cât 
să am prea multe amintiri. Îmi amintesc, într-adevăr, că 
sunt spațioase și bine aranjate, cu un dormitor pentru 
stăpân și pentru stăpână, două garderobe și o cameră de 
zi. Mohorât totuși. Dar de ce nu aruncăm o privire să 
vedem cum ni se pare? Un lucru e sigur: nu ne putem 
plânge de lipsa spaţiului în casa asta. 

-Am să văd dacă putem locui acolo sau dacă ne va 
face pe amândoi melancolici, chicoti ea. Mă întreb câți 
ani o să treacă până o să ajung să mă descurc prin cas- 
telul Kellington. 

- Mulţi. Cară un ghem de sfoară cu tine, să nu te 
pierzi prin cotloanele mai îndepărtate. 

-Presupun că tu ești minotaurul înfricoșător care se 
află în centrul labirintului. 

- Încerc, spuse el grav. 

Când ea râse, el își dădu seamă că puţine lucruri erau 
mai înduioșătoare ca o femeie care râde la glumele tale. 
Umorul lui era, de obicei, atât de sec, încât majoritatea 
oamenilor nici nu își dădeau seama că avea așa ceva. 

Era tentat să își ducă logodnica la o plimbare ca să 
se poată bucura mai mult de ziua de primăvară, dar 
amândoi aveau multe de făcut, așa că se îndreptă direct 
spre Kellington. Intrând în curtea grajdului, văzu un cal 
străin priponit și un bărbat înalt îmbrăcat în negru dis- 
cutând cu Jonas. 

Rob opri trăsura şi legă bine frâiele. Înainte să o poa- 
tă ajuta pe Sarah să coboare, omul în negru se întoarse. 
Era un preot romano-catolic - un om din trecutul lui. 

- Ei, să fiu blestemat, șuieră Rob când văzu fața 
cunoscută. 

-N-am nici o îndoială că așa va fi, spuse nouxenitul 
cu un puternic accent irlandez. Întinse mâna spre Rob. 
Tocmai am aflat că norocul a hotărât să îți dea un șut 
un fund. 

-Aşa este, Patrick. Rob strânse cu putere mâna pre- 
otului, bucurându-se de această reuniune, deși bănuia 
cam ce probleme avea să aducă această vizită. Dar ai gri- 
jă la limbaj, te rog. Logodnica mea este aici. 

Se întoarse spre trăsură și o ajută pe Sarah să coboare. 

-Îmi pare rău, domnişoară! Patrick o studie, cu o pri- 
vire calculată dincolo de acest comportament prietenos. 
Sau preferați doamnă? 

Ea zâmbi. 

- Sarah este suficient. Şi dumneavoastră sunteți...? 

- Patrick Cassidy, spuse Rob. Tovarășul meu de pros- 
tii când vizitam Irlanda ca băiat și văr de-al doilea pe 
partea catolică a familiei. mamei. Acum pare să fie pă- 
rintele Patrick. 

- În carne şi oase, spuse vărul cordial. Preot paroh în 
ţinuturile natale. 

Privirea lui Sarah trecu de la Rob la Patrick şi înapoi. 

-Văd asemănarea de familie. Este o plăcere să vă cu- 
nosc, părinte Patrick. Nu am cunoscut prea mulți dintre 
membrii familiei lui Rob. 

Dar menţionarea familiei lui Rob schimbă atmosfera 
de la una degajată la una mai întunecată. 

-Nu ai venit doar ca să mă saluţi, comentă Rob. 

- Într-adevăr. Este un loc unde putem vorbi? 

Rob ezită. 

-Casa este plină de musafiri. 

- Putem merge în mult disprețuita cameră de lucru, 
sugeră Sarah. Este un loc retras. 

-Am eu grijă de calul dumneavoastră, spuse Jonas, 
înaintând să îi apuce frâul. Voi ocupați-vă de treabă. 

Patrick se încruntă spre Sarah. 

-Acestea nu sunt treburi de lady. 

-Sarah a fost în Irlanda. Poate asculta ce ai de spus, 
zise Rob zâmbind discret. Prezenţa unei doamne ne-ar 
putea împiedica să ne omorâm. 

- Bine spus, vere, răspunse Patrick pe un ton cordial, 
dar îngrijorat. 

Ajunseră în camera de lucru, care arăta la fel de depri 
mant ca întotdeauna. Având în vedere cât timp petrecea 
Rob în această încăpere, poate ar fi trebuit să urmeze 
sugestia lui Sarah și să o aranjeze. O vopsea nouă ar fi 
făcut minuni. 

De îndată ce rămaseră singuri, Rob întrebă direct: 

-Ce vrei, Patrick? 

-Nu îmi pot vizita rudele fără să am un motiv 
ascuns? întrebă Patrick cu o expresie de inocență. 

-Cred că ai sărit pe un pachebot din Dublin de îndată 
ce ai aflat că am moştenit o avere, spuse Rob sec. Și ai 
bănuit că voi fi aici. Ceea ce sugerează o nevoie urgentă. 

Ochii albaştri ai vărului său se îngustară. 

- Dacă vrei să fiu direct, băiete, așa o să fac. Oame- 
nii de pe domeniul tău de la Kilvarra mor de foame și 
neglijare. Tatăl și fratele tău nu au făcut decât să stoar- 
că şi ultimul afurisit de bănuț de la arendași. Mă rog 
lui Dumnezeu să îți petreci timp la Kilvarra să ai grijă 


240 Mary Jo Putney 


de oameni și să fii dispus să faci îmbunătăţiri. Gura i se 
strâmbă. Este suficient de direct? 

- Impresionant de concis, mai ales pentru cineva care 
este un maestru povestitor. 

Rob nu ar fi prevăzut niciodată că vărul lui avea să de- 
vină preot, dar se spunea că băieţii neastâmpărați erau 
adesea cei care primeau chemarea. 

- Presupun că ai câteva sugestii pentru îmbunătățiri. 

- Ai dreptate. În primul rând, dă-l afară pe intendent, 
domnul Paley. Este o brută și un bătăuș - și probabil 
hoț. Patrick scoase dintr-un buzunar lateral o hârtie aco- 
perită cu scris mărunt și o aruncă pe masă. Am notat câ- 
teva cazuri de comportament urât de care ştiu eu. Sunt 
mult mai multe. 

Rob privi lista, încruntându-se la aceste noi dovezi 
a ce se întâmpla când oamenii răi primeau putere și 
li se permitea să acționeze după bunul-plac. Îi întin- 
se hârtia lui Sarah, care se încruntă și ea citind des- 
pre incidente. 

- Dacă îmi spui adevărul despre Paley, și presupun 
că o faci, vă dispărea în cel mult două săptămâni, spuse 
Rob. Există cineva pe domeniu în care ai încredere și 
care ar putea face treaba asta la nivel competent? 

-Nu este nimeni în acest moment, dar l-aș sugera pe 
fratele meu Seamus. E cu zece ani mai în vârstă ca noi, 
deci nu l-ai văzut prea des, dar lucrează ca intendent lân- 
gă Dundalk și sunt șanse mari să accepte să se întoarcă 
acasă, acum că ai noștri au îmbătrânit. 

Nepotism, dar probabil productiv. 

- Seamus pare o alegere bună, dar, înainte să fie 
anunțat, vreau să te avertizez că moştenirea mea este un 
dezastru, și bănuiesc că toate proprietățile înstrăinabile 
sunt ipotecate cât de mult posibil. Probabil şi Kilvarra. 
Deși pot scăpa de Paley, s-ar putea să pierd posesia asu- 
pra domeniului. O să aflu în decursul săptămânii cât de 
rău stau lucrurile. 

Patrick, care arătase optimist, oftă din greu. 

-Trebuia să fi știut că suna prea bine ca să fie adevă- 
rat. Ai fi un proprietar mai bun ca tatăl tău, dar îmi spui 
că s-ar putea să nu ai ocazia? 

-Mă tem că nu. În plus, unele probleme vor fi mult 
mai greu de rezolvat decât concedierea unui inten- 
dent prost. 

- Este blestemul Irlandei că pământul nostru bun 
poate susține o întreagă familie doar cu o tarla de car- 
tofi şi o vacă de lapte, spuse Patrick sumbru. Dar asta 
este o problemă de amploare, pentru o altă zi. 

- Prea mulți oameni pentru pământul disponibil, 
spuse Sarah gânditoare. Și emigrarea? Unii dintre aren- 
daşi nu ar fi dispuși să plece în colonii, în speranța unei 
vieți mai bune? 

Patrick arăta neîncrezător. Părea să fie unul dintre 
bărbaţii care nu o luau în serios de la început. 

- Au mai fost oameni din Kilvarra care au plecat 
de acolo și au prosperat, dar este nevoie de bani pen- 
tru asta. 

-Cât de mulți? întrebă Sarah curioasă. 

Patrick se gândi la răspuns. l 

- Cam o sută de lire de familie. Le-ar ajunge pentru 
drum și le-ar rămâne suficienți să se poată stabili în 
ţara nouă. Mai puțin pentru cei singuri, desigur. Sunt 
unii care ar pleca, dar sunt prea mulți bani de strâns 
pentru majoritatea. 

Sarah își țuguie buzele. 

- Părinte Patrick, v-ar deranja să ieşiţi puțin afară cât 
timp discut ceva cu Lord Kellington? 

Patrick nu era probabil obișnuit ca o blondină așa 
micuță să îl invite să iasă din încăpere și nu știa dacă era 
de bine sau de rău că ea dorea să discute cu Rob. Dar se 
ridică politicos și se îndreptă spre ușă. 

-Cum doriţi, domnişoară Sarah. Nu merg prea 
departe. 

Când ușa se închise și rămaseră singuri, Sarah spuse: 

- Proprietatea din Irlanda este specială pentru tine, 
nu-i așa? 

El confirmă. 

- Da, pentru că este casa mamei. Era mereu atât de 
fericită să meargă acolo în vizită. Eu, Patrick și alți băieți 
de-ai locului fugeam pe acolo ca niște draci împielițați. 
Am petrecut suficient timp acolo încât să ajung să urăsc 
felul în care englezii îi tratează pe irlandezi. Gura i se 
strâmbă. Problema este că nu ştiu cât de multe pot să 
fac pentru a-i ajuta pe oamenii din Kilvarra. Dacă tre- 
buie să vând sau să renunţ la proprietăţile înstrăinabile 
din Anglia, știu că arendașii vor fi în regulă sub noii 
proprietari. Mai bine oricum decât atunci când tata sau 
fratele meu erau proprietari. Dar, dacă pierd Kilvarra, 
există riscul ca noii proprietari să nu fie mai buni ca 
tatăl meu, ba chiar posibil mai răi. 

- Așa bănuiam și eu, spuse ea inspirând adânc. Rob, 
folosește zestrea mea să îi ajuţi pe oameni să emigre- 
ze în locuri unde au o șansă să își facă vieți mai bune. 
Banii recuperați de la Buckley sunt necesari aici, ca 
să îi ajute pe arendașii de la Kellington şi pentru între- 
ţinerea domeniului, până ne punem pe picioare. Cele. 
două mii de lire ale mele nu sunt suficiente să salvăm 
Kellington, dar pot face o diferență uriașă pentru oame- 
nii din Kilvarra. 

El se holbă la ea, uimit de generozitatea ei față de 
oamenii pe care nici măcar nu-i cunoștea. 

- Așa este. Dar de ce te gândeşti să faci asta? 

- Deoarece Kilvarra este specială pentru tine, spuse 
ea grav. Ai să te simți mult mai fericit dacă poţi să faci 
numaidecât ceva pentru ei. 

- Îmi poţi citi în minte lucruri pe care nici nu le-am 
gândit încă, spuse el îndurerat. Este un gând bun. 
Am să încep cu o mie de lire ca bani de emigrare. Dacă 
sunt destui oameni care acceptă, ne putem gândi la încă 
o mie. Ridică vocea. Poţi să intri acum, Patrick. Asta 
dacă ţi-a scăpat vreun detaliu. 

Ușa se deschise, și vărul lui intră cu un rânjet larg pe 
fața lui chipeșă. 

-Ce lady deosebită ţi-ai găsit de soție, Robert! 

Sarah clipi. 

-Ştiai că o să asculte la uşă? 

-Pentru ceva atât de important, desigur, replică Rob 
şi zâmbi către Sarah. Şi eu aș face la fel, ştii, dacă aș cre- 
de că este nevoie. Să nu fii un gentleman desăvârșit are 
anumite avantaje. 

- Îmi place asta la tine, spuse Sarah ridicându-se. 
Acum, că v-aţi rezolvat afacerile, presupun că aţi vrea 
să vă amintiţi trecutul la câteva halbe de bere bună 
de ţară. 

- Cu siguranţă poţi citi minţile, zise Rob. Ţi-aş fi foar- 
te recunoscător dacă ai putea pune să ni se aducă un 
urcior de bere bună aici. 

Ea încuviinţă din cap și se întoarse spre vărul lui. 

- Ne căsătorim peste cinci zile. Sper că rămâi la nun- 
tă, părinte Patrick? 

El ezită. 

-Aş fi încântat, dar nu ar fi puţin ciudat să fie un 
preot catolic prezent? Ba, mai mult, și rudă de sânge 
cu lordul? 

-Mă gândesc că ar trebui să începem așa cum vrem 
să continuăm. Ca văr al lui Rob, eşti binevenit în 
casa noastră. 

Înclină din cap şi se retrase. 

Cu o privire admirativă, Patrick o privi plecând. 

- Uite, o fătucă de-asta ar putea să facă un preot să 
uite de sfintele jurăminte. 

-Nici să nu te gândeşti, spuse Rob cu răceală. 

-Nu poţi opri un om să se gândească, chiar dacă 
este preot, răspunse Patrick, cu ochii sclipind înainte ca 
expresia să îi redevină serioasă. Ai ales bine, Rob. Mai 
ales fiindcă pare că o să ai nevoie de o femeie bună lân- 
gă tine. 

- Sunt norocos. Rob își dădu seama că strălucea ca 
un prost, așa că se opri și reveni la afaceri: Rămâi la nun- 
tă, Patrick. Ziua următoare te poți întoarce în Irlanda 
cu asociatul meu, domnul Harvey. Va avea autoritate să 
acţioneze în numele meu, și este cât de viclean posibil, 
așa că nu încerca să îl păcălești. Dacă situația de aco- 
lo confirmă spusele tale, va scăpa de Paley şi va începe 

să discute cu oamenii despre emigrare. Poţi să ai încre- 
dere în el cum ai în mine. 

Vărul lui îl studie gânditor. 

-Nu ştiu cu ce te-ai ocupat în ultimii doisprezece ani, 
dar suni foarte mult ca un lord. 

Rob se înfioră. 

- Asta este bine sau rău? 

- Depinde de tine, spuse Patrick. Dar ești un băiat 
decent, şi cred că vei fi un lord decent. 

Rob spera ca vărul lui să aibă dreptate. Ultimul lucru 
pe care îl dorea era să fie un lord așa cum fuseseră tatăl 
şi fratele lui. 


capitolul 31 


După ce Sarah dădu instrucțiuni despre ce anume să 
fie trimis în camera de lucru și ordonă ca un alt dormi- 
tor pentru oaspeţi să fie pregătit, se duse să o caute pe 
sora ei. Găsind-o în bibliotecă, îi spuse: 

- Sunt pe punctul să cercetez apartamentul stăpâ- 
nilor, să văd dacă se poate locui în el. Şi, dacă arată 
îngrozitor, să văd dacă se poate face ceva. Ai vrea să 
mă însoțeşti? 

-Mi-ar face plăcere, spuse Mariah punând cores- 
pondenţa deoparte. Am fost adesea nevoită să îmbu- 
nătățesc aspectul camerelor cât am călătorit cu tata. 
Casele lui Adam sunt atât de bine conduse, că nu tre- 
buie niciodată să fac nimic de genul acesta, și îmi este 
cam dor. 

Sarah râse conducând-o pe sora ei în sus pe scări. 

- Fii liberă să faci sugestii. Și îți mulțumesc că mi-ai 
împrumutat-o pe menajera de la Ralston ca să îl înso- 
ţească pe intendentul temporar pe care Adam i-l împru- 
mută lui Rob. Sper să sosească azi. 

-Având în vedere că domnul Crowell și Sally 
Hunt sunt împreună, era logic să îi invit pe amân- 
doi. Sper ca finanţele voastre să permită să îi angajați 


Aventurile unei lady 245 


pe amândoi. Sunt foarte buni la ceea ce fac și merită 
poziții de top. i 

- Avem, cu siguranţă, nevoie de oameni ca ei. 

Ajunseră în apartamentul stăpânilor, care ocupa în- 
tregul capăt de est al etajului. Când deschise ușa, Sarah 
remarcă: 

- Rob spunea că își amintește camerele acestea ca 
fiind spaţioase, dar întunecate. 

-Are dreptate în privința lipsei luminii, spuse 
Mariah pășind în camera de zi. Începem prin deschi- 
derea acestor draperii. Camera ar trebui să aibă vedere 
spre mare. 

Avea într-adevăr dreptate, observă Sarah când se opri 
din tușit de la praful stârnit de deschiderea draperiilor 
grele. Acestea erau făcute din straturi de catifea de un 
verde-gri posomorât. Era greu să îți închipui că cineva 
alesese această nuanţă intenționat. 

Studie camera de zi. 

-A fost decorată scump în timpul nebuniei egip- 
tene. Mi s-a părut tot timpul straniu să stau pe canapele 
cu picioare de crocodil. 

- Există o teamă constantă că vei fi mușcată, spuse 
Mariah frecând gânditoare capul de sfinx al unui braț 
de scaun. Ce de mobilă urâtă și scumpă! 

-Nu m-ar deranja atât că este urâtă dacă ar fi confor- 
tabilă, răspunse Sarah bătând excrescenţa țepoasă de pe 
spatele unui scaun. Sper ca acest castel să fie ca majori- 
tatea caselor mari în care mobila veche nu e niciodată 
aruncată, ci doar mutată în pod. După ce terminăm de 
investigat aici, ne putem uita și acolo. Să pornim spre 
dormitorul principal! 

Mariah deschise o ușă din partea îndepărtată a 
sufrageriei. 

- Crocodilii au invadat și aici. Victoria lui Lord 
Nelson în Bătălia de pe Nil are cam multe motive să-și 
ceară scuze. 

-Şi culorile sunt îngrozitoare. Crezi că draperii- 
le acestea sunt menite să arate ca mocirlosul râu Nil? 
Oricăre ar fi motivul, sunt deprimante. Deschise o ușă. 

Mă întreb dacă aceasta dă spre camera stăpânei. Nu, 
este garderoba contelui. E plină cu nişte haine foarte 
scumpe, care trebuie să-i fi aparținut tatălui lui Rob, 
deoarece fratele lui nu a venit niciodată aici după ce 
a primit moştenirea. 

Mariah i se alătură. 

-Cred că valetul tatălui său a moştenit cea mai 
mare parte a garderobei contelui de la Londra. Este 
trist să vezi haine aşteptând un bărbat care nu se va 
mai întoarce. 

-E un mod poetic de a privi lucrurile, spuse Sarah. 
Văd multe lucruri care trebuiesc împachetate dacă Rob 
o să locuiască în aceste camere. Nu cred că iar plăcea 
nimic ce iar aminti de tatăl său. Să vedem unde duce 
această ușă. O deschise și rămase fără suflare. O baie! 
Este la fel de splendidă ca acelea din Casa Ashton. 
Mă bucur că bătrânul conte şi-a îndreptat extravaganța 
şi în această direcţie. 

-Vana este suficient de mare pentru două persoane, 
spuse Mariah deschizând o altă ușă. Și văd că au fost 
destul de înţelepţi să instaleze și o toaletă. Convenabil! 

-Alt exemplu al banilor irosiți de bătrânul conte. 
Sarah continuă prin ușa opusă spre garderoba conte- 
sei. Se duse la geam și trase draperiile. Mobila pare să 
fi fost aleasă de prima soţie a contelui în timpul ne- 
buniei gotice. Întunecată, dar măcar nu sunt picioare 
de crocodil. 

Mariah atinse florile uscate dintr-o vază prăfuită. 

- Crezi că această cameră a fost încuiată și a rămas 
neatinsă de la moartea mamei lui Rob? 

- Foarte posibil. Este, în orice caz, mai plăcută de- 
cât camera contelui. O curățenie serioasă, draperii mai 
ușoare și un nou baldachin vor face o diferență uriașă. 
Sarah şi-l imagină pe Rob intrând în fugă să o vadă pe 
mama lui când era băiat, aducând poate flori sau alte 
comori. Camera era întunecată, dar dragostea o putea 
încălzi. Este posibil ca mama lui Rob să fi fost singura 
persoană pe care a iubit-o tatăl lui. După moartea ei, 

a încetat să se mai preocupe de ceva, iar asta a făcut din 
el un conte și un moșier groaznic. 

- E mult mai sănătos să cunoști mai multe tipuri 
de dragoste. Mariah traversă camera spre unul dintre 
geamuri. Camera asta are vederea spre grădină, nu 
spre mare. O să fie mai călduroasă în zilele vântoase 
de iarnă. 

Sarah observă patul cu baldachin și avu o imagine ra- 
pidă, ameţitoare, despre cum ar fi să îl împartă cu Rob. 
Suprimându-și aceste gânduri, zise: 

-Să vedem ce putem găsi în pod. Nu aș fi sur- 
prinsă să dăm peste un set similar de mobilă pentru ca- 
mera stăpânului. 

Exista unul, într-adevăr, dar găsiră ceva și mai bun în 
podul din spate: două seturi de mobile Sheraton ușoare 
şi elegante pentru dormitor. Sarah trase acoperitoare- 
le de olandă de pe o masă și își plimbă degetele peste 
incrustațiile din lemnul de satin. 

-Această mobilă este frumoasă! Trebuie să fie cea 
înlocuită atunci când prima soție a contelui a început 
să se dea în vânt după stilul gotic. Mă întreb dacă sunt 
şi draperii. 

Mariah se strecură în spatele unui dulap din colț. 

-Sunt două cufere mari care par promițătoare. 
Adu un felinar, să ne putem uita. 

Până când Sarah ajunse la sora ei, Mariah deschisese 
deja primul cufăr. Mirosul de lavandă ieși din pachețele- 
le cu ierburi uscate. Ridică felinarul tocmai când sora ei 
lua prima bucată de material. Un motiv floral în nuanțe 
de trandafiriu și de roșu de Burgundia pe un fundal de 
brocart ca de fildeș. 

- Ce frumos! Trebuie să fie draperiile pentru camera 
contesei. Să vedem ce este și în celălalt cufăr. 

Mariah ridică iute capacul, scoțând la iveală un bro- 
cart similar, dar cu modelul în nuanţe de albastru. 

-Trebuie să fie pentru camera contelui. Ai dat de 
aur aici! 

Sarah rânji. 

-Merită faptul că arătăm amândouă ca nişte crescă- 
toare de porci. Camera stăpânilor va arăta diferit și mult 
mai bine. 

Mariah aprobă. 

- Acum trebuie să punem toate cameristele și toți la- 
cheii la lucru, să schimbe mobilele înainte de noaptea 
nunții tale! 

Sarah se înroși, bucuroasă că lumina slabă îi ascun- 
dea reacția. In ciuda tuturor pregătirilor pentru nuntă, 
ideea că avea să se căsătorească în câteva zile era oare- 
cum ireală. Amintindu-și că femeile se căsătoriseră din 
cele mai vechi timpuri, închise cufărul. 

Totul la vremea lui. 


Sarah și Mariah erau pe punctul să se întoarcă în 
dormitoarele lor şi să se schimbe în haine curate, când 
trecură pe lângă scările care duceau la parter. 

- Locul acesta este ca un han pentru trăsuri din Lon- 
dra, spuse Sarah privind peste balustradă în salonul din 
față. Atâtea veniri și plecări! Unele sunt din cauza moş- 
tenirii lui Rob, altele au legătură cu nunta. Dar multe 
sunt permanente, mă tem. 

Mariah aprobă. 

-O casă mare este tot timpul un stup de activitate. 
Când eram doar Mariah Clarke, era ușor să am o viață 
privată, dar este diferit pentru o ducesă. Am învăţat de 
la Adam cum să trag graniţe și să mă protejez. 

- Presupun că și eu trebuie să învăţ cum să fac asta, 
spuse Sarah fără entuziasm. Să rămân o mătușă fată bă- 
trână ar fi fost mai ușor decât să devin contesă. 

- Căsătoria nu are de-a face cu transformarea într-o 
mare lady. Înseamnă să fii cu persoana iubită, spuse 
Mariah încet. 

Privirea cercetătoare a surorii ei o făcu pe Sarah să 
vrea să schimbe subiectul. li explicase deja că relația din- 
tre ea și Rob era diferită de cea dintre Mariah și Adam. 
Nu era un subiect la care să vrea să revină. 

Dădu să se îndrepte spre camera ei, când inelul de 
la ușă se auzi din nou. Ce mai era de data aceasta? 

Ea şi Mariah se opriră să vadă. Un lacheu traversă holul 
şi deschise ușa, dând la iveală un cuplu aflat pe treptele 
din față. 

-Sunt domnul Crowell și Sally Hunt de la Ralston 
Abbey! spuse Mariah entuziasmată. Și nu puteau veni 
într-un moment mai bun. 

Fugi pe trepte să-i întâmpine pe angajaţii tem- 
porar. Sarah o urmă, recunoscătoare pentru ajutorul 
suplimentar. Orice menajeră sau intendent pregătit 
în gospodăria Ashton era, cu siguranță, o persoană foar- 
te capabilă. 

Sarah o cunoştea pe Sally Hunt de la Ralston Abbey. 
Era o tânără de treizeci de ani, bine făcută. În mod inte- 
resant, căpătase un aer subtil de autoritate. Arăta acum 
ca o menajeră, o femeie cu o mare responsabilitate în- 
tro gospodărie, nu ca o simplă cameristă. 

Dacă Sally își schimbase comportamentul, și Sarah 
putea să o facă. Adresândus-se în calitate de doamnă a 
casei, îi spuse zâmbind: 

- Domnişoară Hunt, bine ați venit. Sunt foarte bucu- 
roasă că ați sosit. Privirea ei se îndreptă spre intendent. 
Domnule Crowell. Nu ne-am cunoscut, dar aveţi reco- 
mandări foarte bune. 

El se înclină. 

-Aştept cu nerăbdare ocazia de a lucra la Kellington. 

Asemenea lui Sally Hunt, se purta ca o persoană 
inteligentă, ambițioasă, care aprecia oportunitatea 
de a atinge o poziție înaltă la o vârstă relativ tânără. 
Ambii puteau munci din greu pentru a dovedi că 
sunt capabili. 

- Mariah, te poţi ocupa tu de domnișoara Hunt? 
Du-o în camera ei și prezint-o membrilor importanţi 
ai gospodăriei. Zâmbi răutăcios. Şi pune- să lucreze la 
proiectul despre care am discutat. Eu îl duc pe domnul 
Crowell să îl cunoască pe Lord Kellington. 

Noii angajaţi schimbară o privire. Da, erau un cuplu. 
Dacă poziţiile se dovedeau bune, cu siguranţă aveau să 
fie căsătoriţi într-un an. 

Acum, să-i pună la treabă! 

„Astăzi este ziua nunţii mele.“ Degetele lui Sarah 
tremurau atât de tare, că nu reușea să își vâre tortița 
cerceilor în ureche. 

-Mă ocup eu de cercei, doamna mea, spuse Francie 
cu o voce liniștitoare. 

- Nu sunt „doamna ta“ deocamdată, remarcă Sarah 
şi întinse cercurile de aur servitoarei. 

-Nu îmi strică să exersez, ca să fiu pregătită pentru 
momentul când deveniți contesă. 

Francie puse cu abilitate cerceii în urechile lui Sarah. 
Mici spirale aurii atârnau de cercurile principale, re- 
flectând lumina de fiecare dată când capul lui Sarah se 
mișca. Auriul îi accentua juponul şi dantela de aceeaşi 
culoare. Faţa ei arăta ca o mască mortuară din ceară, 
dar măcar strălucea. 

- Surioara mea Sarah, arăţi atât de uimitor, că Rob va 
pica pe spate când te va vedea pășind spre altar. 

Mariah, minunată într-o rochie de culoarea unei pier- 
sici palide, intră în dormitor. Încerca să arate modest, 
ca să nu abată atenția de la mireasa, dar Mariah nu avea 
cum să nu arate frumoasă. Pe Sarah nu o deranja. 

- De vină este rochia ta de ducesă. 

O îmbrățișă pe sora ei, apoi pe Bree, care le urma. 
Fiica lui Rob părea entuziasmată, dar sfioasă în rochia 
ei albă cu tiv de dantelă aurie. Era greu să îți amintești 
haimanaua zdrențăroasă care fusese adusă la castel. 

- Arătați amândouă superb! exclamă Sarah. Eşti pre- 
gătită să te opui oricăror încercări de a mă răpi! Lady 
Kellington mi-a spus că aceasta era menirea inițială 
a domnișoarelor de onoare. Să protejeze mireasa de a 
fi furată. 

- Mă lupt pentru tine! spuse Bree, redevenind puţin 
haimanaua aprigă ce fusese. 

-Şi eu o să dau o mână de ajutor, se oferi Francie, cu 
ochii strălucind. 

- Hai să trecem peste partea asta, având în vedere 
că ai fost răpită acum nu multă vreme, spuse Mariah 

cu un fior în glas. Eşti pregătită? Este timpul să plecăm 
spre biserică. 

-Sunt complet panicată. Sarah apucă parfumul de zi 
trimis de prietena ei Lady Kiri, care era sora lui Adam și 
o parfumieră excepţională. Altfel sunt bine. 

- Este normal să ai emoții. 

Asemenea lui Francie, Mariah își folosea vocea liniş- 
titoare menită să împiedice izbucnirea mireselor emo- 
ționate într-o criză de isterie. 

-Nu ţin minte ca tu să fi fost aşa emoționată, spuse 
Sarah pășind în pantofii de mătase. 

Pantofii aurii cu mărgele de cristal arătau ca în- 
călțămintea unei zâne, și îi plăceau cei șase centimetri 
căpătaţi în înălțime. 

-Mă măritam cu Adam, bineînțeles că nu aveam 
emoții, spuse Mariah cu sprâncenele ridicate. Ai du- 
bii în privinţa căsătoriei cu Rob? Nu este prea târziu să 
te răzgândești. 

Sarah se forță să se gândească serios la întrebarea lui 
Mariah. Da, era panicată, dar Rob era cel mai interesant 
bărbat pe care îl cunoscuse vreodată - și cel mai atrăgă- 
tor. Împreună, cu voia lui Dumnezeu, puteau reconstrui 
Kellington și puteau avea copii sănătoși și chipeși. Spera 
ca orice odraslă să aibă înălțimea lui Rob, nu a ei. 

- Rob are potenţialul unui soț excelent. Sunt doar... 
emoţionată. Așa cum ai spus, este normal. 

- Uite-ţi pălăria, Sarah, zise Bree deschizând cu- 
tia pe care o adusese și ridicând cu reverență pălăria 
modificată. 

- Oh, Bree, broderia ta este excelentă! Sarah urmări 
cu vârful degetului florile cusute fin. A trebuit să lu- 
crezi până târziu în fiecare noapte ca să o termini? 

Bree încuviință din cap, dar ochii îi străluceau. Sarah 
avu o scurtă imagine mentală a unei zile în care fata 
avea să poarte aceeași pălărie, la propria nuntă. 

Se întoarse spre oglindă și își puse pălăria pe părul 
blond strălucitor. Banda brodată prindea dantela cre- 
moasă a vălului lui Lady Kellington, care cădea peste 

pălărie şi apoi peste umerii lui Sarah. Acum arăta ca o 
mireasă, nu ca o ducesă. 

Francie aranjă poziția pălăriei. 

-În final, puțină culoare. Scoase un picior de iepure 
cu care adăugă un pic de roz în obrajii lui Sarah. Și acest 
unguent de buze. 

Și el era tot roz. 

Cosmeticele aplicate de Francie o făceau pe Sarah 
să arate naturală și sănătoasă, total diferită de moartea 
ambulantă cu care semănase până atunci. Sarah spuse 
cu voce nesigură: 

- Mai bine de atât nu am cum să arăt, așa că este 
timpul să mă mărit. 

Bree conduse procesiunea în josul scărilor și pe ușa 
din față, spre trăsura împodobită cu flori ce le aștepta. 
Părinții, unchiul lui Sarah şi contesa văduvă plecaseră 
mai devreme cu altă trăsură. Majoritatea servitorilor 
erau deja la biserică. Doi sau trei rămăseseră în urmă, 
pentru a nu lăsa casa complet goală. 

Hector însuși ajută cele patru femei să urce în trăsu- 
ră, cu un zâmbet subtil, dar autentic pe față. După ce se 
așezară și porniră la drum, Sarah zise: 

-Când ajungem, amintește-mi care este Rob. 
Am fost amândoi atât de ocupați, că nici nu l-am văzut 
zilele astea. 

Mariah o bătu pe mână. 

- De asta ești atât de emoționată. Te-ai fi simţit mai 
bine dacă petreceați timp împreună. Dar ai folosit 
aceste zile atât de bine. Apartamentul stăpânilor arată 
splendid, şi până și plicticoasa cameră de lucru a fost 
mult îmbunătățită. 

Totul era adevărat. Noua menajeră era o perlă, și oa- 
menii de la Kellington erau entuziasmați și optimişti în 
privinţa viitorului lor. Nu fusese deloc dificil să angajeze 
ajutor suplimentar din sat pentru curățenie și reamena- 
jare. Castelul începea să arate ca un cămin. 

Ajunseră numaidecât la biserică. Sarah se simțea 
amorţită când cobori din trăsură. Francie ducea florile 
într-un coș, aşa că scoase buchețelul lui Sarah. 

-Poftiți, doamna mea. Narcisele acestea luminoase 
sunt la fel de drăguțe ca lumina soarelui. 

În vreme ce Francie le dădea buchețelele lui Mariah 
şi lui Bree, Mariah spuse: 

-Nu ţine florile atât de sus, Sarah! Ține-le la nivelul 
taliei! Acum să înaintăm, soră favorită! 

-Sunt singura ta soră, sublinie Sarah coborând 
buchețelul spre talie. 

-Deci nu ai nici un motiv să te îndoieșşti că tu ești 
favorita! 

Lacheul deschise ușa bisericii pentru grupul miresei, 
şi o răsunătoare muzică de orgă se auzi dinăuntru. Un- 
chiul Peter le aştepta în vestibul. O privi pe Sarah radi- 
ind când aceasta intră. 

-Eşti cea mai frumoasă privelişte! Își întinse braţul. 
Cu voce scăzută, adăugă: Sunt atât de bucuros că te-am 
avut ca fiică, chiar dacă tu n-ai fost. 

Cuvintele lui aproape că o făcură să izbucnească în 
plâns. Apucându-l de braţ, Sarah îi răspunse: 

- Eşti singurul tată de care am avut nevoie. 

La aceste cuvinte, și el păru înlăcrimat. În timp ce 
discutau, Francie le alinie pe Bree și pe Mariah, apoi 
deschise uşor ușa spre sanctuar. 

- Totul este în regulă, șopti ea. Domnișoară Bree, tu 
ieși prima. Ţine minte să mergi încet, ca toţi să poată să 
admire cât de drăguţ arăţi. 

Cu o expresie hotărâtă, Bree prinse strâns bucheţelul 
de flori la nivelul taliei, în timp ce Francie îi făcu semn 
organistului să înceapă muzica de procesiune. Doamna 
Holt se lansă într-o trecere expertă, care deveni apoi un 
marş solemn. 

Francie deschise ușa de tot, și Bree păși pe culoar. 
Capul îi era înălțat și părea emoționată, dar fericită. 

Apoi Mariah, arătând liniştită și minunată - şi pro- 
babil derutându-i pe toţi cei care nu ştiau că Sarah are 
O soră geamănă. 

- E rândul tău, drăguță, murmură unchiul Peter. Este 
un bărbat bun. Ai ales bine. 

Îl alesese Sarah într-adevăr pe Rob? Sau era doar o 
căsătorie de conveniență și proximitate? Amintindu-și 
neîncetat să țină buchețelul jos, păși spre sanctuar, bu- 
curoasă că îl avea pe unchiul ei lângă ea, să o liniștească. 
Biserica era plină până la refuz, şi se auzi o exclama- 
ţie de admiraţie când ea apăru. Rochia de ducesă a lui 
Mariah își făcea treaba. 

Privirea lui Sarah îl fixă pe Rob, care stătea în fața 
altarului, cu Adam lângă el. Respirația ei era rapidă 
şi superficială, în timp ce unchiul ei o escorta în josul 
culoarului. Apoi făcu un pas în spate și se așeză lângă 
părinţii lui Sarah. 

Rob era un bărbat înalt, cu umerii laţi. Dar, pe mă- 
sură ce Sarah se apropia, i se părea rece, atât de rece. 
Trăsăturile lui chipeșe erau neclintite ca marmura, 
şi ochii lui luminoși erau ca de gheaţă. Era posibil să 
regrete căsătoria? 

Chiar dacă o regreta, era prea onorabil pentru a se 
face nevăzut. Dacă cineva avea să oprească această cere- 
monie, avea să fie ea. 

- Dragii mei, intonă vicarul începutul slujbei cunoscu- 
te, cu o voce bogată, adâncă. Ne-am adunat cu toţii aici... 

Dacă Sarah nu se mărita cu el, cum avea să arate 
viața ei? Să locuiască cu părinţii ei în nordul îndepăr- 
tat și friguros? Să devină o mătușă fată bătrână în casa 
surorii ei? Să locuiască la Babcock Hall ca o verișoară 
fată bătrână? 

În vreme ce gândurile haotice i se îmbulzeau în min- 
te, vicarul continua slujba. Era vag conştientă că Rob își 
exprimase dorința de a se însura cu ea printr-un hotărât 
şi clar „Da“. 

Apoi domnul Holt se întoarse spre Sarah. Cuvintele 
plutiră pe lângă ea până când el spuse: „... părăsindu-i 
pe toți ceilalți, credincioasă numai lui, cât timp veţi 
trăi? Cât timp veţi trăi amândoi!“ Sarah inspiră adânc. 
Vorbele sunară la fel de decisiv și de letal ca o lamă de 
ghilotină în cădere. Privirea i se ridică spre fața lui Rob. 
Expresia lui era intensă, imposibil de descifrat. 

Era pregătită să o ia la fugă, când el îi prinse mâna 
dreaptă, o ridică la buze şi îi dădu cel mai ușor sărut, 
pe spatele degetelor înmănușate. Privirea lui o susţi- 
nu pe a ei, şi dintr-odată ea își dădu seama că și el 
avea emoţii..Știa oare cât de aproape fusese să îl pără- 
sească în fața altarului? Probabil. Afurisitul era mult 
prea perspicace. 

Mintea îi fu inundată de amintiri. Atâtea amintiri 
în atât de puţine săptămâni. O salvase și o protejase, o 
încălzise noaptea și râseseră împreună în timpul zilei. 
Cu noul lui titlu, acum avea el nevoie de ajutorul ei. 
Poate nu se iubeau așa cum o făceau Mariah și Adam, 
dar împreună erau mai puternici decât ar fi fost despăr- 
țiți. Cu siguranţă era de-ajuns. 

Liniştea ei durase atât de mult, că oamenii începu- 
seră să se agite pe scaune. Ea îl strânse pe Rob de mână 
şi îi aruncă un zâmbet emoţionat. 

- Da. 

El îi zâmbi înapoi, cu o căldură care începu să îi 
dezgheţe răceala din oase. Restul ceremoniei se scurse 
ca prin vis. Redeveni conștientă când Rob îi strecură 
un inel simplu de aur în jurul degetului al treilea de la 
mâna stângă. 

Când auzi: „Ceea ce Dumnezeu a unit omul să nu 
despartă!“, tresări din nou. Totul suna atât de serios, 
de permanent. 

Pentru că era. Divorțul era practic imposibil, aşa că 
jurămintele depuse astăzi aveau să îi unească pentru tot 
restul vieților lor. 

Prea târziu să își mai facă griji acum. Vicarul îi decla- 
ră soţ şi soție, și orga umplu bisericuţa cu o revărsare 
de muzică veselă. Ţinând-o strâns pe Sarah de mână, 
Rob se întoarse și o conduse spre portal în timp ce mu- 
zicii de orgă i se alăturase și jubilarea clopotelor biseri- 
cii, a căror forță umplu întregul Kellington. 

Ajunși afară, el îi spuse apologetic: 

- Mă bucur că s-a terminat! 

Zâmbetul lui era plin de ușurare. 

-Şi eu. 

În câteva momente, fură înconjurați de oameni care 
îi felicitau în timp ce întreaga comunitate sărbătorea. 
Căsătoria lor era o garanţie pentru viitor. 

Imbrăţișarea mamei ei veni însoțită de lacrimi de fe- 
ricire, în timp ce tatăl ei strălucea de mândrie. Jonas îi 
scutură mâna lui Rob, oferindu-i aprobarea unui bărbat 
căsătorit de multă vreme, și părintele Patrick îi îmbră- 
ţişă exuberant pe amândoi, șoptind binecuvântări cato- 
lice. Domnul Crowell și domnișoara Hunt stăteau unul 
lângă celălalt, ținându-se discret de mână. Erau și fețe 
pe care le recunoștea de când călărise pe domeniu cu 
Rob, deși nu își amintea numele. 

Şi... Lord Kirkland? Unul dintre cei mai apropiați 
prieteni ai lui Rob și partener în misiuni secrete. Părea 
obosit de la călătorie, de parcă tocmai ar fi sosit, dar se 
înclină grațios când privirea ei îl surprinse. 

Acum, că era oficial soţie - și contesă de Kellington! -, 
nu mai exista cale de întoarcere. Așa că nu-i rămânea 
decât să se bucure de sărbătoare! 

Rob simţi o mare ușurare când slujba se termină 
şi Sarah deveni oficial soţia lui. Ea arătase copleșitor 
de frumoasă când intrase în biserică într-o vâltoare de 
ivoriu și auriu, ca un înger coborât pe pământ. Dar, 
cu cât se apropia mai tare, cu atât mai îngrozită arăta. 
Cu siguranţă nu îi dăduse nici un motiv să îi fie frică 
de el. 

Existase și un moment cu adevărat îngrozitor în 
timpul ceremoniei, când Rob fusese convins că ea avea 
să se întoarcă și să o ia la fugă pe culoar, cu florile zbu- 
rând în jurul ei. Apoi îşi dăduse seama cât de normale 
erau emoțiile ei. Când o ceruse pe Bryony în căsătorie, 
la optsprezece ani, nu avea o înțelegere realistă a enor- 
mului angajament, care îți schimbă complet viața, pe 
care îl făcea. Nici Bryony nu înțelegea. Tot ce ştiau erau 
că doreau să fie împreună. 

De data aceasta înțelegea mult mai bine cât de pro- 
fund îţi putea schimba existența o căsătorie. Dar, spre 
deosebire de Sarah, nu era îngrozit. Trezit de profunzi- 
mea jurămintelor pe care le făcea, da, dar nu avusese 
dubii. El și Sarah aveau să se potrivească bine. 

În timp ce salutau oamenii în portalul bisericii, ea 
părea să își fi revenit complet. După ce ultima persoană 
termină cu urările de bine, își înfășură braţul în jurul 
taliei lui Sarah şi o trase aproape de el. 

- Chiar și cu cei câțiva centimetri în plus de la pan- 
tofi, tot ești o micuță, îi spuse el cu afecțiune. 

Ea îl privi râzând, lujeri aurii de păr revărsându.-i-se 
de sub pălăria festivă. 

- Poate problema o fi că eşti tu prea înalt. 

Arăta atât de ademenitor, că nu putu rezista să nu 
se aplece să îi fure un sărut. Ea răspunse cu entuziasm, 
ceea ce provocă un cor de chiote din partea spectato- 
rilor. Nimic nu aducea oamenii într-o dispoziție mai 
bună ca o nuntă. 

Ea ieși din acest sărut roșie în obraji și râzând. 

-A venit timpul să ne întoarcem la castel. Nu am 
putut să înghit nimic în afară de ceai de dimineaţă, și 
acum sunt lihnită de foame. 

- Bănuiesc că banchetul de nuntă pe care l-au organi- 
zat soții Ashton are destulă mâncare cât să ajungă între- 
gului comitat. Hai să aflăm adevărul! 

Ea îi luă braţul, și urcară în trăsura deschisă, decorată 
îmbelșugat, ce aştepta să îi ducă înapoi la castel. Aranjat 
dinainte, în trăsură se afla un sac destul de mare de 
monede. Rob se ridică și strigă: 

-Vă mulţumesc că v-aţi alăturat sărbătorii noastre! 

Apoi aruncă mai mulți pumni de monede strălu- 
citoare care căzură în mâinile întinse cu nerăbdare. 
De a doua zi avea să se simtă din nou sărac, dar măcar 
această nuntă era organizată la nivelul cuvenit, datorită 
prietenilor lor. 

Se așeză lângă Sarah și dădu ordin vizitiului să se 
îndrepte spre castel, apoi îi întinse lui Sarah ultimul 
bănuț strălucitor. 

- Pentru noroc, doamna mea. 

Ea zâmbi şi își vâri în mod ademenitor moneda în 
corset. Privirea lui urmă, fascinată, moneda care alune- 
că în zona umbroasă dintre sânii ei. 

- Va trebui să caut acea monedă mai târziu, spuse el, 
cu gura uscată. 

- Este interesant că, după o viață în care mi s-a spus 
să mă comport sfielnic, acum îmi este permis să fiu 
îndrăzneață cu soțul meu. 

Ea își ridică poalele rochiei, scoțând la iveală un pi- 
cior elegant şi o jartieră cu panglici ce îi susținea ciora- 
pul de mătase. În timp ce el se juca cu jartiera, ea îl privi 
zburdalnic dintr-o parte. 

Trăsura era suficient de înaltă ca doar Rob să o poată 
vedea - dar ceea ce văzu îl făcu să vrea să uite de banchet 
și să meargă direct în dormitor. Înghiţi în sec. 

- Eşti mai mult decât îndrăzneață, spuse el. Eşti de-a 
dreptul provocatoare. 

Ea își rearanjă rochia cu sfială. 

- Atunci am să-mi reiau castitatea de fată. 

-Tot ce faci este provocator. Chiar și parfumul. Este 
delicat și floral, dar cu o urmă de mirodenii. Una dintre 
creaţiile lui Lady Kiri? 

Sarah încuviinţă din cap. 

-Mi-a dat două versiuni. Una de purtat ziua, spu- 
se ea cu un zâmbet încet, fierbinte. Și cealaltă pentru 
la noapte. 

El râse, prins între frustrare şi amuzament. Dar, 
dincolo de aceste sentimente, era extrem de bucuros că 
puteau din nou să glumească prietenește. 

-Chiar cred că încerci să mă înnebunești. lau în 
calcul să te răpesc și să te necinstesc. 

- Fără necinstiri până mănânc, spuse ea dramatic. 
Gândește-te cât de lipsit de romantism ar fi să leșin 
de foame! 

Se tachinară până la castel și se opriră în mijlocul pa- 
vilioanelor de pânză, al muzicii şi al bucatelor ce tocmai 
se găteau. Peste tot se vedeau butoaie de bere și mese 
acoperite cu tăvi. În curte deja se dansa. 

-Ashton nu glumește când organizează un banchet, 
observă Sarah. 

-Este foarte convenabil să ai un duce generos ca 
prieten, aprobă Rob. Ce preferi, să mâncăm sau să 
dansăm? 

-Să mâncăm, spuse ea hotărâtă. Ca să am mai multă 
energie pentru dans. 

O însoţi în pavilionul cel mai apropiat de castel, care 
era rezervat familiei şi musafirilor nobili. După ce își 
refăcură puterea cu mâncare excelentă, dansară un dans 
scoțian de țară împreună. Rob nu era un mare dansator, 
dar aceste dansuri erau simple, şi Sarah era suficient de 
abilă pentru amândoi. 

Apoi își luară în serios rolul de gazde şi invitară alți 
parteneri. Rob dansă cu Mariah, Anna şi Bree, care era 
copleșită de mândrie să îi fie parteneră. Încercă să o 
convingă chiar și pe bunica lui să danseze. Ea refuză, dar 
nu se mai putea opri din zâmbit. Nu o mai recunoștea. 

Sarah dansa râzând și cu o rezistență care ar fi 
surprins pe oricine nu călătorise prin Irlanda cu ea. 
Se trase deoparte ca să o poată observa. Nu își putea 
desprinde privirea de la ea. Sarah devenea sufletul și 
inima domeniului Kellington, își dădu el seama. Rob 
avea titlul și legăturile de sânge, dar farmecul ei căldu- 
ros și optimismul său le dădeau oamenilor speranță 
pentru viitor. 

Era un bărbat foarte, foarte norocos. 


După mai multe dansuri succesive, Sarah se opri să-și 
tragă răsuflarea. Pantofii ei nu aveau să mai fie la fel, 
nu după atâta dansat. Avea să îi vâre undeva în dosul 
garderobei şi să îi scoată din când în când, ca să of- 
teze fericită. 

Îl căuta în jurul ei pe Rob când o atrăgătoare femeie 
cam de treizeci de ani se apropie: 

-Nu am fost prezentate, Lady Kellington. Sunt 
Helen Broome, soția vicarului de la St. Dunstan, din 
Bendan. Vă mulțumesc frumos pentru invitație. 

Sarah zâmbi. 

- Mulţumirile ar trebui adresate contesei văduve, fi- 
indcă ea ne-a spus pe cine să invităm din zonă. Lista îi 
include pe toți vicarii pe o rază de câțiva kilometri. 

- Acesta este avantajul să fii măritată cu un vicar, 
spuse Helen nostim. Chiar dacă locuim modest în case 
parohiale, suntem invitate la cele mai bune petreceri 
de nuntă. 

- Mă bucur că ați putut veni, spuse Sarah cu sprânce- 
nele încreţite. Nu în Bendan locuia înainte Bree, fiica 
soțului meu? 

Era prima oară când spunea „soţul meu“, și era o 
senzație ciudată. Avea un soţ! 

- Da, Bree s-a născut și a fost crescută în sat. Ea şi 
fiica mea mai mică sunt prietene bune. 

Helen făcu un semn spre un grup de bărbaţi care 
stăteau în apropierea grajdurilor. 

- Soţul meu este acolo. Bărbatul înalt în haine negre 
de cleric și cu ochelari. 

Domnul Broome părea cumsecade. 

- După ce ne instalăm, sper să luaţi cina cu noi. 

Helen zâmbi și spuse că ar fi încântată. Era o per- 
soană care îi putea deveni prietenă și îi putea oferi și 
informaţii folositoare. 

- Ziua lui Bree va fi peste câteva săptămâni, adăugă 
Sarah. Speram să îi putem organiza o petrecere la care 
să participe şi prietenele ei din Bendan. Are rost sau, 
la vârsta ei, în doi ani de zile fetele din sat au uitat-o? 

- Alice ar fi încântată să o vadă, și mai multe fete i-au 
fost prietene bune. Bree era foarte populară. La ce v-aţi 
gândit? Este o distanță destul de mare. 

- Mi-ar plăcea să ținem petrecerea aici. Am trimite o 
trăsură să aducă fetele, desigur. 

Ochii lui Helen se luminară. 

- Ar fi splendid! Mă ofer voluntară să călătoresc cu 
ele ca supraveghetoare. Mi-ar plăcea să cunosc mai bine 
castelul Kellington. 

Bree apăru şi ea, fără pălărie și cu părul negru revăr- 
sândur-i-se pe spate. 

- Doamnă Broome! Sunt eu, Bree! Este şi Alice aici? 

- Nu, dar mă bucur să te văd! spuse Helen îmbrăți- 
şând-o scurt. Am să îi spun lui Alice că te-am văzut și 
că arăţi foarte bine. Mama ta vitregă tocmai îmi zicea 
despre petrecerea de ziua ta. 

Bree păru surprinsă, dar interesată. 

-O să am o petrecere de ziua mea? 

-Nu am avut timp să discutăm despre ea din cauza 
nunții, îi explică Sarah. Dar m-am gândit că am putea 
invita câteva dintre vechile tale prietene din Bendan și 
câțiva dintre noii tăi prieteni de aici. Ţi-ar plăcea? 

Ochii lui Bree se măriră ca două farfurii. 

- Poate veni și Alice? 

- Desigur, spuse Sarah. 

Bree sări, arătând mai puţin ca o tânără lady și mai 
mult ca o ștrengăriță fericită. 

-Putem ţine petrecerea în ruinele vechiului castel? 
Este un loc al naibii de pitoresc. 

Sarah clipi. 

- Ai grijă la limbaj, Bree. Dar da, dacă vremea ne per- 
mite, am putea să facem un picnic acolo. 

Bree părea gata să explodeze de entuziasm. 

- Îţi mulțumesc! 

Apoi o văzu pe una dintre fetele Holt și fugi să îi 
dea veştile. 

-Arată foarte bine, observă Helen în timp ce am- 
bele femei o priveau pe Bree fugind de-a lungul curții. 
Am fost îngrijorată pentru ea după ce i-a murit mama. 

- Bunicul ei este un om îngrozitor, zise Sarah. Ne-a 
lăsat-o pur și simplu și a plecat. Rob habar nu avea de 
existenţa lui Bree. Dar a fost încântat, desigur. Sarah nu 
dorea să întrebe direct despre Bryony, dar era curioasă. 
Pare o fată fericită, sănătoasă. Asta spune multe despre 
mama ei. 

Strălucirea din ochii lui Helen îi dădea de înțeles 
că aceasta îi înțelesese curiozitatea. 

- Bryony a fost o mamă foarte devotată. Presupun 
că Lord Kellington i-a dat bani să stea departe. Proba- 
bil nu o sumă uriașă, dar a folosit-o suficient de bine 
cât să își asigure ei și fiicei sale o viață confortabilă. 

Era frumoasă - Bree arată exact ca ea. S-ar fi putut 
căsători, dar îi plăcea independenţa. 

- Cum a murit? 

-Un fel de febră, oftă Helen. A fost foarte rapid. 
Într-o zi se cățăra pe stânci cu părul în vânt, și trei zile 
mai târziu nu mai era. 

Sarah își mușcă buzele. 

- Săraca Bree. Ce îngrozitor pentru ea. 

- Da, dar a supravieţuit doi ani cu bunicul ei, în 
afara unor probleme cu limbajul, și acum este aici. 
Are noroc. 

Mulţi copii nu aveau. Dar Bree era fericită acum. 
Sarah jură să facă tot ce îi stătea în putință să mențină 
lucrurile așa. 


Rob începu să înainteze prin mulțime, salutând 
cunoștințe și prezentându-se invitaţilor pe care nu îi 
ştia. Se gândea să o găsească pe Sarah pentru un alt 
dans, când un neașteptat vechi prieten îl găsi. Întune- 
cat și enigmatic, Lord Kirkland era un fost coleg de 
clasă de la Westerfield, un bogat negustor naval și un 
maestru spion. 

Încântat, Rob îi oferi mâna. 

- Kirkland! Mi s-a părut că te-am văzut de la distanță, 
dar am decis că doar mi s-a părut. 

Kirkland îi strânse mâna. 

- Felicitări, Rob! Va fi o contesă admirabilă. 

Instinctele lui Rob erau în alertă maximă. 

- De ce oare nu cred că te afli aici doar în calitate 
de nuntaș? 

-A fost o surpriză pentru mine că am ajuns chiar 
când începea nunta, recunoscu Kirkland. În ciuda re- 
putaţiei mele, nu știu întotdeauna tot. 

Încântarea lui Rob dispăru de îndată. Acesta era 
Kirkland, pasărea-furtunii, a cărui sosire semnala întot- 
deauna apariția problemelor. 

-Să ne retragem în urâta, dar intima mea cameră 
de lucru? 

- Da, dar aş vrea să îl iau și pe Ashton. Va dori și el 
să audă asta. 

Ceea ce însemna că vizita lui Kirkland avea de-a face 
cu Irlanda și cu încercarea de răpire a ducesei. În timp 
ce Rob îl căuta cu privirea pe duce prin mulțime, 
Kirkland întrebă: 

- Preotul catolic este din zonă? 

- Nu, este unul dintre verii mei irlandezi. Ne jucam 
împreună când eram mici, spuse Rob privindu-și priete- 
nul. Vrei să îl interoghezi? 

-Mai târziu poate, spuse Kirkland imperturbabil. 
Uite-l pe Ashton! 

Rob îi făcu semn ducelui să se apropie, apoi își con- 
duse invitaţii spre casă. Când Kirkland intră în camera 
de lucru, remarcă: 

-Nu aș numi camera aceasta urâtă. 

Rob se opri surprins în prag. Camera fusese trans- 
formată. Pereţii fuseseră văruiți şi draperii frumoa- 
se le înlocuiseră pe cele mohorâte care blocau lu- 
mina. Tablouri cu peisaje plăcute împodobeau pereţii 
şi câteva rafturi fuseseră aranjate în spatele biroului şi 
încărcate cu cărți. Scaune confortabile le înlocuiseră 
pe cele vechi. 

- Sarah, zise Rob întorcându-se zâmbitor pentru a 
observa toate schimbările. Trebuie să o fi făcut ca pe o 
surpriză. Le făcu semn celorlalți bărbaţi să ia loc. Care 
sunt veștile proaste? 

- Faptul că nu o să mai lucrezi cu mine este o ves- 
te proastă din punctul meu de vedere, dar probabil 
este o veste bună din punctul tău de vedere, comentă 
Kirkland. Sunt sigur că aţi crezut că încercarea de răpire 
a ducesei de Ashton a fost una politică. 

Ashton încuviință din cap. 

-Nu am auzit de grupul Irlanda Liberă, dar presu- 
pun că sunt radicali care vor ca englezii să dispară din 
Irlanda. Răpirea unei ducese poate fi considerată o 
lovitură dată aristocrației, deși nu sunt sigur de ce au 
ales-o pe Mariah. Nu deţin nici o bucăţică de pământ 
în Irlanda. 

- Nu le-ar fi stricat nici recompensa, spuse Rob sec. 
Faptul că domeniul tău este în Wiltshire și se poate 
ajunge mai ușor la el decât la alte domenii ducale poa- 
te fi un motiv. Ai mai multe informaţii, Kirkland? 

Kirkland răspunse la întrebare cu o altă întrebare: 

- Ai aflat altceva despre ei și nu mi-ai comunicat în 
raportul trimis? 

Rob se încruntă încercând să-și amintească. Fusese 
obosit când scrisese acele prime scrisori esenţiale și for- 
mulase totul succint. 

- Am menţionat că este posibil să aibă o femeie ca 
lider? Deși nu pot fi sigur, căci am aflat informaţia asta 
într-o conversație ce a avut loc peste apă, în timp ce ne 
îndepărtam de Kinsale. Contează? 

- Doar dacă este franțuzoaică. Am dovezi că france- 
zii au finanțat discret unele dintre grupările radicale de 
independență irlandeze, cu scopul de a crea probleme 
în curtea din spate a Angliei. 

Rob fluieră ușor. 

- Este perfect logic. Unii dintre irlandezi ar accepta 
ajutor şi de la diavol dacă le-ar fi de folos să îi scoată pe 
britanici din Irlanda. 

-S-ar putea să aibă probleme să îi mai scoată pe 
francezi, observă Adam. Dar asta nu ar opri un rebel 
furios. 

- Ai auzit ceva care să sugereze sprijin francez? între- 
bă Kirkland. 

Rob se încruntă gândindu-se. 

- Trebuiau să fie bine finanțaţi pentru atacul și eva- 
darea de la Ralston Abbey. Dar nu am găsit dovezi 
concrete. Persoana cu care trebuie să vorbeşti este vărul 
meu Patrick Cassidy, preotul de la nuntă. 

- De ce a venit la Kellington? 

-Să mă convingă să îmbunătățesc condiţiile la Kil 
varra, domeniul Kellington din Irlanda, explică Rob. 
Fiindcă m-am arătat cooperant, e mulțumit și probabil 
va vorbi de bunăvoie. Până la un punct, desigur. 

Kirkland îl studie atent. 

- Este radical? 

- Vrea ca englezii să plece din Irlanda, și asta cât mai 
repede, spuse Rob. Dar nu susține violența. Este mem- 
bru al Irlandezilor Uniți, un grup moderat, dar presu- 
pun că aude despre multe lucruri care se petrec. 

- Faci tu prezentările? întrebă Kirkland obosit și se 
ridică. Să sperăm că vărul tău a băut suficientă bere 
cât să i se fi dezlegat limba. 

-Nu o să-ți spună nimic ce ar putea fi considerat o 
trădare, îl avertiză Rob. Dar a fost îngrozit când i-am zis 
despre răpirea unei femei care stătea să nască. Merită să 
îi pui întrebări. Însă vreau să fiu și eu prezent. 

Sprâncenele lui Kirkland se ridicară. 

- Nu am să îl torturez, Rob. 

- Ştiu. Dar va vorbi mai ușor dacă sunt și eu de față. 

Kirkland aprobă din cap. 

-Să îl găsim pe bunul părinte. Sunt convins că va 
avea lucruri interesante de spus. 

Și Kirkland avea să știe exact cum să folosească infor- 
maţia obținută. 

Soarele aproape apusese, dar festivitățile erau încă în 
desfășurare când Rob începu să o caute pe Sarah. Ea nu 
îi putu descifra expresia, dar observă că el nu arăta la fel 
de relaxat și de fericit ca mai devreme. 

El îi apucă mâna și se înclină. 

- Este timpul să evadăm, doamna mea. 

-Sunt pregătită, spuse ea. E grandios să fii mireasă, 
dar este obositor să fii fermecătoare atâtea ore. 

El zâmbi ușor. 

- Poţi fermeca oamenii la fel de natural cum respiri. 

Își puse mâna pe partea de jos a spatelui ei și o ghidă 
spre casă. Căldura palmei lui era foarte... intimă. 

Avură nevoie de timp să ajungă în casă din cauza oa- 
menilor care doreau să vorbească și să le ureze de bine, 
dar într-un final reuşiră să intre. În timp ce urcau scări- 
le, el o întrebă: 

-Camera ta sau a mea? 

- Apartamentul stăpânilor, spuse ea. Camerele sunt 
destul de plăcute, şi m-am gândit că simbolismul este 
potrivit. 

-Să ne începem noua etapă a vieții? Ai dreptate, 
dormitoarele pe care le-am folosit nu au nimic speci- 
al. Răsucindu-se pe coridor, el adăugă: Îți mulțumesc 
pentru eforturile pe care le-ai făcut în camera de lucru. 
Ai îmbunătăţit-o de nici nu o mai recunosc. 

- Foarte bine. Cum stai acolo destul de mult, trebuia 
să fie primitoare. 

Pasajul se termina cu o serie de uși care duceau în 
diferitele camere ce alcătuiau apartamentul. Ușa mare 
din centru conducea spre sufragerie, în timp ce celelalte 
se deschideau în garderobe, astfel ca servitorii să poată 
intra și ieși fără să deranjeze. 

Rob se îndrepta spre ușa din mijloc, când Sarah 
spuse: 

- Uşile sunt închise. Nu am vrut să ne trezim cu cine 
ştie ce surprize, chiar în noaptea nunţii. 

- O bună precauţie, spuse el aprobator. Majoritatea 
acestor surprize sunt amuzante pentru cei care fac farsa, 
nu pentru mire şi mireasă. 

Ea scoase cheia de sub o vază de pe masa din hol 
şi deschise ușa. Nu îi scăpă faptul că Rob părea să se 
pregătească pentru intrare. Aceasta era problema cu ca- 
sele de familie în care locuiseră generații după genera- 
ţii. Erau mereu straturi de amintiri, şi nu întotdeauna 
unele bune. 

Pășiră într-un scurt culoar ce ducea spre camera de 
zi, aflată între dormitoare. Luă cheia şi descuie, apoi 
se întoarse să o îmbrăţişeze. Îmbrăţişarea nu trăda pa- 
siune, ci afecțiune și confort. Ea se sprijini de el cu un 
mic gângurit de plăcere, înfășurându-și braţele în jurul 
taliei lui şi odihnindu-și capul pe umărul lui. Mariah 
avea dreptate. Ea și Rob nu petrecuseră suficient timp 
împreună în ultimele zile. Să fie în braţele lui i se părea 
un lucru firesc. 

- Mă bucur că nu ne mai văd oamenii, murmură el. 
Să fii stăpânul agreabil al casei este obositor. 

Ea chicoti. 

-Preferi să pândești din fundal, așa-i? 

- Pânda este mai pe stilul meu, aprobă el. Dar tu, 
contesa mea, ești superbă în rolul doamnei casei. 

- Îţi mulţumesc, spuse ea strângându-l mai tare. Asta 
se datorează și rochiei de ducesă pe care mi-a dat-o 
Mariah. Orice femeie s-ar simţi ca o ducesă purtând-o. 

-Chiar m-am întrebat unde ai găsit o asemenea 
rochie superbă atât de repede. Trebuia să fi ghicit. 
Ai noroc cu familia ta. 

-Acum este și familia ta, îl corectă ea. 

-Este adevărat, spuse el gânditor. Mi-e greu să mă 
obișnuiesc cu ideea că ducele de Ashton îmi este acum 
cumnat. 

Ea își înclină capul pe spate pentru a-l privi. 

- Dar îl cunoşti pe Adam de multă vreme. 

- Da, dar el a fost mereu duce, în timp ce eu am fost 
fiul mai tânăr, un elev mai tânăr și, mai recent, angaja- 
tul lui în diverse investigații. Să fii în aceeași familie este 
ceva diferit. Trăiesc cu senzația că viața a mai amestecat 
o dată cărţile pentru mine.. 

- Chiar asta s-a întâmplat, aprobă ea. Încă ai dubii în 
privinţa titlului de conte? 

- Da, recunoscu el și rânji. Dar îmi place că acum 
este loc în viața mea și pentru o soție. 

El îi dădu drumul și făcu ultimii doi pași spre sufrage- 
rie scoțându-și haina şi cravata. În timp ce le arunca pe 
spatele unui scaun, studie împrejurimile. Ultimele raze 
de soare se revărsau prin geam ca aurul lichid, învăluind 
mobilele elegante și vazele cu flori luminoase aranjate 
în jurul camerei. 

- Suntem în casa care trebuie? întrebă el speriat. Ara- 
tă complet diferit față de cum îmi aminteam. Chiar mai 
bine. Mult, mult mai bine. Cum ai reușit să faci o ase- 
menea transformare atât de rapid? 

-Eu şi Mariah am dat buzna în pod şi am găsit ve- 
chea mobilă, explică ea. Apoi nu ne-a rămas decât să 
mutăm şi să facem curat. 

- Trebuie să fi fost o treabă serioasă! Dar rezulta- 
tele au meritat. Nu mai arată de parcă ar fi aparținut 
tatălui meu. 

Rob se așeză să-și scoată cizmele, apoi o apucă pe 
Sarah de mână și începu să exploreze apartamentul. 
După ce admirase dormitorul contelui, privi în gardero- 
bă, unde hainele lui erau aranjate îngrijit. 

- Harvey a fost ocupat, din câte văd. Garderoba mea 
arată neînsemnat aici. Din câte țin minte, garderoba 
contesei este de două ori mai mare, așa că sper că tu ai 
o garderobă serioasă. 

- Garderoba mea este mai mult decât suficientă, 
replică ea și zâmbi, anticipând surpriza lui. Deschide 
ușa următoare. 

El îi urmă sugestia, apoi se opri pe loc. 

- Dumnezeule, o baie romană! Asta cu siguranță nu 
a fost aici înainte. 

- A fost luat spațiu din garderoba contesei pentru 
baie și pentru toaleta de acolo, explică Sarah. Din ce 
spune Hector, la câțiva ani după moartea mamei tale, 
tatăl tău a avut o amantă cu gusturi extravagante. 
L-a convins să adauge mobilă în stil egiptean și această 
baie înainte să se plictisească de ea. 

- Dacă îi plăceau crocodilii sculptați, nu mă mir că 
nu a rezistat mult. 

Un rezervor era suspendat deasupra unuia dintre 
capetele vanei. Rob își apropie mâna de rezervor. 

- Apă caldă? 

- Este un boiler în micul dulap dintre baie și cori- 
dor, ca servitorii să poată menţină apa caldă fără să ne 
deranjeze, spuse ea. 

Rob o privi pe furiș. 

-Ar putea fi... plăcut. Să mergem în camerele tale? 

Când ea aprobă din cap, el deschise ușa spre gar- 
deroba ei şi îi traversă dormitorul cu mâna lui caldă 
încă ținând-o pe a ei. Părea intens - și provocator - 

de masculin pe fundalul foarte feminin de tonuri tran- 
dafirii şi crem. 

- Bravo, Sarah! Culorile și mobilele ţi se potrivesc. 
O perfectă roză engleză în alcovul ei. 

Căldura privirii ei îi acceleră pulsul. 

- Dacă ţi-e foame, avem mâncare și băuturi pe masa 
de lângă geam, spuse ea ușor nervoasă. Servitorii s-au 
asigurat că nu avem pentru ce să ieşim de aici vreo 
două zile. 

Râzând, el o trase mai aproape. 

- Îmi surâde ideea. 

Își înclină capul și o sărută cu gura caldă și fermă. 

Ea se contopi în sărutarea lui, limbile lor atingân- 
du-se în timp ce își respirau aerul unul altuia. În sfârşit, 
ceremonia de nuntă și formalităţile țineau de trecut, iar 
acum erau singuri ca soț și soţie. 

Era atât de absorbită de sărutarea lor, că nici nu con- 
ştientiza ce îi făcea el cu mâinile sub părul desfăcut. 
Degetele lui alunecară în cosițele despletite și îi frămân- 
tară capul și gâtul cu putere și cu determinare. 

- Să nu mai chemăm camerista, murmură el desfă- 
cându-i abil spatele rochiei. 

Când el trecu în spatele ei și începu să-i dezlege 
corsetul, ea spuse fără să răsufle: 

-Eşti destul de bun la asta. Să fiu îngrijorată de 
abilitățile tale? 

El se aplecă să îi sărute gâtul prin cascada aurie 
de păr. 

- Dacă te întrebi dacă sunt un fante experimentat, 
răspunsul este nu, zise el. Dar te-am dorit de prima oară 
când te-am văzut. 

- Serios? Nu ai lăsat să se vadă asta, șopti ea cu 
interes. 7 

- Se presupunea că te salvez, nu că te seduc. În ciuda 
celor mai bune intenţii, ai putut observa că nu am reu- 
şit să îmi controlez complet dorința. 

Îi desfăcu de tot corsetul și i-l ridică, lăsând-o în furou 
şi-n pantofi. 

- Am observat. Ea își dădu jos pantofii și scăzu ime- 
diat șase centimetri în înălțime. Lasă-mă câteva minute 
să mă schimb, și ne întâlnim acolo. 

- Pot să te ajut eu cu furoul, se oferi el, cu ochii fixați 
asupra ei în timp ce își trecea mâinile de-a lungul brațe- 
lor ei, de la umăr la cot. 

Ea râse. 

- Fii cuviincios! Mă întorc în câteva minute. 

Ea ridică rochia de ducesă și corsetul, apoi fugi în gar- 
derobă. Să lase rochia pe jos ar fi fost lipsit de respect. 

Atârnă rapid rochia, apoi se dezbracă şi își puse pe ea 
frumoasa cămașă de noapte din muselină trandafirie pe 
care i-o dăduse Mariah. Era extrem de util să aibă o soră 
generoasă, care mai era și o ducesă bine îmbrăcată. 

Cămașa de noapte era plină, cu mâneci lungi şi ne- 
pretențioasă, dar culoarea era măgulitoare, și materialul 
curgea frumos la fiecare pas. Îşi perie părul încâlcit pes- 
te umeri și se stropi ușor cu parfumul de noapte al lui 
Kiri. Avea o dulce inocenţă florală, dar sub ea ascundea 
o promisiune bogată, arzătoare. 

O scurtă privire în oglindă îi confirmă că arăta așa 
cum trebuie să arate o mireasă în noaptea nunţii. Emo- 
ţionată, desigur, dar așa era normal. 

Inspiră adânc, apoi se întoarse în dormitorul ei. Rob 
rămăsese privind afară pe geam, cu mâinile strânse 
la spate. 

Se schimbase într-o robă de noapte magnifică, 
din mătase de Burgundia și brodată cu motive orien- 
tale în nuanţe albastre și negre. Haina era exotică și 
frumoasă și îl făcea pe Rob să pară un străin fascinant 
şi posibil periculos. Semăna cu bărbatul pe care il 
descrisese lui Lady Kiri într-o zi în care discutaseră des- 
pre partenerii ideali. 

Apoi se întoarse zâmbind și redeveni prietenul ei. 

- Am cumpărat această robă spectaculoasă când tră- 
iam în India. Sunt experţi în lux. Iar tu, delicioasa mea 
mireasă, pari cea mai luxoasă femeie de pe planetă. 

Înainte ca ea să îşi dea seama de intenţia lui, Rob o ri- 
dică în braţe și o așeză în mijlocul patului cu baldachin, 
de parcă ar fi fost făcută din porțelan. 

- Ah, Sarah, Sarah. Prinţeso! Se întinse încet lângă 
ea, cu mâna în jurul taliei ei, începând să se apropie. 
Eşti atât de frumoasă, spuse el răgușit. Atât de delicios 
de frumoasă... 

De data aceasta gura lui era umedă și înfometată. 
Pârjolită. Putea simţi căldura crescând în corpul ei, um- 
plându-se de intensitate lichidă în locuri ascunse. 

La început, se bucură de săruturile lui îmbătătoare, 
de căldura și dorinţa care o mistuiau. Apoi el se mută 
să-i sărute urechea, ajungând cu trunchiul deasupra ei. 
Deși nu se lăsase pe ea cu toată greutatea, ea se simți 
dintr-odată de parcă ar fi fost prinsă în capcană. Rămase 
fără suflare și îi împinse umerii instinctiv. 

El se rostogoli de îndată pe spate, respirând din greu 
şi cu pumnii strânși. După câteva momente, spuse: 

-Îmi pare rău. Se pare că te-am speriat, şi nu este pri- 
ma oară pe ziua de azi când se întâmplă asta. Nu vrei... 
să fii căsătorită cu mine? 

- Nu! Ea se ridică repede în șezut, cu spatele spriji- 
nit de tăblia burdușită cu perne a patului. Dacă cineva 
ar trebui să își ceară scuze, Rob, eu sunt aceea. Nu am 
nici un motiv să îmi fie frică de tine - ai fost incredibil 
de bun și de răbdător. Dar... eşti atât de mare! Mare şi 
puternic. lar eu... nu sunt. 

El se ridică şi se sprijini de unul dintre stâlpii masivi 
ai patului, cu faţa la ea. Respira precipitat, dar fața afișa 
o expresie controlată în timp ce își întindea picioare- 
le lângă ea. Picioarele erau mari, în proporție cu restul 
corpului. Ce auzise ea la un moment dat despre mări- 
mea picioarelor care reflecta mărimea...? Roșind, privi 
în altă parte. 

-Nu pot face prea multe în privinţa înălțimii mele, 
spuse el confuz. Sunt foarte conștient că ești micuță. 
Nu slabă. Puterea și rezistenţa ta sunt remarcabile. Dar 
ești atât de mică și de adorabilă, că pari potrivită pentru 
a sta pe un piedestal cu un semn pe care scrie: „Priviţi, 

dar nu atingeți“. Din păcate, eu am o puternică dorință 
să te ating. 

-Nu sunt deloc fragilă. Ține minte că am fost un 
diavol băiețos cu verii mei. Ea se încruntă, încercând 
să-și analizeze reacția. Pentru un moment, m-am simțit 
prinsă în capcană, dar nu mi-e frică de tine, Rob. 

- Este ceva, murmură el. Mă mișcam prea rapid pen- 
tru tine? 

- Puțin, spuse ea strâmbându-se. Dar trebuie să 
recunosc că nu-mi pot scoate din minte gândul că 
fiecare dintre invitații noștri ştie ce facem noi aici. 
Este jenant. 

- Măcar nu este ca la nunta regală din trecut, când 
jumătate din curte se îngrămădea în dormitorul nup- 
ţial. Era nevoie de un bărbat puternic să poată func 
ţiona în asemenea circumstanțe! spuse el compătimitor. 
Dar ai dreptate că se fac presupuneri în legătură cu 
noaptea nunții. f 

Ea se strâmbă când el menţionă consumarea publică 
a nopții nunţii. 

- Poate mi-a fost sortit să rămân fată bătrână, spuse 
ea sumbru. 

Rob rămase nemișcat. 

- Dacă într-adevăr nu vrei să îmi fii soție, această că- 
sătorie poate fi anulată. Va fi urât şi complicat, dar sunt 
convins că se poate face atâta timp cât căsătoria nu a 
fost consumată. 

Ea se cutremură gândindu-se la toți oamenii care ve- 
niseră să le sărbătorească nunta. Aproape toată lumea 
de pe domeniul Kellington și un număr mare de pri- 
eteni și:de membri ai familiei. O anulare ar fi fost o 
palmă publică devastatoare dată lui Rob, care nu făcuse 
nimic, nimic să merite așa ceva din partea ei. 

Dimpotrivă, îi dăduse... totul. 

- Sigur că nu vreau o anulare! A venit timpul să mă 
mărit, şi eşti singurul bărbat cu care mă pot imagina 
căsătorită. Își dădu părul de pe față cu o mișcare nerăb- 
dătoare. Nu mă așteptasem să fiu atât de agitată însă. 
De obicei sunt destul de rațională. 


Aventurile unei lady 273 


- Îmi place asta la tine. El îşi ridică un picior şi își 
sprijini întâmplător mâna pe el, o imagine a relaxării în- 
veșmântată somptuos. Dacă ai fi îndrăgostită de mine, 
nu ai fi atât de agitată. Deși am avut parte de aventuri 
comune, nu ne cunoaștem de mult timp. 

Cu o străfulgerare a intuiţiei, ea își dădu seama că el 
nu era deloc relaxat, doar foarte priceput să își ascundă 
tensiunea. Inima i se strânse în piept amintindu-și sigu- 
ranţa sclipitoare de pe fața lui Mariah când se dusese la 
Adam ca soție a lui. 

Existase o siguranţă similară în ochii lui Adam și o 
oarecare uimire din pricina norocului pe care îl avusese. 
Atât de diferit de situația lor. 

Maxilarul îi deveni rigid. Jurase în faţa lui Dumnezeu 
şi a acestui bărbat, cu doar câteva ore în urmă. Nu pu- 
tea să plece. Nu dorea să plece. Alegându-și cuvintele cu 
atenţie, spuse: 

- Multe cupluri încep prin a nu se iubi, şi căsătoria 
iese bine. Noi, sau mai degrabă eu... am nevoie de puţin 
timp să mă obișnuiesc. 

- Fiecare căsătorie este unică, adăugă el gânditor. Pu-, 
tem să ne purtăm unul cu celălalt cum dorim. Nu trebu- 
ie să consumăm căsătoria în noaptea aceasta. Putem să 
așteptăm până nu vor mai fi două sute de oameni afară, 
speculând în legătură cu ce facem acum. 

-Şi până când nervii mei vor fi într-o formă mai 
bună, spuse ea recunoscătoare. Sunt atât de obosită și 
de slăbită. Nu este târziu acum, dar a fost o zi lungă. 
Îşi înăbuși un căscat. Apreciez cu adevărat toleranța ta, 
Rob. Eşti un sfânt. 

-Nici măcar pe aproape, prințesă, spuse el cu o stră- 
lucire în ochi. Dar sunt şi eu obosit. Prea multe ore de 
comportament bun. Este bine să mă pot relaxa cu tine. 
Vrei ceva de mâncare sau de băut? 

- Nu îmi este foame, dar un pahar de vin alb ar fi 
foarte plăcut. 

El se ridică de pe pat, aprinse două lămpi care alun- 
gară întunericul din jurul lor şi turnă vin alb pentru 

amândoi. Ei îi plăcea nespus să îi privească mișcările 
netede, eficiente. Era ca un animal de rasă. 

Reveni în pat și îi întinse unul dintre pahare, apoi îl 
ciocni pe al lui de al ei. 

- Pentru frumoasa mea mireasă. 

Ea zâmbi și îi întoarse urarea. 

-Şi pentru chipeșul şi uimitor de răbdătorul meu 
proaspăt soţ. 

El se sprijini din nou de stâlp, cu un picior pe podea 
şi cu celălalt îndoit sub el. Ochii lui albaștri erau clari și 
părul șaten îi era răvășit. Ea dorea să i-l răvășească și mai 
mult, dar în acest moment nu putea ajunge la el. 

Ba nu, ar fi putut ajunge la el. Ea era cea care punea 
distanţă între ei. Şi cu cât mai repede scăpa de acea dis- 
tanţă, cu atât mai bine. 


capitolul 35 


Rob o privi pe Sarah sorbindu-și absentă vinul. Ado- 
ra să o privească așa, cu minunatul ei păr blond curgân- 
du-i liber și cu modesta ei cămașa de noapte trandafirie 
care nu era atât de opacă pe cât probabil crezuse ea. 

-Ai spus că ai vrut să mă săruți de prima oară când 
m-ai văzut, comentă ea. Credeam că mă considerai un 
puişor neajutorat? 

- Da, recunoscu el. Dar asta nu înseamnă că nu erai 
extrem de atrăgătoare. Deşi nu îmi puteam permite să 
am astfel de gânduri. 

Abia acum își dădu el seama cât de mult își suprima- 
se dorinţele. Acum nu mai era nevoit să o facă, ceea ce 
era bine, căci nu mai putea. O dorea în cel mai primitiv 
şi mai masculin mod posibil, avea o fierbințeală în sân- 
ge care țipa: „A MEA, A MEA, A MEA, A MEA!!!“ 

-Ai aceeași reacție față de Mariah? întrebă ea, ire- 
zistibil curioasă, deși nu părea sigură că dorea să afle 
răspunsul. 


Zventurile unei lady 275 


- Nu, spuse el, apoi ezită. Este greu de explicat. Deoa- 
rece arată ca tine, este foarte frumoasă. Dar.are o esență 
diferită. Nu este la fel de Sarah ca tine. 

Ea râse, și păru și mai încântătoare, 

-Un răspuns foarte diplomat. 

-Are virtutea de a fi adevărat. Mă aştept ca Ashton 
să răspundă la fel. Deși eşti frumoasă, nu ești la fel de 
Mariah ca ea. 

-Care este esența unui bărbat sau a unei femei? 
reflectă ea. Sufletul? 

- Poate. Am ştiut doar că ai ceva foarte special de 
îndată ce te-am văzut. li zâmbi ușor. Având în vedere că 
sunt un soi de spion prin firea mea și datorită profesiei, 
nu m-ai fi observat dacă nu aș fi venit să te salvez. 

- De fapt, nu este adevărat, spuse ea sfioasă. Prima 
dată te-am văzut la nunta lui Lady Kiri cu Damian 
Mackenzie. Stăteai retras, dar te-am găsit... interesant. 

mi doream să te cunosc mai bine. 

El se simţi absurd de măgulit. 

- Serios? Nu mi s-a mai întâmplat ca o femeie fru- 
moasă să mă remarce într-o mulțime. 

-Nu s-a întâmplat să ai tu cunoștință de așa ceva, 
replică ea și rânji. Nu am fost singura femeie care te-a 
observat, dar nu puteam să vin pur şi simplu la tine și 
să mă prezint. 

El îşi dorea ca ea să o fi făcut, dar nu ar fi fost mo- 
mentul potrivit atunci. S-ar fi simţit flatat şi uimit, apoi 
ar fi plecat. 

Dar acum era momentul lor, și ea devenise soția lui. 
„A mea, a mea, a mea!“ Trebuia să fi știut că o căsnicie 
nu avea să fie ușoară. Nimic în viaţa lui nu fusese ușor. 
Nu aveau acea dragoste care făcea totul să pară potrivit, 
nici una dintre acele uniuni pragmatice în care ambele 
părţi ştiau că era datoria lor să copuleze, şi o făceau în- 
tr-o manieră specifică afacerilor. 

n schimb, el și Sarah erau prinși undeva la mijloc, 
între un cuplu întemeiat din dragoste și o căsătorie prac- 
tică. O puteau considera căsătorie din prietenie. Nu era 
sigur ce formă avea să îmbrace, și nici Sarah nu ştia 

cu certitudine. Nu se îndoia că avea să funcționeze, dar, 
pentru moment, situația era ciudată. 

Somnul avea să îi ajute. 

- Să sting lămpile ca să ne putem odihni. 

Ea îi răspunse cu un zâmbet luminos. 

-Ar fi minunat. 

n timp ce el lua paharele de vin şi le punea deoparte, 
ea spuse gânditoare: 

- Este cam trist că dormim în noaptea nunții. 

Sprâncenele lui se ridicară. 

- Amânarea consumării căsătoriei este o decizie rațio- 
nală, dar vreau să dorm cu tine în noaptea asta, chiar 
dacă nu avem o căpiță convenabilă la dispoziție. 

- Oh, ce bine! 

n timp ce el stingea una dintre lămpi și scădea inten- 
sitatea celeilalte, ea își împleti rapid părul într-o coadă 
lungă și blondă. Apoi se strecură sub cuverturi și bătu 
ușor în spațiul de lângă ea, ca invitaţie. 

El îşi scoase roba și o împături cu grijă pe scaun. 
Deoarece nu dorea să o emoționeze pe Sarah adău- 
gând şi goliciunea masculină la mărimea masculină, nu 
îşi scoase cămașa largă de olandă și izmenele. 

Apoi se urcă în pat lângă mireasă, care îl întâmpină cu 
un sărut somnoros și călduros. Avea o aromă feminină 
dulce şi condimentată, potenţată de amestecul exotic al 
parfumului ei. Când își puse braţul în jurul ei și se apro- 
pie de ea, se întrebă cât de potolit putea să rămână. 


Sprijinită de corpul puternic al lui Rob, Sarah își sim- 
ţi tensiunea și nervii dispărând. Cu siguranţă delicioa- 
sa căldură animală a împărțirii unui pat cu cineva era 
un motiv puternic să te căsătorești. Fără presiunea de 
a-şi consuma căsătoria, atracţia pe care o simţise întot- 
deauna față de Rob începu să iradieze prin ea. Așa că, 
atunci când el murmură: „Sunt multe lucruri plăcute 
care pot fi făcute fără să consumăm relaţia“, ea scoase 
un sunet aprobator. 

El începu să o mângâie delicat, cu degetele uşoare şi is- 
pititoare. În noaptea slab luminată, fără cuvinte rostite, 

era o plăcere pură, lipsită de complicaţii. Cămașa ei de 
noapte o acoperea de la bărbie la glezne, așa-că se simțea 
destul de decentă. Dar arsura ușoară pe care o simţea de 
fiecare dată când el o atingea îi aminti că muselina era 
foarte subțire. 

Când mâna lui cobori pentru a-i cuprinde sânul, ea 
se trase mai aproape. El începu să îi mângâie sfârcul 
cu degetul mare. Ochii ei se deschiseră larg în timp ce 
senzaţia o străbătu. În lumina difuză, trăsăturile lui pu- 
ternice erau atente și se concentrau pe plăcerea ei. 

Simţind schimbarea în respirația ei, murmură ceva 
indistinct și liniștitor și îşi concentră toată atenţia spre 
celălalt sfârc. De data acesta se aplecă să îl sugă. Ea oftă, 
şi pelvisul ei începu să se miște involuntar. 

El recunoscu dorința corpului ei mai clar decât o fä- 
cea ea, și mâna lui cobori între coapsele ei. Atingerea 
lui era ușoară ca o pană, dar stârni căldură, și umezeală, 
şi pofte tot mai mari. Respirația ei deveni mai grea, iar 
lumea se reduse la atenţiile lui abile și la reacția ei din 
ce în ce mai intensă. 

Ea nici nu își dăduse seama că mâna lui i se strecura- 
se sub cămașa-de noapte până când simţi cum degetele 
lui diavolesc de abile atingeau carne intimă, alunecând 
cu ușurință din ce în ce mai adânc. Când el începu 
să mângâie o mică proeminență în care părea să se fi 
concentrat toată ființa ei, ea gemu și îl apucă strâns 
cu unghiile mușcătoare. O nevoie feroce o răscolea din ce 
în ce mai tare... 

„.. Până când se prăbuși în mistuitoare împlinire. În- 
cepu să plângă în timp ce întreaga ei lume se destrăma. 
Îşi dădu ca prin vis seama de o schimbare irevocabilă. 

Plăcerea fizică dispăru, şi fu cuprinsă de un şuvoi de 
durere, de teamă și disperare. Izbucni în hohote sfâșie- 
toare, fără să ştie de ce. 

Braţele lui Rob o strânseră și ea se agăță de el ca de 
singura ancoră într-o lume destrămată. El o trase mai 
aproape, mângâindu-i părul și spatele în timp ce ea se 
lipea de el, cu lacrimile udându-i cămașa. 

Treptat, hohotele se opriră. 

Rob vorbi încet: 

-Nu am nicio idee ce s-a întâmplat. Tu ai? 

Ea sughiță și își șterse ochii cu mânecile cămășii de 
noapte. : 

- Acum chiar că îți datorez scuze! Îmi pare rău, Rob. 
Nu ştiu de ce m-am pierdut așa cu firea. 

- Dacă asta se afla în spatele agitaţiei tale, este un sen- 
timent puternic. Își trecu degetele prin părul ei, mângâ- 
ind-o ca pe o pisicuţă. Ai vreo idee? Mi-ar plăcea să cred 
că lacrimile sfâşietoare nu vor fi un element constant al 
vieții noastre maritale. 

Ea își mușcă buza, forțându-se să se gândească la 
durerea teribilă care îi sfâşiase inima. Cum se putea 
simţi atât de mizerabil când cel mai cumsecade și mai 
atrăgător bărbat pe care îl cunoscuse vreodată îi oferea 
așa o plăcere intensă? 

Răspunsul veni cu o claritate năucitoare. 

-Este pentru că bărbaţii pleacă! spuse ea aspru. 
Nu poţi să ai încredere în ei să rămână, și doare atât de 
tare. Durerea nu dispare niciodată. 

După câteva momente de uimire, Rob zise: 

-Este vorba despre tatăl tău, așa-i? A plecat pur și 
simplu, și nu s-a întors mai bine de douăzeci de ani, deși 
v-a iubit pe mama ta şi pe tine. 

Ea încuviință din cap. 

-Am ştiut tot timpul că ne-a părăsit și că undeva în 
lume era în viață și că se bucura de ea fără să se gândeas- 
că la mine. În definitiv, o avea pe Mariah. El susţine că 
a intrat în cameră și a ales la întâmplare, dar minte, sunt 
convinsă de asta. A fost mereu mai inteligentă şi mai 
atrăgătoare. Așa că a luat-o pe ea și... Vocea i se frânse. 
A luat-o pe ea, și pe mine m-a părăsit. 

- Există un ciudat contrast între tine și sora ta, spuse 
Rob gânditor. Mariah a avut o viață destul de instabilă 
cu Charles, dar a știut mereu că el o iubește. Fiindcă ea 
credea că mama voastră a murit, nu s-a simţit niciodată 
abandonată. Din multe puncte de vedere, tu ai avut o 
creștere mult mai stabilă și mai sigură, dar înăuntrul tău 

exista durerea de a şti că tatăl tău te-a abandonat. Îmi 
imaginez că moartea lui Gerald a contribuit și ea. 

-Ai dreptate. Sună atât de prostesc când o spui cu 
voce tare, nu-i aşa? Atât de trivial. Îmi iubesc mama. 
Nu îmi pot imagina să fi crescut fără ea, aşa cum a făcut 
Mariah, zise ea oftând. Dar ai dreptate. Plecarea tatălui 
meu a lăsat un gol ce nu a putut fi umplut de nimic. 

- Toţi avem adevăruri întunecate gravate atât de 
adânc în sufletele noastre, că nici nu contează care sunt 
faptele. Să fii abandonată de tată a fost adevărul tău, 
deşi acum înţelegi că tatăl tău era tânăr şi nesăbuit şi că 
a făcut ceva atât de prostesc, încât a avut apoi nevoie de 
decenii pentru a remedia situaţia. 

Ea încuviință din cap. 

- Faptul că am adus puţin la lumină acest adevăr întu- 
necat îi va scădea importanţa, cred. Sau cel puțin sper. 

Își şterse ochii, gândindu-se că trebuia să fi arătat teri- 
bil. Rob îi susținu privirea cu o intensitate fascinantă. 

- Sarah, eu nu am să te părăsesc niciodată. Sunt al 
tău, şi tu ești a mea la bine şi la rău, bolnavi sau sănă- 
toși, părăsindu-i pe toți ceilalți. Nu îţi pot garanta că 
n-am să mor, dar, dacă se întâmplă asta, spiritul meu va 
rămâne cu siguranță aproape și te va proteja. Vei avea 
nevoie de timp ca să treci peste adevărul tău ascuns, dar 
acesta este noul nostru adevăr. Nu te voi părăsi niciodată. 
Crede-mă. 

Ea fu cât pe ce să înceapă să plângă din nou, dar reuși 
să își oprească lacrimile. Lui Rob îi ajunsese cât fusese 
ţâşnitoare. 

-Te cred, spuse ea răguşit. Cu mintea, cel puţin. Voi 
avea nevoie de timp să cred cu inima și cu sufletul. 

Rob zâmbi afectuos. 

-Avem timp. Oricât ai nevoie. 

Ea îl prinse de mână și şi-o apropie de obraz, gândin- 
du-se cât de norocoasă fusese să găsească un bărbat cu o 
latură delicios de periculoasă, dar pe care te puteai baza 
fără ezitare. Apoi își dădu seama că observaţiile lui Rob 
nu erau genul de lucruri pe care să le spună oricine, din 
întâmplare. Vorbise cu vocea propriei experiențe. 

Ridicându-și privirea spre a lui, spuse ușor: 

- Adevărul tău întunecat care este, Robin? Ce durere 
este incrustată în sufletul tău? 

Cuvintele lui Sarah răsunară ca o lovitură de ciocan 
în întregul corp al lui Rob. Ştia că și în sufletul lui erau 
adânc îngropate adevăruri întunecate, afectându-i viața 
de zi cu zi, dar făcea eforturi susținute să nu le privească 
mai de-aproape. | 

Sarah îi cuprinse ușor chipul în mâini și îl studie 
îngrijorată. 

- Rob? 

El inspiră adânc. 

- Nimeni nu mi-a spus Robin de când a murit mama. 

-Ai prefera să nu o fac? 

El se rostogoli pe spate și se holbă la baldachinul de 
brocat, la culorile ca de fildeș și trandafirii pe care le-ar 
fi adorat şi mama lui și care i se potriveau atât de bine 
lui Sarah. 

-Nu mă deranjează dacă îmi spui Robin, dar să aud 
acest nume împreună cu întrebarea ta a fost răscolitor. 

Ea îl apucă de mână. 

- Pentru că ai privit în propriul întuneric? 

El aprobă. 

-Mi-am dat seama că... nu m-am simţit niciodată su- 
ficient de bun, nici măcar pentru mama. Că nimeni nu 
m-a vrut dacă a avut vreo alternativă. 

Întunericul din sufletul lui era un val de tristeţe 
şi disperare. 

Sarah îi strânse cu putere mâna, unghiile ei mușcă- 
toare scoțându-l din întuneric. 

- Eu te vreau, Rob. 


capitolul 36 


- Eu te vreau, Rob. 
Cuvintele lui Sarah fură urmate de un sărut mistu- 
itor, în timp ce ea își lipea corpul de al lui. Pasiunea 

începu să treacă prin el ca lava fierbinte. Reuși să spu- 
nă răguşit: 

- Dacă nu vrei să ducem la capăt asta, trebuie să plec 
din pat. 

- Nu îmi mai pasă ce gândesc cei două sute de invi- 
taţi, spuse ea pe nerăsuflate. 

Mâna ei se strecură sub așternuturi, înaintând nesigur 
în josul abdomenului lui. Când degetele ei îi mângâiară 
erecţia, el deveni rigid, simțind că, dacă nu făcea dragos- 
te cu ea chiar în acel moment, avea să moară. 

Abia își mai dădea seama ce făcea când își dădu jos 
cămașa şi izmenele şi le aruncă pe podea. Își aminti cu 
greu că ea era încă virgină şi că trebuia să fie atent să nu 
o rănească. 

În mod norocos, ea fierbea ca un samovar senzual de 
la ceea ce făcuseră până atunci. Gemu când el îi prin- 
se sânii perfecţi. Și apoi din ce în ce mai tare când el 
își cobori săruturile pe pielea delicată, catifelată a ab- 
domenului. Ţipă înduioșător când degetele lui urcară 
pe interiorul coapselor și apoi pătrunseră în dulcea și 
ascunsa căldură. ` 

Era caldă, și pliabilă, și dornică, și el nu mai putea 
suporta să aştepte. Luptându-se să nu se grăbească, se 
poziționă între picioarele ei și împinse. Ochii ei se des- 
chiseră larg. 

- Te rănesc? întrebă el răgușit. 

- Nu... nu chiar, spuse ea. Mai mult... surpriza. 

Recunoscător, împinse puţin câte puțin, învingând 
rezistenţa ei strâmtă până ajunseră perfect împreunați. 
Plăcerea era delicioasă, prea intensă pentru a dura. 
Cu corpul scăpat de sub control, împinse o dată, de 
două ori, de trei ori, apoi se eliberă în ea cu o aseme- 
nea ușurare îmbătătoare, că pierdu orice noțiune despre 
sine, despre lucrurile înconjurătoare și despre orice alt- 
ceva în afară de frumoasa și primitoarea lui soție. 

Gâfâind de parcă ar fi participat la maraton, se pră- 
buși pe o parte şi o ghemui în braţele lui. 

- Îmi pare rău, Sarah, spuse el obosit. Nu am vrut să 
fiu atât de rapid şi de nesăbuit. Sper că nu te-am rănit 
prea tare. 

-Nu a fost atât de rău pe cât mă aşteptam, spuse ea 
cuibărindu-se lângă el. Este posibil să fi fost mai ușor 
de la cât am călărit. 

- Dacă aşa este, sunt recunoscător. 

El căută cu mâinile prosopul pe care îl aruncase la 
capul patului mai devreme, apoi îl luă ca să se şteargă și 
să o curețe și pe ea. 

Era foarte puţin sânge, un alt semn al unirii lor rela- 
tiv uşoare. Singura virgină cu care se mai culcase fusese 
Bryony, şi fuseseră amândoi atât de tineri și de lipsiţi de 
experienţă, că nu înțeleseseră prea multe din cele întâm- 
plate. Dar, dacă își amintea corect, fusese mult mai greu 
pentru amândoi. 

Acela era trecutul. Sarah era prezentul şi viitorul lui. 
Se întinse din nou pe perne şi o trase aproape de el, 
simțindu-se melancolic. 

Sarah spuse ezitant: 

-Sunt surprinsă că nu te-ai simțit suficient de bun 
pentru mama ta. Din ce mi-ai spus, părea o femeie bună 
şi iubitoare. 

- Era, dar îşi dorise întotdeauna o fetiţă, zise el cu 
gâtul încordat. A murit la naştere. Fusese aşa încân- 
tată să fie din nou însărcinată! Îmi spunea că o să 
am o surioară şi cât de mult o să-mi placă de aceasta. 
Și apoi... a sângerat până a murit. Copilul, fata pe care 
şi-o dorise, a mai trăit doar câteva ore, fiind apoi îngro- 
pată în brațele mamei ei. 

- Oh, Rob. 

Sarah se ridică într-un cot. Lumina slabă a lumânării 
îi reliefa trăsăturile fără cusur şi părul strălucitor de par- 
că era un înger. Se aplecă într-un sărut a cărui căldură 
plină de compasiune i se transmise și lui, încălzind fio- 
rul niciodată uitat al morții mamei lui. 

Știind că mai erau multe de zis, când sărutul se ter- 
mină, el o trase sub braţul său, astfel încât capul ei se 
odihnea pe umărul lui. 

-Aşa cum ai spus, astfel de lucruri sună trivial când 
sunt rostite cu voce tare. Știu că mama mA iubit chiar 
dacă și-a dorit și o fiică. Dar, în toți aceşti ani, la nivel 
subconștient m-am gândit că nu am fost un fiu suficient 
de bun cât să o mulțumesc. Avea nevoie de mai mult 
decât puteam eu să îi ofer. 

- Te-a adorat, spuse Sarah ferm. Ce mamă nu te-ar fi 
adorat? Dacă o să avem un fiu, sper să fie exact ca tine. 
Inclusiv înălțimea. 

El râse, dar sub amuzamentul lui se afla mirarea. 
Sarah vorbea despre copii - copiii lor - ca despre un 
lucru firesc și bine-venit din viitorul lor. Crearea unei 
familii era un miracol cotidian, dar conştientizarea aces- 
tui fapt era un lucru ameţitor de nou. 

- În acest caz, eu aș vrea să mi se consemneze do- 
rința pentru o micuță și delicioasă fetiță blondă pe care 
să o iubesc. 

- Poate ai parte de gemeni, îl avertiză ea. S-a mai 
întâmplat în familia mamei. 

-Ar fi o dublă binecuvântare. 

Ea își plimbă mâna pe pieptul lui, trecându.-și degete- 
le prin părul lui șaten. 

- Mai sunt lucruri de spus despre adevărul tău întu- 
necat, așa-i? Alte lucruri care ţi-au întărit convingerea că 
nu ești suficient de bun? 

-Mult prea receptiva mea prinţesă! exclamă el con- 
fuz. Odată ce apucă să se planteze în adâncul tău un ast- 
fel de adevăr întunecat, sunt o mulțime de lucruri care 
îl hrănesc. Cu siguranță tatăl meu nu m-a considerat 
suficient de bun sau de vrednic de numele Carmichael. 
Fratele meu a fost trimis la Eton, eu nu. Mi-am dorit să 
fiu un ofițer nobil şi să lupt pentru țara mea, și în loc de 
asta am decăzut în rândurile mizere ale prinzătorilor 
de hoți. Am ţinut la o femeie cu care mi-am dorit un 
viitor, şi ea m-a părăsit pentru un alt bărbat. 

-De aceea te-ai simţit aşa de inconfortabil când ai 
moştenit titlul? întrebă Sarah. Deoarece ţi se părea im- 
posibil și greșit ca tu să devii conte de Kellington? 

El se încruntă. 


284 Mary Jo Putney 


-S-ar putea să ai dreptate. Aş putea să îți înșir orice 
număr de motive pentru care nu mi-am dorit să moște- 
nesc, dar poate sentimentul de a nu fi suficient de bun 
este mai presus de toate. 

- Este ciudat cum persistă astfel de adevăruri chiar și 
atunci când lucrurile se rezolvă atât de bine, medită ea. 
Academia Westerfield a fost mult mai bună pentru tine 
decât ar fi fost Eton. Şi, în timp ce unii băieți visează la 
glorie militară... Ai discutat vreodată cu un soldat ca 
Alex Randall despre cum este războiul de fapt? 

- Suficient cât să îmi dau seama că să fiu comisar pe 
Bow Street a fost o alegere mult mai bună pentru mine, 
recunoscu el. Dar uniformele de armată arată mult, 
mult mai bine. 

Ea râse. 

- Ai fi arătat splendid în uniforma grena a regimen- 
tului. Dar arăţi splendid și fără ea. Vârful degetului ei îi 
încercui buricul. În ceea ce o priveşte pe femeia care te-a 
părăsit pentru alt bărbat... avea gusturi tare proaste. 

De data aceasta Rob râse. 

- Nu, a fost mai înţeleaptă ca mine. Noi doi semă- 
nam prea tare și ne este mai bine cu alți parteneri. 
El îi masă uşor spatele cu vârful degetelor. Ştiu că mie 
îmi este mai bine și aud că și ei îi este. 

-Atunci toți trăiesc fericiți până la adânci bătrâneți. 
Aprob asta. Sarah expiră ușor, respiraţia ei încălzindur-i 
blând pieptul. Sunt obosită, dar nu sunt încă gata să mă 
culc. Nu vreau ca această noapte să se termine. 

Mâna cu care el o masa îi cobori pe spate. 

- Nici eu nu vreau. Mâine va trebui să ne înhămăm 
la munca serioasă de pe domeniu. Avem doar această 
noapte fără griji. 

- De aceea nu vreau să o irosesc. Capul ei i se ridică 
de pe pieptul lui. Am o idee! Hai să probăm baia. Vana 
este suficient de încăpătoare pentru amândoi. 

Imaginile cu Sarah udă și goală erau irezistibile. O des- 
prinse de el și se așeză în fund. 

-Sper că ştii cum funcţionează. Mie mi se pare inti- 
midant întregul mecanism. 

Sarah râse și țâșni din pat. 

-Mă îndoiesc că te intimidează cu adevărat ceva! Este 
destul de simplu, de fapt. Tânjesc să o încerc de când 
am descoperit-o prima oară cu Mariah. 

El își puse din nou roba. 

-Ai un halat? Aerul nopții este răcoros. 

-Cu atât mai mare este motivul să ne scufundăm în- 
tr-o uriașă vană cu apă caldă! 

Sarah înfășură halatul de flanelă în jurul ei, își puse 
papucii de casă în picioare și porni spre baie. 

Rob aprinse o altă lampă şi o urmă. Nu se uitase cu 
atenție mai devreme, fiind mai interesat de paturi decât 
de baie, aşa că studie totul cu interes. Vana adâncă și 
ovală avea pe puțin doi metri în lungime și era fixată în- 
tr-o cutie lustruită din mahon, cu o margine lată în jurul 
ei. Erau trepte pe întreaga lungime a cutiei, pentru a-i 
ajuta pe cei care făceau baie să urce și să coboare. Părea 
demnă de familia regală. 

- Sunt prosoape mari și frumoase în acel dulăpior, 
indică Sarah, apoi se urcă pe cea mai joasă dintre trepte 
şi învârti două robinete. Apa începu să curgă. | 

- Apă și rece, și caldă? întrebă el uimit, scoțând mai 
multe prosoape. Trebuie să fi costat o avere să instalezi 
așa ceva! Ce risipă de bani care ar fi putut fi folosiți mai 
bine în altă parte. 

-Tatăl tău i-ar fi irosit oricum într-o manieră nedem- 
nă, măcar așa ne putem bucura și noi de ceva, spuse 
Sarah practic. Nu aș fi cheltuit mii de lire pe ceva atât 
de inutil, dar, dacă această casă va fi vreodată închiriată 
unui nabab, asemenea elemente de lux vor crește, cu 
siguranță, preţul chiriei. 

- Mici avantaje, murmură Rob aprinzând lumânările 
din candelabrul de perete. Acestea generau o lumină 
scăzută, romantică. Nu pot să nu mă gândesc la faptul 
că banii cheltuiţi pe această baie ar fi ajuns pentru ca 
toți arendașii de pe domeniu să aibă un acoperiș nou 
deasupra capului. 

- Gândeşte-te la asta mâine, spuse Sarah zâmbind, 
apoi scoase o sticlă din dulap și turnă câteva picături 

de ulei în apa al cărei nivel creştea rapid. Mirosul de 
ierburi învălui în mod delicios micuța încăpere. 

Rob adulmecă. 

- Rozmarin și lavandă? 

- Printre altele. Este un amestec pentru baie pe care 
mi l-a făcut Kiri. Ador experimentele ei. Sarah inspiră 
adânc. O noapte de lux nebun înainte să ne întoarcem 
la muncă. Să mai torn vin? 

- Te rog. Să bem vin în cadă este luxul suprem. 

Sarah se îndreptă spre dormitor şi se întoarse cu pă- 
rul prins în vârful capului și cu o mică tavă pe care se 
aflau paharele de vin și o gustare. 

- Uită-te ce delicatese! Sarah îi vâri în gură un cub de 
brânză. Cred că toți oamenii de la Kellington au muncit 
din greu pentru ca noi să avem o zi specială. 

- Noi suntem speranţa lor pentru viitor, prințesă. 

Rob îi dădu un minisendviș cu biscuit, şuncă și brân- 
ză. Ea îl luă suav, lingându-i provocator degetele, gest 
care îl amuți. l 

Apreciind că era suficientă apă, Rob închise robine- 
tele și așeză tava pe un colț mai lat, potrivit pentru pus 
mâncare sau cărți. 

- Acum, doamna mea, să încercăm baia. Să te ajut 
să îți scoţi cămașa de noapte? Am fost dornic să te văd 
în întregime. 

La aceste cuvinte, Sarah îngheță, cu o expresie con- 
sternată. 

Rob se încruntă. 

- Sarah, ce s-a întâmplat? 

- Eu... nu vreau să îmi dau jos cămașa de noapte. 
Pot să fac baie în ea. 

Sprâncenele lui se ridicară. 

-Pot să înţeleg timiditatea, dar tu nu pari sfioasă. 
Pari îngrijorată. Ai un semn din naștere? Te asigur că 
am să te consider întotdeauna frumoasă. Văzând-o că se 
făcea tot mai mică și se lipea cu spatele la zid, el adăugă: 
Sper să fim căsătoriți multă vreme, prințesă. Cred că 
poţi să rămâi acoperită următorii cincizeci de ani. Dar 
aș prefera să nu o faci. 


Aventurile unei lady 287 


Ea inspiră adânc, ceea ce făcu materialul uşor al că- 
mășii să lucească delicios. 

-Nu încerc să ascund un semn din naştere. Este... 
un tatuaj! 

-Un tatuaj! repetă el uimit. Unde Dumnezeu ţi-ai 
făcut așa ceva? 

Ea se strâmbă. 

-Am fost la un internat mai mulţi ani, pentru a mă 
şlefui și a cunoaşte mai multe fete de rangul meu. Una 
dintre fete era destul de sălbatică şi de diferită. Părinţii 
ei erau irlandezi, dar ea crescuse în India. O conside- 
ram minunată, foarte îndrăzneață și aventuroasă. Călă- 
rise elefanți! 

- Pentru o fată care tânjea după aventuri, pot să văd 
de ce era irezistibilă ca prietenă, spuse el amuzat. Se pri- 
cepea și să facă tatuaje? 

- Nu, dar era interesată de tatuaje şi era foarte dor- 
nică să facă unul. Însă ar fi fost aproape imposibil să 
se tatueze singură, iar eu eram singura fată din școală 
dispusă să o lase să experimenteze. 

Rob nu se mai putu abţine. Izbucni în râs. 

- Sarah, ești o sursă nesfârşită de încântare. Pot să 
văd tatuajul? Te rog? Sau vrei să mă faci să aştept cinci- 
zeci de ani? 

Ea oftă. 

- Presupun că ar fi mai bine să terminăm odată. 

şi trase cămașa de noapte peste cap și rămase goală, 
dând la iveală perfecțiunea ei de clepsidră cu piele de 
satin înainte să strângă materialul și să își acopere păr- 
tile intime cu el. 

Rob rămase o clipă fără suflare. Deși îmbrăcată 
era extrem de frumoasă, dezbrăcată era chiar mult mai 
frumoasă. 

- Eşti cea mai delicioasă creatură pe care am văzut-o 
în viața mea. 

Corpul lui, pe care îl crezuse satisfăcut, începu să 
trepideze de interes. 

Zâmbetul ei era unul rușinat, dar și mulțumit de 
reacția lui. 

- Tatuajul este în spate, pe partea dreaptă. Se în- 
toarse, dând la iveală un simbol mic, aproximativ cir- 
cular, pe curba dreaptă perfectă a posteriorului ei, care 
nu avea nevoie de decoraţii. Îmi surâdea ideea unui ta- 
tuaj scandalos, dar am fost prea lașă să mi-l fac undeva 
la vedere. 

- Un echilibru frumos între rebeliune și spirit prac- 
tic, Măcar acum te pot deosebi de Mariah. 

În timp ce Sarah pufni la acest comentariu, el se 
aplecă să vadă mai bine simbolul alambicat. Tatuajul 
avea câțiva centimetri în diametru și era ușor deformat, 
dar drăguţ. 

-Este un nod celtic. Prietena ta nebună a făcut 
o treabă bună pentru o amatoare. 

Sărută tatuajul și se ridică. 

-Tea durut? 

Sarah se strâmbă. 

- Îngrozitor, dar am avut brandy la îndemână, ceea 
ce mi-a fost de folos. 

El chicoti. 

- Fără brandy, probabil n-ai mai fi avut tatuaj. 

-Ai dreptate, spuse ea îndreptându-și capul întrebă- 
toare. Dar tu? Ai fost marinar. Ai vreun tatuaj? 

- Nu, îmi displace să ies în evidenţă. Intrăm în baie? 

O ridică și o cufundă în apă într-un vârtej de mires- 
me de rozmarin și lavandă. 

- Ahhhh..., suspină ea și inspiră în timp ce deliciosul 
lichid cald i se ridică spre umeri. Minunat! Este ca și 
cum aș fi într-un izvor cu apă termală, dar miroase mult 
mai bine. 

-Cred că mulți oameni consideră că izvoarele ter- 
male miros prea îngrozitor pentru a avea proprietăți 
curative. A 

Deschise un dulăpior și găsi săpunuri. li întinse ei 
unul. Avea un miros condimentat pe care nu îl putea 
identifica, dar îi plăcea. 

Punând săpunul deoparte, ea își încrucișă brațele 
pe marginea vanei și îl privi cu un interes ce-i lumi- 
na ochii. 

-Şi acum, recent dobânditul meu lord, este rândul 
meu să te văd în pielea goală! 


capitolul 37 


-Sunt mult mai puţin frumos ca tine, o avertiză 
Rob. Nu am tatuaje, doar câteva cicatrice. Şi - scuzele 
mele pentru asta - manifest semne clare ale dorinței 
de a ne consuma căsnicia încă o dată sau de două ori 
până dimineață. Nu că o voi face. Ai nevoie de timp 
să îți revii. 

- lau aceste semne ca pe un compliment, spuse ea. 

lubea aceste tachinări dintre ei. Când îl întâlnise 
prima oară pe Rob, era foarte serios și cu gândul doar 
la treabă. 

El își desfăcu de îndată cordonul și dădu jos halarul, 
întorcându-se să îl agaţe în cârligele de pe ușă. Nu mai 
văzuse un bărbat adult complet gol, și priveliștea era in- 
timidantă, fascinantă... și destul de excitantă. 

Așa cum bănuise, Rob era tot mușchi longilini, iar 
trunchiul lui era un triunghi format din umerii lați și 
șoldurile înguste. Își ținu privirea departe de erecţia lui; 
aceea era partea intimidantă. Era greu să îți imaginezi că 
un obiect atât de mare fusese în ea. 

Amintindu-și că, după șocul inițial, îi plăcuse, studie 
şi restul corpului lui. Nu glumise în privința cicatrice- 
lor. Ea se încruntă. 

- Semnele acelea subţiri de pe spate sunt urme 
de bici? 

El încuviință din cap. 

-Leam dobândit în primele mele zile de marinar 
recalcitrant. M-am luptat, m-am plâns și am încercat 
să îl conving pe căpitan că eram un gentleman răpit. 
Poate m-a crezut, fiindcă vorbeam ca un gentleman, 
dar nu era interesat de felul cum ajunsesem pe navă. 
Voia doar să muncesc. O biciuire din partea boțmanu- 
lui m-a convins. 

- Teribil! exclamă ea îngrozită. 

- Biciuirile sunt un lucru obişnuit pe nave. Un băr- 
bat înțelept ştie să le evite, spuse el scurt, urcând trep- 
tele de la vană. 

Intră în partea opusă, mişcându-se încet, ca ea să nu 
fie acoperită de val, dar apa i se ridică până la bărbie. 

Se instalară cu atenție, genunchii ei strânși sprijiniți 
de ai lui. În vană era loc pentru două persoane, dar nu 
rămânea mult spațiu când era vorba despre o persoană 
aşa înaltă ca Rob. 

Ea se aplecă în față și atinse o linie scobită în partea 
de sus a brațului lui. 

- Este o urmă din zilele tale de comisar? 

- Am fost şters de un glonț. Norocul meu că pistola- 
rul nu trăgea bine. 

-Trecutul tău îţi este scris pe piele, remarcă ea. Des- 
tul de alarmant. 

- Nu este nimic în comparaţie cu cicatricele pe care le 
poate avea un ofiţer de infanterie, o linişti el. 

li întinse unul dintre paharele de vin și îl luă el pe 
celălalt. 

Ea gustă vinul. Roșu de data aceasta, fiindcă nu păta 
dacă se vărsa în apă. 

-Aceasta este viața în splendoarea ei decadentă. 

- Splendidă da, consimţi el sorbind încet din vin. 
Decadentă nu. O noapte a nunţii în apă cu deli- 
cioasa mea proaspătă mireasă este un dar minunat, nu 
o decadenţă. 

Ea simţi cum fața îi devenea roz. 

- Probabil nu este totuși o poveste de spus nepoților. 

-Cu siguranță. 

li oferi tava cu gustări. 

Ea mai luă o bucată mică de biscuit cu șuncă și 
brânză. 

-Să mănânci şi să bei într-o vană magnifică se potri- 
veşte definiției date de mine decadenţei. 

Mai luă o bucată de brânză cheddar cu puţin sos 
chutney pe ea. 

- V-am văzut pe tine, pe Adam și pe Kirkland îndrep- 
tându-vă spre casă cam pe la mijlocul după-amiezii, apoi 

tu și Kirkland aţi dispărut pentru o vreme. Ar trebui să 
ştiu ceva? 

- Îmi pare rău, spuse el apologetic. Am uitat să îţi 
mulțumesc că ai redecorat camera de lucru. Arată atât 
de bine, că aproape nu am recunoscut-o. 

-Mă bucur că îți place, având în vedere că tot aco- 
lo ajungi. Mai târziu o s-o fac să semene mai mult cu 
biblioteca. 

şi înclină capul într-o parte. 

-Şi Kirkland? 

Rob oftă, pierzându-și din voia bună. 

- Crede că în spatele grupurilor radicale irlandeze 
mai periculoase, inclusiv Irlanda Liberă, ar putea să fie 
sprijin financiar francez. Ai petrecut câteva zile printre 
ei? Ai auzit ceva care să susțină această posibilitate? 

Sarah se încruntă, încercând să-şi amintească. Nu era 
ușor în timp ce plutea pe un nor devin. 

-Nu mă pot gândi la ceva anume, cu excepția faptu- 
lui că Flannery i-a spus unuia dintre oamenii săi că până 
vor ajunge acasă vor fi sosit banii de la Claude. Cum 
Claude este un nume francez, ar putea însemna ceva. 

- Este, cu siguranță, posibil, spuse Rob interesat." 
O să-i transmit informaţia lui Kirkland înainte să plece. 
Orice frântură de informaţie poate fi de folos. 

Sarah căscă delicat și își puse paharul gol de vin pe 
marginea vanei. 

Ta sfârşit mi se face somn, și tu eşti cel mai confor- 
tabil lucru din zonă. 

Avu nevoie de o oarecare abilitate acrobatică, dar se 
întoarse ca să fie cu capul în aceeași parte a vanei cu 
Rob. Braţul lui o cuprinse astfel încât ea ajunse să stea 
întinsă de-a lungul corpului lui, pe jumătate plutind. 

- Încântare, murmură ea. 

- Stai destul de confortabil? Atâta moliciune, spuse 
el strângându-i ușor sânul. 

Ea începu să îi mângâie leneș pieptul, cu degete- 
le atingându-i textura delicată a părului. Apoi îl ciupi 
experimental de unul din sfârcuri. Acesta se întări ime- 
diat, și el inspiră precipitat. 

-Ce interesant, spuse ea. O reacţie similară cu a mea. 

ÎI ciupi şi pe celălalt. 

- Ai talent la așa ceva, spuse el cu vocea ușor 
sugrumată. 

-Chiar am? Atunci ar trebui să mi-l dezvolt. 

Îşi plimbă mâna uşor și îl prinse de „semnul indica- 
tor al plăcerii“. Acesta se întări ca piatra, și el icni. 

Ea exploră mai departe, învățându-i forma prin 
atingere și descoperind ce părea să îi placă lui mai 
mult. Dificil, fiindcă părea să îi placă orice. Ochii lui 
Rob erau închiși şi respirația gâfâită în timp ce brațul 
se strânsese în jurul ei. 

Conştientizarea faptului că îi stârnea o asemenea 
reacţie puternică o făcu să se simtă intens, diavolesc 
de feminină. Era remarcabil de excitant. Căldura ce 
creştea în locurile ascunse pe care la descoperise în acea 
seară îi făcu instantaneu coapsele să trepideze. 

li trecu prin minte că, dacă își înfășura piciorul în 
jurul lui, aveau să se potrivească foarte bine. Aşa că nu 
mai amână. Îşi strecură piciorul în lateral și îl încălecă, 
pe jumătate plutind, cu părţile ei cele mai intime odih- 
nindu-se pe ale lui. 

- Dumnezeule mare, Sarah! icni el. 

Ea se mișcă ușor, alunecând în susul și în josul acelei 
sulițe întărite. El o prinse de coapse ca să se poată afun- 
da în ea. Se împreunară atât de strâns, că acel punct de 
plăcere delicioasă se frecă de el cu rezultate cutremură- 
toare. Ea gemu, zbătându-se în apă în timp ce pierdea 
controlul asupra corpului ei. 

El scoase un mormăit răgușit în urechea ei, corpul lui 
reacționând la fel de necontrolat ca al ei. Ea s-ar fi putut 
îneca dacă el nu i-ar fi ţinut capul deasupra apei. 

Cu puterile consumate, ea rămase fără vlagă deasu- 
pra lui, cu braţele lui strânse în jurul mijlocului ei. Când 
putu să respire din nou, ea spuse: 

- Chiar sper să putem păstra casa și baia acestea. 

Rob chicoti și o sărută pe obraz. 

- Sarah, spuse el răgușit. Prinţesa mea. Eşti cel mai 
bun lucru care mi s-a întâmplat, 

Ei i se întâmplaseră mult mai multe lucruri bune de- 
cât i se întâmplaseră lui Rob. Dar el înainta rapid spre 
vârful listei. 


După ce apa se răci, ieșiră din vană. Rob folosi unul 
dintre prosoapele mari să o șteargă pe Sarah, umplând-o 
de furnicături în tot corpul. După ce se uscă și el, o duse 
în dormitor. Deși nu era neapărat necesar, ea iubea să îi 
simtă această forță lipsită de efort. 

Descoperi că dormitul fără cămăși de noapte era o 
altă plăcere decadentă. Pe viitor, cămășile de noapte 
aveau să fie o alegere mai înţeleaptă, căci cameristele 
aveau să intre dimineaţa cu ciocolată sau cu ceai, dar 
noaptea aceasta le aparținea doar lor. Adora să stea 
dezbrăcată lângă Rob, culcușită în cercul protector al 
braţelor lui. 

Una dintre lămpile cu lumină scăzută fusese lăsată 
ca lumină de veghe. În timp ce se lăsa furată de somn, 
Sarah își scoase mâna stângă în afara cuverturilor, și lu- 
mina strălucea ușor pe verigheta ei. În întreaga aventură 
irlandeză purtase verigheta lui Mariah, întâi drept dova- 
dă că era ducesa, apoi ca să nu o piardă. 

Mariah primise recunoscătoare verigheta înapoi, deși 
Ashton i-ar fi putut cumpăra una nouă bătută cu dia- 
mante dacă ar fi vrut. Acel simplu inel de aur era nepre- 
ţuit prin ceea ce reprezenta. 

Sarah își strânse mâna pumn, protejând instinctiv 
inelul și ceea ce reprezenta el. Nepreţuit pentru că era 
un simbol al jurămintelor pe care ea și Rob şi le făcuseră 
unul altuia. 

Adormi zâmbind. Avea să treacă ceva timp până să 
creadă la toate nivelurile că el nu avea să o părăsească. 
Dar știa deja că într-o zi avea să o creadă. 

Rob se trezi greu a doua zi, pentru că noaptea lip- 
sită de griji se terminase. Privi baldachinul de brocart 

de deasupra și se gândi la toate lucrurile care trebuiau 
făcute. Banii pe care îi recuperase de la Buckley dispă- 
reau rapid. Dacă nu primea răspuns de la avocatul fami- 
liei până a doua zi, avea să se ducă personal la Londra să 
afle ce se întâmpla cu finanţele familiei Kellington. 

Doar gândul la treburile care-l așteptau îl făcea să de- 
vină încordat. Apoi Sarah se mișcă în brațele lui, și el 
îşi mută privirea de la baldachin la ea. Era moale, aurie 
şi complet adorabilă. Încordarea îi dispăru de îndată. 
Noua lui viață se anunţa solicitantă - dar, cu Sarah lân- 
gă el, merita. 


Majoritatea musafirilor plecau. Unii, precum soţii 
Ashton, rămăseseră mai mult decât plănuiseră iniţial, 
pentru nuntă. Patrick Cassidy se întorcea în Irlanda 
cu omul lui Rob, Harvey, să vadă ce se putea face 
la Kilvarra. 

Patrick îi strânse mâna lui Rob, spunând glumeţ că 
Kirkland nu era un tip rău, cu siguranță pentru că era 
mai mult scoțian decât englez și deci mai aproape de 
irlandezi. Rob bănuia că, pe viitor, vărul lui avea să îi tri- 
mită lui Kirkland informaţii pe care avea să le considere 
spre beneficiul și al Irlandei, și al Angliei. 

Rob îl rugă pe Harvey și să vadă dacă putea să găseas- 
că un ponei numit Boru care fusese dat unui căpitan 
de iole din Kinsale, ca plată parțială pentru o barcă. 
Şi, dacă găsea un alt ponei potrivit pentru o fată, să 
îl cumpere. 

După ce ultimii musafiri plecară, Bree se apropie 
de Rob, cu o expresie războinică, de parcă nu s-ar fi aş 
teptat să poată obține ce dorea. 

- Cum nu sunt lecţii la parohie azi, mai facem o 
lecție de călărie? 

Rob ezită, gândindu-se la toate celelalte lucruri pe 
care ar fi trebuit să le facă. Apoi surprinse o privire 
din partea lui Sarah, care îi dădea de înţeles că ar fi 
bine să accepte. Avea dreptate. Munca la domeniu era 
fără sfârșit, dar fiica lui avea nevoie de atenţia lui în 
momentul ăsta. 

- Ne întâlnim la grajduri după ce te schimbi. 

Ea încuviință din cap, dintr-odată ceva mai fericită, 
şi fugi să se schimbe. Când Bree nu mai avea cum să îi 
audă, Rob îi spuse lui Sarah: 

- Bree pare supărată. S-a întâmplat ceva? 

- Nu din câte știu eu, spuse Sarah, cu sprâncenele 
ridicate. Dar a trecut prin multe schimbări într-o pe- 
rioadă scurtă de timp. La început, era doar recunoscă- 
toare să fie salvată de bunicul ei cel îngrozitor. Apoi a 
fost entuziasmul cu nunta. Bănuiala mea este că acum 
viaţa revine la normal, și ea nu este sigură ce rol joacă la 
Kellington. Mai ales acum, că ne-am căsătorit, continuă 
ea zâmbind ușor. Fiind fiica ta, înfruntă frontal această 
problemă, nu se ascunde de ea. 

- Într-o situație similară, tu ce ai face? întrebă Rob. 
Ai lupta sau te-ai ascunde? 

Sarah râse. 

-Aș arăta mică și neajutorată și m-aș descurca 
folosindu-mi farmecul. 

-Şi ai avea și mare succes. 

Nu își putea imagina pe cineva care să îi reziste. Până 
şi bunica lui o plăcea pe Sarah, deși încerca să ascundă 
acest lucru. 

O sărută rapid pe obraz, căci orice altceva ar fi riscat 
să degenereze. 

- Ne vedem mai târziu. 

- Mirosind a cal, spuse ea amiabil. Pe mai târziu! 

Bree ajunse la grajduri chiar după Rob. Într-un 
costum care îi venea bine, părea ca o tânără lady ca la 
carte, deși limbajul ei putea în continuare să îţi ridice 
părul de pe ceafă. El și Bryony creaseră acest copil, dar 
Bree era unică. 

- Te-ai descurcat bine în ţarc. O scoatem la plimbare 
pe domeniu azi? 

- Ar fi al naibii de minunat! 

Apoi se înfioră. 

După ce încălecară - Bree pe o iapă bătrână, placidă -, 
Rob o conduse spre dealuri, pe lângă ruinele vechiului 
castel. Fiica lui părea ușor emoționată să călărească fără 

ajutor, dar își ținea bine echilibrul și avea instincte de 
călăreț. Avea să fie în curând pregătită pentru un cal 
mai vioi. 

n timp ce treceau într-un pas domol pe lângă castel, 
el remarcă: 

-Ai petrecut mult timp explorând ruinele? Sunt 
foarte interesante, dar pot fi periculoase. Unele din- 
tre vechile tunele și ziduri sunt gata să se prăbușească. 
Nu te duce fără să anunți pe cineva unde ești. Ba chiar 
mai bine, du-te cu un prieten. 

Ea încuviință din cap cu o expresie ce spunea ceva de 
genul: „Nu am nici o intenţie să fac ce îmi spui, dar nu 
mă deranjez să te contrazic“. Rob văzuse această expre- 
sie pe propria față în tinerețea lui. Spera ca măcar atentă 
să fie, dacă ascultătoare nu era. 

- Ţi-a plăcut să fii domnişoară de onoare? 

Fiindcă ea ridică din umeri fâră să răspundă, el 
spuse direct: 

-Pari supărată. De ce? Nu te pot ajuta dacă nu îmi 
spui ce nu este în regulă. 

Ea îl privi, cu ochii ei albaştri ca de gheaţă la fel 
de intimidanţi ca ai lui. 

- Presupun că tu și Sarah o să aveți o grămadă de 
bebeluşi blestemaţi acum. 

Deci asta era problema. 

-Sperăm să avem cu timpul, recunoscu el. Dar vei fi 
tot timpul copilul meu cel mai mare. 

- Dacă vei avea fiice, vor fi Lady Sarah și Lady 
Mariah, scuipă ea. Nu bastarda de Bree. 

El rămase fără suflare. 

- Ţi-a spus cineva așa? 

-Un băiat din sat mi-a spus. Dar bam pocnit în nas! 

Sarah avea dreptate că Bree era o luptătoare. 

- Bătaia nu este, de obicei, o soluție, spuse el. Oame- 
nii care te insultă vor o reacție. Dacă zâmbeșşti și te porți 
de parcă nu ţi-ar păsa, probabil vor pleca și vor găsi pe 
altcineva de insultat. 

Ea se încruntă, gândindu-se. 

- Poate, dar mă pierd cu firea când oamenii sunt răi. 
Mai ales când cineva zice că mama a fost curvă. - 

-Şi mie mi-ar fi greu atunci, recunoscu el. Ca în 
cazul majorității lucrurilor, pentru a-ţi controla reacți- 
ile e nevoie de .exercițiu. Dacă cineva te face bastardă, 
ţine minte că un termen mai frumos este copil din flori. 
Eşti un copil născut din dragoste. Mulţi oameni nu pot 
spune asta. 

Ea încuviință din cap posomorâtă. 

- Poate, dar mi-aş fi dorit ca tu să te fi căsătorit cu 
mama. 

-Şi eu mi-am dorit, şpuse el, întrebându-se de câte 
ori era nevoit să o spună înainte ca ea să îl creadă. 
Ştiu că ai prefera ca mama ta să fie încă în viață, dar ai 
un tată și o mamă vitregă care țin la tine. 

- Nenorocita de Sarah, mormăi ea în barbă. 

mpotriva sfatului bun pe care tocmai i-l dăduse, Rob 
își pierdu cumpătul. 

- Bryony! izbucni el. Prinse hăţurile iepei şi o întoar- 
se să își vadă fiica, cu ochii aprinși. Nu îţi permit să 
vorbeşti aşa despre soția mea. Sarah merită cel puțin res- 
pect și curtoazie, dacă nu mai mult. 

În loc să bată în retragere, Bree ripostă. 

-Şi dacă ţi-aș spune ţie că ești un ticălos blestemat? 

Rob dădu drumul hățurilor. 

- Atragi atenția dacă te porți urât. Pe când, dacă te 
comporţi bine, primeşti mai multă libertate să faci în 
tăcere ce îți dorești. Amintinduși cuvintele lui Sarah, 
continuă: Ai avut parte de multe schimbări într-un 
timp scurt. Asta poate fi supărător. Dar nu vorbi urât cu 
oamenii care nu o merită. Dacă ai probleme, discută 
cu mine. 

Cu ochii mijiţi, ea îl întrebă: 

- Ce îmi faci dacă nu mă port bine? 

Cum Dumnezeu trebuia să se poarte cu o fată belige- 
rantă? Îi veni un gând. 

-Ca să călăreşti, ai nevoie de calm și de un cap limpe- 
de. Un călăreț furios sau care și-a pierdut controlul nu 
are ce căuta pe un cal. M-ai înţeles? 

Ea păru şocată. 

-Nu mai primesc ponei? 

Urând să spună asta, el zise cu fermitate. 

-Dacă simt că nu ești o călăreață bună, nu. Așa că 
lucrează la temperament și la limbaj, te rog. Una este 
să foloseşti înjurături din greșeală, deși îți recomand să 
renunțţi la acest obicei. Dar să foloseşti înjurături ca 
să insulți este de-a dreptul grosolan. 

După o pauză lungă, ea încuviință din cap. 

- Dar chiar ești un ticălos nenorocit! 

Apoi întoarse iapa și se îndreptă spre castel cât de 
rapid îi permitea animalul, deci nu foarte rapid. 

Rob ezită între a râde și a-și dori să-i dea una la fund. 
Nici una din variante nu era o idee bună. O urmă, bu- 
curos să vadă cât de ușor se ținea pe spatele lat al iepei. 

Era mai ușor să fii părinte dacă începeai cu un bebe- 
luş, astfel încât părintele şi copilul să crească împreună? 
Își făcu o notă mentală să se consulte cu Sarah. Poate nu 
crescuse o fetiță, dar fusese şi ea una. 

Una care băuse brandy și se tatuase. Gândul ăsta îl 
făcu să râdă. Viaţa de familie era complicată, dar cu si- 
guranță interesantă. 

Se întoarse la grajduri și o găsi pe Bree țesălând bătrâ- 
na iapă. Se urcase pe o cutie de lemn ca să poată ajunge 
mai bine. Îl privi îngrijorată în timp ce el își aducea calul 
în grajd. 

- Am nevoie de experienţă în rolul de tată, spuse 
el împăciuitor. Tu ai nevoie de experienţă să ai tată. Lu- 
crăm împreună la asta? 

Micuța ei față fu luminată de un zâmbet. 

- Da, domnule! 

Ușor ezitant, el zise: 

- M-am tot gândit să te întreb dacă nu vrei să porți 
numele Carmichael. Nu trebuie să renunţi la numele 
mamei tale. Ai fi Bryony Owens Carmichael. 

Bree își mușcă puternic buza, la un pas de a izbucni 
în lacrimi. 

- Fii al naibii de convins că aș vrea asta! 

- Vă mulțumesc, domnişoară Carmichael. 

În timp ce Rob dădea jos şaua de pe calul ei, se hotări 
că făceau progrese. Sau cel puţin așa spera. 

Rob întocmea o listă mentală a îndatoririlor lui pen- 
tru restul zilei în timp ce intra în salonul din față al 
casei. Sarah îl interceptă ducând cu ea un dosar de piele 
ce stătea să se reverse. 

- Absentul Nicholas Booth, a treia generaţie de avo- 
caţi de la firma ce se ocupă de domeniul Kellington, a 
sosit, îl informă ea pe Rob. L-am lăsat să bea ceai în salo- 
nul mic în timp ce m-am dus să aduc planurile financia- 
re pe care le-am dezvoltat noi cu Adam. Îi arată dosarul. 
Eram pe punctul să trimit pe cineva după tine. 

Rob deveni alert. Veștile financiare erau, cu siguran- 
ță, proaste, dar era mai bine să știe decât să continue să 
se afle în purgatoriul de până acum. 

- În sfârșit! Chiar începusem să cred că fugise cu ba- 
nii familiei, deși probabil nu avea cu ce fugi. Ce părere 
ai despre el? 

Ea se gândi. 

- Serios, onest și inteligent. 

- Sună încurajator, replică el şi îi oferi braţul. Să ve- 
dem ce are de spus? 

Sarah îi apucă brațul cu o expresie de hotărâre 
îndurerată. 

-La bine și la rău, domnul meu! L-am dus în salo- 
nul mic, întrucât este una dintre camerele în care n-am 
schimbat nimic. Ar fi bine să știe că suntem săraci, dacă 
nu și-a dat seama deja. 

Ttaversau salonul, când contesa văduvă coborî impe- 
tuos scările, cu bastonul în mână. 

-Am auzit că a sosit Booth. Doresc să îl văd. 

Rob ezită. 

-Mai târziu poate? Eu și Sarah ne întâlnim cu el la o 
discuţie sumbră despre finanţele familiei. 

-Tocmai de aceea doresc să fiu prezentă, spuse ea 
înțepată. Kellington a fost casa mea timp de aproape 
cincizeci de ani și am dreptul să știu ce se întâmplă. 

Era greu să negi asta. 

- Cum doriți, doamnă. După dumneavoastră. 

Ea încuviință din cap și îi conduse spre micul salon, 
cu bastonul bătând cadențat. Când intrară în încăpere, 
avocatul se ridică rapid şi se înclină. Avea cam patru- 
zeci de ani, estimă Rob, de înălțime și constituție medii. 
Booth și Rob se studiară, evaluându-se reciproc. 

După câteva momente, avocatul își întoarse atenția 
spre văduvă. 

- Lady Kellington. Este o plăcere să văd că arătați atât 
de bine 

Gura ei se strâmbă. 

- Minţi la fel de prost ca tatăl tău. 

Alese un scaun şi se așeză, cu bastonul pregătit în caz 
că era nevoie să lovească pe cineva. 

- Mă bucur să vă văd, domnule Booth, zise Rob. 
Mai aveam puţin și plecam la Londra să vă vânez. 

i întinse mâna. Booth arăta de parcă nu era sigur că 
remarca comisarului fusese o glumă. 

-Îmi pare rău, Lord Kellington. Intenţionasem să 
vă scriu imediat ce am primit scrisoarea, dar situația 
este complexă. A luat mai mult decât mă așteptasem să 
strâng toate informaţiile relevante și mi-am dat seama 
repede că ar fi cel mai bine să ne întâlnim personal. 
Dând drumul mâinii lui Rob, o privi pe Sarah. Mă scu- 
zaţi, domnişoară, nu ştiu cine sunteți. 

-O altă Lady Kellington, spuse ea vesel. 

Fl se înclină. 

- Îmi pare rău, doamnă. Nu ştiam că Lord Kellington 
are O soţie. 

- Ne-am căsătorit abia ieri, așa că nu este o surpriză că 
nu ai știut. Ochii ei străluciră. Și, înainte să îţi faci prea 
mari speranțe, nu am o zestre care să facă o prea mare 
diferență când vine vorba despre finanțele familiei. 
Să ne așezăm și să începem? 

Cu o expresie nesigură, domnul Booth spuse: 

- Va fi o discuţie plictisitoare de afaceri. Poate că doam- 
nele doresc să se retragă? 

-Soția mea se pricepe mai bine ca mine la adminis- 
trarea unui domeniu, spuse Rob însoțind-o pe Sarah pe 
canapeaua din partea opusă lui Booth. Este foarte po- 
sibil ca şi bunica să ştie mai multe. Întrucât sunt direct 
interesate de situație, au dreptul să participe. 

Se aşeză lângă Sarah. O masă joasă se afla între cana- 
pea şi scaunul avocatului, și un teanc de hârtii era aran- 
jat în faţa lui Booth. Sarah puse şi dosarul ei de piele 
lângă documentele avocatului, ca o provocare tăcută. 

- Opreşte-ne frământarea, domnule Booth. Va trebui 
să închiriem castelul Kellington unui nabab şi să ne 
retragem într-o casă la țară? 

-Văd că v-aţi gândit la asta, doamna mea, zise avo- 
catul aprobator. Nu, situația este dificilă, dar nu chiar 
atât de rea. 

Sarah prinse mâna lui Rob şi o strânse. El îi răspun- 
se, simțind o ușurare uimitoare. Se pare că era mai ata- 
şat de blestematul acesta de castel fals decât își dăduse 
seama. Adunându-se, întrebă: 

- Aveţi o listă cu toate proprietăţile Kellington? Dar 
presupun că tot ce poate fi înstrăinat este ipotecat. 

-Din păcate, este adevărat. Aveţi aici o listă cu pro- 
prietăți și ipoteci, zise avocatul ridicând primul docu- 
ment din teanc și întinzându-l peste masă. După cum 
puteți vedea, fiecare ipotecă are restanţe. Cu moartea ta- 
tălui şi apoi a fratelui dumneavoastră, fiecare deținător 
de ipotecă așteaptă să vadă cine este noul conte înainte 
să-și recupereze datoria. 

- În speranța că noul conte este înstărit? Sunt con- 
damnaţi la dezamăgire. 

Rob citi lista. În afară de castelul Kellington, care nu 
era înstrăinabil și nu putea fi ipotecat, erau o jumătate 
de duzină de domenii mai mici, inclusiv Kilvarra din 
Irlanda. Erau şi câteva proprietăți din Londra şi trei afa- 
ceri în Midlands: o topitorie, un atelier de olărie și un 
fel de moară. 

Îi veni rău când adună datoriile scadente. Mai bine 
de o sută de mii de lire. Ce Dumnezeu făcuseră tatăl și 
fratele lui cu atâţia bani? li întinse hârtia lui Sarah. 

-Nu am văzut o ipotecă pentru casa Kellington. 
Nu este înstrăinabilă? 

Booth clătină din cap. 

- Bunicul dumneavoastră a adăugat-o pe lista de 
proprietăți care nu pot fi înstrăinate. Tot el este cel 
care a achiziționat majoritatea proprietăţilor înstrăi- 
nabile. Înclină respectuos din cap spre văduvă. Soţul 
dumneavoastră a fost un manager financiar excelent, 
doamna mea. 

Văduva studia lista de proprietăţi pe care i-o dăduse 
Sarah. 

-O trăsătură ce pare să nu fi fost moştenită. Soţul 
meu a pus casa Kellington pe listă ca familia să aibă o 
locuinţă decentă la Londra. 

Sarah i se adresă lui Booth: 

-O baie nebunesc de extravagantă a fost adăugată la 
apartamentul stăpânilor de sus. Ştiţi dacă s-a procedat 
la fel şi la casa Kellington? 

Booth se strâmbă. 

- Da, am văzut facturile când au venit. Exorbitant. 

-O mare risipă de bani, spuse Sarah afectată, dar 
Rob îi văzu strălucirea din ochi. 

- Ce venit produc domeniile la un loc? întrebă Rob. 
Sau poate ar trebui să întreb cât venit produceau când 
trăia bunicul, prin comparaţie cu acum. 

- În cel mai bun caz, când bunicul dumneavoastră 
lucra cu al meu, venitul anual depășea șaizeci de mii de 
lire pe an. 

Rob fluieră uşor. 

-Şi acum? 

- Între douăzeci şi douăzeci și cinci de mii, răspun- 
se Booth. Cum fratele dumneavoastră a murit înainte 
să primească venitul trimestrial, plata vă revine dum- 
pg Am adus un cec pentru aproape șase mii 

e lire. 

Combinat cu banii recuperați de la Buckley, era su- 
ficient să acopere costurile pentru administrarea dome- 
niului mai multe luni. 

-Atunci putem începe aici, la castelul Kellington. 
Sarah și prietenul meu Ashton au schițat planurile pen- 
tru ce trebuie făcut. 

Rob scoase schița din dosarul lui Sarah și i-o înmână 
lui Booth. 

- Vreţi să spuneți ducele de Ashton? 

Când Rob îi confirmă, Booth spuse impresionat: 

- Este considerat unul dintre cei mai buni și cei mai 
progresivi latifundiari din Marea Britanie. Aţi avut 
noroc că ați putut lucra cu dânsul. 

- Este soţul surorii mele, îi explică Sarah. 

Avocatul păru şi mai impresionat în timp ce studia 
planurile, cu sprâncenele ridicate. 

-Va trebui să lucrăm în etape, desigur, reluă Rob. 
Prima etapă include reparaţii vitale, precum și cumpă- 
rarea de vite de prăsilă, pentru a majora venitul în anii 
viitori. Schița este foarte generală, desigur, întrucât nu 
am avut sumele exacte. 

Booth întoarse şi cealaltă pagină. 

- Presupunerile și obiectivele sunt bune totuşi. 

- Acum, că am vorbit cu dumneata, ne putem pune 
în aplicare planurile, spuse Rob. Presupun că va trebui 
să las proprietăţile care sunt scadente să fie lichidate. 
Întrucât casa Kellington are o localizare bună, poate 
fi închiriată pentru un venit substanţial. Cunoști bine 
proprietăţile familiei, așa că aştept părerile dumitale. 

-Lord Kellington, vorbiţi ca bunicul dumneavoas- 
tră, spuse Booth aprobator. Am câteva idei despre viito- 
rul domeniului. 

-Şi datoriile personale? Nu o să plătesc datoriile de 
joc ale tatălui şi ale fratelui meu, dar am să încerc să 
achit facturile comercianților. Nu vreau ca unele familii 
să fie aruncate în stradă din cauza depravării predeceso- 
rilor mei. 

- Vă pot oferi o listă cu aceste datorii, zise Booth cu o 
grimasă. De la moartea fratelui dumneavoastră, comer- 
cianții mi-au asaltat biroul. 

- Majoritatea acestor datorii pot fi reduse prin nego- 
ciere, interveni văduva. Un croitor care se teme că nu 
va primi nimic se va mulțumi și cu jumătate, pufni ea. 
Probabil şi-a dublat preţurile de la bun început, pentru 
că ştia că va fi greu să încaseze sumele alea. 

- Domnule Booth, aveţi permisiunea mea să negoci- 
ați înţelegeri acolo unde se poate, zise Rob, ușurat. 

Avocatul încuviinţă din cap și își notă. 

- Am discutat despre fondurile și despre datoriile 
domeniului, Lord Kellington. Aveţi fonduri personale 
importante? 

Rob își plătea toate facturile la timp și avea sufici- 
enţi bani puși deoparte cât să își poată desfășura activi- 
tatea de comisar fără opreliști, dar nu erau genul de 
sume de care se interesa Booth. 

- Îmi pare rău, dar nu. Va trebui să mă descurc cu 
ceea ce produce domeniul. 

Sarah spuse ezitant: 

-Ai menţionat la un moment dat că, atunci când ai 
plecat din India, ţi-ai lăsat o parte din economii unui 
fost angajator, să le investească. Cum s-a descurcat? 

- Chiar nu ştiu, spuse el surprins. Nu m-am gândit 
niciodată la banii pe care i-am dat lui Fraser. Privise acei 
bani ca fiind pentru urgenţe sau pentru bătrâneţe, dacă 
supraviețuia până atunci. Dar, în ultima lui scrisoare, 
îmi zicea că investiţiile merg bine. Am să scriu biroului 
lui din Londra să aflu exact cât de bine. 

- Rob nu ar fi avut dreptul la un procent din avere, ca 
fiu mai tânăr? întrebă Sarah. Înţelegerile maritale pre- 
văd tot timpul procente pentru fiii și fiicele mai mici. 

-Ar fi avut dreptul la zece mii de lire, recunoscu avo- 
catul. Dar banii aceia au fost cheltuiţi de mult. 

Bătrâna bătu cu bastonul în podea. 

- Booth, trebuie să fii obosit după cât ai călătorit, 
Sarah, cheamă majordomul să îl însoțească pe domnul 
Booth într-o cameră. 

Cuvintele erau curtenitoare, dar era, evident, o alun- 
gare a avocatului. 

- Vă mulțumesc mult, doamna mea. Booth își strân- 
se hârtiile şi se ridică. Ne vedem mai târziu, domnul 
meu. Veţi avea mai multe întrebări după ce absorbiți 
toate informaţiile. 

După ce avocatul plecase și închise uşa în spatele lui, 
văduva îl fixă pe Rob cu o privire sfredelitoare. 

-Să nu renunți la nici una dintre proprietățile 
Kellington. 

-S-ar putea să am cum să salvez una sau două, dar cu 
siguranță nu pe toate. Nu când toate sunt ipotecate și 
la scadenţă. 

- Toate sunt proprietăți bune şi investiţii solide pe 
termen lung. Eu şi bunicul tău le-am ales cu atenție. 

- Aţi lucrat împreună cu soțul dumneavoastră? între- 
bă Sarah interesată. 

- Tata a fost un comerciant bogat, așa că aveam expe- 
rienţă în afaceri. Soțul meu mi-a apreciat cunoştinţele. 
Văduva se încruntă. Tatălui tău nu i-a plăcut să asculte 
de femei. 

-Atunci a fost un prost, spuse Sarah ferm. Presupun 
că, dacă v-ar fi ascultat, domeniul ar fi fost într-o stare 
mult mai bună. 

- Ar fi fost. Dar prima lui soţie, mama lui Edmund, a 
fost interesată doar de extravaganţe și de o viaţă elegan- 
tă, comentă văduva înțepată. Mama ta nu a fost extrava- 
gantă, Kellington, dar îi lipsea înțelegerea problemelor 
financiare, așa că a lăsat lucrurile în seama soțului ei, 
ceea ce a fost o eroare gravă. 

Cuvintele ei îl făcură pe Rob să înţeleagă mai bine 
cât de ascuţită putea să fie limba bunicii lui. Părerea ei 
despre el părea să se fi îmbunătățit, întrucât era prima 
oară când îi folosea titlul. Până acum, nu îl numise în 
nici un fel. 

-Un bărbat trebuie să fie un nesăbuit să nu ia seama 
la sfaturile inteligente atunci când îi sunt oferite. 

-Ai mult mai mult bun-simț decât tatăl sau fratele 
tău, spuse bunica lui aspru. Dă-mi schița cu reparațiile 
şi investițiile la care te-ai gândit. 

Sarah îi întinse paginile. Bunica lui analiză paginile 
scrise cu grijă, dând aprobator din cap. 

- Destul de inteligent, deși trebuie să investești mai 
mult în scurgeri pe terenurile din sud. Recolta va crește 
considerabil dacă o faci. 

-Nu mă îndoiesc, dar nu ştiu de unde ar putea veni 
banii. Ce alt proiect sugerezi să amân, ca să pot plăti 
pentru scurgeri suplimentare? întrebă el, cu o anumită 
tensiune în glas. 

- Păreţi amândoi să aveţi o bună judecată pentru doi 
tineri, spuse ea studiindu-i cu ochii mijiți. Trebuie să 
admit că sunt agreabil surprinsă. 

Amuzat, Rob îi răspunse: 

- Sentimentul este reciproc. 

- Dacă nu sunteţi atenţi, o să începeţi să vă înţelegeți, 
adăugă şi Sarah, la fel de amuzată. 

Un zâmbet slab apăru pe faţa văduvei. 

-Ce ai face dacă nu ar fi ipoteci de plătit pe proprie- 
tăţile înstrăinabile? 

- Aş evalua fiecare proprietate, spuse Rob încet. Pre- 
supun că nu au fost întreținute corespunzător, astfel că 
venitul inițial va merge spre întreţinere și îmbunătățiri. 
Când proprietăţile devin profitabile, aș vira o parte din 
venit în economii şi m-aș gândi la investiţii. Dar aș vrea 
să ştiu mai multe despre subiect înainte să încep. 

- Atunci pune mâna și studiază, te rog, spuse ea sec. 
Eu dețin ipotecile pentru majoritatea proprietăților 
înstrăinabile. 

Sarah rămase fără suflare, iar Rob se holbă la bunica 
lui. Încercând să înţeleagă, întrebă: 

- Tu i-ai împrumutat banii lui tata? 

- Bineînţeles că nu. Am știut tot timpul că reprezintă 
un risc, pufni ea. Am dezaprobat fățiş ipotecarea, și tatăl 
tău știa asta, așa că a împrumutat din altă parte. Aveam 
sursele mele de informare, și l-am urmărit. Când a mu- 
rit şi domeniul a picat pe mâinile lui Edmund, cei mai 

mulți dintre bancheri s-au decis să își reducă pierderile. 
Am reușit să obțin toate ipotecile, cu excepția conacului 
din Derbyshire. 

- Deci ai negociat cu ei aşa cum l-ai sfătuit pe Rob să 
facă acum cu comercianții? o întrebă Sarah fascinată. 

-Le-am cumpărat la jumătate din valoarea reală. 

- Doamnă, mă înclin în faţa cunoștințelor dumnea- 
voastră superioare de afaceri, spuse Rob sincer. Ce vreți 
să faceți cu ipotecile? Mă îndoiesc că aveți suficientă în- 
credere să mi le dați pe mână. 

- Ai dreptate, spuse ea concis. Tu și soția ta demon- 
strați atitudini și abilități promițătoare, dar este prea 
devreme să presupun că nu vei căpăta aceleași obice- 
iuri proaste ca tatăl și fratele tău. O să continui să țin 
ipotecile, dar nu îţi ceri să îmi plătești dacă urmezi 
planul pe care mi l-ai descris azi. De asemenea, nu 
închiria casa Kellington. Vreau să pot sta acolo când 
merg în Londra. 

Era aproape prea multă informație de asimilat. 
Schimbă o privire cu Sarah, care părea la fel de uimită. 

-Nu știu cum să vă mulțumesc, doamnă. 

-Nu fac asta pentru tine, ci pentru Kellington. Sper 
sincer să fii un conte mai bun ca tatăl și ca fratele tău. 
Se ridică și o privi urât pe Sarah. 

-Şi tu, duduiță, asigură-te că produci un moștenitor 
imediat și crește-l să aibă bun-simț. 

- Am să încerc, răspunse Sarah umil. 

Văduva ieși defilând din încăpere. Imediat după ace- 
ea, Rob o ridică pe Sarah de pe canapea și o aranjă în 
poala lui, apoi o îmbrăţișă puternic. Aproape tremura 
de şoc. 

-O să supraviețuim, Sarah! Avem câțiva ani grei în 
faţă, dar vom reuși să reconstruim domeniul așa cum 
am sperat. 

-Când bunica ta îţi împungea cu bastonul corpul 
aproape înecat, nu am bănuit niciodată, dar nicioda- 
tă, că ar putea face așa ceva, recunoscu Sarah amuzată. 
Se pare că nu aveai nevoie de o moştenitoare. 

Începu și el să râdă. 

-Atunci mă bucur că mi-am urmat inima în loc să fiu 
logic şi să pornesc la vânătoare de moștenitoare. Săru- 
tă gâtul grațios al soţiei lui. Acum, că ne-am ocupat de 
afaceri, să mergem sus și să sărbătorim? 

Sarah flurură inocent din genele ei aurite, legănân- 
duşi fundul ei dulce și lipsit de inocenţă în poala lui. 

- La ce te-ai gândit? 

-lmi vine mie o idee. Ținând-o în brațe, se ridi- 
că sprinten, deşi depuse ceva efort, în ciuda dimen- 
siunilor lui Sarah. Tu ești talismanul meu norocos, 
scumpa mea, Viaţa mea s-a îmbunătățit semnificativ de 
când te-am cunoscut. 

Ea își petrecu brațele în jurul gâtului lui. 

-Şi a mea, Robin. Şi a mea. 

Sarah se trezi căscând lung şi leneș. Nici nu bănuise 
cât de mult avea să îi placă să fie căsătorită. Înainte avu- 
sese idei cam confuze, mistice despre căsătoria fără să fii 
„îndrăgostit“. Aflase că era de ajuns că îi făcea plăcere 
să fie în compania lui Rob, că avea încredere în el și că 
îl respecta - și că iubea cu adevărat să își împartă patul 
cu el. 

Rob stătea întins pe o parte, cu spatele întors la 
ea, așa că ea se apropie, își lipi corpul de al lui și își 
strecură braţul în jurul taliei lui. El scoase un geamăt 
ușor, pe jumătate adormit, și îi prinse mâna, ducând-o 
la inimă. 

- Acum, că bunica ta s-a întors la Bath, simt în sfârșit 
că aceasta este casa noastră, murmură Sarah. 

- Ocupa cam mult spațiu mental, chicoti el. Sunt 
flatat că acum este dispusă să ne lase Kellington pe 
mână. 

- Apreciez faptul că şi-a dat seama că, dacă rămânea, 
avea să ne stea constant în cale. Sarah respiră în ceafa 
lui Rob. Am invitat-o înapoi pentru petrecerea lui Bree 
şi s-ar putea să vină. Bath nu este atât de departe. 

- Până atunci va trebui să fac câteva călătorii. Trebuie 
să vizitez proprietățile Kellington și să stabilesc de ce 
are nevoie fiecare. O să încep cu cele din această parte 
a ţării. Se rostogoli pe spate și își trecu brațul în jurul 
gâtului ei. Nu îmi place să te las singură. Ai vrea să vii 
cu mine? 

Ea oftă. 

-Mi-ar plăcea să vin, dar sunt multe lucruri de făcut. 
Pentru moment, cel puţin, unul din noi trebuie să ră- 
mână aici. 

-li iau pe Crowell atunci. Este un intendent exce- 
lent. Acum, că i-am oferit o slujbă permanentă și bani 
pentru îmbunătățiri, munceşte şi mai din greu. Va fi 
util să îi aflăm părerea și despre celelalte domenii. 
Chicotul lui Rob i se răsfrânse sub ureche. Dar nu vreau 
să împart patul cu el noaptea. 

-Sper că nu! 

El îi mângâie părul. 

-Iubesc felul în care s-au schimbat viețile noastre, 
Sarah. 

- Și eu, dar, pentru moment, sunt mai interesată 
de aici şi acum. 

Mâna ei se plimbă în josul trunchiului lui. Nu o 
surprinse faptul că el era deja ușor excitat. Când îl apu- 
că, el inspiră și se întări imediat. 

- Cred că am să escaladez Muntele Robin, spuse ea 
fericită. 

- Fă ce vrei cu mine, prințesă, replică el răgușit. Sunt 
la mila ta. 

Ea dădu la o parte așternuturile și se cățără pe el, ver- 
siunea pe uscat a ceea ce făcuseră în vană. Era o poziţie 
nouă pentru ea, dar se gândea că avea să funcționeze. 

Teoria deveni rapid fapt. lubea să fie întinsă de-a lun- 
gul corpului lui suplu, cu părul revărsat în jurul feței lui 
în timp ce se sărutau și se mângâiau. Lumea se redusese 
la sânge clocotitor şi la dorință necontrolată. Nu numai 
că era ușor să se unească în această poziție, dar și șocant, 
delicios de stimulant. 

Împreunarea lor fu de scurtă durată, dar fioros de 
satisfăcătoare. Întinsă deasupra lui, gâfâind după consu- 
marea actului, îi spuse: 

- Nu mi-am dat niciodată seama cât de puternică este 
intimitatea maritală. Nu îmi pot imagina să fac asta cu 
un alt bărbat. 

- Cu voia Domnului, nici n-o să fii nevoită. Rob 
trase așternuturile din nou peste corpurile lor care se 
răcoreau. Aceasta este faza din relaţie când nu poţi sta 
departe de celălalt, și îmi place. 

Ea își odihni capul pe umărul lui, incapabilă să uite 
că şi alte femei îi mai trecuseră prin pat, chiar dacă nu 
îi fuseseră soții. 

- Rob, spuse ea cu vocea pierită. Faptul că ai mai 
avut şi alte iubite face ca intimitatea noastră să fie... 
mai puţin specială? 

Muşchii lui se încordară. 

- Nu prea crezi în evitarea întrebărilor dificile, dra- 
ga mea. 

- Îmi pare rău, spuse ea, cu voce şi mai pierită. 

-Să nu-ţi fie, răspunse el ferm. Cel mai simplu 
răspuns e că fiecare relaţie este diferită. Unică. Imposibil 
de comparat. Eu și Bryony eram tineri, cu acea descope- 
rire pasională a tinereţii. Tovarășa mea din zilele de co- 
misar era prietena mea și egalul meu profesional. Eram 
doi oameni singuri care căutau alinare în compania ce- 
luilalt şi, ocazional, căldură unul în braţele celuilalt. 

Sarah se încruntă gânditoare. 

-Noi împărtăşim destul de multă pasiune și tovără- 
şie, cred eu... 

- Da, ca să nu menţionăm faptul că îmi eşti și soţie, 
replică el și râse puțin. Încă mie greu să cred asta! Dar 
înseamnă că totul între noi este afectat de conştienti- 
zarea faptului că am făcut jurăminte de viață unul față 
de celălalt, cu toate bucuriile și responsabilităţile care 
decurg din aceste jurăminte. O sărută pe bărbie. Refuz 
să fiu ademenit într-o discuţie despre frumusețe, farmec 
şi atracţie. Nu ar fi cinstit față de nimeni. 

- Bărbat înțelept, spuse ea, zâmbind în timp ce amân- 
doi se relaxau. 

Ea bănuia că el mai fusese și cu alte femei. O iubită 
în India, poate. Alte relații întâmplătoare care nu avuse- 
seră un impact prea mare asupra vieții lui. 

Acum era domnișoara Sarah Clarke-Townsend cea 
care, prin noroc și puterea împrejurărilor, îi devenise 
soție. Dacă ar fi salvat o altă femeie și s-ar fi întors în 
Anglia să descopere că devenise lord, s-ar fi căsătorit 
oare cu acea femeie? Poate, dacă s-ar fi plăcut și ar fi 
fost amândoi dispuși să se căsătorească. Era o viziune 
a căsătoriei destul de lipsită de romantism. 

Dar căsătoria efectivă schimbase situația. Ea și Rob 
își juraseră fidelitate şi responsabilitate. Avea dreptate 
când spunea că acest lucru le afectase partea intimă a 
căsătoriei, deşi ea nu avea îndeajunse cunoștințe pentru 
a defini exact cum. 

-Numi place că trebuie să plec, dar datoriile zilei 
mă cheamă, zise Rob cu regret. 

Cu același regret, ea se dădu jos de pe el. 

- La noapte va fi o nouă noapte. 

-Şi mâine va fi o nouă dimineaţă, replică el, apoi se 
ridică și o sărută. 

Ea transformă sărutul în unul lipsit de banalitate, ui- 
mită la gândul că fusese atât de agitată în privinţa mări- 
ului Dacă privea căsătoria ca pe un pariu, îl câștigase 
pe al ei. 


Rob reuși să i se alăture lui Sarah pentru prânz. Îi plă- 
cea că își împărtășeau detalii despre cum își petrecuseră 
ziua. Aceasta era încă una dintre legăturile căsătoriei, 
învăța el. Zi de zi deveneau mai apropiaţi. Consolidân- 
du-și viaţa de cuplu. 

Era o zi plăcută de primăvară, şi ferestrele erau 
deschise, așa că în timp ce își savurau ceaiul putură auzi 
sunetele făcute de vite. Mugetul unui taur, behăitul oi- 
lor și cotcodăcitul găinilor, urmate de măcăitul și gâgâi- 
tul păsărilor de apă. 

-Ce Dumnezeu? întrebă Rob ridicându-se și privind 
pe geam. 

Sarah i se alătură. 

În fața castelului se afla un convoi care includea doi 
bărbați călare şi două căruțe, fiecare cu câte un taur le- 
gat în spatele ei. Prima căruță conținea oi, capre și porci 
în țarcuri diferite. În cea de-a doua se aflau păsări de 
curte și iepuri. Existau cel puţin doi cocoşi, deoarece 
ţipau unul la celălalt. 

-Par să fie toți masculi, observă Sarah. Și sunt ani- 
male frumoase! Ai comandat tu animale de prăsilă și ai 
uitat să-mi spui şi mie? 

- Nu, răspunse Rob și zâmbi. Dar cred că ştiu de 
unde vin. Îl vezi pe bărbatul din spatele convoiului? 

- Murphy! exclamă ea încântată. Rândașulșef al lui 
Adam. Cred că celălalt ar putea să fie unul dintre văca- 
rii lui Adam. 

Rob o prinse de mână și se îndreptară spre ușă, 

- Să vedem dacă ni se adevereşte bănuiala. 

Ajunseră pe locul viran din faţa casei în timp ce tră- 
surile, taurii și caii se opreau zgomotos. Murphy sări de 
pe cal și se apropie, cu o scrisoare în mână. 

- Ziua bună, domnul meu, spuse el formal. 

- Pare-mi-se că îmi spuneai Carmichael ultima oară 
când ne-am întâlnit. Ce-ar fi să-mi zici pe nume? replică 
Rob, apoi îi întinse mâna și îi zâmbi. Animalele acestea 
trebuie să fi fost cam enervante pentru un om obișnuit 
să lucreze cu cai. 

-A fost o călătorie interesantă, replică Murphy și rân- 
ji. Mi-a luat trei zile. Taurii nu merg prea rapid. 

Îi întinse scrisoarea. Rob rupse sigiliul și citi: 


Rob şi Sarah, 

Cum am spus şi înainte, serviciul pe care mi l-aţi 
făcut este dincolo de orice preţ şi merită o răsplată. 
Domeniul vostru are nevoie de animale de prăsilă de 
primă mână, şi acestea sunt unele dintre cele mai bune 
animale din Marea Britanie. Nu le-aş vinde nicioda- 
tă, aşa că presupun că asta le face neprețuite. Vă rog 

să acceptaţi acest dar ca un simbol al recunoştinţei 
mele eterne. 


Ashton 


Rob îi pasă scrisoarea și lui Sarah. 

- Minunat! exclamă ea. Multe dintre animalele ini- 
ţiale ale lui Adam erau de la Coke din Norfolk, și le-a 
îmbunătățit de atunci. 

- Da, doamna mea, vorbi și văcarul, înclinând capul. 
Nu veţi găsi animale de montă mai bune niciunde în 
Marea Britanie. Unde să le ducem? Vreau să se instale- 
ze corespunzător. O călătorie ca asta a fost grea pentru 
bietele dobitoace. 

Era un bărbat care își iubea meseria - și animalele. 

-Te conduc la grajd, răspunse Rob. Presupun că ră- 
mâi peste noapte și încă o zi sau două? Sunt sigur că 
îngrijitorii mei pot învăţa de la tine. 

- Da, Alteța Sa a spus că suntem la dispoziția dum- 
neavoastră cât doriți. 

Văzând că discuţia mergea spre lucruri agricole, 
Sarah spuse: 

- Domnule Murphy, mă bucur să vă revăd. Vă dato- 
rez mulțumiri pentru ce ați făcut pentru mine și sora 
mea. Rob, ne vedem mai târziu. 

Le zâmbi fermecător bărbaţilor, inclusiv vizitiilor, și 
se întoarse în casă. 

În timp ce mergeau spre hambare, Murphy veni lân- 
gă Rob. 

-Alteța Sa spunea că puteți păstra și armăsarul pe 
care am venit, dacă îl vreți. Rojo este un armăsar de 
primă mână. 

Rob privi mai de aproape animalul, un castaniu-roș- 
cat chipeș. 

- Este superb! De ce ar crede Ashton că nu aș vrea 
să-l păstrez? 

- Unii bărbaţi s-ar putea simţi insultați că li se oferă 
ajutor în alegerea cailor, explică rândașul. 

- Oricine vrea să mă insulte cu un astfel de cal este 
bine-venit, replică Rob rânjind. Domeniul acesta vechi 
începe încet-încet să se pună din nou pe picioare. 

-Pe multe seturi de câte patru picioare și câteva pe 
două, spuse Murphy, cu o sclipire în ochi. Veţi avea un 
lot frumos de animale la anul. 

-Şi unul şi mai bun peste doi. 

Rob privi cu admiraţie noii săi masculi. Oile și vitele 
erau impresionante, iar iepurii și porumbeii erau o sur- 
să bună de carne, în vreme ce cocoșii buni şi gâscanii 
puteau îmbunătăți calitatea ouălor și a păsărilor. 

Mângâie gâtul catifelat al noului lui armăsar. Te pu- 
teai baza pe Ashton să găsească o plată unică și perfectă 
pentru misiunea îndeplinită de Rob. 

Dar animalele de prăsilă nu fură singurele vietăți care 
sosiră. O săptămână mai târziu, când Rob era plecat 
să se familiarizeze cu celelalte proprietăți Kellington, 
Sarah se îndrepta spre grajduri să călărească. 

Îl căuta pe Jonas, când văzu că omul lui Rob, Harvey, 
se întorsese din Irlanda şi țesăla un ponei înalt cât boxa. 
Sarah abia îl cunoștea, așa că părea ocazia perfectă să 
schimbe asta. 

- Bună ziua, domnule Harvey. Apoi recunoscu po- 
neiul pe care îl țesăla. Boru! exclamă ea încântată. Eşti 
chiar tu? 

Gângurind, oferi poneiului o bucată dintr-un măr 
pe care îl adusese pentru calul pe care plănuia să îl 
călărească. 

Harvey îşi atinse şapca respectuos. 

- Rob m-a rugat să văd dacă pot găsi poneiul după ce 
termin la Kilvarra. Făcu semn din cap spre boxa alătu- 
rată. A spus și să caut alt ponei potrivit pentru domni- 
şoara Bree. 

-Ce frumusețe! exclamă Sarah sprijinindu-se de 
ușa boxei, admirând placidul ponei cu picățele. Bree o 
va adora. 

Harvey bătu poneiul pe gât. 

- Este o fată răbdătoare. Numai bună pentru un că- 
lăreț începător. 

-Cum au mers lucrurile la Kilvarra? întrebă Sarah. 
Este vreunul dintre arendași interesat de emigrare? 

Harvey încuviinţă din cap. 

- Da, unii sunt dornici să își încerce norocul într-o 
altă țară. A fost o idee bună. L-am concediat pe vechiul 
intendent și l-am angajat pe fratele părintelui Patrick. 
Sunt multe de făcut, dar situația arendașilor se îmbu- 
nătăţeşte. 

La fel ca în cazul castelului Kellington, era un înce- 
put. Sarah îl studie pe Harvey cu colţul ochiului. Era cu 
câțiva ani mai în vârstă ca Rob, aţos și trecut prin multe. 
Chipul îi trăda inteligenţa și o experienţă trudită. 

- Cum l-ai cunoscut pe Rob? întrebă ea. Dacă nu te 
deranjează că te întreb. 

Harvey ridică din umeri. 

-Nu mă deranjează. În India l-am cunoscut. Eu eram 
sergent în armata Companiei Indiei de Est. Într-o noap- 
te, am băut prea mult și am ajuns pe o alee unde erau 
câțiva localnici cărora nu le plăceau străinii. M-au ata- 
cat, şi m-ar fi omorât dacă nu strigam. Rob a auzit și a 
venit să cerceteze. l-a alungat și i-a și rănit serios. Sigur, 
întâi m-au aranjat pe mine destul de frumos. 

-Atât de frumos că a trebuit să părăsești armata? în- 
trebă ea încet. 

- Da. 

Harvey bătu cu piciorul de lemn în podea. 

- Mi-am pierdut piciorul de sub genunchi. Am fost 
cât pe ce să mor când s-a infectat. Rob s-a asigurat că 
sunt îngrijit, apoi mi-a oferit de lucru când a devenit 
evident că nu mai eram bun pentru armată. 

- Poate nu ai mai fost bun pentru armată, dar înțeleg 
că eşti bun pentru alte lucruri, remarcă ea. Rob te apre- 
ciază şi ca asociat, și ca prieten. 

-E o chestie reciprocă, spuse Harvey privind într-o 
parte. Eşti destul de bună pentru el, doamna mea? 

Ea zâmbi. 

-Probabil că nu. Dar lucrez la asta. 

El râse ușor, şi ea ştiu că aveau să fie prieteni. 


Rob plănuise să se întoarcă de la Devonshire a doua 
zi, dar se grăbi, dornic să o revadă pe Sarah. Era aproa- 
pe de miezul nopţii când se întoarse împreună cu 
Crowell. Cu o privire tolerantă, intendentul îi spuse 
că se ocupa el de cai și îl trimise pe Rob să se alăture 
miresei lui. Lui Rob i se părea amuzant că devenise 
clișeul mirelui îndrăgostit lulea, dar nu încerca să nege 
această realitate. 

Când intră în apartamentul stăpânilor, se duse di- 
rect în camera lui Sarah. Nu dormise încă în camera 
contelui. Intră în odaie încet, nedorind să o trezească. 
O lampă lumina difuz, dând-o la iveală pe soția lui, care 
dormea inocent pe partea d eaptă, cu mâna sub obraz. 
Arăta ca un înger adormit, cu trăsăturile superbe linişti- 
te și cu cosița ei blondă căzând peste un umăr. 

- Sarah? spuse el ușor. 

Urmă o mișcare rapidă, și deodată soţia lui era înăl- 
ţată în pat, cu un pistol încărcat ţinut strâns cu ambele 
mâini, cu ţeava îndreptată spre pieptul lui. 

Rob îngheţă, cu mâinile în aer. Nu ar fi fost înţelept 
să sperie o femeie năucă de somn, care ţinea un pistol 
îndreptat spre el. 

-Speram la o primire mai călduroasă, spuse el cu cea 
mai liniștitoare voce de care era în stare. 

Ea îl recunoscu de îndată și lăsă cocoșul armei, pe 
care o puse apoi pe partea ei de masă. 

- Rob, îmi pare atât de rău. Cum ai fost plecat, am 
avut coşmaruri cu răpitorii care veneau să mă răpească 
din nou. 

Se strecură din pat și se lipi de el. El o cuprinse în 
braţe. Tremura toată. 

Se simţea cel mai mare prost de pe pământ. 

- Eu trebuie să îmi cer scuze. Nu trebuia să fi plecat 
şi cu siguranță nu ar fi trebuit să te sperii trezindu-te! 
Mi-a fost atât de dor de tine, că nu am vrut să rămân 
departe mai mult decât era necesar. 

Ea privi spre Rob, şi el o sărută. Pasiunea izbucni, 
rapidă și şocantă. El o lungi în pat şi se aruncă lângă ea. 
În timp ce își scotea frenetic pantalonii, mâinile, gura 
şi dinţii ei îl cuprinseră, la fel de pline de dorințe cum 
era și el. 

Era pregătită, mai mult decât pregătită, corpul îi 
era fierbinte, și umed, și plin de dorinţă când el se 
împlântă în ea. Ea era casa lui, nu acest morman 
de pietre. În Sarah găsea pacea și bucuria unei împli- 
niri cutremurătoare. 

Termină la fel de rapid și de necontrolat ca împre- 
unarea lor. Bănuind că avea urme de unghii pe spate, 
Rob se rostogoli pe o parte și o trase mai aproape, respi- 
rând cu dificultate, cu obrajii lipiţi de ai ei. 

- Ei bine, ăsta a fost un mod bun de a mă trezi! excla- 
mă Sarah cu un amuzament şovăielnic. 

El chicoti. 

- Îmi pare rău. Nu am vrut să te răvăşesc. 

-Cred că răvășirea a fost reciprocă. Braţele ei se 
strânseră în jurul lui. Am fost foarte ocupată, dar tot 
mi-ai lipsit teribil. 

-Şi mie mi-a fost dor de tine. Niciodată nu am înţe- 
les nebunia noilor căsătoriți. Mă simt ca un idiot, dar 
nu aș vrea să fie altfel, spuse el sărutând-o pe tâmplă. 

- Nici eu. ' 

Scoase un mic mârâit care lui îi amintea de o pisică 
mulțumită. 

-Nu vreau să mă gândesc că peste câteva zile va tre- 
bui să vizitez un alt conac, dar trebuie să acționez rapid, 
cât încă se pot face schimbări. Oftă. Şi ar trebui să merg 
şi la Londra câteva zile. Va trebui să te răpesc chiar eu. 

- Tentant, dar nu prea cu judecată. Sarah se gândi un 
moment. Dar dacă după ziua lui Bree ne-am duce toți 
trei la Londra? Tu te poţi ocupa de afaceri, în timp ce eu 
îi arăt orașul și o duc la o modistă. Aș vrea și să angajez 

o guvernantă care să îi poată învăţa pe Bree și pe copiii 
Holt mai tineri. Doamna Holt este o profesoară bună, 
dar are atâtea lucruri de făcut, că ar fi fericită să renunţe 
la această sarcină. 

- Îmi place ideea, consimţi el. Ai găsit profesori locali 
pentru școala de pe domeniu pe care vrei să o începi? 

- Am angajat doi învățători, dar încă este nevoie de 
un profesor și de o profesoară pentru copiii mai mari. 
Aş prefera localnici. Mă gândeam să o numesc „Școala 
Improvizată Kellington“ cu mottoul „Educaţie pen- 
tru toți“. 

El râse. 

- Îmi place numele, dar nu vrem ca părinţii să refuze 
să-și trimită copiii de teamă să nu se prăbușească școala 
pe ei, fiind improvizată. 

- Presupun că ai dreptate. Apoi oftă fericită. O mul- 
ţime de lucruri pe care le putem face pentru a îmbună- 
tăți viața arendașilor costă așa puţin. Un an de educaţie 
pentru toți copiii de pe domeniu costă mai puţin decât 
rochia de curte a unei mari doamne sau decât un cal 
bun de vânătoare pentru un gentleman sportiv. 

În timp ce îi masa spatele, el spuse încet: 

- Am început să fiu recunoscător pentru dificultățile 
pe care le-am întâmpinat când eram mai tânăr, pentru 
că am trăit viaţa așa cum puţini aristocrați o fac. Am în- 
vățat că oameni din toate categoriile sociale au speranțe, 
temeri și visuri. Simt bucuria și disperarea. Acum sunt 
în poziţia să îi ajut pe cei mai mulți dintre ei. 

- Mă întreb cum ai fi ajuns dacă ai fi fost crescut ca 
un fiu mai mic de aristocrat tipic. Sarah continuă: Mult 
mai puţin interesant, sunt convinsă. Îmi place foarte 
mult de tine așa cum ești. 

-E bine atunci, pentru că te-ai pricopsit cu mine, 
spuse el, cu o privire blândă. 

Rămaseră tăcuţi preț de câteva minute, până când 
Sarah întrebă: 

- Cum ţi s-a părut conacul de la Buckthorne? 

- Mai degrabă neglijat, dar nu dramatic. Arenda- 
şul este unul bun, care s-a ocupat el singur de cele mai 

multe dintre problemele minore. S-a bucurat să audă că 
se vor face îmbunătățiri. Întrucât nu trebuie să plătesc 
ipoteca, pot folosi veniturile de la Buckthorne pentru a 
le reinvesti în conac. În doi sau trei ani, ar trebui să fie 
profitabil din nou. 

-Dacă aşa stau lucrurile și în cazul celorlalte pro- 
prietăţi, în câțiva ani vei fi foarte, foarte bogat, obser- 
vă Sarah. 

- Vom fi foarte, foarte bogați. Ţin minte când am 
spus „cu bunurile mele lumești te înzestrez“? Se încrun- 
tă. Asta îmi amintește de faptul că trebuie să întocmim 
angajamente de nuntă, căci nu am făcut-o înainte. 
Procente pentru fiicele și pentru fiii mai mici, bani de 
coşniță şi banii ce îţi revin dacă rămâi văduvă. Şi orice 
altceva e înțelept. 

-Un avantaj al tuturor acestor proprietăți care pot fi 
înstrăinate este că pot fi lăsate moştenire fiicelor şi fiilor 
mai mici, observă ea. În felul acesta, le va fi asigurată o 
viaţă confortabilă, de mici nobili în toată regula. 

El îi mângâie ușor şoldul. Întrucât nu îl așteptase, ea 
purta o cămașă de noapte simplă, dintr-un flanel sănă- 
tos. Arăta în continuare incredibil de atrăgătoare. 

- Ca fiu mai mic, aș fi primit bucuros pământ în loc 
de bani. 

- Cu care oricum nu te-ai ales. Dacă ai fi avut titlul de 
proprietate al unui conac, ar fi fost ceva ce nu-ți putea fi 
luat de către familie. Se cuibări mai aproape de el. O să 
fim părinți mult mai buni ca tatăl tău. 

-Sper din tot sufletul. Va trebui să învăţ cum se 
face aşa cum trebuie, căci nu am avut experiența unui 
tată bun. 

-Dacă ai nevoie de un model, ia-l pe unchiul meu 
Peter, care a fost un tată minunat pentru fiii lui şi pen- 
tru mine, sugeră ea. Sau pe tatăl vitreg al lui Adam, 
generalul Stillwell. Copiii lui, chiar și cei vitregi, îi sunt 
devotați. Se apropie și mai mult de el. Dar cred că te vei 
descurca și singur. Faci o treabă bună cu Bree. 

-Mă bucur mult că tu crezi asta. Se privi îndure- 
rat. S-ar putea să am nevoie de ajutor să fiu un soț 

corespunzător, respectuos. Sunt plin de praf de pe drum, 
şi te-am murdărit și pe tine, am murdărit și patul. 

- Există un leac și pentru asta, replică ea și zâmbi 
cu neastâmpăr. Să facem o baie! 

Râzând, el sări de pe pat și o ridică în brațe, că- 
rând-o spre vana lor minunată. Cum de fusese atât 
de norocos? 

- Este o zi frumoasă pentru picnic, spuse Helen 
Broome cercetând ruinele castelului. Își închise ochii 
să asculte valurile care se izbeau de baza stâncilor din 
apropiere, sunet accentuat de țipetele ascuţite ale pescă- 
rușilor. Și un loc foarte frumos pentru așa ceva. 

Sarah era de acord. Pietrele străvechi se aflau în mij- 
locul unui covor luxuriant de iarbă proaspătă, luminat 
de flori sălbatice. Aleseseră un loc tăcut protejat de vânt 
din trei părți de către ziduri și cu un deal înălțându-se 
în spatele lor. 

În cea de-a patra parte, direct în fața lor, un mic 
promontoriu intra în mare. Jumătate din berărie se 
cocoța în mod precar peste buza prăpastiei, cu rămăși- 
ţe ale zidurilor și ale dependințelor împrăștiate artistic 
prin iarbă. 

Contesa văduvă venise de la Bath cu această ocazie și 
era așezată pe un scaun Windsor adus din casă pentru 
confortul ei. Bătrâna femeie spuse cârcotașă: 

- Credeam că băiatul trebuia să fie aici azi. Este ziua 
fiicei lui, până la urmă! 

Sarah se întreba dacă Rob ştia că bunica lui îl numea 
„băiatul“. Prin comparație cu reacția inițială a văduvei 
la vederea ultimului ei nepot în viaţă, cuvintele sunau 
aproape pline de afecțiune. 

- Kelligton are mult de călărit ca să ajungă azi aca- 
să, dar a spus că va încerca să fie aici până la mijlocul 
după-amiezii, ca să ni se alăture. 


Aventurile unei lady 321 


Precum Helen Broome și Ruth Holt, cealaltă însoți- 
toare, se afla cocoțată pe un rest de stâncă. Cei-opt co- 
pii preferaseră să fie mai puţin formali și se întinseseră 
pe pături. 

Coşuri de picnic ce conțineau mici sendvişuri elegan- 
te şi produse de patiserie delicioase erau însoţite de ceai 
cald și de sticle de cidru ușor amar. Era o petrecere po- 
trivită pentru o sărbătorită care începea o viață nouă. 

Bree fusese încântată să le vadă pe Alice Broome și pe 
celelalte două prietene ale ei din Bendan. Fetele fusese- 
ră vrăjite de povestea romantică a lui Bree, căreia tatăl ei 
nobil îi oferise o viaţă îndestulată și luxoasă. Prietenele 
ei erau fete cumsecade, cu adevărat fericite pentru Bree 
şi doar puțin invidioase. Apariţia tatălui lui Bree avea să 
fie încununarea perfectă a poveștii, aşa că Sarah spera 
ca Rob să ajungă înainte de sfârşitul petrecerii. 

După o masă delicioasă, majoritatea invitatelor se 
mulțumeau să stea întinse la soare și să sporovoiască. 
Cea mai tânără membră a familiei Holt dormea în poa- 
la mamei ei. Dar, ca de obicei, Bree era plină de energie. 
Sări de pe pătură. 

- Sarah, nu vrei să vezi mai mult din ruine? 

Sarah ar fi preferat să se bucure de soare, dar era ade- 
vărat că nu prea văzuse ruinele. 

-Mi-ar plăcea. Mă scuzaţi, vă rog. 

Ceilalți făcură cu mâna în mod firesc. Urmând-o pe 
Bree, Sarah zise: 

-Sper că nu ai de gând să mergem pe promontoriul 
care se sfărâmă... Cealaltă jumătate a berăriei pare gata 
să cadă în orice moment. 

Studie pământul care intra în mare chiar în fața cas- 
telului, întrebându-se cât de vast era în momentul în 
care castelul fusese construit. 

Bree părea ușor vinovată. 

- Am mers acolo o dată, doar ca să văd, dar numai 
o dată. 

Sarah își dădu ochii peste cap. 

-Mă bucur că promontoriul nu a ales acea zi să ți 
se prăvale de sub picioare. Te rog să fii atentă. Ruinele 
sunt periculoase. 

-Aşa mi-a spus şi tati. Mi-a zis că ar trebui să mai 
iau o persoană cu mine când explorez. Bree rânji ca un 
drăcușor. De aia te-am rugat să vii cu mine. 

Sarah râse. 

- Corect. Am fost aici doar de două ori și nu am ex- 
plorat prea mult. Se urcară pe o movilă cu iarbă, și ea își 
puse mâna streașină la ochi, studiind zona din jur, care 
semăna mai mult cu un sat decât cu un castel. Ruinele 
sunt foarte mari, nu-i așa? Mă mir că nu au luat din 
piatră ca să construiască în altă parte. 

- Doamna Holt mi-a spus că satul a fost abandonat 
şi că aproape toți au fost uciși de ciumă, îi explică Bree. 
Oamenii nu folosesc piatra pentru că este văzut ca un 
loc ce aduce ghinion. 

Cărarea trecea pe lângă marginea stâncii. Sarah privi 
în jos și văzu o barcă ancorată între promontoriul ce 
susținea fosta berărie și un promontoriu mai larg din- 
spre nord. lola mare părea vag cunoscută, dar Sarah nu 
era expertă în bărci, în ciuda eforturilor lui Rob de a o 
învăța. Își puse iarăşi mâna streașină la ochi, încercând 
să surprindă mai multe detalii. Zări mai mulți bărbați la 
bord, dar era prea departe ca să poată vedea mai clar. 

Se încruntă, și o cuprinse un sentiment de neliniște. 

-Vin des bărci aici? 

- Uneori, spuse Bree studiind iola. De obicei bărci 
mai mici. Pescari. Pe aceea nu am mai văzut-o. 

- Există vreo cărare care urcă până aici? 

Bree încuviință din cap. 

- Vine pe cealaltă parte a promontoriului. Este greu 
de urcat, dar destul de sigură. Vocea îi deveni mai pre- 
cipitată și plină de entuziasm. Crezi că sunt pirați? Sau 
contrabandiști? 

Era posibil, dar majoritatea contrabandiștilor acțio- 
nau pe coasta de sud sau pe cea de est, nu pe coasta de 
vest a Marii Britanii. Merseră în continuare pe cărare. 

La capătul acesteia se afla o clădire largă și dărăpănată 
de piatră. Bree arătă cu degetul. 

-Acolo este hambarul. 

Doi bărbaţi veneau din direcția potecii de pe deal, 
cărând o cutie mare și grea între ei. Sarah o prinse pe 
Bree de braţ şi o trase la adăpostul casei prăbușite, în caz 
că bărbații priveau spre ele. 

Așteptă câteva momente înainte să se uite de după 
vechea clădire ce le ascundea. Nu se vedea nimeni. 

- Bree, vreau să mă apropii ca să pot să-mi dau sea- 
ma dacă bărbaţii ăștia reprezintă vreun pericol, dar nu 
vreau să vii cu mine. 

Bree se încăpățână. 

- Ba vin şi eu. Ştiu ruinele mai bine ca tine! 

Văzând cât de hotărâtă era fiica ei vitregă, Sarah 
spuse: 

- Foarte bine. Dar trebuie să umblăm în liniște şi cu 
atenţie. Nu este un joc. 

- O să fiu atentă, promise Bree. Dacă ne ducem în 
spatele caselor de pe cealaltă parte a cărării, riscul de-a 
fi văzute e mai mic. 

-Mergi tu în față. 

Sarah privi din nou. Nu se vedea nimeni. Fugind de-a 
lungul cărării, în urma lui Bree, își dori libertatea oferi- 
tă de pantalonii pe care îi purtase în Irlanda. 

Aşa cum spusese și Bree, noua lor rută era mai bine 
ascunsă de hambar. Vechea clădire avea ziduri de piatră 
cu geamuri goale și un acoperiș rudimentar de paie care 
părea relativ recent. Sarah bănuia că unii dintre arenda- 
şii lui Rob îl foloseau ca spațiu de depozitare. 

Apropiindu-se, Sarah auzi zgomot de voci. Voci ir- 
landeze cunoscute. Îngheţă pe loc, cu inima bătându-i 
puternic, şi o prinse pe Bree de braț, pentru a o opri să 
mai înainteze. Amândouă auziră foarte clar: 

- Acum, că suntem aici, când ne ducem după bleste- 
matul de comisar și cățeaua lui? 

Era vocea lui Flannery, liderul grupului care o răpise 
pe Sarah. Stomacul i se strânse de frică. 

- Fii puțin respectuos, îi răspunse o voce ironică de 
femeie. Vorbea ca o englezoaică educată, cu un ușor ac- 
cent irlandez. Blestematul de comisar este acum Lord 
Kellington și aud despre cățea că ar fi noua contesă. 
Vocea îi deveni malițioasă. Cu atât mai mare va fi plăce- 
rea să îi ucidem înainte să mergem după Ashton. 

Bree se holbă la Sarah şocată, dându-și seama că nu 
era deloc un joc. Dădu să spună ceva, dar Sarah îi astu- 
pă gura cu mâna. 

-Nu am mai ucis un ticălos de lord englez până 
acum, se auzi şi vocea lui O'Dwyer. Aştept cu nerăb- 
dare momentul. 

-O să-ți aștepți rândul, băiete, spuse o voce irlandeză 
răgușită. Am o datorie specială față de acest comisar. 
Apoi putem continua raidul Irlandei Libere asupra 
Angliei. Să îi facem pe oameni să se teamă de noi. 

- Voi, irlandezii, sunteţi atât de însetați de sânge, 
spuse amuzat un bărbat cu un puternic accent franţu- 
zesc. Asta ne place mie și stăpânului meu la voi. Irlanda 
Liberă este o armă bine calibrată de folosit împotriva 
dușmanilor noștri comuni. 

Femeia vorbi din nou: 

- Va fi mult mai ușor să îi venim de hac comisaru- 
lui decât lui Ashton. Afurisitul de duce are gărzi pe 
tot domeniul. 

- Kellington nu are, răspunse vocea răgușită. Localni- 
cii vorbesc tare liber în tavernele de aici. Va fi uşor să le 
intrăm în casă la noapte. Vocea i se schimbă. După ace- 
ea putem lichida tot satul. O să băgăm frică de irlandezi 
în nenorociţii ăștia de englezi! 

- Este bine că putem începe cu oameni pe care îi 
cunoaștem și îi urâm, comentă femeia, cu răutatea tor- 
cându-i în glas. 

Lui Sarah îi venea să vomite. Aceste brute credeau că 
măcelărirea unor săteni nevinovaţi și neînarmați avea 
să îi transforme în eroi irlandezi? Erau doar niște lași 
cărora le plăcea să fure și să ucidă, așa că își alegeau ținte 
ușoare. Și francezii se aflau în spatele operațiunii, oferin- 
du-le bani şi arme pentru a semăna groaza. O perfectă 

înțelegere diavolească: bestia Irlandei Libere putea să 
ucidă, şi francezii le făceau probleme englezilor. 

Se auzi tropăit de picioare, urmat de o nouă voce: 

-Unde să punem flintele astea? 

-Ín camera din spate, împreună cu muniţia, spuse 
vocea răgușită. 

Cu inima bătând, Sarah era pe punctul să îi facă 
semn lui Bree să se îndepărteze, când văzu un bărbat 
ca o nevăstuică, întunecat şi cu un aer amenințător, în- 
dreptându-se spre hambar de-a lungul aceleiași cărări pe 
care o folosiseră mai devreme. Sarah se trânti la pământ 
şi o trase pe Bree după ea, rugându-se ca omul să nu le 
fi văzut ascultând sub geam. 

E posibil să fi sesizat mișcarea, căci privi în direcția 
lor, dar Sarah și Bree erau deja ascunse de iarba înaltă 
ce creștea din fundaţia hambarului. 

Omul intră şi anunţă: 

- Domnule, mi-aţi spus să cercetez ruinele, să mă asi- 
gur că nu este nimeni împrejur. Se pare că se ţine un 
afurisit de picnic lângă castel. Trei femei şi o jumătate 
de duzină de fetiţe. Să le reducem la tăcere? Nu aş vrea 
să tragem și să alertăm localnicii, dar cu un mic cuţit 
am putea avea grijă de ele. Izbucni într-un hohot de râs 
hidos. Pot să le rezolv singur dacă nu vrea nimeni să 
vină cu mine. 

Sarah oftă, incapabilă să își imagineze atâta răutate. 
Apoi, spre groaza ei, reuşi să îşi imagineze. 

Sugestia omului fu întâmpinată de tăcere, până când 
francezul spuse îngrețoşat: 

- Ştii că imperiul susţine lupta pentru independen- 
tă și pentru eliberare a irlandezilor de sub opresiunea 
engleză. Dar chiar vrei ca prima ta lovitură să fie uci- 
derea unor femei şi a unor copile neajutorate? Cu si- 
guranță onoarea ar trebui să revină unor adversari 
mai merituoși. 

-Ai dreptate, Claude, replică vocea răgușită. Dar 
dacă descoperă că am debarcat aici? 


326 Mary Jo Putney 


Claude! Era, cu siguranță, bărbatul care fusese po- 
menit cât Sarah era prizonieră în Irlanda. Era dovada 
implicării franceze pe care o bănuise Kirkland. 

-De ce nu așteptăm să vedem dacă suntem desco- 
periți? propuse francezul. Suntem la o distanță des- 
tul de bună de castel, și niște fetițe nu se vor aventura 
până aici. 

-Nu putem lăsa raidul să eșueze din cauza fricii tale! 
izbucni femeia. 

Începu o ceartă, și Sarah îi şopti lui Bree: 

- Întoarce-te la picnic și iai pe toți de-acolo! Apoi 
du-te acasă și cere ajutor. Ţine minte să spui că sunt 
mai mulți bărbaţi înarmați. S-ar putea să fie nevoie să 
cheme rezerviștii. 

Spera să fie un corp de rezervişti în zonă și să poată 
fi adunat rapid. 

Bree se încruntă. 

-Tu nu vii, Sarah? 

- Vreau să mai ascult puţin. Dacă decid să ne atace, 
poate... poate pot să fac ceva să îi încetinesc. Văzând că 
Bree dă să se opună, îi spuse cu asprime: Nu te certa 
cu mine! O să fiu atentă. 

Bree își mușcă temătoare buza, dar încuviință din 
cap şi se îndepărtă. Sarah rămase întinsă în iarbă, ascul- 
tând cearta și întrebându-se cum devenise viaţa ei atât 
de periculoasă. 

Femeia ieși din hambar, continuând să se certe în 
privinţa celor aflați la picnic. Rebela irlandeză era de 
vârstă mijlocie, atrăgătoare - şi Sarah o recunoscu. Era 
Georgiana Lawford, pe care Adam o numea în tinerețe 
„mătușa Georgiana“. 

Doar cu un an în urmă, văduva Georgiana încercase 
să îl asasineze pe Adam pentru ca propriul ei fiu, Hal, să 
moștenească titlul de duce. Aproape reușise. Și nu doar 
o dată. Când planurile ei diabolice au fost date la iveală, 
Adam a exilat-o în casa unde copilărise, Ballinagh, în 
loc să o dea pe mâna autorităților, ceea ce ar fi creat un 
scandal umilitor pentru întreaga familie Lawford. 

Din câte ştia Sarah, nu se mai auzise nimic de 
Georgiana de când se întorsese în Irlanda. Părea să fi 
format un grup de rebeli care să îi devină instrument al 
răzbunării. Tovarăşii ei ieșiră la rândul lor din hambar, 
în lumina soarelui. Bărbatul mai în vârstă îi puse un 
braţ posesiv în jurul umerilor, într-un mod care arăta că 
erau iubiți. 

Asta explica totul, inclusiv răpirea lui Mariah, care 
era însărcinată cu copilul lui Adam. Oprind această în- 
cercare, Sarah și Rob deveniseră la rândul lor ținte. 

Furioasă la modul lucid, Sarah se gândi ce să facă. 
Dumnezeule, ce s-ar întâmpla dacă Rob s-ar apropia 
chiar acum de ruinele castelului pentru ziua fiicei lui? 
Chiar dacă ar fi înarmat, nu ar avea cum să facă faţă 
tuturor bărbaţilor înarmaţi din banda Georgianei. 

Se încruntă gândindu-se la toate posibilitățile. Ham- 
barele aveau de obicei uși de ambele părți. Dacă armele 
erau în încăperea din spate, nepăzite... 

Înconjură hambarul pe burtă până ieși din raza 
vizuală a oamenilor aflați în fața hambarului. Apoi se 
ridică și se repezi în spate. Da, exista un rând de uși 
duble acolo. 

Se gândi să le deschidă şi să se uite înăuntru, dar ușile 
vechi de hambar scârțâiau întotdeauna, ceea ce avea să 
îi avertizeze pe cei dinăuntru. Geamul era prea înalt 
să poată privi prin el, dar vechea structură de piatră ofe- 
rea destule locuri pe care îţi puteai pune piciorul pentru 
a arunca un ochi înăuntru. Era bine că Sarah fusese o 
fată băiețoasă și se cățărase în copaci. 

Rugându-se să nu fie văzută, se uită pe după colțul 
geamului și nu văzu pe nimeni. Cu grijă, își înălță capul 
mai sus, apoi oftă de ușurare văzând că, într-adevăr, nu 
era nimeni înăuntru. Camera conţinea câteva grămezi 
de fân mucegăit din anul precedent, unelte ruginite 
sprijinite într-un colț - și două cutii lungi de lemn care 
puteau conține flinte. Lângă ele erau cutii mai pătrate. 
Praf de pușcă? Muniţie? 

Cu palmele ude de transpiraţie, se săltă ușor prin 
geam și sări pe podea. Se apropie încet de cutii. Pe fiecare 

erau ștanțate cuvinte în limba franceză. O deschise pe 
prima și găsi o duzină de flinte noi. 

Ridică una și o examină. Era o armă mult mai subțire 
şi mai letală decât cele pe care le folosise când învățase 
să tragă pe domeniul unchiului ei, dar principiile erau 
aceleași. Ştia să o folosească. 

Așa cum se așteptase, în celelalte cutii se aflau praf 
de puşcă şi bile. Și-ar fi dorit să le poată lua de acolo, ca 
invadatorii blestemați să rămână fără muniție, dar erau 
prea grele. Din obișnuință își adusese cu ea poșeta, așa 
că o goli de pieptăn şi batistă. Apoi luă o cantitate mare 
de praf de puşcă cu ea și îngrămădi cât de multe proiec- 
tile încăpură în micuța geantă. 

Ar fi avut curajul să dea foc la pulbere dacă ar fi avut 
cu ea iască în geantă în loc de batistă? Ar fi explodat, dar 
şi barbarii din Irlanda Liberă ar fi fost aruncaţi în aer 
odată cu ea. Se bucură că nu avea la ea cutia de iască, 
nefiind nevoită să ia o astfel de decizie. Îşi iubea prea 
mult noua viață ca să vrea să o piardă. 

Să încarce flinta acum sau să fugă și să o încarce la o 
distanță mai mare? Dorinţa de a fugi era puternică, așa 
că se îndreptă spre ușa din spate, ținând arma cu am- 
bele mâini. Era aproape de ieșire, când ușa de la came- 
ra din față se deschise şi intră O'Dwyer, cel mai abject 
dintre răpitorii ei. 

Faţa i se lumină de o încântare răutăcioasă când 
O văzu. 

- Măi, măi, măi, dacă nu este chiar sclifosita de du- 
cesă falsă! Puse jos cutia pe care o căra și închise ușa 
în spatele lui. O să ne distrăm puţin împreună înainte 
să îi chem pe ceilalți pentru rândul lor. 

Ea de îndepărtă ușor de el, dorindu-și să fi încărcat 
flinta. Dar voise atât de mult să plece... 

- Şi ce-o să facă fetița cu arma ei mare? întrebă el bat- 
jocoritor. Chiar dacă ai știi cum să o încarci, este greu să 
îndrepți o armă spre un om și să tragi, cel puţin prima 
dată. Eşti bună de un singur lucru, şi o să profit și eu 
de asta. 

În timp ce el se apropia de ea, Sarah calculă rapid. 
Putea să încerce să îi tragă una cu arma descărcată, dar 


Aventurile unei lady 329 


era atât de grea, că n-ar fi reușit să se miște suficient de 
rapid pentru o lovitură zdravănă. Avea pur și simplu să 
i-o ia. 

Așa că îl lăsă. 

-Nu ai de gând să çipi, fetiță? spuse el scârbos. Mi-ar 
plăcea să țipi, dar asta i-ar alerta pe ceilalți înainte 
să termin. 

Se întinse spre ea, și Sarah încercă să îl lovească în 
cap. Dar nu atât de tare cât să se dezechilibreze. 

Râzând, bărbatul smulse arma din aer cu o singu- 
ră mână. Sarah îl lăsă să o ia, continuând să se miște 
spre dreapta ei. O jumătate de duzină de unelte vechi 
erau îngrămădite într-un colț, și ea o apucă pe cea 
mai apropiată. 

O furcă ruginită. Îngrozită de râsul lui O'Dwyer, îl 
împunse cu furca cu toată viteza și forța de care se sim- 
ţea în stare. 

Nepregătit pentru încă un atac, acesta înjură și încer- 
că să ridice flinta, ca să pareze lovitura, dar era prea grea, 
şi el prea încet. Vârfurile ruginite ale furcii îi sfâșiară gâ- 
tul. Cu ochii largi deschişi de șoc, O'Dwyer se clătină și 
căzu pe spate, cu șuvoaie de sânge țâșnindu-i din răni în 
timp ce strigătul îi era înăbușit de gâtul distrus. 

Străduindu-se să nu se lase pradă unei crize de iste- 
rie, Sarah pregăti furca, dar O'Dwyer nu se mai ridică. 
Se mai mișcă o dată scoțând un sunet înfundat. Apoi... 
nimic. Ochii îi deveniră ficși, și curgerea sângelui înce- 
tini. Nu mai respira. 

Sarah se holba la e], tremurând violent. „Am ucis 
un om!“ 

De data aceasta chiar vomită, căzând la pământ și 
eliminând delicatele sendvișuri și patiseriile în fânul 
umed. „Adună-te, Sarah! Pleacă!“ 

Se ridică cu greu în picioare și își șterse gura cu dosul 
mâinii. Apoi apucă flinta și ieşi în grabă din hambar. 

Aerul proaspăt îi limpezi puţin mintea. O'Dwyer 
avea dreptate, era greu să lovești o altă persoană cu in- 
tenția de a-i face rău, dar, dacă trebuia să moară cineva 
în acel hambar, se bucura că nu fusese ea. Se îndreptă 

spre ruinele castelului, dorindu-și să fi avut pantofi mai 
rezistenți. 

Ajunse în capătul îndepărtat al satului, când auzi 
sunete furioase în urma ei. Descoperiseră cadavrul lui 
O'Dwyer. 

Îşi aruncă pantofii şi o luă la fugă. 


capitolul 43 


Bree gâfâia când ajunse la locul unde se ținea picni- 
cul. Pacea copiilor adormiţi şi a adulților părea ireală. 
Ajunse împleticit până la cele trei adulte, străbunica ei 
şi cele două soții de vicar. 

Doamna Broome o văzu prima. 

- Bree, s-a întâmplat ceva? Unde este Sarah? 

-S-au întors oamenii care au răpit-o pe Sarah de la 
Ralston Abbey! Bree inspiră adânc înainte să continue: 
Rebelii irlandezi. Vor să îi ucidă pe toți cei din sat, ca să 
îi înspăimânte pe englezi. Vor să îi omoare îndeosebi pe 
Sarah și pe tata, pentru că le-au făcut probleme înainte. 
Sarah m-a trimis să vă duc la loc sigur. 

Femeile se holbară la ea. Doamna Holt își îmbrățișă 
copilul, Stephen, mai strâns. 

- Cu siguranţă glumești! Nu... nu este o glumă prea 
bună, Bree! 

-Nu este o glumă, spuse văduva sumbru. Este foarte 
serioasă. Unde este Sarah? 

Bree era acum în stare să respire mai bine. 

-A vrut să mai asculte, ca să le afle planurile și să 
găsească o modalitate să-i încetinească. 

-Ce ar putea să facă? întrebă doamna Broome speri- 
ată. Câţi bărbaţi sunt în grup? 

-Nu ştiu. Am auzit cam șase, zise Bree și ridică ne- 
ajutorată din umeri. Le-am văzut barca în golf. Nu era 
mare, dar ar putea să mai fie încă șase la bord. 

Peste zgomotul constant al valurilor izbindu-se de 
stânci, auzi strigăte din direcția atacatorilor. 

- La naiba, ticăloșii vin după noi! 

-Dacă vin, nu o să ajungem niciodată în siguranță 
înaintea lor, spuse doamna Broome, cu o voce calmă, 
dar cu ochii îngroziți în vreme ce se uita la fiica ei şi la 
ceilalți copii, care se treziseră și erau agitați. 

- Tunelul, spuse Bree trecându-și limba peste buze- 
le uscate. Este un tunel în ruine care duce spre casă. 
Am trecut prin el, este mocirlos, dar drept. Dacă intrăm 
în el, n-o să ne mai găsească. Își mușcă buza, holbân- 
du-se la văduvă. Nu va fi un drum ușor însă. 

- Ştiu tunelul de când eram mai tânără, spuse văduva 
cu ochii mijiți. Mă pot descurca, dar ar fi bine să vin 
ultima, ca să nu încetinesc pe nimeni. Se ridică iute. 
Haideţi, copii. O să avem o aventură. 

Doamna Holt îl căra pe cel mai mic copil și doam- 
na Broome îl luă în brațe pe următorul Holt ca vârstă, 
în timp ce Bree le conducea printre ruine. Tunelul 
era ascuns în spatele unui zid parțial prăbușit, în sub- 
solul vechiului castel. Când ajunseră la mica intrare, 
Bree spuse: 

- Fiindcă îl folosesc adesea, țin lumânări și iască la 
ambele capete. 

-Cât de practic, spuse văduva aprobator. Aprin- 
de una. 

Bree se lăsă în genunchi și căută într-o deschizătură 
lumânările și iasca. Mâinile îi tremurau atât de tare, că 
avu nevoie de o jumătate de duzină de încercări până 
să reușească să aprindă vârful umed al unei lumânări. 
Aprinse o altă lumânare, de la ea ca să poată avea lumi- 
nă în ambele capete ale procesiunii. 

- Alice, ia tu una dintre lumânări, o îndemnă doam- 
na Broom. Bree, cunoști tunelul cel mai bine, așa că 
aprinde o altă lumânare și fugi repede să aduci ajutor. 
Du-te acum! 

Nu trebuia să îi spună de două ori. Protejând lumâ- 
narea cu o mână, Bree se târî prin intrare, apoi se ridică, 
recunoscătoare că tunelul era suficient de înalt cât să 
poată face asta. Apoi porni prin întuneric și umezeală, 
rugându-se să poată aduce ajutor la timp. 

Dacă i se întâmpla ceva lui Sarah pentru că ea fusese 
prea înceată, nu avea să și-o ierte niciodată. 


Rob se resemnase să fie un mire îndrăgostit lu- 
lea. Trecuseră doar trei zile, dar nu mai putea de do- 
rul lui Sarah și aștepta reîntâlnirea cu nerăbdare. Mai 
mult, era nerăbdător să le ducă pe ea și Bree la Londra, 
peste câteva zile. Dorea să îi arate fiicei lui priveliștile 
şi să îi întâlnească pe vechii lui prieteni, de data asta ca 
egalul lor. 

Pornind cât de repede posibil, ajunse acasă suficient 
de devreme pentru a se alătura picnicului înainte de 
sfârșit. În drum, se opri la grajduri, acolo unde poneiul 
lui Bree era în așteptare, după ce își petrecuse ultimele 
zile în grajdurile de la ferma unui arendaș. Jonas o ţesă- 
lase și o înşeuase pe Riona şi îi pusese o fundă în coamă. 
Rob abia aștepta să vadă reacția lui Bree la venirea lui 
cu poneiul. 

Riona avea o față dulce și o expresie inteligentă. Po- 
neii puteau să fie diavolesc de inteligenți, și el avea să se 
asigure că Bree urma să înveţe să călărească pe acesta. 

Rob era la jumătatea drumului spre ruinele castelu- 
lui, când văzu mișcare lângă vechea ghețărie, care era 
pe jumătate îngropată în deal. O siluetă mică, plină de 
noroi, ieşi şi începu să fugă spre el. El se holbă uimit. 
Bree? Da, era fiica lui și părea panicată. 

Fără să observe poneiul, se aruncă în braţele lui Rob, 
plângând. 

- Tati, tati! 

Era așa supărată pentru că se bătuse cu alt copil? 
Cu siguranţă că nu. Punându-și brațul liber în jurul ei, 
o întrebă: 

- Bree, ce s-a întâmplat? 

- Bărbaţii care au răpit-o pe Sarah s-au întors și vor 
să vă omoare pe tine și pe Sarah - și pe toți cei din sat! 
spuse ea, vorbele năvălindu-i pe gură. Au o iolă în golf 
şi arme și sunt îngrozitori! 

Dumnezeule, cine ar fi putut prevedea aşa ceva? 

- Unde este Sarah? Și bunica şi prietenii tăi? 

- Eu şi Sarah i-am auzit pe ticăloși vorbind - sunt în 
hambarul din partea cealaltă a vechiului sat. Ea a rămas 
să mai asculte și m-a trimis după ceilalți. Vin după mine 
prin tunel. 

Făcu cu mâna spre ghețărie, încercând să respire. 
Deși faţa îi era acoperită de murdărie şi avea urme de 
lacrimi pe chip, reușise să se calmeze. 

- Am fost trimisă în față să aduc ajutoare. 

- Bună fată! Uite poneiul pentru ziua ta. O prin- 
se de mijloc și o săltă în șa. Du-te acasă și spune-i lui 
Jonas ce se întâmplă, ca să poată chema rezerviștii locali. 
Este sergent în trupă, deci va ști pe cine să cheme. Spu- 
ne-i să se grăbească și să se asigure că sunt toți înarmați. 
Ai înţeles? 

Ea încuviință din cap. Pentru un scurt moment, 
observă și poneiul. 

- Pentru mine? 

- Da, o cheamă Riona. Acum du-te! 

Cu inima bătând nebunește, Rob porni spre ruinele 
castelului cât de rapid putea. „Te rog, Doamne, nu lăsa 
să i se întâmple ceva lui Sarah! Dacă cineva trebuie să 
moară azi, lasă-mă să fie eu!“ 

Dar, dacă avea un cuvânt de spus în toată treaba asta, 
nimeni de la Kellington nu avea să fie rănit. 


Până când Sarah ajunse la zona de picnic, toți invi- 
taţii dispăruseră, lăsând o învălmășeală de pături și co- 
șuri de picnic, plus scaunul văduvei. Cercetă zona, dar 
nu văzu pe nimeni. Oare evadau prin tunelul pe care îl 
menționase Rob la un moment dat? Așa spera. 

Nu avea nici o idee cum să îl găsească, dar nu conta, 
căci nu avea să fugă. Nu avea curajul să se arunce în 
aer, dar putea să se plaseze undeva cât mai la înălțime 
şi să îi încetinească pe ticăloșii criminali dacă veneau în 
direcţia ei. 

Fugi în vârful grămezii căzute de pământ și de piatră 
din spatele zidului înalt de dincolo de zona de picnic. 
Pământul din partea îndepărtată a zidului era destul 
de plat, și o bancă de lemn fusese pusă acolo pentru 

ca vizitatorii să poată să stea și să se bucure de priveliștea 
minunată a mării. 

Două ferestre fără geamuri îi ofereau lui Sarah posi- 
bilitatea de a observa nestingherită micul promontoriu 
din faţa ruinelor. Perfect ca să tragi şi apoi să te fereşti. 
Un trăgător bun putea controla întreaga zonă de sub el, 
inclusiv o bună parte din cărarea de pe deal - și Sarah 
era un trăgător foarte bun. 

Gâfâind din pricina urcării rapide, își deschise geanta 
şi goli proiectilele și praful de puşcă în grămezi ordonate 
pe bancă. Apoi studie terenul de sub ea. Răufăcătorii 
aveau să urmeze, cu siguranţă, cărarea de pe deal care 
ducea direct spre zona de picnic. 

Deşi nu vânase niciodată ca fată fiindcă nu voia să 
ucidă, reuşise să îi întreacă pe toți verii ei la tras la ţintă. 
Astăzi era diferit. Simţea o furie feroce, primitivă. Era 
Lady Kellington, și avea să-și folosească abilitățile ca să-şi 
apere prietenii, familia și pământul. 

Când ticăloșii aveau să ajungă la zona de picnic, aveau 
să fie la o distanță perfectă, la mai puţin de cincizeci de 
metri. Prin câteva lovituri bine ţintite, îi putea îndrepta 
spre promontoriu şi ţine acolo o vreme. Având în vede- 
re cât de abruptă era panta, nimeni nu ar fi putut să o 
atace suficient de rapid fără să fie împușcat. 

Cu buzele strânse, exersă de câteva ori încărcarea 
flintei. Reuşise întotdeauna să reîncarce rapid, și avea 
să aibă nevoie de acea aptitudine astăzi. 

Ar fi trebuit să tragă ca să atragă atenţia? Nu, căci ar 
risca să atragă astfel vreun sătean neînarmat, care ar in- 
tra într-o capcană a morții. Nu își dorea nici ca membrii 
Irlandei Libere să afle că era acolo, că avea o flintă și că 
ştia cum să o folosească. 

Încărcă flinta încă o dată. Apoi aşteptă. 

Trecură doar câteva minute până apărură cinci băr- 
baţi şi o femeie. Pășeau cu aroganță, convinși că nu 
existau pericole într-un loc atât de pașnic. Toţi bărbaţii 
aveau flinte. 

Georgiana Lawford pășea țanţoș lângă sumbrul băr- 
bat mai în vârstă, care era, probabil, liderul lor. Când 

Sarah o cunoscuse pe femeie în societate, cu câțiva ani 
în urmă, i se păruse tensionată și într-o dispoziție cam 
proastă, dar nu ghicise o nebunie ascunsă. 

Acum, nebunia ieșise la suprafață sub forma unui soi 
de frumuseţe sălbatică, periculoasă. Georgiana era îm- 
brăcată complet în negru, cu excepția unei eșarfe roșii 
care îi flutura la spate. Arăta ca Morrigan, zeița irlande- 
ză a războiului, a sângelui și a morții. 

Sarah aşteptă până când ajunseră chiar în fața ei. Fără 
grabă, își îndreptă flinta spre bărbatul care semăna cu o 
nevăstuică, cel care dorise să taie gâturile copiilor. 

O'Dwyer avusese dreptate, era greu să îndrepți arma 
spre o altă ființă umană. Dar avusese dreptate și că pri- 
mul omor era cel mai greu. Mai omorâse un om astăzi 
şi, dacă avea să încerce să mai omoare unul, nu se putea 
gândi la o țintă mai potrivită ca un om dornic să omoa- 
re fetiţe. 

Privind răbdătoare, alinie flinta, odihnind ţeava ar- 
mei pe pervazul de piatră al geamului. Așteptă să treacă 
vântul dinspre mare. 

Apăsă pe trăgaci. 

Baaaaaaaaang! Împușcătura răsună peste apă, și flin- 
ta o izbi în umăr cu o forță zdrobitoare. 

Ucigaşul de copii se prăbuși la pământ. În timp ce 
camarazii lui strigau și căutau sursa împușcăturii, Sarah 
reîncărcă rapid. 

Cu ferocitate, își suprimă oroarea față de toată aceas- 
tă violență. Toţi cei care se aflau sub ea erau dispuși să 
ucidă oameni nevinovaţi şi meritau să fie împușcați. 

Îl luă în vizor pe omul cel mai apropiat de ea. Acesta 
se mișcă în clipa când ea trase, așa că împușcătura îl 
atinse razant, însă bărbatul urlă și își scăpă arma. 

Mâhnită, dar mulțumită de sine, Sarah reîncărcă 
şi trase din nou. Încă un rănit. 

Da! Aşa cum sperase, cei cinci rămași în picioare se 
retrăgeau spre promontoriu, ca să se adăpostească în 
spatele dependinţelor în ruină. Unul dintre bărbaţi, 
Flannery, crezu ea, își dăduse seama unde se afla și trase 
şi el. Proiectilul lui ricoșă din peretele de deasupra ei. 

Se feri și trase din nou. Mai era un geam cam la patru 
metri în josul peretelui. Se mută la acesta și trase încă o 
dată, ferindu-se în secunda următoare. 

Mai multe lovituri atinseră peretele de deasupra ei. 
O piatră din partea superioară a zidului căzu și fu cât pe 
ce să o lovească. Se feri, mai trase un foc și se ascunse 
sub pervazul geamului. Cât timp îi putea țintui astfel? 

Când termină de reîncărcat, auzi un sunet în spatele 
ei. Panicată la gândul că unul dintre rebeli se furișase 
deja până la ea, se întoarse cu flinta pregătită. 

-Chiar ar trebui să încetezi să mai îndrepți arme spre 
mine, spuse Rob blând, absolut nemișcat. Mă faci să mă 
simt nedorit. 

- Rob! Faptul că îl văzu în spatele ei, înalt, calm și 
complet competent, o făcu să simtă o ușurare frenetică 
la gândul că nu mai era singură. Lăsă flinta jos și se pră- 
buși în braţele lui. Oh, Robin, mi-era teamă că nu am 
să te mai văd niciodată! 

El o sărută puternic, apoi o îndepărtă, cu privirea 
fixă. 

- Am auzit împușcături și am venit încoace. Care este 
situația? 

Ea se adună, ștergându-și cu mâneca murdară ochii 
în care începuseră să apară lacrimile. 

- Mătușa lui Adam, Georgiana, se află în spatele afa- 
cerii. Pare să fie amanta conducătorului Irlandei Libere. 
Este și un francez cu ei, care probabil le-a adus flintele 
şi muniția. Se pare că vor să răspândească teroarea în 
Anglia măcelărind săteni nevinovaţi, şi Georgiana i-a 
convins să înceapă de aici din cauza noastră. 

Rob înjură în barbă. 

- Am înţeles de ce nu a vrut Ashton să o dea pe mâna 
legii, dar m-am întrebat atunci dacă mila lui nu se va 
întoarce împotriva noastră. 

-Nu cred că ar fi putut prezice careva că va încer- 
ca o asemenea răzbunare monstruoasă, spuse Sarah 
înfiorându-se. 

El încuviință rapid din cap și privi prin fereastră. 
Un proiectil lovi peretele, și Rob se retrase. 

-Se pare că i-ai țintuit pe promontoriu. Bine lucrat! 
Câţi sunt? 

- Patru bărbați înarmaţi și Georgiana, cred. Trebuie 
să mai fie bărbaţi și pe iola de sub noi. Nu știu dacă 
au mai urcat şi alții de pe vas. Bănuiesc că nu. Panica 
suprimată ieși din nou la iveală. Nu știam cât voi reuși 
să îi țin pe loc. 

-Eşti cu adevărat uimitoare, prințesă. O prinse 
de mână, transmițândur-i din căldura lui. Dar nu ești 
singură acum. Fiindcă avem o singură flintă, pot să o 
iau eu? 

- Te rog! Acum, că Rob era cu ea, începu să tremure 
toată, și probabil n-ar fi putut nici să încarce arma, dară- 
mite să mai și tragă cu precizie. Poftim, este încărcată. 

El acceptă flinta şi privi pe geam. Avu nevoie doar de 
o secundă să țintească, să tragă și să se ferească înainte 
ca mai multe focuri să-i răspundă. 

-Ce arme frumoase și precise produc francezii. 

n timp ce reîncărca, își ridică vocea: Predați-vă! Sun- 
teți prinși acolo, și o grupă de rezerviști se îndreaptă 
încoace! 

Georgiana Lawford îi răspunse: 

- Carmichael? Nu văd nici un rezervist venind! 

- Să fiu al naibii dacă mă las pe mâna justiției engle- 
ze, se auzi vocea răgușită de sub ei. Arată-ţi capul, băiete, 
să ţi-l putem zbura! 

- Suntem blocaţi, spuse Sarah cu vocea tremurând. 
Va trece ceva timp până să ajungă rezerviștii, și ar fi si- 
nucidere curată să atace promontoriul. 

- Poate că nu flintele sunt soluția. Rob privi ra- 
pid pe geam, cercetând panta de sub el, care ducea 
spre promontoriu. Apoi păși înapoi evaluând zidul, 
împingând câteva dintre blocurile de piatră nere- 
gulate. Peretele este pe punctul să se prăbușească, așa 
cum au făcut-o și celelalte în trecut. Dacă împingem 
în partea dreaptă, care pare mai puțin stabilă, am 
putea să creăm o mică avalanșă care să le dea lui 
Georgiana și celorlalți altceva la care să se gândească. 
Vrei să încercăm? 

Sarah zâmbi strâmb. 

- Arată-mi unde să împing. Dar nu te aștepta la prea 
multe de la mine. 

- Oricât de puţin ajută. Vâri restul de praf de pușcă 
şi de muniţie înapoi în geantă și o așeză pe pământ. 
Apoi ridică banca de lemn și o împinse orizontal de-a 
lungul zidului, cam la doi metri deasupra pământului, 
ca să lărgească zona afectată. Împinge în partea din 
stânga, și o să vedem ce se întâmplă. Eşti gata? Unu, 
doi, trei! 

Împinseră cu putere împreună. Putea să simtă forța 
lui concentrată în timp ce își înfigea călcâiele în pă- 
mânt și împingea. Ea făcu la fel şi simţi cum zidul se clă- 
tina. Împinseră din nou, şi da, peretele chiar se urnea. 
A treia oară. 

La a patra împingere, partea din dreapta a peretelui 
cedă dintr-odată, şi pietrele începură să se rostogolească 
pe panta abruptă. Rob o trase pe Sarah într-un loc sigur, 
ca să nu îi urmeze și ea zidului, rămânând la pământ în 
caz că cineva profita de ocazie ca să tragă. 

Dornică să vadă ce se întâmplase, Sarah privi cu grijă 
prin alt geam, care rămăsese în secțiunea mult diminu- 
ată a zidului. 

- Dumnezeule! 

Rob i se alătură, și împreună văzură cum pietrele pe 
care le împinseseră doborau alte ziduri sub ei, eliberând 
şi mai multe pietre și creând o avalanșă zdrobitoare. 
Sarah nu își dăduse seama cât de abruptă era panta sau 
cât de multă viteză puteau căpăta pietrele ce se rostogo- 
leau în josul ei. 

Strigăte panicate se auziră dinspre membrii Irlandei 
Libere când aceştia văzură avalanșa de pietre rostogo- 
lindu-se spre ei. Un bărbat se ridică, dar fu doborât de 
pietrele ce se rostogoleau și se izbeau de zidurile joase, 
care nu le mai ofereau nici un fel de protecţie. 

Însuși pământul se cutremura. Apoi, cu un sunet ca 
de tunet, promontoriul se fărâmiţă, trimițând clădirile 
în ruină şi pe criminali în mare. 

Rob își petrecu un braț în jurul lui Sarah în timp ce 
priveau amândoi spre marea învolburată. Un turn de 
apă ţâșni în aer, urmat de spumă şi de valuri masive 
atunci când marea umflată înghiți bucata mare de pă- 
mânt, rămășițele dependinţelor castelului și pe monștrii 
care veniseră să le măcelărească familia şi prietenii. 

Sarah întrebă cu vocea sugrumată: 

-Crezi că a supraviețuit vreunul? 

El privi în haosul de apă şi piatră. 

- Nu. 

Ştiuse că promontoriul era slăbit de ani, de valuri 
şi de vreme aspră, dar nu se așteptase să declanșeze 
o asemenea prăbușire. Împingerea zidului fusese doar o 
încercare de a complica lucrurile. Nu își imaginase nici- 
odată... aşa ceva. 

Dar nu îi părea rău. 

Sarah arătă cu mâna. 

- Vezi iola care i-a adus? Cred că este cea folosită să 
mă ducă în Irlanda. Ridică pânzele şi pleacă. 

Iola se mişca în valurile făcute de stânca prăbuşită. 

- Înţelept din partea lor. Acum, că liderii lor sunt 
morţi, retragerea este unica opţiune posibilă. Bănuiesc 
că rămășițele Irlandei Libere se vor destrăma, și mem- 
brii se vor alătura altor grupuri care nu au o vendetă 
personală împotriva lui Ashton sau a noastră. Studie 
fața palidă a lui Sarah. Dacă simţi nevoia să faci o criză 
de isterie, dă-i drumul. Meriţi asta. 

-Sunt în regulă acum, că ești aici, dar, Dumnezeule, 
Rob! Nu vreau să mai am o altă aventură cât trăiesc! 

Ca o marionetă ale cărei sfori fuseseră tăiate, Sarah se 
prăbuși pe iarbă. Drăguţa ei rochie de vară era pătată de 
iarbă și de murdărie, şi părul i se desfăcuse. Arăta ca un 
băieţoi care se jucase cu verii ei și căzuse dintr-un copac 
mai degrabă decât ca o femeie care înfruntase de una 
singură o bandă de ucigași. 

Neîmblânzita puicuță de aur. Rob simţi o afecțiune 
imensă, împreună cu alte emoţii pe care nu le putea 

numi. Dorea să își înfășoare mâinile în jurul ei şi să o 
protejeze de restul lumii. Dorea să se întindă lângă ea și 
să facă dragoste nebună, pasională. Dorea... 

Îşi suprimă emoțiile răscolitoare și se așeză pe iarbă 
lângă ea, trăgând-o sub braţul lui. 

-Mi-ai amintit că prințesele descind din regi război- 
nici şi că pot deveni prințese războinice. Cum ai făcut 
rost de flintă şi de muniţie? 

- Am furat-o de unde le aveau depozitate, în came- 
ra din spate a vechiului hambar. Arătă cu mâna spre 
satul distrus. Eram pe punctul să plec... Înghiți în sec, 
abia reușind să vorbească. O'Dwyer, cel mai crud dintre 
răpitori, a intrat. Voia să mă violeze și apoi să mă dea 
pe mâna celorlalți, să facă la fel. Când a pus mâna pe 
flintă, care nu era încărcată, l-am lăsat să o ia, şi eu am 
înșfăcat o unealtă ruginită dintr-un colț. 

- L-ai lovit cu o sapă? sugeră Rob când vocea ei cedă. 

Muşchii ei se încordară. 

- Nu. Am luat o furcă. Când lam lovit cu ea, el... 
a murit. 

- Oh, Sarah! 

Se întoarse să o ia mai bine în brațe. Ea se afundă 
în umărul lui, hohotele de plâns zguduindu-i trupul 
micuţ. 

- Asta nu este tot, spuse ea încercând să se stăpâneas- 
că. L-am împușcat și pe bărbatul care voia să taie gâturi- 
le tuturor copiilor şi ale femeilor de la picnic. Eu... am 
ucis doi bărbați astăzi. 

El înjură în barbă. 

- Trebuia să fi fost şi eu aici! N-ar fi trebuit să înfrunți 
o bandă de ucigași de una singură. O îmbrățișă cu pu- 
tere. Deși te-ai descurcat minunat. 

Ea îl privi și zâmbi strâmb. 

- Femeile se pricep să facă ceea ce trebuie făcut. 

- Adevărat. Dar puţine sunt nevoite să își apere pri- 
etenii împotriva unei asemenea violențe. Și mai puţine 
ar fi putut să o facă la fel de bine ca tine. 

Îşi dădu seama că tremura în adâncul lui. Ideea de a 
o pierde era atât de oribilă, că nici măcar nu se putea 
gândi la aşa ceva. _ 

Sarah era... totul pentru el. Îi inspira acel tip de pa- 
siune copleșitoare pe care o simţise cu Bryony, când 
pasiunea fusese doar o miraculoasă nouă descoperire. 
Era inteligentă și o companie la fel de plăcută cum fu- 
sese Cassie, având și îndârjirea acesteia. Totul înfășurat 
în acel ceva inefabil care o făcea să fie Sarah. 

Negăsindu-și cuvintele, spuse: 

- Când fosta mea iubită m-a părăsit, mi-a spus că 
eram amândoi prea independenţi, prea incapabili să 
mai avem nevoie de cineva sau de ceva pentru a ne putea 
îndrăgosti vreodată. Avea dreptate atunci. Își plimbă 
degetele pe obrajii lui Sarah. Am fost atât de obişnu- 
it să trăiesc așa, că nici nu mi-am dat seama cum am 
ajuns să am nevoie de tine la fel de mult ca de aerul 
pe care îl respir. Am nevoie de râsul tău, de bunătatea 
şi de priceperea ta. Trebuie să fiu cu tine, altfel lumea 
este doar pe jumătate vie. Te iubesc, Sarah. Acum și 
pentru totdeauna, amin. Îi ridică mâna și o sărută. 
Nu trebuie să spui nimic. Doar... rămâi cu mine și fii 
soția mea pentru totdeauna. 

Sarah își ușor muşcă buza, și ochii îi fură inundați 
de lacrimi. 

-Nu mi-am dat seama de forța căsătoriei, Robin. 
Nu ştiam cât de puternice pot fi legăturile create de in- 
timitatea fizică și chiar de simpla împărțire a unui pat 
cu cineva. Nici cum construirea unei vieți zi de zi trans- 
formă doi oameni din „tu şi eu“ în „noi“ pe măsură 
ce înfruntă lumea împreună. li ridică mâna și o apă- 
să de obrazul ei. Dragostea adevărată înseamnă să îţi 
pui sufletul în mâinile altuia. Tu ai sufletul meu, Rob. 
Te iubesc, acum și pentru totdeauna. 

Ea își ridică privirea, şi el o sărută, uimit de ones- 
titatea și de dulceaţa ei. Era iubita, tovarășa, prietena, 
viaţa lui. 

Soţia lui, 


Epilog 
Casa Kellington, Londra, mai 1813 


Când Sarah întră în garderoba lui Rob, îi spuse: 

- Eşti pregătit pentru balul văduvei cu tema „nepotul 
meu, noul conte, nu este la fel de groaznic precum a 
susținut familia“? 

El râse studiindu-se în oglinda lungă, făcând o mică 
schimbare la manşete. 

- De dragul mândriei ei, trebuia să îmi arate o susți- 
nere foarte publică. Nu poate recunoaște că noul conte 
este o rușine pentru numele familiei. 

- Adevărat, dar a și început să te îndrăgească, chicoti 
Sarah. Am numărat cel puţin o jumătate de duzină de 
ocazii când a menționat asemănarea ta cu bunicul tău, 
ceea ce este un semn major de aprobare. 

- Fiindcă am văzut câteva portrete cu el, trebuie să 
presupun că asemănarea este mai mult mentală decât 
fizică. Dar este bine că familia Carmichael face front 
unit în fața societăţii. 

Satisfăcut de felul cum arăta, se întoarse de la 
oglindă. 

Ochii lui Sarah se lărgiră văzându-l pe soţul ei în hai- 
nele de seară perfect 'croite. Jacheta bleumarin îi subli- 
nia umerii laţi și îi scotea în evidență albastrul ochilor, 
iar pantalonii îi accentuau coapsele puternice. Arăta ca 
un lord. Un bărbat cu autoritate și însemnătate, chipeș 
şi suficient de elegant, fără să fie prea elegant. 

- Dumnezeule, acesta să fie haimanaua cu reputaţie 
proastă care m-a plimbat prin jumătate de Irlandă? 

Ochii lui străluciră de amuzament. 

-Ai în faţa ta rezultatele faptului că l-am lăsat pe 
Ashton să mă ducă la croitorul lui. 

-Întrucât Adam este universal recunoscut ca unul 
dintre cei mai bine îmbrăcați gentlemeni din Lon- 
dra, nu poți da greș. Sarah își înconjură soțul cu ad- 
mirație. Și fraudulosul tău nou valet se descurcă bine. 
Arăţi splendid - și încă nu a furat nimic din argintăria 
Carmichael. 

- Când Smythe a venit la interviu și m-a recunoscut, 
aproape că a luat-o la fugă, dar a fost la un moment 
dat cel mai bine îmbrăcat hoț pe care lam prins şi a 
căpătat experienţă autentică de valet de atunci, remarcă 
Rob. Întrucât jură că acum se află de partea îngerilor, 
am considerat că va fi un valet bun și că mă va înţelege 
mai bine decât cei mai mulți oameni. 

-Există o anumită logică în a fi un hoț reabilitat 
în slujba unui comisar retras, aprobă Sarah. Și, dacă se 
abate de la calea asta, te ocupi tu de el, nu-i așa? 

- Exact. Rob o prinse de mână, oprind-o din învârtit. 
Nu mi-ai dat șansa să îți spun cât de uimitor de frumoa- 
să eşti. 

-Ai văzut rochia aceasta când ne-am căsătorit, 
îi aminti ea făcând o plecăciune elegantă, cu un foșnet 
al fustelor ei aurii de mătase. 

- Da, însă atunci păreai pregătită să fugi din biserică. 
Dar, cum ai hotărât să rămâi, ești din ce în ce mai fru- 
moasă cu fiecare zi ce trece. 

Rob se aplecă pentru un sărut atent care să îi nu șifo- 
neze rochia lui Sarah. 

- Linguşirea o să îţi aducă tot ce doreşti, spuse ea 
aplecându-se pentru a-i răspunde la sărut. Mmm... 
Putem sări peste bal și să ne încuiem în dormitor? 

- Nu în seara aceasta, prințesă, spuse el când ceasul 
bătu de fix. Este timpul să o luăm pe Bree şi să ne facem 
marea intrare. 

În mod normal, o fată atât de tânără ca Bree nu ar fi 
participat la un bal, dar Rob insistase ca ea să fie prezen- 
tată societății împreună cu noul conte și noua contesă, 
pentru a arăta că era o fiică iubită a familiei. Văduva 
protestase doar simbolic despre cât de nepotrivit era 
acest gest; începuse să o îndrăgească pe strănepoata ei. 

Când Rob deschise ușa spre coridor, se auziră muzi- 
ca, zgomotul discuţiilor și râsetele de la parter: Bree li se 
alătură, cu fața împurpurată de entuziasm. Sarah putea 
să jure că fata crescuse doi centimetri și că se maturizase 
cu câțiva ani de la petrecerea ei aniversară. Era pe punc- 
tul să devină un diamant de primă clasă. 

- Arăţi superb, Bree! Dar te rog să nu crești prea 
repede. 

Rob aprobă din cap. 

- Deja îmi imaginez cât de mult o să-mi displacă mo- 
mentul în care pețitorii vor începe să îţi cerșească mâna. 
Nu o să vreau să mă despart de tine. 

Bree chicoti, arătând din nou de doisprezece ani. 

-Nu o să mă mărit până n-o să fiu foarte bătrână. 
Să am măcar douăzeci și cinci de ani. 

- Sper să te ţii de promisiune. Își întinse braţul drept. 
Lady Kellington? După ce Sarah îl apucă de braț, îl oferi 
pe cel stâng fiicei lui. Domnișoară Carmichael? 

Bree îi prinse braţul cu mândrie. 

-Atunci să pornim, doamnele mele! Să înfruntăm 
societatea londoneză împreună. 

Se apropiară de capul scării în spirală, suficient de 
largă pentru toți trei. La baza treptelor se afla văduva, 
căruia i se lumină fața când își văzu familia. Sclipea 
de la multitudinea de diamante, arătând până în vârful 
picioarelor ca o doamnă din înalta societate. 

Văduva le plănuise bine intrarea. Coborând la braţul 
lui Rob, Sarah își văzu prietenii zâmbindu-le din mul- 
ţime, cu fețele întoarse spre ei. Mariah și Lady Kiri, și 
da, era și Lady Agnes Westerfield, îndrăgita directoare 
a lui Rob. 

Îşi dădu seama de alte două lucruri. În această seară, 
în totalitate și pentru totdeauna, Rob își acceptase rolul 
de conte de Kellington, cap al familiei și influent om de 
afaceri. Ştiindu-l pe Rob, acesta nu avea niciodată să se 
dea înapoi de la a-și face datoria. 

În ceea ce o privea pe Sarah, îşi dădu seama că se 
lăsase ani buni la voia întâmplării, acceptând un trai 
comod, în loc să se lupte pentru visurile despre care 

nu crezuse vreodată că se vor împlini: un cămin fericit, 
un soț iubitor şi, cu voia lui Dumnezeu, copii. 

Privi profilul calm și puternic al lui Rob. Întâlnindu-i 
privirea, el îi zâmbi cu o adâncă intimitate. 

Ea îi răspunse cu un surâs radios. Nu era de mirare că 
îşi petrecuse atâția ani fără să găsească bărbatul cu care 
să vrea să se căsătorească. 

Aşteptase haimanaua perfectă. 


Mulţumiri 


Îi mulţumesc lui Eric Hare pentru informaţiile 
despre navigaţie și despre iole, fără de care aş fi fost 
într-adevăr pierdută pe mare! 

Toate erorile îmi aparţin. 


Uneori, chiar și cea mai bine-crescută lady tânjește 
după aventură. Cu toate acestea, domnișoara Sarah 
Clarke-Townsend se pune în mare primejdie când, 
dând dovadă de prezență de spirit şi de mult curaj, 
pretinde că este sora ei geamănă, Mariah, ducesă 
de Ashton, pe care un grup de răufăcători au plănuit 
să o răpească, Gestul ei ar putea să o coste chiar viața 
dacă răpitorii vor descoperi înşelăciune 


Cu multă vreme în urmă, Rob Carmichael a renunțat 
la traiul plin de privilegii și a întors spatele moșteni 
de drept, devenind om al legii. Găsindu-se întâm- 
plător în vizită la prietenul său, ducele de Ashton, Rob 
află despre răpirea lui Sarah și porneşte spre Irlanda 
într-o misiune de salvare. Dar, deși reușește să o elibe- 
reze din mâinile răpitorilor, întoarcerea se dovedește 
mai dificilă decât anticipase; căci nici hainele bărbă- 
teşti în care se deghizează Sarah pentru a-i înşela pe 
urmăritori, pici distanța pe care cei doi îşi impun să 
o păstreze nu sunt de ajuns să împiedice atracția ire- 
zistibilă câre le va complica existența într-un mod 
în care nici unul nu s-a aşteptat vreodată. 

